
CUVÂNTUL  I.  P.  S.  SALE  MITROPOLITULUI  NICOLAE 

MERGEM  ÎNAINTE 

In  fruntea  fascicolului  din  urmâ  al  publicaţiei  noastre, 
directorul  ei  de  până  atunci,  astăzi  Prea  Sfinţitul  Episcop 
Nicoloe  al  eparhiei  Vadului,  Feleacului  şi  Clujului,  în  cu¬ 
vinte  duioase  şi-a  luat  rămas  bun  dela  conducerea  „Revistei 
Teologice". 

Numai  dela  conducerea  nemijlocită  a  ei.  Căci  Prea 
Sfinţia  Sa  de  sigur  îşi  va  păstra  şi  pe  mai  departe  toată 
legătura  sufletească  cu  „amvonul  cel  scump*  pe  care  l-a 
ilustrat  şi  dela  înălţimea  căruia  cu  tinerească  râvnă  şi  cu 
încercată  înţelepciune  a  vorbit  timp  de  patrusprezece  ani 
slujitorilor  sfintei  noastre  biserici.  De  pe  scaunul  vlădicesc, 
la  care  sa  învrednicit  să  fie  chemat,  va  continua  şi  d’aci 
înainte  să  i  inspire  cu  căldura  inimii  Sale  şi  să-l  ocrotească 
cu  iubirea  Sa. 

In  numele  colaboratorilor  grupaţi  în  jurul  acestei  re¬ 
viste,  cum  şi  în  numele  cetitorilor  cari  i-au  îndrăgit  scrisul, 
la  cuvântul  de  despărţire  al  Prea  Sfinţiei  Sale  răspund, 
că-L  vom  socoti  totdeauna  prezent  între  noi  şi  cu  recu¬ 
noscătoare  dragoste  însoţindu-L  pe  drumul  misiunii  celei 
noui,  îi  facem  din  toată  inima  urări  de  păstorire  îndelun¬ 
gată  şi  plină  de  roade  în  ogorul  bisericii  şi  neamului 
nostru. 

îndeosebi  însă  eu,  căruia  mi-a  fost  în  toate  împreju¬ 
rările  iubit  şi  preţios  colaborator,  mă  simt  dator  să-I  ex¬ 
prim  la  acest  loc  mulţumită  mea  cea  mai  caldă  pentru 
munca  depusă  în  conducerea  „Revistei  Teologice"  timp  de 


î 

patrusprezece  ani,  reuşind  să-i  ridice  nivelul  intelectual  la 
înălţimea  cerinţelor  vremii,  să-i  imprime  o  (mută  literară 
ireproşabilă  şi  o  atitudine  înţeleaptă  şi  demnă  in  toate  che¬ 
stiunile  cari  privesc  biserica  şi  preoţimea  noastră.  Duioşia 
simţemântului  de  a  nu-L  mai  avea  în  nemijlocita  mea  apro¬ 
piere,  mi-o  înseninează  numai  certitudinea  de  a  L  avea  cu 
atât  mai  aproape  cu  sufletul  şi  de  a-L  şti,  cu  devotamentul 
ce-l  are  pentru  biserică,  la  loc  de  răspundere  mai  mare  în 
slujba  ei. 

„Revista  Teologică"  va  continua  să  apară  Ia  Sibiu, 
locul  ei  de  origine.  Conducerea  ei  am  încredinţat-o  tinărulufc 
şi  inimosului  profesor  dela  Academia  noastră  teologică 
„Andreiană",  Grigorie  T.  Marcu.  El  e  numai  suflet  şi  vorbă 
întraripată,  ca  şi  scrisul  Iui,  pe  care  cetitorii  revistei  îl  cunosc 
de  câţiva  ani  încoace.  In  zilele  irecuie,  cu  ocazîunea  unet 
plăcute  vizite  ce  mi-a  făcut-o  Prea  Sfinţitul  Episcop  Nicolae 
la  Sibiu,  la  rugămintea  mea,  prin  punerea  mânilor  i-a 
împărtăşit  prof.  Grigorie  T.  Marcu  darul  diaconiei,  act 
căruia  eu  i  am  dat  interpretarea  simbolică  de  a-1  fi  uns 
totodată  şi  în  succesiunea  Ia  conducerea  revistei  noastre, 
Bine’nţeles,  binecuvântarea  aceasta  îl  obligă  pe  succesor 
„să  aprindă  darul"  (II  Tim.  1,  6)  şi  „să  nu  stingă  duhul" 
(I  Tes.  5,  19)  pe  care  i  l  a  predat  antecesorul,  ci  să-t 
păstreze  ca  o  putere  vie  şi  ca  o  tradiţie  animatoare  pentru 
revistă.  Sunt  convins,  că  aşa  va  face  —  şi  de  aceea  rog 
pe  toţi  colaboratorii  de  până  acum  şi  pe  cetitorii  revistei 
să-l  miimpine  cu  încredere  şi  să-i  acorde  sprijinul  lor  cu 
simpatie. 

In  viaţa  noastră  bisericească  „Revista  Teologică"  s’a 
impus  ca  o  necesitate  indiscutabilă. 

Preoţimea  noastră  îşi  dă  desigur  iot  mai  bine  seama, 
în  ce  măsură  lucrarea  ei  pastorală  în  ogorul  Domnului,  să¬ 
vârşită  cu  râvnă  sfântă  şi  cu  orientare  sigură  zi  de  zi, 
trebue  să  fie  luminată  şi  călăuzită  de  adevărurile  divine  pe 
cari  le  prcpovădueşte  biserica  şi  pe  cari  printr’o  cugetare 
sistematică  le  înfăţişează  teologia.  Pe  lângă  rugăciune  şl 
meditaţie,  lectura  operelor  teologice  bune  trebue  să  fie  un 
mijloc  căutat  şi  întrebuinţat  cu  osârdie  de  fiecare  preot  al 
nostru  pentru  complectarea  armaturii  sale  duhovniceşti. 

Eu  mi-am  dat  seama  de  insuficienta  pregătirii  preo¬ 
ţime!  noastre  în  această  privinţă,  provenită  din  multe  cauze 
şi  împrejurări,  pentru  cari  nu  totdeauna  poartă  ea  vina.  De 
aceea  m’am  silit,  din  căi  am  putut,  să  stimulez  la  lucru  pe 
cei  pregătiţi  să  ne  dee  o  literatură  teologică  selectă  şi  să 
tipăresc,  mai  ales  în  cei  câţiva  ani  din  urmă,  un  număr 
considerabil  de  opere  teologice  valoroase  şi  folositoare,  pe 
cari  le-am  pus  la  îndemâna  iubitei  noastre  preoţimi  şi  chiar 
a  intelectualilor  noştri  mireni,  dornici  de  a  se  orienta  mai 
temeinic  în  domeniul  vieţii  religioase.  Lucrarea  aceasta  o 
voi  continua  cu  ajutorul  Domnului,  şi  de  aici  încolo,  şi  nu 
va  întârzia  să  aducă  roade  binecuvântate.  Căci  e  vai  de-o 
armată  ai  cărei  soldaţi  pleacă  la  războiu  cu  mâna  goală; 
dar  mai  vai  de-o  biserică,  ai  cărei  apostoli  pleacă  la  lupta 
de  cucerire  a  împărăţiei  lui  Dumnezeu  —  cu  sufletul  gol! 
Slavă  Domnului,  că  nu  ne  găsim  în  această  situaţiune.  Cu 
oricâtă  nevoinţă  s’er  face,  constat  totuşi  cu  bucurie,  că 
suntem  într’un  progres  simţit  şi  pe  acest  drum. 

Revista  e  chemată  să  prezinte  cetitorilor  ei  rezultatele 
cugetării  teologice  şi  experienţele  vieţii  pastorale  în  tratate, 
studii,  articole  şi  informaţiuni  în  nota  actualităţii  şi  mai  dega¬ 
jate  de  tonul  solemn  al  volumelor.  Scrisul  ei,  fără  a  pierde 
din  adâncime,  trebue  să  aibă,  mai  ales  astăzi,  un  caracter 
mihtant,  în  legătură  cu  nevoile  vremii.  Noi  slujitorii  bisericii 
trebue  să  ne  străduim  cât  mai  mult  să  aşezăm  problemele 
ştiirţii  ccnlnr.pcier e ,  ca  şi  realităţile  şi  shuciumul  din 
viaţa  naţională  a  zilelor  noastre  sub  lumina  izbăvitoare  a 
evangheliei. 

Să  ne  ajute  bunul  Dumnezeul 

t  NICOLAE 
arhiepiscop  ţi  mitropolit 


SOBORUL  IERARHILOR  ARDELENI 
OSÂNDEŞTE  COMUNISMUL 

De  Diacon  GRiOORIE  T.  MARCU 

Profesor  la  Academia  teologică  „Andreiană" 


Când  am  luat-o  în  mână,  involuntar  mi-am  rememorat 
o  frântură  din  istoria  strădaniilor  pauline.  Neostenitul  apo¬ 
stol  se  simţea  aproape  de  crepusculul  uluitoarei  sale  dia¬ 
conii  atunci  când,  între  două  corăbii,  chiemă  la  sine,  tn 
Milet,  pe  înaintestătătorii  bisericii  din  Efes,  şi  le  grăi: 
„Luaţi  dară  aminie  de  voi  şi  de  toată  turma,  întru  care 
Duhul  Sfânt  v’a  pus  pe  voi  episcopi  ca  să  păstoriţi  bi¬ 
serica  Domnului,  pe  care  a  câştigat-o  cu  însuşi  sângele 
său.  Că  eu  ştiu  aceasta,  că  după  ducerea  mea  vor  intra 
între  voi  lupi  crânceni,  cari  nu  vor  cruţa  turma.  Şi  dintre 
voi  înşivă  se  vor  scula  bărbaţi,  învăţând  învăţături  sucite, 
ca  să  tragă  pe  ucenici  după  ei“  (Faptele  Apost.  20,  28 — 30). 

Râvnă  paulină  zace  la  temelia  acelei  cărţi  de  învăţă¬ 
tură  pe  care  soborul  Prea  Sfinţiţilor  Ierarhi  ai  scaunelor 
vlădiceşti  din  Mitropolia  Ardealului  ne-o  trimet  nouă  tuturor, 
spunându-ne  parcă :  „vedeţi  cum  să  umblaţi  cu  pază,  căci 
lupii  cei  crânceni  seamănă  pierzanie  în  turma  voastră". 
Intâlnindu-se  Ia  sfat,  aici  la  Sibiu,  în  luna  Septemvrie,  Prea 
Sfinţiile  Lor  au  băgat  de  seamă  că  unele  stări  strâmbe  cari 
au  prins  rădăcini  aiurea,  încep  să  puieze  şi’n  viaţa  neamului 
nostru.  Şi  chibzuind  îndelung  asupra  urmărilor  de  plâns  pe 
cari  le-a  avut  pecinginea  roşie  —  căci  de  comunism  e 
vorba  —  în  gospodăria  neamurilor  năpădite  de  ea.  Prea 
Sfinţiile  Lor  ridică  glas  îndemnându-ne  să  ne  ferim  de-a 
cădea  în  rătăcirea  ei. 

Cum  am  fost  în  trecut  ?  Cum  suntem  azi  ?  Cum  am 
putea  fi  în  viitor  şi  nu  trebue  să  fim  şi  ce  trebue  să  lucrăm 
ca  să  fim  aşa  cum  trebue  să  fim  ?  —  iată  câteva  întrebări 
la  cari  pastorala  Prea  Sfinţiţilor  noştri  Ierarhi  răspunzând 
cu  o  înaltă  înţelepciune,  rezolvă  cea  mai  acută  problemă 
socială  a  prezentului. 

Am  fost  un  neam  de  oameni  cumsecade.  Ne-am  po¬ 
menit  pe  lume  români  şi  creştini.  O  singură  lege  ne-a 
călăuzit  pe  cărările  aspre  ale  trecutului:  legea  lui  Hristos, 
care,  tâlcuită  în  limba  noastră,  a  devenit  pentru  noi  «legea 
românească".  Am  cinstit  credinţa  noastră,  fără  să  o  pri¬ 
gonim  pe  a  altora.  Ocrotiţi  de  binefacerile  acestei  credinţe, 
ne-am  simţit  împăcaţi  cu  viaţa  pe  care  o  duceam,  totdeauna. 
Un  lucru  îmbucurător  din  cele  multe  —  mulţimea  de  lăca¬ 
şuri  dumnezeeşti  ce  se  ridică  de  sârg  în  toate  laturile  ţării 
—  stă  mărturie  că  „poporul  nostru  vrea  să  rămână  şi  pe 
mai  departe  credincios  predaniilor  sale  din  trecut  şi  că  nu 
crede  în  putinţa  altei  fericiri  decât  aceea  care  isvoreşte  din 
ascultarea  de  evanghelia  Domnului  şi  Mântuitorului  nostru 
Isus  Hristos  şi  din  povăţuirea  pe  drumul  unei  vieţi  creşti¬ 
neşti  curate*.  E  adevărat,  că  precum  alţii,  aşa  nici  noi,  n’am 
ajuns  încă  la  desăvârşirea  morală  cerută  de  Sf.  Evanghelie. 
Dar,  dacă*i  aşa,  nu  i  Evanghelia  de  vină,  ci  tot  omul  care 
o  calcă  şi  o  nesocoteşte.  Şi  azi  mai  sunt  săraci  ca  Lazăr 
pe  lume;  şi  azi  mai  uită  mulţi  că  peste  bogăţiile  în  cari 
se  răsfaţă  nu  sunt  stăpâni,  ci  doar  ispravnici  vremelnici  ai 
lui  Dumnezeu.  Rătăcirea  comunistă  făgăduieşte  să  realizeze 
raiul  pe  pământ,  declarând  răsboiu  crâncen  actualei  ordine 
sociale.  Am  văzut-o  la  lucru  în  Rusia.  Vedem  cum  fumegă 
Spania.  Ajung  aceste  pilde  ca  să  ne  convingem  că  o  fe¬ 
ricire  nu  se  poate  plămădi  din  ruină  şi  sânge,  din  moarte 
şi  blestem.  Comunismul  nu*i  de  noi.  Ne  asmuţă  împotriva 
deaproapelui,  vrea  să  ne  prefacă’n  cenuşe  bisericile,  să  ni-1 
ia  pe  Dumnezeu  din  lume  şi  credinţa  din  suflete.  Bir  cu 
neputinţă  de  plătit. 

Ţineţi  la  moşiile  voastre  şi  să  nu  le  vindeţi  străinilor  1 

Iubiţi-Vă  neamul,  pâmântul  şi  regele l  —  ne  îndeamnă 
înalţii  noştri  Păstori. 

I.  P.  S.  Mitropolit  Nicolae  iniţiase  cândva,  aici  la  Sibiu, 
un  cerc  de  studii  social-creştine.  Desigur  din  imperioasa 
nevoie  de  a  obicinui  pe  slujitorii  Bisericii  şi  pătura  intelec¬ 
tualilor  noştri  să  ia  atitudine  răspicată  faţă  de  problemele 
pe  cari  le  agită  vremea  noastră.  Pastorala  aceasta,  după 
părerea  mea,  e  un  model  clasic  de  atitudine  creştină,  faţă 
de-o  problemă  de  natura  aceasta. 

Invesm&ntată’n  straiele  româneşti  ale  unei  limbi  de 
hrisov  lesne  de  pricepui  de  oricare  creştin  şi  înarmată  cu 
argumente  definitive  contra  pomenitei  primejdii  care  sapă 
rezistenţa  noastră  românească  şi  creştinească,  ea  a  stârnit 
entuziaste  comentarii  în  presa  bună.  A  venii  fa  timp.  Adică 
tocmai  când  trebuia.  Căci  arşiţa  bolşevismului  ameninţă  să 
pustiiască  şi’ntre  hotarele  sufletului  românesc.  Şi  e  bine  că 
tocmai  mai  marii  bisericii  strămoşeşti  au  zorit  să-i  răco¬ 
rească  pe  cei  cuprinşi  de  friploarea  ispitelor  ei,  iar  pe  cei¬ 
lalţi,  să  i  întărească. 

Poftim  acestei  hrănitoare  pastorale,  să  i  fie  hărăzit  no¬ 
rocul  de-a  deveni  lege  pentru  toţi  fiii  buni  ai  neamului. 

Diacon  GRIGORIE  T.  MAR  CU 


OMAGIU  Şl  RECUNOŞTINŢĂ 

—  P.  S.  SALE  EPISCOP  NICOLAE  COLAN  — 

De  Iconom-StaTrofor  Dr.  GH.  CIUHANDU 
Conaill«r*i*fc'tnt  eparhial  ţi  prtţed.  Asociaţiei  clerului  „A.  Şjflur.a* 

Era  în  toamna  anului  1923. 

La  Arad,  se  ţinea  congresul  Preoţilor  din  mitropolia 
ardeleană,  grupaţi  tn  organizaţie  profesională  sub  numirea 
aşa  de  grăitoare,  „Andrei  Şaguna“.  La  ordinea  zilei  era 
restaurarea  conducerii  Asociaţiei  noastre,  care  —  după  o 
vacanţă  la  secretariat  —  dorea  să-şi  aleagă,  de  secretar 
general  un  om  cu  inimă,  aptitudini  şi  devotament. 

Şi  şi-a  găsit  omul,  în  persoana  unui  profesor,  modest 
la  înfăţişare  şi  neiubitor  de  sgomot  în  jurul  persoanei  sale. 
Era  profesorul  dela  Academia  teologică  Andreiană  din  Sibiu, 
Nicolae  Colan. 

De  atunci,  au  trecut  doisprezece  ani  şi  mai  bine. 

Când  şi-a  luat  în  primire  onorifica  misiune  de  secretar 
general  m’a  găsit  la  presidenţia  Asociaţiei  noastre.  Aşa 
fiind,  mă  simt  cel  mai  datornic  din  această  parte  să  scriu 
aceste  şire  de  amintire. . . 

...D’atunci  şi  până  astăzi,  prin  cât  sbucium  n’a  trecut 
Clerul  nostru,  preocupat  mereu  nu  numai  de  soarta  sa, 
covârşită  d’afâiea  mizerii  şi  mari  nedreptăţi,  ci  şi  de  du¬ 
rerile  înseşi  Bisericii  noastre,  ca  Aşezământ  duhovnicesc  şi 
naţional.  Această  identificare  a  fost  nota  specifică  a  noastră, 
a  Clerului  ardelean.  Şi  dac’am  avut  parte  de  osteneli  şi 
muncă,  atât  pentru  îndrumarea  Asociaţiei,  cât  şi  pentru 
opera  de  asanare  a  neajunsurilor  Clerului  şi  Bisericii  arde¬ 
lene,  ieşită  din  robie  milenară  cu  multe  rane  vechi  şi  cu 
usturimi  noui,  în  această  muncă  —  de  devotament  mai 
presus  de  toate  —  rolul  aşa  de  covârşitor  l-a  avut,  ca  în 
toate  organizaţiile,  secretarul  respectiv. 

Acela,  bine  înţeles,  care  —  după  doisprezece  ani  de 
muncă  săvârşită  cu  aceeaşi  râvnă  ce  i-o  nădăjduisem  dela 
început,  aureolată  de  aceeaşi  modestie  bucuroasă  de  stră- 

dalnică  muncă  —  astăzi  este  ridicat  în  scaunul  episcopesc 
de  vechi  tradiţii  româneşti  şi  de  înaltă  importantă  culturală,, 
al  Vadului,  Feleacului  şi  Clujului... 

Făgaşul  lucrărilor  de  secretar  general  al  Asociaţiei 
Clerului  nostru  era  bine  croit,  de  mai  'nainte,  de  un  alt 
profesor,  dela  aceeaşi  Şcoală  teologică  sibiană,  de  primul 
ei  secretar  general,  —  urzitor  al  organizării  Clerului  arde¬ 
lean  —  astăzi  1.  P.  Sf.  Mitropolit  Nicolae  Bălan.  Cu  caldă 
tragere  de  inimă  şi  cu  pricepere  aleasă  a  activat,  în  acelaş 
rost  de  secretar  general,  mai  apoi,  alt  P.  C.  Preot  sibian, 
Pompeiu  Moruşca,  azi  episcop  Policarp  al  Americei,  căruia 
i-a  urmat  Ia  rostul  de  secretar  general  Acela,  căruia  i  s’a 
dat  înalta  chemare,  duhovnicească  şi  românească,  de  a  fi 
„îndreptător  credinţei  şi  chip  blânde{elor“  şi  factor  de  ne¬ 
tăgăduită  autoritate  morală  şi  culturală  în  capitala  Ardealului 
desrobit. . . 

îmi  descopăr  capul  şi-mi  plec  sufletul  înaintea  Celui 
de  sus,  care  a  rânduit  aşa  de  mare  cinste  Asociaţiei  Cle¬ 
rului  ardelean,  de  a-şi  fi  ştiut  alege,  de  secretari  generali, 
personalităţi,  cărora,  mai  apoi,  tuturora  Ii  s’a  acordat  in¬ 
trarea  în  Episcopat! 

...Celce  scrie  aceste  rânduri  e  străin  de  meşteşugul 
graiului  frumos  către  cei  mari.  Dar,  tot  aşa,  o  ştiu  bine,  şi 
Prea  Sfinţitul  Nicolae  cel  de  al  doilea,  al  Clujului,  până 
ca  ieri  secretar  general  al  Asociaţiei  Clerului  ardelean,  n’a 
fost  niciodată  iubitor  de  asemenea  graiuri  de  ispită.  Şi  nici 
nu  va  fii 

Şi-atunci,  să  mi  se  îngăduie  —  mie  celuice  regret 
profund  o  absentă,  de  peste  vrerea  mea,  dela  serbările  de 
sfinţirea  şi  instalarea  Prea  Sfinţiei  Sale  —  ca,  în  Ioc  de 
oricari  alte  cuvinte,  să  exprim  Prea  Sfinţitului  omagiul  meu 
şi  al  Preotimei  ardelene  şi  gratitudinea  noastră  obştească, 
pentru  devotamentul  şi  priceperea,  pentru  calda  inimă  şl 
necontenitele  osteneli  ale  Sale,  cu  cari  a  slujit  Domnului, 
nu  numai  dela  catedra  ce  a  onorat-o  şi  prin  condeiul  de 
distins  publicist  bisericesc  şl  cuitural-românesc,  ci  şi  prin 
rostul  de  secretar  general  aî  Asociaţiei  „A.  Şaguna“. 

Intru  mulţi  ani,  Prea  Sfinţitei  Dr.. gh.  Ciuhandu 

PENTRU  ÎMBUNĂTĂŢIREA  ÎNVĂŢĂMÂN¬ 
TULUI  ISTORIC-REL1GIOS  ÎN  ŞCOALA 
SECUNDARĂ 

y-' 

De  Prof.  unlv.  Dr.  I,  LUPAŞ 

Membru  al  „Academiei  Române* 

Domnule  Profesor, 

întors  dela  Karlsbad  cu  gândul  de  a  nu  întârzia  dela- 
adunarea  generală  a  „Asociaţiunii",  am  primit  între  două 
trenuri  invitaţia  D-Tale  de  colaborare  la  numărul  pe  care 
ţine  „Revista  Teologică"  să-I  închine,  cu  drept  cuvânt,  fostului 
ei  director  şi  actualului  nostru  Episcop :  P.  Sf.  Sale  Nicolae 
Colan. 

In  astfel  de  împrejurări,  oricât  de  mult  aş  dori,  îmi 
este  cu  neputinţă  să  aflu  răgazul  necesar  spre  a  zugrăvi 
„vre-o  latură  a  multiplei  sale  activităţi",  cum  văd  din  însuş 
textul  scrisorii,  că  mi  s’ar  cere. 

Voiu  reveni  însă  asupra  unei  chestiuni  de  netăgăduit 
interes  educativ-religios,  căreia  ştiu  că  i-a  acordat  multă 
atenţiune  fostul  director  al  „Revistei  Teologice"  şi  nu  mă 
îndoiesc,  că-i  va  acorda  şi  mai  multă  în  calitatea  sa  de 
membru  al  Sf.  Sinod  şi  în  conştiinţa  răspunderii  duhov¬ 
niceşti  ce-i  revine  pentru  îndrumarea  viitoarelor  generaţiuni 
de  intelectuali  ai  neamului  nostru  şi  ai  sfintei  lui  biserici. 

Chestiunea  aceasta  e  în  legătură  cu  nenumăratele  mu¬ 
tilări  de  cari  s’a  izbit  programa  analitică  a  învăţământului 
religios  pentru  şcoalele  secundare  dela  1931  până  în  timpul 
de  faţă. 

S’a  făcut  trista  constatare,  că  îndeosebi  Istoria  bisericii 
rămâne  a  fost  împărtăşită  de  un  tratament  cât  se  poate  de 
vitreg,  cu  toate  că  o  elementară  cerinţă  pedagogică  ar  fi  impus 
a  se  da  tocmai  acestei  materii  importanţa  şi  atenţiunea  ce 
i  se  cuvine  ca  uneia  din  cele  mai  apropiate  de  sufletul  tine- 

retului  şi  din  cele  mai  potrivite  a  demonstra,  cum  a  lucrat 
şi  ce  tel  de  roade  a  odrăslit  sămânţa  Evangheliei  în  viaţa 
poporului  nostru. 

In  Programa  minimala  pe  anul  şcolar  1932 — 33  (Bu¬ 
cureşti  1933  p.  12 — 13)  se  risca  afirm  aţiunea  câ  „din  toate 
materiile  de  învăţământ  religios  istoria  bisericii  române  ar 
fi  cea  mai  grea“  din  pricină  că  e  în  legătură  cu  istoria 
politică  a  Românilor  „pe  care  elevii  n’ar  cunoaşte-o  sufi¬ 
cient  spre  înţelegerea  istoriei  bisericeşti"...  Celce  a  aşternut 
pe  hârtie  aceste  cuvinte  pare  aşi  fi  dat  el  însuş  seama,  cât 
de  puţin  resistentă  e  motivarea  lor  în  faţa  unei  cercetări 
serioase.  De  aceea  a  căuiat  să  mai  adauge  şi  alte  argu¬ 
mente,  arătând  că  la  Universitatea  din  Bucureşti  catedra  de 
istoria  bisericii  române  are  numai  o  vechime  de  23  de  ani, 
de  aceea  actualii  profesori  de  religie  ori  n’au  studiat-o  în 
Universitate,  ori  au  ascultat  lecţii  foarte  sumare,  iar  autorii 
de  manuale  n’au  avut  de  unde  imila  metode  şi  lucrări  străine, 
cum  e  cazul  pentru  alte  obiecte  de  învăţământ  ca  morala, 
dogmatica  şi  apologetica.  „In  afară  de  aceasta  profesorii  şi 
autorii  de  manuale  trebue  să  aibă  cunoştinţe  variate  pentru 
tratarea  cu  succes  a  acestui  obiect...  Căci  istoria  bisericii 
române  se  întinde  ca  o  vargă  roşie  prin  toată  pânza  vieţii 
româneşti.  Nu  poţi  desface  varga  fără  sfâşierea  pânzei; 
amândouă  se  completează,  îşi  dobândesc  caracter  propriu. 
De  aceea  nu  se  poate  traia  cu  succes  istoria  bisericii  ro¬ 
mâne  fără  atenţia  necesară,  dată  întregului  trecut  românesc. 
Altfel,  noţiunile  de  istoria  bisericii  române  vor  pluti  ca 
scândurile  unei  bărci  sfărâmate  de  furtună  pe  întinsul  mării, 
fără  rost,  vor  fi  aruncate  la  mal  ca  netrebnice  sau  vor  fi 
înghiţite  de  abis.  Mintea  şcolarului,  întocmită  logic,  le  va 
elimina  fără  urmă.  Pentru  învingerea  acestei  dificultăţi  trebue 
o  grijă  deosebită  din  partea  profesorilor,  atât  la  întocmirea 
manualelor  şcolare,  cât  şi  în  modul  de  predare.  Spre  a  veni 
în  ajutorul  profesorilor  în  tratarea  chestiunilor  de  istoria 
bisericii  române,  se  grupează  aceste  chestiuni,  în  nădejdea 
unei  legături  mai  fireşti  pentru  cunoştinţele  necesare  unui 
absolvent  de  gimnaziu,  în  capitole  mai  largi...  Fiecare  ca¬ 
pitol  va  fi  precedat  de  cunoştinţe  de  istorie  politică:  ele 
vor  alcătui  cadrul,  pe  care  se  va  desfăşura  pânza  tabloului 
istoriei  bisericeşti.  Profesorului  i  se  Iasă  libertatea  să  insiste 

asupra  unor  chestiuni  şi  să  adaoge  altele,  ce  i  s'ar  părea 
că  lipsesc  din  aceste  indicaţii. 

După  această  apreciabilă  solicitudine  de  „a  veni  în  aju¬ 
torul  profesorilor",  ca  să  poată  fi  învinse  toate  dificultăţile 
„atât  Ia  întocmirea  manualelor,  cât  şi  în  modul  de  predare", 
s’ar  fi  putut  oricine  aştepta  să  urmeze  sfaturi  privitoare  la 
condiţiile  de  întocmire  optimă  a  Iecţiunilor  „în  nădejdea 
unei  legături  mai  fireş  i"  a  cunoştinţelor  de  împărtăşit  elevilor. 

In  schimb  ce  a  urmat? 

O  pretinsă  „metodă  nouă",  în  sensul  căreia  instrucţiu¬ 
nile  publicate  în  Programele  analitice  pentru  învăţământul 
secundar  (Bucureşti  1934  p.  26)  precizează  că  nu  se  mai 
cer  profesorilor  „lecţii  expozitive,  la  catedră,  ci  lectură  fă¬ 
cută  de  elevi...  Elevii  să  citească  în  clasă  lectura  indicată. 
Iar  profesorul  să  lămurească  cele  citite,  în  cursul  citirii, 
adăogând  numai  atâtea  ştiri,  ce  nu  se  găsesc  în  bucata 
citită,  câte  sunt  necesare  ca  să  întregească  tabloul  urmărit 
prin  lectură.  Iar  lectura  să  fie  aleasă  nu  din  manualele  de 
învăţământ,  ci  din  materialul  documentar  ai  chestiei ,  pe 
care  urmăreşte  s’o  lămurească  elevilor". 

Iată-ne  deci  în  faţa  unei  încercări  de  a  introduce  metoda 
de  lucru  a  seminariilor  universitare  în  clasa  a  patra  de  liceu  1 
Cerinţa  de  a  preda  istoria  bisericii  române  unor  băieţi  şi 
fete  de  14 — 15  ani  numai  pe  temeiul  lecturii  textelor  culese 
din  documente,  corespondente,  inscripţiuni,  naraţiuni  croni- 
căreşti  sau  prefeţe  ale  feluritelor  tipărituri  din  trecut,  au 
impus  profesorilor  din  învăţământul  secundar  probleme  foarte 
anevoie  de  rezolvat.  Cei  mai  mulţi  le-au  lăsat  nerezolvate. 

Iar  câţiva  inşi,  cari  s’au  străduit  să  urmeze  instrucţiu¬ 
nile  noui  programe,  au  întimpinat  dificultăţi  asupra  cărora 
scriitorul  acestor  pagini  a  ţinut  să  atragă  chiar  dela  început 
atenţiunea  ministerului,  a  Sfântului  Sinod  şi  a  corpului  di¬ 
dactic.  Acesta  din  urmă,  precum  şi  consiliul  permanent  al 
ministerului  instrucţiunii  a  ţinut  seamă  de  observaţiunile  cu¬ 
prinse  într’un  memoriu  din  vara  anului  1935  —  memoriu 
rămas  până  în  timpul  de  faţă  fără  nici  un  răspuns  din  partea 
Sfântului  Sinod. 

Intr’o  conferinţă  la  Radio  din  Bucureşti,  am  arătat  că 
tot  ce  se  pretinde  a  fi  nou  în  instrucţiunile  amintite,  nu  este 
bun,  precum  tot  ce  ar  putea  fi  bun  în  cuprinsul  lor  nu  este 

nou.  Iar  printr’un  apel  adresat  profesorilor  secundari  îi 
rugam  să-şi  noteze  în  scris  observaţiunile  cu  privire  la  expe¬ 
rienţele  didactice  dobândite,  sub  regimul  nouilor  instrucţiuni, 
în  legătură  cu  fiecare  bucată  de  lectură,  inscriptiune,  frân¬ 
tură  de  document  sau  prefaţă,  ce  le-a  fost  recomandată  sau 
impusă  prin  noua  programă  analitică  (cf.  Tel .  Rom.  din  & 
Sept.  1935).  Doream  să  ştiu  anume,  care  din  lecturile  re¬ 
comandate  au  putut  fi  valorificate,  în  mod  real,  cu  mai  mult 
efect  în  scopul  educaţiei  morale-religioase,  trezind  răsunet 
mai  viu  în  sufletul  elevilor  şi  care  i-au  lăsat  cu  totul  indi¬ 
ferenţi. 

Păr.  Gh.  Maior  —  acest  distins  şi  conştiincios  profesor 
secundar  —  publicându-şi  experienţele  didactice  în  Tel.  Rom.. 
din  10  Decemvrie  1935,  arată  că  încercarea  Sf.  Sale  de  a 
preda  istoria  bisericii  române  cu  „noua  metodă,  numită  de 
unii  monografică",  a  dat  un  rezultat  lamentabil.  Şi  ţine  să 
motiveze  convingător  această  constatare  tristă:  „In  clasa  a 
iV-a  secundară  elevul  nu  e  obişnuit  cu  stilul  documentelor, 
cu  poliloghia  lor,  cu  arhaismele  lor ;  aproape  fiecare  cuvânt 
trebue  să-l  explici.  Ai  cetii  documentul  şi  vreai  să-i  faci. 
rezumatul,  să-i  scoţi  esenţa :  descurajezi  elevul,  fiindcă  nu 
poate  rezuma,  n’a  înţeles  nimic.  Ba  mai  dai  şi  texte  latine 
—  aşa  cere  problema  —  unor  elevi  cari  abia  atunci  sunt 
la  începutul  învăţăturii  de  latină  I  Am  încercat  altfel.  Le-am 
cetit  eu  documentul,  intonând  mai  apăsat  părţile,  cari  dau. 
înţelesul  lui;  abia  câţiva  s’au  ales  cu  ceva.  Rezultatul  care 
e?  Cel  prevestit  de  dl  profesor  Dr.  I.  Lupaş  în  conferinţa 
dela  Radio,  conferinţă  publicată  apoi  în  foiletonul  „Univer¬ 
sului"  şi  cei  arătat  tot  de  D-sa  în  marele  congres  naţional- 
bisericesc  din  anul  acesta  dela  Bucureşti:  dezastrul  înuâ - 
mântului  religios  la  istoria  bisericii  româneşti  şi  pierderea 
vremii  cu  lucruri  străine  de  firea  elevului  —  copil  de  clasa 
a  IV-a  secundară,  —  atât  pentru  profesor  cât  şi  pentru  elev. 
Dar  pe  lângă  metoda  nepotrivită  şi  străină  de  scopul  reli¬ 
giei  în  şcoala  secundară,  programa  are  şi  omisiuni  cari 
urmăresc  un  ţel  nemărturisit  şi  de  osândit.  In  istoria  bise¬ 
ricii  româneşti  din  şcoala  secundară  nu  e  loc  şi  peniru 
istoria  bisericilor  din  provinciile  alipite  ?  După  autorul  anonim 
al  programei  analitice,  care  îmi  pare  o  persoană  foarte 
streină  de  şcoala  secundară,  provinciile  n'au  istorie...  In 

schimb  ne  vom  pierde  în  descifrarea  de  documente  despre 
viaţa  unui  mucenic  din  Durostor  sau  a  lui  Sava  Gotul  sau 
a  unui  Bretanio  din  Torni,  citind  minee,  prefeţe  de  a  le  lui 
Coresi  —  şi  nu  vom  aminti  nimic  despre  Ilie  Iorest,  Sava 
Brancovici  ş.  a.  Vom  da  abia  câteva  „ştiri"  despre  mănă¬ 
stirile  distruse  din  Ardeal,  despre  preoţii  şi  credincioşii  pri¬ 
goniţi  pentru  credinţă  şi  ceva  despre  Şaguna.  Iar  celelalte 
provincii  n’au  drept  nici  la  atât.  Aceasta  este  partea  cea 
mai  nouă,  dar  şi  cea  mai  puţin  norocoasă  din  programa  în 
vigoare.  Dacă  se  reduceau  puţin  datele  istorice,  anii  şi  numi¬ 
rile  după  programa  veche  —  mult  superioară  celei  nouă  — 
s’ar  fi  făcut  operă  mai  mult  decât  utilă. 

Intr’o  şedinţă  a  congresului  naţional-bisericesc  din  Bu¬ 
cureşti  (Octomvrie  1935)  când  se  discuta  problema  învăţă¬ 
mântului  religios,  am  fost  uimit  de  curajul  unui  coleg  care 
nu  găsea  cuvinte  să-şi  exprime  deplina-i  mulţumire  cu  si¬ 
tuaţia  şi  condiţiile  acestui  învăţământ  în  timpurile  de  faţă. 
Starea  de  nelinişte  şi  nedumerire  în  care  ştiam  că  se  găsesc 
cei  mai  mulţi  profesori  de  această  materie,  m’a  îndemnat 
să  încerc  a  potoli  hiperzelul  inoportun  al  acestui  coleg  prin 
următoarele  rectificări : 

Mărturisesc  că  n’am  auzit  până  în  timpul  de  faţă  pe 
nici  unul  dintre  profesorii  secundari,  fie  dela  şcoale  nor¬ 
male,  fie  dela  licee,  exprimându-şi  mulţumirea  pentru  felul 
cum  este  tratat  învăţământul  religios  din  partea  organelor 
ministerului  de  instrucţie.  I-a  fost  rezervată  părintelui  Nicula, 
care  e  profesor  la  şcoala  normală  din  Iaşi,  ocazia  de-a 
veni  în  incinta  acestui  mărit  congres  naţional-bisericesc  să 
declare  că  Sf.  Sa  este  deplin  mulţumit  şi  că  ar  fi  dorit  chiar 
să  comunice  şi  ministerului  această  mulţumire  care  poate 
fi  personală,  a  Sfinţiei  Sale,  dar  socot  că  nu  este  una  ob¬ 
ştească  pe  care  să  o  poată  împărtăşi  toţi  membrii  con¬ 
gresului. 

Noi  nu  am  fost  trimişi  în  această  supremă  corporaţiune 
reprezentativă  a  Patriarhiei  române  să  facem  declaraţiunt 
de  renunţare  Ia  postulatele  juste  ale  sfintei  noastre  Biserici, 
pentru  a  căror  înfăptuire  şi  respectare  perpetuă  autorităţile 
noastre  ierarhice  luptă  de  atâta  vreme  şi  au  datoria  de  a 
continua  lupta  fără  şovăire  până  la  deplina  izbândă.  Dim¬ 
potrivă,  trebue  să  cerem  şi  mai  energic  ceeace  lipseşte  în- 

văţământului  religios  în  timpul  de  fată.  Prin  atitudinea  noa¬ 
stră  nu  e  bine  să  trezim  în  opinia  publică,  nici  o  clipă, 
măcar,  impresia  că  am  fi  în  stare  să  dăm  uitării  desidera- 
tele  Bisericii  şi  că  ne- am  lăsa  înfrânţi  de  înţelepciunea  se¬ 
nilă  şi  nepu  incioasă  că  toate  ar  fi  bune  cum  sunt.  Mi  se 
pare  deci  neadmisibil  să  dăm  înapoi  tocmai  aici,  în  acest 
for  bisericesc  între  atribuţiile  căruia  cea  mai  esenţială  este 
apărarea  autonomiei,  deci  şi  grija  de  a  crea  învăţământului 
religios  cele  mai  mulţumitoare  condijiuni,  ca  să  se  poată, 
destăşura  în  chip  norm  1,  în  toate  categoriile  de  şcoale,. 
fără  nici  un  amestec  incompetent  sau  străin  de  organele 
conducerii  bisericeşti. 

Căci,  mai  ales  ce  s’a  întâmplat  la  noi  în  cei  din  urmă 
7—8  ani  de  politică  şcolară,  este  fără  precedent,  cred,  în 
istoria  şi  în  viata  tuturor  şcoatelor  din  lume.  Nicăiri  nu  s'ait 
mai  pomenit  atâtea  schimbări  de  programe,  din  an  în  an,, 
uneori  chiar  şi  din  lună  în  lună. 

Programa  analitică  pentru  învăţământul  religios  primar,, 
alcătuită  de  o  comisiune  a  Sfântului  Sinod,  s’a  împotmolit 
în  cartoanele  ministerului.  Cea  pentru  învăţământul  secundar 
a  avut  o  soartă  şi  mai  tristă,  fiind  mutilată  în  cea  mai  esen¬ 
ţială  parte  a  ei  de  către  nişte  fete  bisericeşti,  cari  şi-au 
permis  a  înlocui  elaboratul,  chibzuit  temeinic,  al  comisiunii 
prezidate  de  către  păr.  I,  Mihălcescu,  decanul  facultăţii  de 
le<  logie  din  Bucureşti,  cu  o  improvizaţie  nefericită,  care 
ameninţă  să  distrugă  efectul  educativ  al  învăţământului  no¬ 
stru  istoric-religios. 

In  timp  ce  programa  aceasta  se  entusiasmează  pentru 
câţiva  pretinşi  mucenici  ai  Goţilor  din  secolul  IV,  ale  căror 
legende  s’ar  cuveni  să  Ie  înveţe  doar  elevii  saşi  sau  şvabi, 
uită  cu  totul  că  şi  din  sânul  poporului  român  au  răsărit 
mucenici  ca  îlie  lorest,  ca  Sava  Brancovici,  ca  vechiul  boier 
şi  Domn  creştin  Constantin  Brâncoveenu.  Prin  această  pro¬ 
gramă  se  dă  profesorilor  de  religie  sfatul  să  nu  facă  nici 
o  lecţie  din  istoria  bisericii  române,  ci  un  an  întreg  să-şi 
peerdă  timpul  —  şi  ei  şi  elevii  —  cu  lectura  unor  frag¬ 
mente  din  cronici,  hrisoave  patriarhale  şi  inscripţii  redac¬ 
tate  adeseori  în  chipul  cel  mai  încâlcit,  încât  chiar  printre 
studenţii  universitari  se  găsesc  putini,  cari  să  aibă  răbdarea 
de  a  le  descifra  şi  interpreta.  Veţi  întreba  ce  folos  edu- 

cativ  poete  rezulta  din  astfel  de  texte,  învechite  şl  încâlcite,- 
pentru  copilaşi  de  14 — 15  ani? 

Să-mi  fie  şi  mie  îngăduit  a  întreba,  cum  şi-au  putut 
da  P.  Sf.  membri  ai  Sinodului  Episcopesc  consimţământul 
pentru  o  asemenea  procedare?  Ori  poate  admite  I.  P.  S. 
Mitropolit  Nicolae  al  Transilvaniei  o  programă  analitică  de 
învăţământ  religios,  în  care  nu  e  prevăzută  nici  o  lecţie 
despre  Sa  va  Brancovici,  martirul  ortodoxiei  româneşti  din 
secolul  XVII,  sau  poate  P.  S.  Lucian  al  Romanului  să  încu¬ 
viinţeze  o  carte  de  istoria  bisericii  române,  în  care  să  nu 
fie  nici  o  pomenire  măcar  despre  activitatea  binecuvântată 
a  episcopului  Melhisedec,  această  podoabă  neperitoare  a 
episcopatului  ortodox  din  secolul  XIX? 

(I.  P.  S.  Mitropolit  Nicolae  Bălan  a  declarat  că  nu  are  cu¬ 
noştinţă  de  această  programai)  Ori  poate  consimţi  I.  P.  S. 
Gurie  dela  Chişinâu,  ca  în  programă  să  nu  fie  nici  o  lecţiune 
măcar  despre  soarta  ortodoxiei  româneşti  dintre  Prut  şi 
Nistru  dela  1812 — 1918?  Aş  întreba  şi  pe  mitropolitul  Bu¬ 
covinei,  dacă  admite  să  fie  acoperită  sub  tăcere  activitatea 
lui  Silvestru  Morariu?  Trebue  să-mi  amân  însă  întrebarea 
aceasta  până  după  alegerea  de  mitropolit  al  Cernăuţilor. 

Ar  fi  cazul  deci  să  se  aplice  sancţiuni  severe  acelor 
feţe  bisericeşti,  cari  şi-au  permis  această  mutilare  necuviin¬ 
cioasă  a  programei  pentru  clasa  a  IV-a,  luându-se  în  acelaşi 
timp  măsuri  energice  pentru  îndreptarea  acestor  neajunsuri 
şi  pentru  pregătirea  unei  programe  serioase,  care  sa  fie 
rezultatul  unei  munci  colective  a  oamenilor  cu  pricepere  şi 
cu  dragoste  pentru  cauză,  iar  nu  improvizaţie  şi  capriciu 
de  unul  singur  sau  de  doi. 

In  ce  priveşte  şcoalele  normale  sunt  convins  că  ele  vor 
trebui  lăsate  mai  mult  în  grija  bisericii  decât  în  a  statului, 
deoarece  s'a  făcut  dovada  că  organele  statului  nu  sunt  în 
stere  să  dea  viitorilor  luminători  ai  satelor  o  creştere  şi  în¬ 
drumare  sufletească  aşa  de  corăspunzătoare  cum  a  fost  cea 
împărtăşită  de  organele  bisericeşti  ale  mitropoliei  din  Tran¬ 
silvania  multor  serii  de  învăţători  confesionali,  cari  au  lăsat 
cea  mai  frumoasă  amintire  în  sufletul  poporului  nostru. 

Şi,  în  sfârşit,  în  legătură  cu  cele  arătate  aici  din  partea 
dlui  coleg  Savin  cu  privire  la  deosebirea  dintre  academiile 
şi  facultăţile  de  teologie,  ţin  să  spun  că  pe  cele  dintâi  le 

consider  mai  corăspunzătoare  necesităţilor  practice  a!e  bi* 
sericii,  iar  pe  cele  din  urmă  cerinţelor  de  ordin  ştiinţific, 
întrucât  însă,  după  cuvântul  apostolului  Pavel,  ştiinţa  sume- 
ţeşte  şi  dragostea  zideşte,  socot  că  în  actualele  împrejurări 
ale  vieţii  noastre  bisericeşti  este  de  mai  mare  folos  drago¬ 
stea,  care  zideşte  sufletele,  decât  ştiinţa  care  sumeţeşte 
cugetele. 

Se  împlineşte  curând  un  an,  de  când  au  fost  rostite 
aceste  cuvinte  în  şedinţa  congresului  naţional- bisericesc  din 
Bucureşti.  Nu  am  cunoştinţă  să  fi  urmat  vre-o  măsură  me¬ 
nită  a  contribui  la  o  cât  mai  grabnică  înlăturare  a  gravelor 
scăderi  şi  omisiuni  din  programa  analitică  a  învăţământului 
religios. 

Pentruca  învăţământul  istoriei  noastre  bisericeşti  să  nu 
rămână  mutilat  şi  fărămiţat  în  părţi  risipite,  fără  nici  o  le¬ 
gătură  firească  organică  între  ele,  până  la  elaborarea  altor 
instrucţiuni  ar  fi  de  dorit  înlocuirea  ultimei  programe  cu 
cea  din  1928,  care  este  mai  sistematică  şi  mai  închegată 
decât  cea  din  1934  şi  mai  ales  decât  cea  din  1935,  schin¬ 
giuită  şi  mai  rău.  Adăugându-i-se  lecturi  menite  a  servi  ca 
material  auxiliar,  pentru  intuiţia  istorică,  ea  ar  fi  potrivită 
să  dea  tineretului  nostru  o  icoană  mai  fidelă  despre  trecutul 
bisericii  române.  Este  un  postulat  admis  în  toate  ţările  lu¬ 
minate,  că  elevilor  din  şcoala  secundară  trebue  să  Ii  se 
înfăţişeze,  în  chip  firesc,  rezultatele  sigure  ale  cercetărilor, 
fără  a  aştepta  ca  ei  înşişi  să  culeagă  aceste  rezultate  din 
textele  ce  Ii  se  dau  spre  lectură  şi  cari  adeseori  se  întâmplă 
să  fie  atât  de  anevoie  de  pătruns.  Rămâne  în  sarcina  învă¬ 
ţământului  superior  datoria,  să  obişnuiască  studenţii  a  căuta 
să  culeagă  din  analiza  izvoarelor  sâmburele  adevărului  — 
prin  cercetare  proprie  destul  de  obositoare,  Ia  capătul  căreia 
întreagă  truda  rămâne  răsplătită  adeseori,  în  loc  de  certi¬ 
tudine,  cu  îndoială  chinuitoare. 

Autorii  ultimelor  programe  ar  fi  trebuit  să  nu  dea  uitării 
sfatul  răposatului  pedagog  Wilhelm  Rein  care  spunea  cu 
drept  cuvânt  că  numai  învăţământul  ce  se  desfăşoară  me¬ 
todic,  potrivit  cu  legile  spiritului,  poate  avea  forţă  durabilă 
tn  educaţie.  Dr.  ioan  lupaş 


P.  S.  SA  NICOLAE  COLAN,  SFETNIC 
VLĂDICESC 

De  Prol,  VIROIL  NISTOR 
consilier  arhtepiscopesc 

Persoanele  de  conducere,  orice  calităţi  alese  ar  avea, 
nu  pot  realiza  fot  ce  doresc  fără  sfetnici  şi  colaboratori 
cari  să  le  stea  într’ ajutor  la  înfăptuirea  operei  lor. 

Deşi  se  zice  că  istoria  este  opera  oamenilor  mari,  totuşi 
opera  de  contribuţie  a  colaboratorilor  lor  nu  poate  fi  cu 
fotul  desconsiderată. 

Marile  personalităţi  au  ştiut  să-şi  aleagă  colaboratori  şi 
sfetnici  distinşi,  iar  când  nu  i-au  aflat,  i-au  crescut  anume 
pentru  scopul  urmărit  de  ele.  Dacă  nu  ne  referim  decât 
la  marele  mitropolit  A.  Şaguna  trebue  să  constatăm  că  şi-a 
crescut  o  pleiadă  de  colaboratori  distinşi  ca:  Or.  Pantazi, 
loan  Popescu,  Nicolae  Popea  şi  alţii,  cari  au  continuat  să 
lucre  în  spiritul  moştenit  dela  marele  lor  îndrumător  şi 
părinte  duhovnicesc. 

Tot  aşa  şi  I.  P.  S.  Sa  Mitropolitul  nostru  Nicolae,  în¬ 
dată  după  venirea  la  cârma  Mitropoliei  Ardealului,  cel  dintâi 
gând  al  Său  a  fost  ca  să  afle  cât  mai  buni  colaboratori  şi 
sfetnici  întru  realizarea  marilor  planuri  privitoare  la  îndru¬ 
marea  mai  duhovnicească  a  întregei  vieţi  bisericeşti,  după 
criterii  de  o  mai  înaltă  spiritualitate  decât  fusese  mai  înainte. 
Şi  fiindcă  nu  a  aflat  persoane  destul  de  bine  pregătite  spre 
acest  scop  de  către  înaintaşi,  primul  Său  gând  a  fost  să 
crească  o  pleiadă  de  tineri  cât  mai  bine  pregătiţi,  cari  să 
formeze  rezerva  necesară  pentru  posturile  de  conducere 
dela  centrul  Mitropoliei  şi  dela  Academia  Teologică.  I.  P. 
S.  Sa  a  crescut  la  studii  cu  mare  generositate  —  ca  nici 
unul  dintre  Ierarhii  Bisericii  noastre  —  o  mulţime  de  tineri 
distinşi  .şi  cu  aptitudini  frumoase,  trimiţându-i  în  străinătate 
pentru  complectarea  şi  perfecţionarea  studiilor.  De  câteori 
a  descoperit  tineri  talentaţi,  cu  inteligenţă  vie  şi  real  devo- 

tament  pentru  biserică  şi  pentru  problemele  vitale  ale  ei,  n’a 
cruţat  nici  o  jertfă,  le*a  dat  toate  îndrumările  în  decursul 
studiilor,  ca  să  se  întoarcă  acasă  cât  mai  bine  pregătiri  şi 
cu  orizonturi  de  viaţă  mai  largi,  ca  să  corespundă  cât  mai 
bine  aşteptărilor  cari  s’au  legat  de  ei,  în  postul  ce  li  s’a 
încredinţat.  Graţie  acestei  deosebite  purtări  de  grije  a  I.  P. 
S.  Sale  avem  multe  elemente  tinere  bine  pregătite  pe  seama 
posturilor  de  conducere  ale  Bisericii,  pentru  Academia  teo¬ 
logică  şi  pentru  şcolile  noastre  confesionale. 

Intre  aceşti  tineri  aleşi  a  fost  şi  P.  S.  Sa  Episcopul 
Nicolae  Colan.  Văzând  I.  P.  S.  Sa  —  pe  când  era  profesor 
la  Seminarul  „Andreian"  —  că  elevul  său  este  înzestrat  cir 
alese  însuşiri  intelectuale  şi  morale,  i-a  arătat  o  deosebită 
grije  şi  atenţiune. 

îndată  după  ocuparea  scaunului  de  Mitropolit,  I.  P.  S. 
Sa  l-a  chemat  la  Sibiu  şi  l-a  făcut  cel  mai  apropiat  sfetnic 
al  Său,  numindu-1  în  postul  de  secretar  al  Consistorului 
arhidiecezan.  De  aci  începe  cu  adevărat  creşterea  duhov¬ 
nicească  a  fiului  sufletesc,  ales  şi  drag  inimei  I.  P.  S.  Sale,, 
îndrumându-i  paşii  spre  culmile  spirituaităţii,  spre  a  putea 
ajunge  la  postul  de  conducere  de  astăzi. 

I.  P.  S.  Sa  l-a  trimis  apoi  în  străinătate  pentru  complec- 
tarea  studiilor,  ca  să-i  poată  încredinţa,  după  înapoierea  în  ţară, 
catedra  de  studiu  biblic  al  N.  T.  dela  Academia  Teologică. 

îndată  după  întoarcerea  dela  studii  şi  intrarea  în  slujba 
Academiei  teologice,  P.  S.  Sa  a  fost  cel  mai  apropiat  şi 
intim  colaborator  al  I.  P.  S.  Sale.  Cunoscându-i  I.  P.  S.  Sa 
distinsele-i  calităţi  şi  puterea  de  muncă,  precum  şi  bunul  simţ 
şi  discreţiunea  desăvârşită  i-a  destăinuit  P.  S.  Sale  atât 
lucrurile,  cât  şi  nedumeririle  şi  îngrijorările  ce  le-ar  fi  avut, 
cerându-i  sfatul  şi  făcând  apel  la  colaborarea  sa.  N’a  fost 
operă  mai  de  seamă  iniţiată  şi  înfăptuită  de  I.  P.  S.  Sa  la 
care  P.  S.  Sa  să  nu  fi  fost  consultat  şi  să  nu-şi  fi  dat  con¬ 
tribuţia  sa  de  muncă.  Foarte  adeseori  • —  şi  la  orice  timp 
din  zi  —  I.  P.  S.  Sa  îl  chema  la  sine  spre  a-i  arăta  pro¬ 
blemele  ce-L  preocupă  şi  să-i  ceară  colaborarea  Sa  pre¬ 
ţioasă.  Nu  cred  să  fi  fost  o  altă  persoană  din  centrul  Mitro¬ 
poliei  care  să  se  fi  bucurat  de  o  aşa  nelimitată  încredere  din 
partea  înalt  Prea  Sfinţiei  Sale  ca  P.  S.  Episcop  de  astăzi  al 
Clujului.  Nu  era  nici  un  prilej  mai  important  de  bucurie 

la  reşedinţa  mitropolitană,  nu  era  vre-o  masă  cu  oaspeţi 
aleşi  la  I.  P.  S.  Sa  Ia  care  P.  S.  Sa  să  nu  fi  fost  invitat. 
P,  S.  Sa  a  răsplătit  această  iubire  prin  devotamentul,  fiasca 
supunere  şi  neprecupeţita  muncă  la  tot  ceeace  i  s’a  încre¬ 
dinţat  din  partea  1.  P.  S.  Sale. 

încă  dela  început,  apreciind  I.  P.  S.  Sa  devotamentul 
P.  S.  Sale  faţă  de  Biserică  şi  instituţiunile  ei,  precum  şi 
jertfelnicia  aptitudinilor  Sale  multilaterale,  i-a  încredinţat  spre 
resolvire  multe  din  cele  mai  grele  şi  importante  chestiuni 
de  organizare  bisericească,  precum  şi  probleme  de  ordin 
spiritual  ale  vieţii  bisericeşti.  Arhiva  Consiliului  arhiepisco- 
pesc,  precum  şi.  coloanele  Telegrafului  Român,  sunt  pline 
de  scrisul  Său  ager,  clar  şi  competent.  îndată  după  venirea 
P.  S.  Sale  la  Sibiu,  a  fost  încredinţat  cu  redactarea  „Revistei 
Teologice",  al  cărei  întemeietor  a  fost  I.  P.  S.  Sa. 

Penlru  calităţile  Sale  alese  a  fost  ales  membru  în  toate 
corporaţiunile  reprezentative  ale  Bisericii,  în  Consiliul  arhi- 
episcopesc  şi  mitropolitan,  în  Adunarea  eparhială  şi  Con¬ 
gresul  naţional  bisericesc,  în  Comisiunea  Tipografiei  arhidie- 
cezane,  în  Eforia  Fundaţiunii  culturale  Dr.  I.  Mihu,  în  comi¬ 
siunea  pentru  examenul  de  capacitate  preoţească  şi  altele. 
In  decurs  de  14  ani  —  în  toate  aceste  corporaţiuni  —  a 
participat  cu  talentul  său  de  bun  organizator,  cu  rol  decisiv, 
la  soluţionarea  cea  mai  fericită  a  problemelor  superioare 
bisericeşti. 

In  adunările  eparhiale  şi  în  congresul  naţional  biseri¬ 
cesc  cuvântul  Său  competent  nu  lipsia,  iar  referatele  Sale 
erau  din  cele  mai  distinse  —  şi  ca  fond  şi  ca  formă.  Când 
era  vorba  de  luarea  unei  măsuri  mai  importante  în  viaţa 
bisericească,  părerea  cuminte  a  P.  S.  Sale  era  solicitată 
totdeauna. 

Ca  membru  marcant  al  comitetului  F.  O.  R.-uIui,  al 
comitetului  central  şi  al  secţiei  Sibiu  a  „Astrei",  a  des- 
voltat  o  lăudabilă  activitate,  ţinând  dese  şi  mult  apreciate 
conferinţe  în  diferite  centre  ale  Ţării,  asupra  problemelor 
spirituale  actuale  ale  Bisericei.  N’a  fost  nici  un  moment 
mai  important  în  viaţa  Bisericii  noastre  Ia  care  P.  S.  Sa  să 
nu-şi  fi  dat  cu  plăcere  contribuţia  sa  preţioasă.  Aproape  Ia 
toate  congresele  anuale  ale  Societăţii  ortodoxe  naţionale 

a  femeilor  române,  precum  şi  la  alte  adunări  bisericeşti  şi 
culturale,  a  participat  ca  mandatar  al  I.  P.  S.  Sale. 

A  participat  şi  la  unele  Conferinţe  internaţionale  ale 
înfrăţirii  popoarelor  prin  biserică  —  ţinute  în  străinătate. 

De  câte  ori  i  se  cerea  concursul  sau  colaborarea  la 
vre-o  lucrare,  P.  S.  Sa  îl  dădea  cu  toată  plăcerea  şi  dra¬ 
gostea.  Era  totdeauna  gata  la  datorie.  Discursurile  ţinute 
la  diferite  ocaziuni,  precum  şi  predicile  Sale  erau  mult  apre¬ 
ciate  şi  ascultate  cu  mult  folos  duhovnicesc. 

Prin  afabila  sa  bunătate  şi  discreţiune,  P.  S.  Sa  şi-a 
câştigat  stima  şi  dragostea  tuturora. 

In  cele  mai  grele  momente  ale  vieţii  I.  P.  S.  Sale,  l-a 
ales  tot  pe  P.  S.  Sa  ca  să-i  stea  într’ajutor.  Astfel  în  Ia¬ 
nuarie  1925,  când  I.  P.  S.  Sa  a  plecat  la  Viena  spre  a  se 
supune  unei  grele  operaţii,  I-a  luat  cu  Sine  pe  alesul  Său 
fiu  duhovnicesc,  ca  să  vegheze  la  căpătâiul  Său  de  sufe¬ 
rinţă.  P.  S.  Sa  a  petrecut  multe  zile  şi  nopţi  la  căpătâiul 
părintelui  Său  sufletesc,  fiindu-i  mângâiere  şi  ajutor  în  clipe 
de  grea  cumpănă  a  vieţii,  înseninând  cu  bunătatea  şi  devo¬ 
tamentul  Său  fruntea  îndurerată  a  I.  P.  S.  Sale,  când  se 
lupta  cu  moartea,  răsplătind  şi  în  acest  chip  iubirea  şi  multele 
binefaceri  de  cari  a  fost  împărtăşit. 

Cu  trei  ani  mai  târziu,  când  s’a  discutat  în  Senat  Legea 
Cultelor,  1.  P.  S.  Sa  l-a  luat  cu  Sine  la  Bucureşti  tot  pe 
P.  S.  Sa,  care  i-a  stat  într’ajutor  în  decurs  de  4  săptămâni 
la  adunarea  materialului  necesar  pentru  ţinerea  magistralului 
şi  documentatului  discurs  rostit  în  şedinţa  dela  27  Martie 
1928  a  Senatului  român. 

Când  s’a  retras  în  pensiune  înaintaşul  Său  la  Rectoratul 
Academiei  teologice  „Andreiane"  din  Sibiu,  I.  P.  S.  Sa  a 
chemat  în  fruntea  acestei  instituţii  pe  P.  S.  Sa,  ştiind  că  are 
o  persoană  potrivită  pentru  îndrumarea  Şcolii  de  creştere  a 
viitorilor  apostoli  ai  Bisericii  în  spiritul  şi  concepţia  supe¬ 
rioară  a  I.  P.  S.  Sale,  în  ce  priveşte  misiunea  viitorilor 
preoţi  în  mijlocul  poporului  nostru. 

In  anul  1933,  cu  ocaziunea  înfiinţării  şi  organizării 
Frăţiei  Ortodoxe  Române,  I.  P.  S.  Sa  a  avut  preţioasa  co¬ 
laborare  a  P.  S.  Sale. 

I.  P.  S.  Sa  a  avut  mare  bucurie,  când  preoţimea  din 
Ardeal  a  ales  pe  P.  S.  Sa  —  pe  atunci  încă  fără  darul 

preoţiei  —  de  secretar  general  al  Asociaţiei  generale  „A. 
Şaguna"  a  clerului  ortodox  din  Ardeal,  întemeiată  şi  îndru¬ 
mată  de  1.  P.  S.  Sa.  Deşi  atunci  încă  nu  era  preot  —  to¬ 
tuşi  a  fost  un  vajnic  apărător,  şi  în  scris  şi  cu  graiul,  al 
drepturilor  preotimei.  In  decurs  de  12  ani,  a  avut,  cu  apro¬ 
barea  1.  P.  S.  Sale,  rolul  principal  întru  designarea  şi  ela¬ 
borarea  temelor  de  discutat  în  Adunările  generale  anuale 
ale  Asociaţiei. 

Tot  P.  S.  Sa  a  fost  încredinţat  din  partea  I.  P.  S.  Sale 
cu  organizarea  cercului  de  studii  dela  Sibiu,  a  congresului 
profesorilor  Academiilor  Teologice  din  Mitropolia  Ardealului, 
precum  şi  cu  elaborarea  proectului  de  reformă  a  învăţă¬ 
mântului  teologic. 

La  tipărirea  cărţilor  în  Tipografia  arhidiecezană,  I.  P. 
S.  Sa  cerea  totdeauna  părerea  P.  S.  Sale  atât  în  ce  pri¬ 
veşte  confinutul,  cât  şi  limba,  făcând  P.  S.  Sa  la  multe  din 
ele  corecturile  necesare,  nu  numai  în  text  ci  şi  la  tipărirea  lor. 

In  1934  P.  S.  Sa  a  scos  din  iniţiativă  proprie  „Viaţa 
Ilustrată",  după  ce  a  primit  binecuvântarea  arhierească  a 
1.  P.  S.  Sale.  In  cuvântul  de  introducere  din  numărul  prim 
al  revistei  1.  P.  S.  Sa  spune:  „Te  felicit  pentru  curajul  şi 
însufleţirea  cu  care  ai  iniţiat  scoaterea  unei  reviste  creştineşti 
pentru  familiile  intelectualilor  noştri...  şi-ţi  urez  cât  mai 
strălucit  succes ....  asigurându-te  de  tot  concursul  ce  ţi-1  pot 
daa.  Şi  ’ntr’adevăr  I.  P.  S.  Sa  a  dat  mare  sprijin  moral  şi 
material  la  scoaterea  revistei,  colaborând  între  altele  şi  cu 
două  articole  clasice  despre  „Biserică  şi  Naţiune"  şi  „Or¬ 
todoxie  şi  Românism",  dovedind  astfel  cât  ţine  Ia  fiul  Său 
sufletesc,  atât  de  drag  inimei  Sale. 

O  nespusă  bucurie  a  avut  I.  P.  S.  Sa  când,  în  Oct.  1934, 
P.  S.  Sa  a  primit  prin  punerea  mânilor  I.  P.  S.  Sale  darul 
hirotonirei  întru  diacon,  făcând  astfel  intrarea  sa  în  cler. 
Ceva  mai  târziu  a  primit  darul  preoţiei.  In  ziua  hirotonirii 
întru  diacon,  I.  P.  S.  Sa,  spre  a-şi  arăta  deosebita  Sa  bucurie, 
a  dat  o  masă  din  acest  prilej  fericit  pentru  biserică,  la  care 
a  invitat  pe  toţi  profesorii  Academiei  teologice  şi  pe  con¬ 
silierii  din  centrul  mitropoliei.  Cu  acel  prilej,  I.  P.  S.  Sa  a 
mulţumit  P.  S.  Sale  pentru  tot  concursul  preţios  ce  i  L-a  dat 
şi  a  mărturisit  că  P.  S.  Sa  a  fost  şi  este  cel  mai  iubit  con¬ 
silier  intim  şi  prietin  personal,  că  este  harnic,  talentat  şi 

devotat  slujitor  al  Bisericii,  că  şi-a  dat  ei  toată  contribuţia 
sufletului  Său.  Cu  sfatul,  cu  cunoştinţele  bogate  şi  talentul 
Său,  cu  spiritul  Său  fin  şi  discret,  a  ştiut  să  afle  cea  mai 
bună  soluţie  la  cele  mai  grele  probleme  ale  Bisericei. 

La  6  luni  după  aceea,  cu  ocaziunea  praznicului  învierii 
Domnului,  l-a  hirotesit  întru  protoiereu. 

Bucuria  ce  a  avut-o  I.  P.  S.  Sa  a  fost  cu  atât  mai  mare, 
cu  cât  ştia  acum,  că  are  o  persoană  potrivită  pe  care  să 
o  poată  trimite,  când  va  fi  nevoe,  la  conducerea  unei  eparhii. 
Şi  se  gândea  I.  P.  S.  Sa  la  Eparhia  Clujului,  al  cărei  păstor 
a  şi  ajuns.  Centrul  Ardealului  a  primit  o  personalitate  aleasă 
a  Bisericii  ortodoxe  prin  purtarea  de  grije  a  I.  P.  S.  Sale, 
care  şi  în  acest  chip  a  voit  să  răsplătească  multele  şi  ne¬ 
preţuitele  servicii  ce  le-a  avut  din  partea  P.  S.  Sale  în  decurs 
de  14  ani.  Tot  din  aceste  motive,  sfinţirea  întru  Episcop  a 
P.  S.  Sale  a  făcut-o  I.  P.  S.  Sa  cu  un  deosebit  fast. 

Cu  prilejul  hirotoniei  întru  Episcop,  mulţumind  I.  P.  S. 
Saie  pentru  tot  ce  a  făcut  pentru  El,  P.  S.  Sa  a  spus :  „I. 
P.  S.  Sa  mi-a  fost  întotdeauna  un  bun  părinte  sufletesc,  un 
povăţuitor  şi  îndrumător  fără  odihnă". 

P.  S.  Sa  a  învăţat  dela  I.  P.  S.  Sa  multe  lucruri, 
cari  îi  vor  fi  de  cei  mai  mare  folos  în  noua  Sa  viaţă. 

Plecarea  P.  S.  Sale  din  mijlocul  nostru  a  lăsat  un  gol 

care  cu  greu  va  fi  umplut.  Cu  atât  mai  mult  îi  va  simţi 

lipsa  înaltul  nostru  Părinte,  care  trimiţând  deodată  Ia  graniţa 
de  vest  a  Ţării  doi  vlădici  distinşi,  s’a  lipsit  de  colaborarea 

a  două  mari  puteri  de  muncă.  Dorim  I.  P.  S.  Sale  să  afle 

cât  mai  mulţi  colaboratori  şi  sfetnici  de  talia  P.  S.  Saie 
Episcopului  Nicolae  Colan. 

Pro!.  V.  NISTOR 


<SQ) 

DOUĂ  ÎNSCĂUNĂRI  vlădiceşti 

De  Prof.  unlv.  Dr.  I.  MATEIU 
Secretarul  genera!  al  F.  O.  R.-ului 

Sărbătoarea  sfinţilor  apostoli  Petru  şi  Pa  vel  din  ziua  de 
29  Iunie  1936,  când  s’a  săvârşii  la  Cluj  înscăunarea  Prea 
Sfinţitului  Episcop  Nicolae  Colan,  ne- a  evocat  prin  coinci¬ 
denţa  surprinzătoare  a  datelor,  o  mai  veche  prăznuire  similară. 
Era  instalarea  episcopului  Va  sile  Moga,  întâmplată  tot  în 
capitala  Transilvaniei,  la  Sânpetrul  anului  1811. 

Vor  spune  unii :  o  simplă  potrivire  a  hazardului,  lipsită 
de  orice  importanţă.  Şi  totuş,  ni  se  pare  nouă,  că  ea  are  o 
semnificaţie  adâncă,  ce  trebuie  revelată  şi  tâlcuită. 

Concepţia  noastră  creştină  despre  lume  şi  viaţă  ne  în¬ 
vaţă  că  omul  şi  natura  trăiesc  în  cadrul  unei  ordine  per¬ 
fecte,  unde  cauzele  şi  efectele  se  succed  într’o  înlănţuire 
logică,  fiindcă  sunt  stăpânite  în  veci  de  Domnul  cerului  şi 
al  pământului.  Totul  se  mişcă  prin  El  şi  nimic  fără  de  EL 

Dovezile?  Dar  istoria  omenirii,  mai  ales  în  aspectele 
ei  religioase,  ni  le  îmbie  din  belşug.  E  de  ajuns  poate  să 
privim  cu  bucurie  înţeleaptă  firicelul  de  iarbă,  spre  a  des¬ 
coperi  în  rouă  ce-i  sărută  creştetul  verde  reflexul  imensului 
miracol  divin,  atât  de  covârşitor  prin  tainele  lui  nepătrunse. 

Şi  atunci,  cu  cât  mai  explicabile  ne  apar  acele  feno¬ 
mene  sociale,  oricât  de  curioasă  ar  fi  ivirea  sau  coincidenţa 
lor  pentru  savanţi,  cari  se  produc  în  lumea  sufletelor,  forţe 
vii  de  aceeaş  esenţă  cu  celce  le-a  zidit  „după  chipul  şi 
asemănarea  Lui?“ 

Paralelismul  celor  două  înscăunări  vlădiceşti  face  şi  el 
parte  din  acest  domeniu  tainic,  unde  cauzalitatea  lucrurilor 
necuprinsă  de  mintea  oamenilor  îşi  găseşte  izvorul  în  dum- 
nezeescul  orânduitor  al  lumilor  nesfârşite. 

Este  desigur  extraordinar  în  aparenţă  să  întâlneşti  în 
viaţa  indivizilor  ca  şi  a  popoarelor  evenimente  neprevăzute, 
ce  stârnesc  uimirea  fiindcă  scapă  intuiţiei  noastre  logice. 

dar  ele  pot  deveni  uşor  înţelese  de  îndată  ce  proiectăm 
asupra  lor  razele  înţelepciunii  cereşti. 

Ne-a  uimit,  cu  drept  cuvânt,  faptul  să  aflăm  ca,  fără 
voia  oamenilor,  două  acte  istorice  similare  s’au  produs  îu 
acelaş  loc  şi  în  aceeaş  zi,  în  ciuda  distantei  de  125  ani  ce 
le  separă.  Avem  aici  unul  din  cazurile  deosebite,  ce  carac¬ 
terizează  grafica  destinului  românesc  în  ondulaţia  lui  istorică. 
Două  date,  înfăţişând  prin  contrastul  lor  viata  aceleiaşi 
Biserici  ţesută  din  suferinţă  şi  glorie,  dar  sortită  să  meargă 
mereu  înainte  spre  idealul  existentei  sale  istorice. 

• 

Praznicul  Sânpetrului  din  Clujul  anilor  1811  şi  19361 
Doua  puncte  mari  de  umbre  şi  lumini,  pe  harta  evoluţiei 
noastre  religioase  şi  naţionale. 

Ce  eram  la  1811?  Ne-o  spune  actul  instalării  din  bise¬ 
ricuţa  păstrată  până  în  zilele  noastre.  Un  episcop  cu  bună 
pregătire,  dobândită  chiar  în  vestitele  şcoli  ale  piariştilor  din 
Cluj,  ia  în  mână  cârma  unei  eparhii  părăsite  şi  prigonite- 
Cuvântarea  rostită  atunci,  arată  toată  îngrijorarea  noului 
arhiereu  şi  răspunderile  enorme  ce  şi  le  simte  faţă  de  viitorul 
Bisericii.  „De  voiu  socoti  —  zicea  el  —  vrednicia  şi  mă¬ 
rimea  păstoriceştei  aceştia  diregătorii,  care  se  pune  pe 
umerii  mei,  de  voiu  cugeta  la  datoriile  cele  grele  ale  darului 
episcopesc,  de  voiu  privi  stalul  acestei  eparhii,  care  Gcum 
peste  15  ani  este  văduvită...  stau  încremenit  şi  mă  cu¬ 
tremur".  Se  roagă  deci  ca  şi  Dumnezeu  să-i  dea  „Inimă 
cu  înţelegere  şi  cu  înţelepciune,  ca  să  învăţ  Şi  să  îndreptez 
oamenii  răi  în  credinţă  şi  în  faptele  cele  bune,  cu  cuvântul 
şi  cu  pilda“.  Căci  având  mereu  sub  ochi  imaginea  tristă 
a  Bisericii  sale,  repetă  făgăduinţa  solemnă  de  a  lupta  fără 
odihnă,  ca  „pe  clerul  şi  norodul  întru  cele  sufleteşti  mie 
încredinţat,  cu  sănătoase  învăţături  să-l  povăţuiesc" . 

Dar  vai,  această  frumoasă  mărturisire  de  credinţă,  de 
a  învăţa  poporul  prin  cuvânt  şi  pilda  vieţii,  n’a  putut  fi  în¬ 
deplinită.  Căci  libertatea  arhierească  a  fost  înlănţuită  prii* 
odioasa  instrucţie  împărătească  ce  i  se  dăduse  lui  Vasile 
Moga  ca  normă  de  conduită. 

In  tot  trecutul  nostru  religios  n’a  fost  moment  mar 
dureros  decât  acesta,  când  printr’un  act  public  al  Coroanei, 
Biserica  ortodoxă  era  stigmatizată  ca  tolerată  şi  silită  să 

accepte  toate  umilirile.  Mai  mult :  i  se  impunea  să  suporte, 
fără  împotrivire,  ruina  sa  proprie,  prin  răspândirea  unaţiei 
la  care  era  angajat  un  vast  aparat  oficial  şi  catolic.  Cele 
19  condifii  în  cari  fusese  ferecat  vlădica  Vasile  erau  tot 
atâtea  piroane  sângeroase  în  corpul  neamului  nostru,  con¬ 
damnat  la  exterminare  din  partea  stăpânilor  săi  înverşunaţi. 

Cu  câtă  groază  vor  fi  ascultat  preoţii  şi  poporul,  pre¬ 
zenţi  la  înscăunare,  lectura  acestui  document  împărătesc  1 
Religia  lor,  abia  suferită  în  Principatul  Transilvaniei;  nimic 
pe  seama  lor  din  privilegiile  naţiei  ilirice  ortodoxe,  dar  pe¬ 
depse  pentru  preoţii  cari  ar  cuteza  să  împiedice  lupii  ca¬ 
tolici  de  a  sfâşia  turma  dreptcredincioasă ;  episcop  şi  cler 
siliţi  să  trăiască  în  sărăcie  amară,  fără  a  îndrăsni  să  ape¬ 
leze  la  jertfa  poporului;  vizitaţiile  canonice  numai  cu  îngă¬ 
duinţa  guvernului  şi  sub  controlul  permanent  al  celor  doi 
comisari,  iar  reşedinţa  arhierească  să  fie  acolo  unde  o  va 
fixa  stăpânirea.  Va  fi  fost  plângere  mare  când  trufaşul  gu¬ 
vernator  Gheorghe  Banfi  citea  apăsat  din  „Instrucţia"  ble¬ 
stemată:  „pct.  11  .'porţiile  canonice,  pe  cari  domnii  pămân¬ 
teşti  sau  comunităţile  le-au  fost  dat  preoţilor  uniţi,  să  nu  le 
capete  preoţii  neuniţi,  dacă  preoţii  uniţi  au  încetat  de  a 
mai  fi  în  acele  locuri,  ci  să  se  dea  înapoi  domnilor  sau 
comunităţilor;  pct.  12:  precum  până  acum  neuniţilor  se 
iartă  şi  s’au  iertat  a  trece  la  unie,  aşa  Ia  întâmplare,  dacă 
neuniţii  din  vr’un  sat  ar  vrea  să  treacă  la  unie,  porţiile 
canonice  încă  au  a  trece  pe  seama  preotului  unit;  pct. 
13 :  iar  când  toţi  uniţii  din  vr’un  sat  ar  trece  la  neu- 
nie,  şi  preotul  unit  ar  rămânea  credincios  uniei,  atunci 
porţia  canonică  o  va  stăpâni  preotul  unit;  pct.  14: 
în  locurile  unde  uniţii  şi  neuniţii  mestecat  locuiesc,  şi  se 
află  numai  o  Biserică,  şi  aceea  ar  stăpâni-o  uniţii,  să  ră¬ 
mână  mai  departe  Ia  ei  şi  atunci  când  ar  fi  ei  mai  pu¬ 
ţini  decât  neuniţn". 

Prin  aceste  măsuri  draconice  i  s’au  smuls  Eparhiei 
noastre  peste  300  parohii,  provocând  una  din  acele  deva¬ 
stări  grele,  ce  zguduie  şi  demoralizează  oricare  popor  din 
lume. 

Iată  ce  a  însemnat  înscăunarea  vlădicească  din  timpul 
anului  1811 :  robie  şi  umilinţă,  impuse  prin  silnicie  de-o 
stăpânire  vrăjmaşă  ce  jurase  moarte  neamului  românesc. 

Priviţi  acum,  prin  antiteză,  cealaltă  înscăunare  arhie¬ 
rească,  desfăşurată  sub  ochii  noştri  în  1936.  Aceeaşi  zi  a 
sfinţilor  apostoli  Petru  şi  Pavel,  în  acelaş  oraş  de  odinioară 
dar  într’un  cadru  cu  desăvârşire  schimbat. 

Norii  întunecaţi  ai  temniţei  ungureşti  risipiţi,  ca  în  locul 
lor  să  se  ivească  senin  cerul  minunat  al  libertăţii  româ¬ 
neşti.  Cumplita  umilinţă  politică  ce  ne  sugruma  viaţa,  pre¬ 
făcută  acum  în  mândria  de  stăpânitori  ai  plaiurilor  desro- 
bite.  Atunci  loviţi  de  moarte  în  credinţa  străbunilor,  astăzi 
întăriţi  prin  strălucirea  ei  din  palatul  domnesc  şi  până  la 
toate  hotarele  Patriei  mărite.  In  locul  dureroasei  ceremonii 
dela  mica  biserică  din  deal,  a  venit  înălţătoarea  înscău¬ 
nare  de  sub  bolţile  superbei  Catedrale  româneşti.  Atunci 
ochi  trişti  şi  inimi  zdrobite,  acum  priviri  fericite  şi  suflete 
entuziaste,  unite  în  acelaş  val  de  bucurie  obştească  pentru 
biruinţa  Bisericii  naţionale. 

Figura  noului  arhipăstor,  care  stârnea  această  magni¬ 
fică  atmosferă  morală,  îşi  înţelegea  şi  mai  bine  în  clipa 
aceea  destinul  Său  şi  al  Eparhiei  Sale. 

Crescut  în  aerul  de  puritate  ortodoxă  şi  naţională  a 
şcolilor  româneşti  din  Braşov  şi  Sibiu,  format  deplin  du- 
hovniceşte  în  preajma  marelui  urmaş  al  nemuritorului  Mi¬ 
tropolit  Andrei  —  Preasfinţitul  episcop  Nicolae  Colan  le¬ 
gitima  toate  speranţele  unor  largi  perspective  de  înfăptuiri 
spirituale. 

Adus  în  fruntea  Academiei  Teologice  şi  a  Revistei 
Teologice,  cele  două  instituţii  întemeiate  pentru  pregătirea 
preoţimii,  a  ştiut  pune  în  acţiune  energii  sufleteşti  nebănuite, 
cari  II  desenau  în  ochii  noştri  printre  cei  mai  iscusiţi  îndru¬ 
mători  ai  destinelor  noastre  ortodoxe.  Desvoltând  cu  râvnă 
neobosită  şcoala  clericală,  ale  cărei  începuturi  le  pusese 
tocmai  fericitul  episcop  Vasile  Moga,  soarta  îi  rezerva  o 
chiemare  mult  mai  înaltă  şi  încă  într’un  colţ  de  ţară,  unde 
acelaş  predecesor  nemângăiat  fusese  oprit  de  perfidia  vie- 
neză  să-şi  apere  biserica  de  asalturile  strivitoare  ale  catoli¬ 
cismului  agresiv.  Astfel  a  venit  Ia  Cluj  ca  un  trimis  al  Ce¬ 
rului,  să  facă  legătura  cu  trecutul,  să  dea  o  nouă  înfăţişare 
tradiţiei  vechi  cu  gândurile  ei  neîmplinite  şi  să  reverse 
peste  ctitoriile  de  seamă  ale  marelui  restaurator  de  curând 
adormit,  suflul  înoitoarelor  elanuri  religioase. 

Talentat  şi  modest,  învăţat  şi  evlavios,  noul  arhiereu 
■câştigase  toate  adeziunile  dela  cea  dintâi  arătare  în  cate¬ 
drala  înscăunării  sale,  prin  aleasa  cuviinţă  creştină  a  figurii, 
dar  tot  atât  de  mult  şi  prin  frumuseţea  înţeleaptă  a  cuvân¬ 
tului  înflorit,  Şi’ntro  religioasă  tăcere,  tineri  şi  bătrâni, 
ascultam  această  mişcătoare  spovedanie  arhierească  cu 
nuanţele  ei  de  farmec  biblic:  „împrumutând  o  înfeleaptâ 
povaţâ  din  scripturile  sjinte,  înalt  Prea  Sfinţitul  Părinte 
Mitropolit  Nicolae  mi-a  spus:  „Nu  te  teme,  ci  grăieşte 
fără  teamă".  Eu  îl  ascult  şi-i  răspund  cu  o  uorbă  a  sfân¬ 
tului  Pavel,  a  cărui  pomenire  astăzi  o  săvârşim:  „Amar 
mie  de  nu  ooiu  binevesti “.  Voi  vesti  cu  tinerească  însu¬ 
fleţire  ascultarea  şi  bucuria  credinţei  izbăvitoare  bătrânilor 
iubitori  de  înţelepciune  şi  tinerilor  răpiţi  de  elanuri  sfinte ; 
bărbaţilor  dornici  de  eroism  creştin  şi  femeilor  cari  ţin 
cu  ardoare  la  buna  podoabă  a  casei  lui  Dumnezeu  şi  Ia 
alinarea  suferinţelor  omeneşti:  bogaţilor  cari  vor  să  sără¬ 
cească  întru  ajutorarea  fraţilor  lor  năpăstuiţi  şi  săracilor 
cari  vor  sa  adune  bogăţii  pentru  viaţa  ce  va  să  vină;  înţe¬ 
lepţilor  şi  neînţelepţilor  deopotrivă.  Tuturora  mă  voiu  face 
toate,  ca  —  dacă  se  poate  —  pe  toţi  să-i  îndrept  prin 
Hristos  pe  drumul  izbăvirii  vieţii  acesteia  şi  a  celei  vii¬ 
toare.  Voiu  purta  grijă  neadormită  aşezămintelor  întemeiate 
de  în  veci  neuitatul  meu  înaintaş ,  vlădica  Nicolae,  şi  pe 
măsura  puterilor  mele  le  voiu  da  nouă  viaţă  şi  nouă 
îndreptare" . 

Aşa  se  rostea,  într’o  ţinută  de  călugărească  smerenie 
dar  şi  de  apostolică  încredere,  visatul  purtător  de  cârjă 
vlădicească  aî  eparhiei  Clujului.  Solul  spiritualităţii  ortodoxe, 
cu  undele  ei  de  obştească  purificare  şi  înălţare,  era  de  acum 
intre  noi,  călăuzit  de  Duhul  Sfânt  spre  culmile  de  biruinţă 
ale  zilei  de  mâine. 

Cea  dintâi  călătorie  misionară,  cu  primirea  strălucită 
ce  1  s’a  făcut  de  toate  neamurile  deopotrivă,  în  Maramu¬ 
reşul  voevozilor  descălecători  de  ţară,  este  semnul  văzut  al 
bucuriilor  sfinte  ce  vor  covârşi  sufletele  noastre  recunoscătoare. 

Dr.  I.  MATEIII 


P.  S.  NICOLAE  COLAN,  CA  OM  AL 

ŞCOALEI 

De  Prof.  Dr.  D.  STÂNILOAE 
Rectorul  Academici  teologice  „Andreiane" 


Sunt  multe  însuşiri  omeneşti  vrednice  de  admirat.  Şi 
Dumnezeu  a  distribuit  aproape  fiecăruia  câte  una.  Rari  sunt 
cazurile  când  întâlneşti  vre-o  persoană  omenească  la  care 
să  nu  găseşti  un  element  de  farmec  şi  de  atracţie,  dacă  ai 
în  suflet  sădită  puţină  dragoste  de  om,  dacă  nu  eşti  un 
mizantrop  cu  rezorturiîe  vitale  frânte  iremediabil. 

Ceeace  se  întâlneşte  mai  rar  însă  este  o  minimă  armonie 
între  însuşirea  bună  pe  care  o  are  vre-unul  sau  altul  dintre 
oameni  şi  celelalte  însuşiri  ale  sale.  De  obiceiu  oamenii 
cuprind  în  fiinţa  lor  etică  prăpăstii  grozave.  Lângă  piscul 
înalt  al  unei  însuşiri  sau  porniri  admirabile,  stă  prăpastia 
adâncă  şi  înfricoşată  a  unui  defect  care  împrăştie  şi  în  inte¬ 
riorul  acelui  om  şi  în  afară  miasme  înăbuşitoare.  Aurul  şv 
briliantele  stau  deavalma  cu  lucrurile  cari  trezesc  numai 
desgust  şi  antipatie. 

Însuşirea  cea  bună  de  cele  mai  mulfeori  nu  are  forţa 
necesară  să  susţină  un  nivel  mai  unitar  în  persoana  ome¬ 
nească.  Mei  ales  în  faţa  provocărilor  mediului  social  cei 
mai  mulţi  oameni  se  dovedesc  neputincioşi  în  a  se  menţinea 
la  o  unitate  de  nivel  etic  în  manifestările  lor;  aceste  pro¬ 
vocări  au  ca  efect  sigur  aproape  totdeauna,  mari  ruperi  de 
continuitate,  sărituri  uriaşe,  de  pe  culmile  senine  şi  bune 
ale  frumosului  moral  în  prăpăstiile  răsbunării,  invidiei,  urii 
şi  viceversa. 

La  P.  S.  Nicolae  Colan  se  întâlneşte  tocmai  acel  echi¬ 
libru  rar,  acea  armonie  frumoasă  şi  generală  care  îţi  da 
îndată  impresia  că  peste  toate  impulsurile,  sentimentele, 
actele  P.  S.  Sale  se  întind  aceleaşi  frâne  de  stăpân  chibzuit, 
cari  le  ţin  în  cea  mai  strânsă  unitate  şi  în  cea  mai  perfectă 
subordine  eului  diriguitor. 

Din  această  notă  dominantă  rezultă  toate  fetele  carac¬ 
teristice  ale  personalităţii  P.  S.  Sale. 

P.  S.  Sa  e  un  om  calm.  Un  calm  care  te  odihneşte.  Un 
calm  păstrat  la  catedră,  în  cancelaria  rectoratului  Academiei 
teologice  din  Sibiu,  în  împrejurările  cele  mai  agitate  şi  mai 
emoţionante.  Un  calm  profund,  nu  de  suprafaţă  şi  nu  realizat 
prin  sforţări  vizibile:  o  seninătate  liniştitoare  întinsă  până 
In  cutele  adânci  ale  sufletului.  Alţi  oameni  se  aprind  la  o 
uşoară  aluzie  defavorabilă  persoanei  lor,  ia  o  contrazicere 
a  părerii  ce-o  susţin,  sau  se  flatează  vizibil  la  cel  mai 
uşor  compliment.  Câte  certuri,  câte  situaţii  penibile  nu  pro¬ 
voacă  atâţia  oameni  în  convenirile  ce  le  au.  P.  S.  Nicolae 
Colan  ştie  să  conducă  orice  convenire  neted,  ocolind  mo¬ 
mentele  jenante  şi  nodurile  nevralgice,  îndulcind  şi  netezind 
prin  calmul,  prin  discreţia  şi  prin  afabilitatea  Sa  reliefurile 
aspre  ale  raporturilor  şi  atitudinilor.  De  P.  S.  Sa  ai  sigu¬ 
ranţa  aproape  nesdruncinată  că  va  ieşi  frumos  şi  onorabil 
<1111  orice  situaţie,  mulţumind  în  acelaş  timp  pe  toţi. 

In  cursul  atâtor  ani  cât  L-am  avut  conducător  al 
Academiei  teologice  „Andreiane",  nu  L-am  văzut  odată  antre- 
nându-se  unilateral,  după  primul  îndemn  al  unui  gând,  după 
o  singură  informaţiune  sau  incitaţie  venită  din  afară,  ci  tot¬ 
deauna  se  informa  din  toate  părţile  şi-şi  domolea  îndemnul 
primului  gând  cu  obiecţiunile  aduse  de  alte  gânduri.  Spirit 
cumpănit,  nu  era  grabnic  la  verdicte  sau  ia  măsuri  aspre 
iar  cuvântul  nu  l-a  fost  niciodată  jignitor  pentru  nimeni,  nici 
în  faţă,  nici  în  dos.  Ascultând  cu  politeţe  şi  dragoste  pe 
toţi  şi  ţinând  seama  de  părerile  şi  cererile  tuturor  în  hotă¬ 
rârea  pe  care  o  lua,  a  fost  cunoscut  ca  un  suflet  înţelegător, 
fără  mândrie,  cu  respect  şi  îngăduinţă  şi  pentru  cel  mai 
tânăr  dintre  studenţi.  Răbda  îndelung  greşeli  de  purtare  şi 
de  vorbă  ca  să  nu-I  fie  grabnică  şi  nedreaptă  hotărârea, 
preferând  să  sufere  însuşi  decât  să  facă  cea  mai  mică  ne¬ 
dreptate  altuia. 

Maniera  aceasta  de-a  fi  e  esenţială  conducătorului  de 
instituţii.  Dacă  celor  fără  responsabilitatea  întreagă  le  e 
permisă  exagerarea  unei  idei  sau  alta,  ba  chiar  e  necesară 
pentru  progrese,  conducătorul  responsabil  de  mersul  fără 
anari  turburări  al  unei  instituţii,  trebue  să  ştie  să  ţină  calea 

medie  printre  extreme,  mulţumind  astfel  întrucâtva  pe  fie¬ 
care  şi  legând  progresul  în  mod  cuminte  de  trecut. 

Cu  toată  înţelepciunea  ce-a  caracterizat  conducerea  P. 
S.  Nicolae  Colan  la  Academia  teologică  „Andreiană“,  în 
timpul  cât  a  stat  P.  S.  Sa  ca  rector  s’au  făcut  frumoase 
progrese  în  această  veche  şi  vrednică  instituţie  de  cultură 
teologică  şi  românească.  In  ea  s’a  instalat  solid  un  duh  de 
intensă  activitate  intelectuală  şi  de  viaţă  spirituală.  Animată 
de  spiritul  mereu  treaz  la  problemele  vremii  al  I.  P.  S.  Sale 
Mitropolitului  Nicolae  şi  de  organica  aderenţă  la  actualitate 
pe  care  a  avut-o  P.  S.  Nicolae  Colan,  Academia  teologică 
„Andreiană",  fără  a  părăsi  grija  de  studiu  temeinic  a  che¬ 
stiunilor  nelegate  de  vreme,  a  stat  mereu  atentă  şi  la  viata 
bisericească  de  azi,  fixându-şi  atitudinea  prompt  în  faţa 
oricărui  eveniment  Ia  ordinea  zilei.  Sibiul  bisericesc  a  în¬ 
văţat  lumea  teologică  şi  bisericească  să-l  aştepte,  interve¬ 
nind,  de  cele  mai  multe  ori  greu  şi  hotărâtor,  în  orice 
chestiune  adusă  de  valul  timpului  pe  scena  actualităţii. 

Actualismul  P.  S.  Nicolae  Colan  se  validita  şi  la  cursuri 
şi  examene,  dând  o  notă  de  prospeţime  pasagiilor  biblice 
pe  cari  le  comenta  şi  înfrăgezind  vechile  simboale  şi  cuvinte 
cu  actualul  omenesc  şi  social  pe  care-1  ştia  descoperi  cu 
măiestrie  în  ele. 

Din  simţul  pentru  echilibru  şi  armonie  al  P.  S.  Sale 
rezulta  şi  acea  valorificare  estetică  a  faptelor  şi  ideilor,  a 
lecţiilor  şi  a  răspunsurilor,  a  atitudinilor  şi  expresiilor.  Cit 
un  rar  simţ  de  nuanţe,  ştia  să  dea  un  cadru  şi  o  formă 
frumoasă  oricărui  fel  de  manifestare  a  P.  S.  Sale,  inzistând 
şi  pe  lângă  studenţi  să  se  exprime  întreg,  rotund,  frumos, 
fără  zorzoane  inutile  însă. 

Frumosul  pentru  P.  S.  Sa  era  aproape  identic  cu  cla¬ 
ritatea  cât  mai  deplină.  Cugetarea  îi  era  clară  ca  izvorul 
curat,  vorbirea  fermeca  prin  limpezimea  ei  străvezie,  în  care 
se  împleteau  măestru  cele  vechi  cu  cele  nouă,  progresul  de 
tradiţie. 

Academia  teologică  „Andreiană"  a  depozitat  în  tradiţia 
ei  dinamică  o  preţioasă  zestre  dela  fostul  ei  rector. 

Dr.  DUMITRU  STĂNILOAE 

ASANAREA  PROPRIETĂŢII  AGRICOLE 
ÎN  VECHIUL  TESTAMENT 

De  Preol  Dr.  N1COLAE  NEAGA 
Profesor  la  Academia  teologică  „Andreiană" 

Ideia  asanării  proprietăţii  agricole  şi  a  conversiunii 
datoriilor  nu  este  o  idee  proprie  politicianilor  noştri.  Pentru 
promovarea  iubirii  faţă  de  aproapele  şi  pentruca  individul 
să  se  întărească  din  nou  pentru  munca  vieţii,  s’au  acordat 
şi  în  timpurile  biblice  favoruri  speciale  acelora  cari  din 
motive  ce  nu  depindeau  direct  de  dânşii  şi-au  pierdut  in¬ 
dependenţa,  căzând  sub  puterea  arbitrară  a  stăpânului  ca¬ 
pitalist. 

După  crearea  omului.  Dumnezeu  îl  binecuvintează  pe 
acesta  şi-l  face  stăpân  asupra  pământului.  Ori  de  pământul 
avea  să  se  parceleze  sau  să  rămână  neîmpărţit,  nu  ni  se 
spune.  Inmulţindu-se  însă  neamul  omenesc,  împărţirea  deveni 
o  necesitate  inevitabilă.  Bineînţeles  căpeteniile  îşi  re¬ 
zervau  domenii  întinse,  iar  clasa  de  rând  îşi  avea  doar  o 
modestă  proprietate  imobilă.  Cei  cari  se  ocupau  cu  păsto- 
ritul  ocupau  în  mod  transitoriu  un  teritor  sau  altul,  de 
vremece  lucrătorii  pământului  se  stabileau  în  mod  perma¬ 
nent  pe  terenul  ales  pentru  cultivare.  Ocupaţiunea  poporului 
biblic  a  fost  aproape  exclusiv  agricultura.  Frumuseţea  deose¬ 
bită  a  Canaanului  cu  pământ  în  bună  parte  roditor,  abun¬ 
dent  în  văi  întinse,  presărat  cu  nenumărate  izvoare,  stră¬ 
bătut  de-o  mulţime  de  părae  şi  râuri  şi  adăpat  de  ploile 
dese  —  mă  gândesc  mai  ales  la  regiunea  mănoasă  din  jurul 
Betlehemului  (casa  pâinii),  la  şesul  din  jurul  lacului  Ge- 
nezaret,  a  cărui  fecunditate  era  lăudată,  la  podgoriile  re¬ 
numite  din  valea  Eşkol  de  pe  colinele  Hebron,  Sichem, 
Cârmei  cu  strugurii  de  mărime  fantastică,  la  grădinile  cu 
fructele  delicate  de  smochin,  măslin,  migdal  —  particularităţi 
cari  toate  au  favorizat  peste  măsură  desvoltarea  agriculturii, 
încât  nu  poate  fi  mirare  că  nefiind  destul  pământ  la  dis- 

poziţie  se  cultivau  cu  ardoare  adesea  chiar  şi  terasele. 
Astfel  s’a  lepădat  rând  pe  rând  păstoritul,  ocupaţia  predilectă 
a  străbunilor  patriarhi  Avram,  Isac  şi  lacob. 

Agricultura  deveni  o  îndeletnicire  extrem  de  preţuită. 
Până  şi  regele  Saul  a  fost  agricultor.  Acesta  fusese  invitat 
să  ocupe  tronul  domnesc  în  momentul  când,  păşind  în  urma 
boilor,  venea  dela  câmp.  Scrierile  profeţilor  au  împrumutat 
mult  din  agricultură.  Din  bogatul  cerc  al  naturii  tşi  aleg 
ei  cele  mai  figurate  pilde.  Parabola  lui  Isaia  cu  viia,  lă¬ 
custele  lui  loil,  ploaia  cu  foc  şi  coşul  cu  poame  ale  lui  Amos 
sunt  tot  atâtea  frumoase  împrumuturi  de  genul  acesta. 

Moisi  a  depus  toate  sforţările  necesare  pentruca  în 
codul  său  de  legi  să  introducă  şi  articole  cari  să  încura¬ 
jeze  pentru  totdeauna  agricultura.  Drept  aceea  a  formulat 
o  mulţime  de  norme  aspre  cari  regulează  în  mod  savant 
raportul  dintre  proprietăţile  agricole.  In  urma  legii  sale 
agrare,  fiecare  familie  izrailită  era  împroprietărită  în  măsură 
egală  cu  câte  o  porţiune  de  pământ  din  solul  Canaanului. 
Astfel  a  obfinut  fiecare  individ  un  lot  de  5  până’n  10  hectare 
de  pământ. 

Realitatea  împărţirii  inegale  a  proprietăţii  se  constată 
mai  târziu  şi  la  poporul  biblic.  De  această  stare  socială 
diferită  el  însă  nu  a  făcut  caz,  în  sensul  rău  al  cuvântului. 
Poporul  biblic  atribuia  starea  de  sărăcie  scăderilor  lui  proprii, 
bunăoară  lenei :  „cine  lucrează  c’o  mână  leneşe  sărăceşte,  dar 
mâna  celor  harnici  îmbogăţeşte",  —  sau  necumpătării :  „cine 
iubeşte  petrecerile  va  duce  lipsă  şi  cine  iubeşte  vinul . . . 
nu  se  îmbogăţeşte".  Mai  ales  bazau  însă  această  stare  so¬ 
cială  diferită  pe-o  orânduire  dumnezeiască:  „bogatul  şi 
săracul  se  întâlnesc;  Domnul  i-a  făcut  şi  pe  unul  şi  pe  altul, 
Domnul  a  făcut  toate  pentru  o  ţintă,  chiar  şi  pe  cel  rău 
pentru  ziua  nenorocirii". 

Moisi  a  căutat  să  combată  sărăcia  şi  introduce  un 
sistem  de  regulare  a  economiei  sociale  în  urma  căruia  să¬ 
răcia  nu  putea  să  bântuie  între  ei  decât  în  mod  provizoriu. 
Dupăce  ia  măsurile  necesare  împroprietăririi,  dispune  ca 
aceste  proprietăţi  să  rămână  inalienabile.  Vânzarea  moşiei 
să  nu  se  facă  decât  în  mod  provizoriu.  Dacă  proprietatea 
imobilă  —  casă  sau  moşie  —  se  înstrăinează,  devenind 
prin  vânzare  a  altuia,  apoi  vânzarea  să  se  facă  numai  pe 

un  iermin  anumit  de  ani  —  pe  atâţia  ani  câţi  mai  sunt 
până  la  anul  iubiliar,  (an  iubiliar  se  socotea  tot  al  50-lea 
an,  calculat  dela  ieşirea  din  Eghipet  şi  se  serba  în  mod 
deosebit)  când  averea  revenea  fără  nici  o  răscumpă¬ 
rare  iarăşi  în  posesiunea  vechiului  proprietar  sau  a  moşte¬ 
nitorului  său  legal-  Iată  dispoziţiile  legii:  „Veţi  sfinţi  anul 
al  50-lea,  şi  veţi  vesti  slobozire  pe  pământ  tuturor  celorce 
locuesc  pre  dânsul  Anul  slobozirii  (al  50-lea,  iubiliar)  va  fi 
vouă  semn  ca  să  se  întoarcă  fiecare  Ia  moşia  sa  şi  fiecare 
la  casa  sa  se  va  întoarce". 

In  cazul  când  cumpărătorul  a  făcut  unele  ameliorări 
proprietăţii  —  a  canalizat  moşia,  a  reparat  casa,  a  îngrădit 
grădina  —  iar  beneficiul  rezultat  din  uzufructul  proprietăţii 
a  fost  mai  mic  decât  acele  cheltueli  (se  înţelege  pe  anii 
până  la  iubiliar),  atunci  vechiul  proprietar  era  îndrumat  — 
înainte  de  preluare  —  la  acoperirea  acelor  spese.  Astfel 
din  50  în  50  de  ani  orice  proprietate  imobilă  revenea  fami¬ 
liei  căreia  aparţinuse  dintru  început. 

Proprietarul  mizer  nu  numai  că-şi  redobândea  averea 
ci  era  chiar  scutit  de  plata  datoriilor  agricole  şi  a  altor 
datorii  când  (în  anul  iubiliar)  se  putea  constata  că  capaci¬ 
tatea  de  plată  a  cuiva  a  încetat. 

Redobândirea  proprietăţii  înstrăinate  se  putea  mijloci  şi 
înainte  de  50  de  ani,  prin  sine  sau  prin  intermediul  rudelor 
cari  ar  fi  dispus  de  mijloacele  necesare  de  asanare.  Iată 
decretul  mozaic  în  această  privinţă:  „Iar  de  va  sărăci  fra¬ 
tele  tău  celce  este  cu  tine  şi  de  va  vinde  din  moşia  sa,  va 
veni  celce  este  rudenie  aproape  cu  el  şi  va  răscumpăra 
vânzarea  fratelui  său.  Iar  de  nu  va  avea  cineva  rudenie, 
şi-i  va  da  mâna  şi  va  putea  afla  deajuns  ca  să  poată  răs¬ 
cumpăra,  atunci  va  socoti  anii  vânzării  Iui  şi  ce  trece,  va 
întoarce  omului  care  i-a  vândut-o  lui  şi  se  va  întoarce  la 
moşia  sa.  Iar  de  nu  va  avea  de  ajuns  ce  să-i  întoarcă  lui, 
va  fi  vânzarea  acelui  ce  a  cumpărat  până  în  anul  slobozirii 
(iubiliar) ;  atunci  în  anul  slobozirii  va  eşi  iar  celalalt  se  va 
întoarce  Ia  moşia  sa“. 

Nu  beneficiază  de  binefacerile  legii  de  asanare  proprie¬ 
tarii  bunurilor  cari  se  aflau  într’o  cetate  (oraş)  înconjurată 
cu  zid.  Aceasta  cu  scopul  de  a  împedeca  penetrarea  în 
oraş  a  elementelor  mizere.  Falitul  avea  însă  liberă  voe  a 

răscumpăra  imobilul  în  decursul  unui  an  dela  data  vânzării» 
După  trecerea  acestui  interval  de  timp,  imobilul  trece  de 
drept  în  posesiunea  cumpărătorului  sau  a  succesorilor  săi» 

Leviţii  se  bucurau  de  un  regim  special.  Pentru  case  ei 
au  totdeauna  dreptul  de  răscumpărare,  fără  a  se  avea  în 
vedere  locul  unde  acestea  sunt  plasate;  iar  moşia  de  pe 
lângă  cetăţile  lor  nu  se  putea  vinde  niciodată,  căci  „moşie 
veşnică  este  aceasta". 

Aşadar  proprietatea  fonciară  nu  era  înstrăinată  pentru 
totdeauna.  Proprietarul  nu  ceda  decât  uzufructul  până  Ia 
răscumpărare  sau  până  la  anul  iubiliar.  La  vânzarea  imo¬ 
bilului  se  ţinea  totdeauna  seamă  de  mărimea  venitului  anual 
şi  de  numărul  anilor  rămaşi  până  la  serbarea  iubiliară. 

Iată  o  lege  genială,  o  posibilitate  de  ameliorare  a  crizei 
economice,  care  creiază  un  izvor  permanent  de  încredere 
în  mijloacele  ei  de  asanare. 

Orânduirea  aceasta,  care  urmăreşte  promovarea  iubirii 
faţă  de  aproapele  poartă  în  sine  ideea  de  egalitate  a  oame¬ 
nilor  înaintea  lui  Dumnezeu.  Ea  împedecă  pe  de- o  parte 
acumularea  de  mari  proprietăţi  fonciare  din  partea  unor 
privilegiaţi  ai  sorţii,  intervine  pe  de  altă  parte  printr’o  formulă 
echitabilă  în  favoarea  libertăţii  individuale  a  cetăţeanului. 

Dr.  NICOLAE  NEAGA 


MAREA  NOASTRĂ  FAMILIE :  ARMATA  ŞI 
P.  S.  EPISCOP  AL  CLUJULUI,  NICOLAE 

De  Protopop  Lt.-Col.  I.  DĂNCILĂ 

Aceste  rânduri,  sunt  chemate  să  arunce  o  lumină  clară 
asupra  acelei  laturi  a  unui  nobil  apostolat,  în  serviciul  căruia 
stând  odinioară  un  lung  şir  de  ani,  pe  atunci,  harnicul 
Profesor  al  Academiei  Teologice  Andreiane  din  Sibiu,  azi 
Prea  Sfinţitul  Episcop  Nicolae  al  Clujului;  prin  munca  şi 
prin  personalitatea  lui  captivantă,  a  lăsat  urme  adânci  în 
amintirea  şi  în  sufletul  generaţiilor  de  ofiţeri  eşiţi  de  pe  băn¬ 
cile  Şcoalei  Pregătitoare  de  ofiţeri  din  Sibiu,  din  cadrele 
corpului  profesoral  al  căreia  a  făcut  cu  cinste  şi  cu  hăr¬ 
nicie  parte  un  timp  îndelungat  şi  P.  S.  Nicolae  al  Clujului. 

• 

După  trecerea  la  cele  eterne  a  regretatului  cărturar  de 
elită :  Andrei  Bârseanu,  primul  titular  al  catedrei  de  limba 
şi  literatura  română  la  Universitatea  ştiinţelor  militare  infan- 
teristice  din  Sibiu,  catedra  văduvită  este  ocupată  pentru  un 
interval  de  timp  mai  scurt,  de  vrednicul  Director  al  Liceului 
de  fete  „Domniţa  Ileana"  din  Sibiu,  Dr.  V.  Bologa,  după 
pensionarea  căruia.  Comandantul  Şcolii  Militare  de  Inf.  de 
atunci,  actualul  General  Cristea  Vasilescu  prin  înţeleapta-i 
judecată,  cheamă  la  aceasta  catedră  ilustrată  de  doi  vred¬ 
nici  antecesori,  pe  distinsul  Profesor  şi  publicist  de  seamă : 
N.  Colan. 

Această  invitare  se  întemeia  pe  sincera  preţuire  a  muncii 
de  dascăl  însufleţit  şi  a  rodniciei  publicistice,  pe  care  Ge¬ 
neralul  Vasilescu  o  urmărea  cu  o  vie  atenţiune,  apoi  pe  sim¬ 
patia  şi  bunele  sentimente  de  prietenie  ce  le  nutrea  acest 
distins  Comandant  faţă  de  colegul  nostru  din  Comitetul 
„Astrei"  şi  faţă  de  avântatul  predicator  de  pe  amvonul  ca¬ 
tedralei  din  Sibiu:  N.  Colan. 

Calda  primire  de  care  noul  titular  la  catedra  de  română 
şi  vechiul  prieten,  s’a  bucurat  în  sânul  corpului  profesoral 

şi  a  tuturor  ofiţerilor  instructori  din  cadrele  Şcoalei  noastre 
de  infanterie  a  făcut  dovada  încă  din  primele  zile,  a  preţuirii 
noastre,  şi  a  stimei  noastre  ce  o  simţeam  fată  de  noul  coleg 
camarad,  care  a  gustat  dela  început,  din  plin,  din  atmosfera 
sănătoasă  ce  domneşte  şi  uneşte  sufletele  în  sânul  frumoasei 
noastre  familii:  Armata. 

• 

Generalul  Vasilescu  s’a  dovedit  şi  deastădată  a  fi  un 
bun  cunoscător  de  oameni,  iar  noul  Profesor,  în  câteva 
luni  a  făcut  şi  el  din  plin  dovada,  că  înţelege  în  întregime 
scopurile  înalte  ale  şcolii  noastre,  chemată  să  formeze  su¬ 
flete  mari  şi  caractere  tari,  iubitoare  şi  temătoare  de  Dum¬ 
nezeu  şi  pline  de  jerfelnicie  pentru  Tron  şi  Patrie. 

Căci:  Lecţiile  de  limba  şi  de  literatura  română  au  do¬ 
vedit  dela  început  izvoare  de  educaţie,  de  înălţare  sufle¬ 
tească  şi  de  cizelare  intelectuală  pentru  elevii  noştri,  —  cari 
după  cum  însuşi  mărturisesc:  „Sorbeau  cu  nesaţiu  vibraţiile 
pline  de  căldură  şi  de  avânt  sufletesc,  rostite  de  buzele  pro¬ 
fesorului  ce-şi  scălda  sufletul  şi  mintea  lui  în  grădina  şi  în 
marea  Cronicarilor  şi  a  Evangheliei  puse  în  serviciul  Nea¬ 
mului". 

Prin  proza  şi  prin  poezia  marilor  noştri  scriitori  şi  poeţi 
nemuritori,  profesorul  nostru  de  limba  română,  deslega  ari¬ 
pile  sufletului  elevilor  noştri,  pentru  ca  sburând  ei  în  sfe¬ 
rele  înalte  ale  gândirii  şi  ale  simţirii  specifice  româneşti  — 
în  Imn  de  slavă  să  laude  şi  să  admire  trecutul  şi  pe  marii 
gânditori  ai  acestui  glorios  trecut. 

Eminescu,  Alexandri,  Coşbuc,  Goga,  nu  şi-ar  fi  putut 
găsi  un  interpret  mai  fidel  şi  mai  înţelept  întru  despicarea 
de  noi  orizonturi  pe  seama  sufletului  viitorilor  ofiţeri  ai 
Armatei  române,  precum  şi-a  găsit  opera  lor,  în  graiul  viu 
al  ucenicului  lor  —  Profesor,  care  dela  înălţimea  şi  sublimul 
catedrei  Iui  îşi  împărtăşea  elevii :  oară  după  oară  şi  lecţie  după 
lecţie,  cu  picuri  de  nectar  duhovnicesc,  scos  din  potirul 
sufletului  Său  ce  să  dăruia  şcolarilor  noştri  cu  o  regească 
dărnicie. 

* 

Inspecţiile  Marilor  Generali  ai  Oştirii,  la  şcoala  noastră, 
era  o  zi  de  bucurie  pentru  profesori  şi  elevi  deopotrivă : 

Inspecţia  însemna  doar  bucuria  tuturora  în  fata  unei  re¬ 
colte  spirituale  îmbelşugate.  Las  să  vorbească  prietenilor  săi 
despre  prima  Sa  inspecţie  la  şcoala  noastră  şi  despre  bu¬ 
curiile  acestei  inspecţii  împreunată  cu  profunda  Sa  mulţu¬ 
mire  sufletească,  pe  P.  S.  Episcop  al  Clujului. 

Eu  ţin  să-I  amintesc  bucuria  ce  mi-a  tălmăcit-o  după 
această  inspecţie,  viteazul  fost  şef  de  stat-major  al  Diviziei 
a  XllI-a  dela  Mărăşeşti,  Generalul  Inspector  al  Infanteriei: 
Constantin  Dragu,  unul  dintre  cei  mai  creştini  generali  pe 
cari  i-a  avut  Armata  română  vreodată,  care  după  prima  sa 
inspecţie  ce  i  o  face  profesorului  de  română,  seara  într’un 
cerc  intim  la  masa  ospitalieră  a  generalului  Vasilescu,  ne 
spune :  „De  mult  sufletul  meu  n’a  savurat  o  bucurie  ca 
aceea  de  astăzi  la  ora  Părintelui  Colan!"  încerc  să  co¬ 
rectez,  spunând :  Colan  este  profesor  şi  nu  este  încă  sfinţit 
întru  preot.  Intervine  însă  repede  amfitrionul  casei,  gene¬ 
ralul  Vasilescu,  spunând :  Eu  pentru  cuviinţa  şi  pentru  munca 
plină  de  rod,  a  acestui  profesor  al  Academiei  Teologice 
tără  ca  el  să  fie  preot  —  îl  învrednicesc  de  titlul:  „Părinte", 
—  şi  într’adevăr  nu  l-am  auzit  vre-odată  pe  generalul  Va¬ 
silescu  vorbindu-i  profesorului  de  atunci.  Colan,  fără  să-L 
agrăiască:  „Părintele  Colan". 

Şi  pentru  generalul  Vasilescu,  care  îşi  contopeşte  dra¬ 
gostea  Lui  şi  stima  Lui  nemărginită  cu  sentimentele  mele 
turnate  în  aceste  şire  chemate  să  perpetueze  o  scumpă 
amintire.  Profesorul  Colan,  „Părintele  Colan",  a  rămas 
până  în  ziua  vacanţei  scaunului  Episcopal  din  Cluj,  când 
generalul  Vasilescu,  de  astedată  la  masa  Rectorului  Aca¬ 
demiei,  Colan,  în  faţa  elitei  Sibiului,  a  spus  următoarele 
cuvinte  profetice:  „Acum  a  sosit  timpul  să-I  schimbăm  titlul 
„Părintelui  Colan"  urându-I  în  curând  un  Episcopat  şi  prin 
Episcopat,  adresa:  Prea  Sfinţite  Părinte". 

Această  dorinţă  izvorâtă  din  inima  noastră  a  tuturor 
celor  prezenţi  atunci,  a  fost  de  bun  augur,  pentrucă  la  câteva 
săptămâni  după  această  agapă,  voia  Domnului  şi  nădejdile 
noastre  exprimate  prin  votul  unanim  al  clerului  şi  al  po¬ 
porului  României  întregite,  îl  ridicară  pe  prietenul  nostru 
şi-L  aşezară  pe  scaunul  istoric  al  episcopiei:  Vadului,  Fe- 
leacului  şi  Clujului. 

« 

Prea  Sfinţite  Părinte,  Episcop  al  Clujului!  In  şirele 
mele,  rog  să  găsiţi  sufletul  foştilor  Prea  Sfinţiei  Voastre 
camarazi  —  cu  cari  aţi  petrecut  atâtea  zile  senine  în  mij¬ 
locul  frumoasei  noastre  familii:  Armata  din  Sibiu. 

Dar,  mai  rog  să  găsiţi  ceva:  Sentimentul  cald  al  re¬ 
cunoştinţa  seriilor  şi  generaţiilor  de  elevi;  avântului  sufle¬ 
tesc  al  cărora,  Prea  Sfinţia  Voastră  le-aţi  dat  aripi  robuste 
şi  cari  Vă  binecuvintează  azi  numele  în  toate  colţurile  ţării, 
prin  garnizoanele  unde  soartea  le-a  hărăzit  bucuria  să-şi 
servească  Neamul  şi  Ţara. 

Doar  bine  ştiţi  —  cum  prieteniile  închegate  în  sânul 
oştirii  —  între  profesor  şi  elevi  —  rămân  ca  stânca  de 
granit,  neperitoare,  perpetuându-se  din  generaţie  în  gene¬ 
raţie  ca  un  scump  tezaur  sufletesc! 

O  rugăminte  modestă  din  partea  noastră:  înfrăţiţi,  Vă 
rugăm  pentru  slava  Iui  Dumnezeu  şi  pentru  binele  Neamului 
şi  a  glorioasei  noastre  oştiri,  pe  care,  ştiu  bine,  că  o  iubiţi 
din  adâncul  sufletului.  Crucea  cu  Spada  —  făcând  şi  în 
capitala  Ardealului  şi  în  Cluj,  din  Cruce  şi  din  Spadă,  din 
Drapel  şi  din  Evanghelie,  din  Biserică  şi  din  Armată ;  acele 
două  centre  ale  entuziasmului  românesc  şi  ale  solidarităţii 
noastre  creştineşti,  din  cari  să  ţişnească  conţinu  izvorul  în¬ 
crederii  cucernicului  nostru  popor  în  marele  viitor  al  Nea¬ 
mului  nostru  ocrotit  de  Dumnezeu. 

Biserica  să  iubească  Armata  şi  să  aibe  încredere  in 
ea,  cum  şi  armata  preţuindu-ne,  vede  în  noi,  vede  în  Bi¬ 
serică,  pe  cel  mai  loial  ajutor  şi  aliat  al  său. 

Prin  razele  crucii  Vlădiceşti  ce  Vă  împodobeşte  pieptul 
cu  o  inimă  în  care  Armata  îşi  are  Altarul  Său,  să  întăriţi 
din  nou  Spada  strămoşilor  noştri,  căci  prin  această  Spadă, 
alături  de  Biserică,  Dumnezeu  vrea  să-şi  ştie  apărată  „îm¬ 
părăţia  Sa“,  aici  pe  pământ. 

Protopop  LI.  Col.  !.  DĂNCILĂ 

P.  S.  NICOLAE  COLAN  Ş!  MESERIAŞII 

ROMÂNI 

De  Prot.  EMILIAN  CIORAN 
Preşedinte  al  Reuniunii  meseriaşilor  români  din  Sibiu 


Cea  dintâi  Reuniune  de  meseriaşi  români,  s  a  înfiinţat 
ta  anul  1867  în  oraşul  Sibiu,  sub  numirea:  „Reuniunea 
sodalilor  români". 

Iniţiatorul  acestei  societăţi,  a  fost  fericitul  asesor  con¬ 
sistorial  şi  neînfricatul  luptător  naţionalist,  Nicolae  Cristea. 
Cunoscând  în  străinătate,  unde  şi-a  urmat  studiile,  impor¬ 
tanta  clasei  de  mijloc  şi  lipsa  acesteia  la  noi,  a  comunicat 
marelui  Mitropolit  Andrei  gândul  său,  de-a  închega,  de-a 
organiza  într’o  societate  pe  putinii  meseriaşi  români,  patroni 
şi  angajaţi,  ca  să  nu  rămână  izolaţi  înir’un  mediu  străin, 
să  nu-şi  piardă  naţionalitatea,  să  fie  ajutoraţi  în  meseria 
lor  şi  să-şi  câştige  şi  cultura  socială  necesară  în  mediul 
atât  de  prielnic  în  care  trăiau  cei  privilegiaţi  de  vremuri  şi 
împrejurări. 

Mitropolitul  Şaguna  promite  tot  sprijinul  său  moral  şi 
material,  punând  ia  dispoziţia  meseriaşilor  o  sală  în  Semi¬ 
narul  Andreian  şi  primind  să  fie  patronul  acestei  reuniuni. 

Cel  dintâi  preşedinte  al  Reuniunii  a  fost  însuşi  fondatorul 
Nicolae  Cristea,  care  30  de  ani,  dela  1867 — 1900,  organi¬ 
zează,  conduce,  susţine  cu  multe  jertfe  mari,  spirituale  şi 
materiale,  realizarea  pe  teren  a  ideii  de  care  era  călăuzit, 
„pentrucă  un  popor  —  zice  dânsul  —  nu  poate  progresa 
numai  cu  ţărani  şi  funcţionari;  puterea  de  viaţă,  de  resi- 
stenţă  şi  independenţă  i-o  dă  însă  industria,  comerţul  şi 
meseriile. . .  iar  mai  departe :  chiar  şi  viaţa  politică  fără  clasa 
de  mijloc  se  prezintă  sterilă". 

Ţinta  permanentă  cu  această  înfiinţare  a  reuniunii  era 
şi  este  cultivarea  meseriaşului  român  în  iubirea  de  neam 
şi  credinţa  strămoşească.  Iniţiată  sub  straşina  bisericii,  con- 

ducătorii  ei  de  până  azi,  au  siropit-o  cu  miros  de  busuioc 
şi  tămâie,  având  în  totdeauna  două  obiective  precise:  con¬ 
cepţia  creştină  despre  viaţă  şi  ideea  naţională. 

Aceste  idei  fundamentale  au  fost  urmate  cu  sfinţenie- 
Numai  astfel  a  putut  dăinui  şi,  este  o  mare  necesitate  să 
existe  şi  în  viitor,  să  fie  ajutorată  de  oamenii  de  bine,  căci 
şi  astăzi,  „zilele  rele  sunt*  în  lupta  de  afirmare  şi  în  con¬ 
curenta  cu  streinii  a  meseriaşului  român. 

In  cursul  celor  70  de  ani  de  existenţă,  Reuniunea  a 
avut  numai  5  prezidenţi. 

Al  doilea  preşedinte  a  fost  neuitatul  V.  Tordăşianu,  dela 
1900 — 1920,  care  a  continuat  firul  tradiţiei  timp  de  peste 
20  ani.  Amintim  la  acest  loc  introducerea  şedinţelor  literare 
lunare  şi  cumpărarea  unei  case  proprii,  ca  vatră  de  lumină 
şi  cultură  pe  seama  meseriaşilor  români.  In  acest  răstimp* 
patronul  Reuniuni  e  mitropolitul  Ioan  Meţianu. 

Al  treilea  prezident,  din  rândul  meseriaşilor  a  fost  Gh- 
Poponea,  conducătorul  tipografiei  arhidiecezane,  dela  1920 — 
1924,  care  a  organizat  toate  chestiunile  de  ordin  intern  ale 
Reuniunii. 

In  acest  timp,  I.  P.  S.  Sa  Mitropolitul  Nicolae  al  Ardea¬ 
lului  primeşte  să  fie  Patronul  Reuniunii. 

Al  patrulea  preşedinte  a  fost  actualul  Episcop  al  Clu¬ 
jului,  P.  S.  Sa  Nicolae  Colan,  fostul  profesor  şi  rector  al 
Academiei  teologice  din  Sibiu,  între  anii  1924 — 1930. 

Toţi  prezidenţii  au  fost  persoane  din  slujba  biserîcii- 
Prin  conducerea  şi  activitatea  lor,  au  menţinut  la  suprafaţă 
şi  au  imprimat  Reuniunii  şi  membrilor  ei  caracterul  creştin 
şi  românesc.  Această  afirmaţie  se  verifică  şi  cu  faptul  că 
din  1907,  corul  catedralei  mitropolitane,  mai  ales  în  timpul 
vacanţei,  se  compune  din  meseriaşii  români  ai  Reuniunii 
noastre. 

P.  S.  Sa  Episcopul  Nicolae  al  Clujului  a  condus  Reu¬ 
niunea  în  o  nouă  epocă  de  reorganizare,  într’o  epocă  de 
noui  frământări  şi  orientări,  între  alte  împrejurări  de  desvol- 
tare  în  ţara  mărită,  în  care  fiecare  categorie  socială  doreşte 
să-şi  fixeze  locul  ce  i  se  cuvine  după  dreptate,  de  care  nu 
prea  a  avui  parte  sub  regimul  de  umilire  din  trecut. 

între  astfel  de  împrejurări,  de  sine  înţeles,  nu  au  lipsit,  ş.S 

nu  lipsesc  nici  azi  şoapte  ademenitoare,  cari  find  se  abată 
spre  alte  linte  vechea  şi  sănătoasa  tradiţie  moştenită  şt 
păstrată  cu  mari  jertfe  în  desvoltarea  şi  trecutul  Reuniunii 
şi  a  meseriaşilor  români  în  general. 

In  aceste  vremi  de  noui  prefaceri  şi  pentru  Reuniune 
şi  membrii  ei,  s’a  aflat  omul  dorit  în  persoana  P.  S.  Sale, 
care  canalizează  curentele  piezişe  spre  vechea  alvie  prin 
o  nouă  reorganizare  şi  alte  statute  amplificate,  dându-se 
numirea:  „Reuniunea  culturală  naţională  a  meseriaşilor  ro¬ 
mâni  din  Sibiu-. 

Cu  dragoste  evanghelică,  cu  tact  şi  prevedere  conduce, 
ia  parte  activă  la  întregul  program  de  muncă  al  Reuniunii 
îndemnând  cu  cuvântul,  sprijinind  cu  fapta  scopurile  mai 
înalte  ale  unei  societăţi,  care  nu  este  a  unei  persoane,  ci 
a  tuturora  şi  care  trebue  să  dăinuiască  peste  măruntele  şi 
deşertele  ambiţii  ale  omului. 

In  cadrul  programului  cultural  tine  conferinţe  la  şedin¬ 
ţele  literare,  organizează  şi  conduce  împreună  cu  ceilalţi 
factori  ai  Reuniunii  serbările  din  anul  1926,  legate  de  sfinţirea 
steagului. 

La  plecarea  din  Sibiu,  în  luna  Iunie  a.  c.,  Ia  masa  de 
despărţire  aranjată  în  onoarea  P.  S.  Sale,  a  spus  între  altele, 
că  dânsul  este  şi  meseriaş,  fiind  6  ani  preşedintele  Reu¬ 
niunii  şi  lucrând  neîntrerupt  şi  în  deaproape  în  Tipografia 
arhidiecezană,  ca  director  al  „Revistei  Teologice"  şi  al 
„Viefii  Ilustrate",  stând  zile  întregi  în  tipografie  la  încheierea 
revislelor  şi  însuşindu-şi  în  mare  măsură  cunoştinţe  din  arta 
grafică. 

Celce  în  acest  fel  se  identifică  cu  munca  grea  de  atelier, 
acela  va  şti  să  aprecieze  şi  sprijinească  cu  toată  căldura 
sufletului  său  pe  meseriaşul  român  şi  să  dee  cuvenita  impor¬ 
tanţă  clasei  de  mijloc  şi  mai  mult  ca  până  aci,  chiar  din 
scaunul  de  vlădică. 

* 

Rezervându-ni-se  şi  nouă  câteva  pagini  în  numărul  omagial 
al  acestei  reviste  condusă  atâta  vreme  de  P.  S.  Sa,  exprimăm 
şi  pe  această  cale  nefătărita  noastră  stimă  şi  recunoştinţă 
fostului  preşedinte  timp  de  6  ani,  P.  S.  Sale  Episcopului 
Nicolae  Colan  al  Clujului  —  astăzi  membru  de  onoare  ai 

Reuniunii  —  pentru  toată  strădania  şi  grija  ce  ne-a  purtat 
cu  atâta  bunăvoinţa. 

In  salba  faptelor  cari  împodobesc  activitatea  P.  S.  Sale 
aici,  săvârşite  din  iubire  către  aproapele  şi  din  dorul  de  mai 
bine,  fixăm  şi  noi,  ca  preşedinte  al  Reuniunii  în  numele  tuturor 
membrilor  ei,  o  pietricică  de  mozaic  ca  semn  de  adâncă  şi 
respectuoasă  recunoştinţă,  simţindu-ne  în  chip  deosebit  ono¬ 
raţi  şi  cuprinşi  de  o  legitimă  şi  firească  mândrie,  că  actualul 
episcop  al  Clujului,  a  fost  mai  nainte  conducătorul  şi  povă- 
ţuitorul  nostru  intelectual,  care  nu  ne  va  uita  nici  în  viitor. 

Prot.  EM1LIAN  CIORAN 


(sg) 

HRISTOS  ŞI  CUGETAREA  MODERNĂ1 

j  De  Preot  Dr.  NlCOLAE  TERCHILĂ 

Profesor  la  Academia  teologic»  .Andreianâ” 

In  trecut  au  existat  multe  personalităţi,  cari  au  influenţat 
•cugetarea  omenească  până  în  zilele  noastre.  Amintesc  de 
pildă  numele  lui  Plato,  sau  al  lui  Aristotel,  sau  al  lui  Kant. 
Se  poate  vorbi  şi  se  vorbeşte  şi  azi  despre  Plato,  Aristotel 
sau  Kant  în  cugetarea  modernă.  Dar  cu  totul  altfel  şi  într’o 
formă  absolut  originală  sună  subiectul :  Hristos  şi  cugetarea 
modernă.  Ce  e  drept,  toate  personalităţile  istorice  îşi  au 
originalitatea  lor.  Dar  originalitatea  personalităţii  lui  Hristos 
în  cugetarea  modernă  nu  zace  în  individualitatea  Sa  în  acest 
înţeles,  ci  în  faptul  că  El  se  află  în  mijlocul  vieţii  de  azi 
cu  o  pretentiune  nemaipomenită.  Toţi  aceia  cari  au  ajuns 
în  contact  cu  EI,  mărturisesc,  că  în  personalitatea  lui  Hristos 
trăieşte  o  voinţă,  care  pretinde,  reclamă  pe  omul  întreg  intr’o 
măsură  ce  nu  s'a  mai  pomenit  la  nici  o  „figură  mare“  din  trecut. 

Acest  fapt  este  cu  atât  mai  surprinzător,  întrucât  lui 
Isus  li  lipseşte  tot  ce  împrumută  unui  geniu  omenesc  pu¬ 
tere  asupra  spiritelor.  EI  n’a  lăsat  în  urma  Sa  invenţii  sau 
descoperiri  cari  să  subjuge  personalităţii  Sale  secolele.  El 
n’a  cucerit  împărăţii  ca  Alexandru  cel  Mare  sau  ca  Napo¬ 
leon.  Nici  chiar  figura  Sa  istorică  nu-i  precis  cunoscută 
sau  recunoscută  de  toţi.  Cugetarea  modernă  a  expus  focului 
criticei  necruţătoare  viaţa  şi  opera  Lui.  A  fost  contestată 
chiar  şi  existenta  Lui.  Şi  oricât  de  netemeinice  ar  fi  ase¬ 
menea  ipoteze,  acelea  au  produs  o  încurcătură  destul  de 
mare  în  mintea  omului  îndoielnic  de  azi.  Că  toate  acestea 
au  fost  cu  putinţă,  că  viaţa  şi  învăţătura  Lui  au  fost  com¬ 
bătute  cu  patimă,  toate  acestea  ne  dovedesc  cu  prisosinţă, 
că  aici  nu-i  vorba  de  însemnătatea  unui  geniu  uman;  ci 
aici  se  poartă  lupta  pentru  dreptul  unei  pretenţiuni  cu  totul 
de  altă  natură. 

In  ce  constă  această  pretenţiune  a  lui  Isus,  care  se 

1  O.  Manfschlcic:  Der  Student  vor  Got!;  Berlin  1950,  pag.  44  —  49. 

adresează  şi  azi  omului  modern  prin  glasul  Bisericii  cre¬ 
ştine?  Ea  nu  constă  In  altceva  decât  în  faptul  că  acest 
Isus  din  Nazaret,  acest  predicator  ambulant,  acest  bărbat 
de  neam,  de  lege  şi  de  cultură  streină,  care  a  fost  omorât 
cu  moartea  cea  mai  ruşinoasă  de  către  conducătorii  reli¬ 
gioşi  ai  neamului  Său,  acest  pretendent  al  unei  împărăţii 
ce  renunţă  la  toată  puterea  lumii  acesteia,  a  înviat  diit 
morţi,  şade  de-a  dreapta  Tatălui  şi  iarăşi  va  să  vină  cu 
mărire  să  judece  vii  şi  morţii;  EI  va  preface  această  lume 
a  păcatului  şi  a  morţii  într'o  lume  nouă  a  lui  Dumnezeu,, 
a  dreptăţii  şi  a  vieţii  de  veci,  El  va  realiza  stăpânirea  de¬ 
săvârşită  a  Creatorului  asupra  creaturii. 

De  fapt,  o  pretenţiune  nemaipomenită.  Şi  ar  fi  lucru  de 
mirat,  dacă  „cugetarea  modernă"  ar  accepta-o  fără  ezitare.. 
Dar  ea  nici  nu  se  gândeşte  Ia  aşa  ceva.  Dimpotrivă  ea  în¬ 
cearcă  să  scape  de  această  pretenţiune  pe  toate  căile.  Sau 
o  declară  imposibilă,  sau  o  răstălmăceşte,  făcându-o  astfel- 
nepericuloasă.  Se  zice  că  este  cu  neputinţă  ca  unul  să-şi 
reclame  dreptul  său  asupra  tuturor.  Au  n’a  fost  acest  Unul, 
şi  El,  fiu  al  veacului  său?  N’a  fost  şi  El  ca  noi  toţi,  închis 
în  marginile  vieţii  omeneşti?  Cum  poate  fi  El  smuls  din 
aceste  margini  ?  Şi  este  interesant  faptul,  că  nici  chiar  Noul 
Testament  nu-L  ridică  deasupra  pământului  ca  pe  un  „geniu 
fericit"  ce  pluteşte  în  sfere  înalte,  ci*L  aşează  în  mijlocul 
vieţii  pământeşti,,  ca  pe  un  om  cu  trup  şi  sânge,  îndurând 
toate  umilirile  vieţii  acesteia.  Dar  în  mijlocul  acestei  umiliri 
pământeşti  El  este  Fiul  cel  iubit,  întru  care  Tatăl  bine  a  voit, 
pe  care  toţi  au  să-L  asculte,  care  va  stăpâni  în  veci.  Cu¬ 
getarea  modernă  combate  această  pretenţiune  de  stăpânire 
a  unui  om,  chiar  Isus  Hristos  fiind. 

Piatra  de  poticnire  religioasă  pusă  în  calea  cugetării 
moderne  prin  aceea  că  „acest  evreu  răstignit"  să  fie  sin¬ 
gurul  stăpân  al  tuturor,  nu  poate  fi  înlăturată  cu  ajutorul 
unei  răstălmăciri  a  acestei  pretenţiuni  insuportabile.  Răstăl¬ 
măciri  de  bună  şi  de  rea  credinţă  au  existat  din  belşug  în 
toată  vremea.  Chiar  un  filosof  ca  Nîetsche  L-a  înţeles  greşit 
atunci  când  în  „Zarathustra"  L-a  aşezat  în  rândul  „predica¬ 
torilor  morţii  lente". 

Toate  încercările  cugetării  moderne  de  a  se  scăpa  de 
pretenjiunea  lui  Hristos,  rămân  neputincioase;  ba  mai  mult, 

ele  sunt  o  dovadă  a  puterii  Lui  irezistibile.  Forja  Lui  de 
atragere  vecinie  nouă,  in  faţa  căreia  capitulează  şi  omul 
modern,  trebue  explicată  din  faptul  că  aici  cugetarea  ome¬ 
nească  are  de  a  face  cu  un  „caz"  cu  totul  special,  că  în- 
tr’adevăr  cu  acest  „Unul"  are  cu  totul  alt  raport  decât  cu 
toţi  ceilalji.  Că  lucrurile  sunt  de  aşa  natură,  nu  se  poate 
dovedi  nici  unui  om,  care  este  plin  de  sine  însuş,  de  exi¬ 
genţele  proprii,  de  ideile  proprii  şi  astfel  vrea  să  discute 
asupra  Evangheliei  şi  asupra  chemării  lui  Isus  Nazarineanul. 

Dar  se  ivesc  neîncetat  oameni  cari  înţeleg  acest  adevăr, 

—  oameni  cari  stau  în  mijlocul  curentului  de  viaţă  modernă 

—  îndată  ce  se  deşteaptă  din  visul,  din  iluziile  vieţii  trecă¬ 
toare  şi  caută  izvorul  care  să  stâmpere  setea  după  eter¬ 
nitate,  caută  un  sprijin,  care  să  rămână  neclintit  şi  în  şi 
după  moarte,  caută  pacea,  în  care  sufletul  neliniştit  îşi  va 
afla  odihna  cea  adevărată.  Aceşti  oameni  simt  că  în  pre- 
tenţiunea  nemaipomenită  a  lui  Isus  se  ascunde  un  dar  nespus ; 
dreptatea  lui  Dumnezeu  pentru  cei  păcătoşi,  lumină  nouă 
pentru  ceice  se  află  în  întunericul  şi  în  umbra  morţii,  odihnă 
pentru  toţi  cei  obosiţi  şi  îndureraţi,  pace  şi  preamărire  în 
moartea  şi  în  Învierea  Domnului,  care-I  mai  bogat  decât 
toţi  aceia  care-L  chiamă.  Aşa  îşi  exprimă  genialul  Michel 
Angelo  ultima  înţelepciune  a  vieţii  sale  în  cuvintele :  „Setea 
sufletului  meu  nu  o  stâmpără  nici  pictura,  nici  sculptura,  ci 
numai  Iubirea,  care-şi  întinde  braţele  sale  spre  mine  dispre- 
ţuind  moartea  chiar  şi  pe  cruce". 

Iar  marele  gânditor  Soren  Kierkegaard  a  cerut  să  se 
scrie  pe  piatra  mormântului  său  cuvintele:  „încă  puţină  vreme 
şi  am  izbutit ;  atunci  toată  lupta  s’a  sfârşit ;  atunci  mă  voi 
putea  răcori  în  râul  vieţii ;  atunci  voi  putea  sta  de  vorbă  cu 
Isus  în  vecii  vecilor". 

Numărul  ăstuifel  de  mărturii  oferite  de  bărbaţii  excep¬ 
ţionali  ai  cugetării  moderne  este  foarte  mare  şi  au  izvorât 
din  experienţa  unor  vieţi  profunde,  dar  ele  nu  pot  înlocui 
mărturia  adusă  de  Duhul  Domnului  pentru  Isus  Hristos  în 
inimile  acelora,  cari  se  deschid  pentru  Cuvântul  Evangheliei, 
pot  însă  servi  învăţaţilor  de  azi  ca  un  memento,  că  Hristos 
este  stăpân  şi  în  cugetarea  modernă. 

Preotul  Dr.  NICOLAE  TERCHILĂ 

P.  S.  NICOLAE  COLAN,  CA  PUBLICIST 

De  Pieof  ILARION  V.  FELEA 

Cultura  europeană  este  unul  dintre  titlurile  de  nepieri¬ 
toare  glorie  a  creştinismului.  Nu  este  popor  creştinat  care 
să  nu-şi  fi  început  viaţa  culturală  prin  manuscrise,  cărţi  şi 
monumente  de  artă,  toate  de  cuprins  religios.  Adevărul 
acesta  este  atât  de  luminos,  încât  este  cu  neputinţă  de  tă¬ 
găduit.  Cum  la  noi,  la  Români,  nu  poate  nimenea  vorbi 
despre  începuturile  literaturii  şi  artei  fără  să  colinde  prin 
vechile  noastre  mănăstiri  şi  biserici,  la  fel  este  cu  toate 
neamurile  convertite  la  creştinism.  Toate  au  început  la  fel: 
prin  manuscrise,  cărţi  şi  monumente  religioase.  Astfel,  Bi¬ 
serica  Mântuitorului  Isus  a  devenit  cel  dintâiu  şi  cel  mai 
însemnat  factor  de  cultură  şi  progres. 

Cultura  modernă  este  o  creaţiune  creştină.  —  Dar.... 
vor  zice  unii:  Gloria  strămoşilor  pe  strămoşi  cinsteşte. .- 
Meritele  trecutului  nu  sunt  o  poliţă  cu  scadenţa  în  prezenL 

Iată  de  ce  se  cuvine  un  cuvânt  de  recunoscătoare 
laudă  tuturor  acelor  feţe  de  călugări,  preoţi  şi  ierarhi,  cari 
nu  dorm  pe  laurii  trecutului,  ci  folosesc  tradiţiunea  cultu¬ 
rală  a  străbunilor  ca  un  piedestal  pe  care  clădesc  mai  de¬ 
parte  sanctuarul  culturii  creştine;  iată  de  ce  cuvântul  unui 
respectuos  omagiu  de  recunoştinţă  adus  unui  animator  de 
viaţă  culturală  şi  publicistică,  este  cât  se  poate  de  îndreptăţit. 

Căci  P.  S.  episcop  Nicolae  Colan,  cât  a  stat  la  Sibiu* 
nu  a  fost  numai  un  preot  devotat  altarului  şi  amvonului, 
nu  a  fost  numai  un  profesor  care  şi-a  iubit  catedra,  un 
spirit  organizator  şi  prieten  al  tinerilor,  ci  a  fost  mai  ales^ 
un  neîntrecut  animator  de  viaţă  culturală  şi  un  publicist 
eminent. 

Vremea  noastră  este  a  tiparului.  Trăim  o  epocă  de 
popularizare  a  ideologiilor  şi  de  expropriere  culturală.  Ti¬ 
parul  este  maşina  care  adună  şi  împrăştie  cu  o  iuţeală  ui¬ 
mitoare  gândurile  oamenilor  —  şi  bune  şi  rele.  Ceeace  mai 

înainte  numai  cu  câteva  decenii  era  privilegiu!  speciali¬ 
ştilor,  a  bibliotecilor  şi  a  câtorva  cărturari,  acum  a  devenit 
bunul  tuturora.  Toată  lumea  beneficiază  de  roadele  tipa¬ 
rului,  toată  lumea  ceteşte. 

întrebarea  cea  mare  este:  Ce  cetesc  oamenii?  Cu  ce 
fel  de  ideologii  ajung  în  contact  spiritual?  Din  ce  fel  de 
izvoare  se  adapă?  Pe  cine  ascultă  şi  ce  foi  sau  cărţi  ce¬ 
tesc?  O  biserică  ce  nu  se  ocupă  adânc,  serios  cu  pro¬ 
blema  aceasta,  nu  va  fi  niciodată  o  biserică  vie.  Din  contră 
va  pierde  treptat  pământul  de  sub  picioare. 

Meşteşugul  tiparului  a  fost  dela  început  o  ocupaţiune 
de  predilecţie  a  bisericii.  Cu  atât  mai  mult  i  se  cere  astăzi 
să  lucreze  la  promovarea  şi  expansiunea  culturii.  Căci  mi¬ 
siunea  ei  culturală  nu  a  încetat  şi  nu  încetează  niciodată. 
Biserica,  prin  toate  rosturile  ei  dumnezeeşii  şi  omeneşti,  este 
culturală,  adecă  luptătoare  pentru  îmbunătăţirea  omului; 
luptătoare  pentru  cultivarea  însuşirilor  bune  şi  pentru  des- 
rădăcinarea  pornirilor  rele.  Sunt  destui  bărbaţi  luminaţi  şi 
cu  simţ  de  răspundere  fată  de  îmbunătăţirea  morală  şi  ma¬ 
terială  a  oamenilor,  cari  nu  văd  altă  cale  de  culturalizare 
eficace  a  neamului  decât  tot  calea  bisericii,  care  cu  pre¬ 
stigiul  şi  cu  organizaţia  ei  ideală  poate  aduce  cel  mai  bun 
serviciu  operii  de  expropriere  a  culturii.  Biserica,  din  cel 
mai  înalt  principiu  al  dragostei  creştine,  nu  se  poate  des- 
interesa  de  starea  economică  şi  sanitară  a  fiilor  ei.  Cu 
atât  mai  puţin  de  cea  culturală  şi  religioasă  a  lor. 

Părintele  Nicolae  Colan  a  cunoscut  aceste  premise  ale 
vremii  şi  a  tras  din  ele  concluzia  cuvenită.  S’a  avântat  cu 
tot  entuziasmul  si  idealismul  tinereţei  în  lucrarea  pentru 
sămănatul  ideilor  prin  tipar.  încă  de  pe  băncile  liceului 
dela  Braşov,  scrisul  a  devenit  pentru  El  o  vie  plăcere,  o 
datorie  şi  o  necesitate.  Plăcere,  fiindcă  îi  înălţa  sufletul  în 
sferele  bucuriilor  pure;  datorie,  fiindcă  simţea  în  el  obli¬ 
gaţiunea  morală  de  a-şi  pune  talanţii  în  serviciul  aproa¬ 
pelui  şi  necesitate,  fiindcă  scria  din  prisosinţa  inimii. 

Sufletul  său  bogat  în  daruri  moştenite  şi  dobândite 
prin  muncă  stăruitoare,  începe  a  se  revărsa  ca  un  râu 
peste  câmpiile  însetate  ale  scrisului.  Dela  societatea  lite 
rară  a  elevilor  braşoveni,  trece  la  societatea  de  lectură  „A. 
Şaguna*  a  teologilor  dela  Sibiu,  unde  ajunge  ucenicul  di- 

stins  al  profesorului  Dr.  Nicolae  Bălan,  azi  mitropolit  al 
Ardealului. 

Anii  de  studenţie  ai  P.  S.  Nicolae  Colan  suni  ani  de  al¬ 
bină  muncitoare  ce-şi  adună  nectarul  cunoştinţelor  din  flo¬ 
rile  cărţilor  de  o  parte,  iar  de  alta  sunt  ani  de  activitate 
publicistică  ce  culminează  în  opera  de  colaborator  al  zia¬ 
relor  „România  Nouă"  şi  „Sfatul  Ţării"  dela  Chişinău, 
puse  în  slujba  lucrării  de  naţionalizare  a  Basarabiei. 

După  anii  de  pregătire  profesională,  făcută  în  ţară  şi 
străinătate,  în  1923  este  chemat  la  catedra  de  studii  biblice 
a  Noului  Testament  dela  Academia  „Andreiană"  din  Sibiu. 
Acum  începe  adevărata  Sa  apostolie  a  scrisului. 

Intre  cele  dintâi  lecţiuni  pe  cari  le-a  ţinut  ca  profesor, 
vorbind  despre  însemnătatea  presei,  a  spus  învăţăceilor  Săi, 
între  altele,  că  marele  şi  sfântul  apostol  Pavel,  chipul  clasic 
al  misionarului  -creştin,  dacă  ar  fi  trăit  în  vremea  noastră 
s’ar  fi  făcut  gazetar.  In  cadrul  activităţii  pastorale  şi  misio¬ 
nare  a  preotului,  presa  religioasă  are  un  rol  atât  de  însemnat 
încât  nu  mai  poate  lipsi  sub  nici  o  scuză. 

Ca’n  basme-i  a  cuvântului  putere,  —  spunea  poetul 
Vlahuţă.  —  „Căci  cuvântul  lui  Dumnezeu  e  viu  şi  lucrător, 
mai  ascuţit  decât  orice  sabie,  cu  două  tăişuri  şi  pătrunde 
până  la  despărţitura  dintre  suflet  şi  duh,  dintre  încheeturi  şi 
măduvă,  şi  destoinic  este  să  judece  simţirile  şi  cugetările 
inimii,  şi  nu  este  nici  o  făptură  ascunsă  înaintea  lui,  ci  toate 
sunt  goale  şi  descoperite  pentru  ochii  celui  în  faţa  căruia 
ne  vom  da  socoteală"  (Evrei  4,  12 — 13).  Cuvântul  este 
„sabia  Duhului"  (Efes.  6,  17);  este  darul  excepţional  al 
omului  şi  arma  cea  mai  temută  de  care  se  poate  folosi  el 
în  lupta  vieţii. 

Cuvântul  scris  este  cel  mai  bun  mijloc  de  a  pătrunde 
în  suflet  şi  a  convinge.  Lumea  de  azi  crede  mai  mult  în 
ceeace  vede,  decât  în  ceeace  aude.  De  cele  mai  multe  ori 
o  cuvântare,  o  conferinţă,  o  predică,  oricât  de  frumoasă  ar 
fi,  are  numai  un  efect  momentan,  trecător.  Convingerile 
cele  mai  tari  şi  mai  trainice  le  formează  documentul  scris. 
Cartea,  revista,  gazeta,  cu  un  cuvânt  publicistica  este  forţa 
nebiruită  a  culturii  şi  a  civilizaţiei  moderne.  Nu-i  mirare  că 
lumea  obişnuită  cu  puterea  cuvântului  scris,  a  recunoscut 
presei  a  patra  putere  în  stat. 

Publicistica  formează  opinia  publică.  —  Şi  opinia  publică 
este  o  forfă  cu  care  greu  se  poate  lupta.  Opinia  publică 
este  convingerea  publică. 

lată  cum  din  oricare  lăture  am  privi  problema,  ni  se 
înfăţişează  la  fel  de  însemnată  şi  iată  de  ce  biserica,  atât 
în  activitatea  ei  de  propagandă  şi  popularizare  a  adevărurilor 
religios-morale  ale  creştinismului,  cât  şi  în  lupta  cu  ideologiile 
contrare,  nu  se  poate  lipsi  de  arma  tiparului.  Aceasta  a  fost 
gloria  ei  în  trecut  şi  trebue  să-i  fie  şi  în  viitor.  Toţi  apostolii 
ei  mari  de  totdeauna  au  fost  şi  scriitori,  publicişti. 

Pentru  P.  S.  Nicolae  Colan  publicistica  a  fost  un  amvon 
pe  care  l-a  slujit  cu  aceeaşi  râvnă  şi  dragoste,  cu  care  a 
slujit  amvonul  bisericii  şi  catedra  şcolii.  Ştia  că  cei  mai 
mulţi  oameni  îşi  formează  convingerile  după  cărţile,  revistele 
şi  foile  pe  cari  le  citesc.  Dacă  se  întâmplă  să  le  cadă  în 
mână  o  foaie  bună,  sau  o  carte  bună,  vor  fi  şi  ei  de  pă¬ 
rerea  celor  cetite.  Dacă  se  întâmplă  invers,  paguba  este  a 
bisericii. 

Viaţa  de  publicist  a  Părintelui  Nicolae  Colan  este 
exemplul  unui  apostolat  modern.  Dă  nu  numai  îndemnul, 
ci  şi  exemplul.  Luptă  pe  toate  căile  pentru  a  cuceri  cetatea 
sufletului.  In  deosebi  pe  câmpul  acesta  de  activitate  Prea 
Sfinţia  Sa  şi-a  dobândit  două  merite  în  deobşte  recunoscute : 
meritul  apologiei  Academiilor  Teologice  şi  meritul  ridicării 
prestigiului  lor,  prin  publicaţiunile  ce  le-a  prezidat.  Ie-a  su- 
praveghiat  sau  iniţiat.  Cu  un  braţ  se  apăra  şi  lupta,  cu 
celălalt  zidea,  ca  şi  lucrătorii  biblici. 

Era  o  vreme  când  Academiile  Teologice  erau  ponegrite 
şi  hulite  ca  nişte  cenuşotce  ale  şcolilor  superioare.  Unii  se 
lepădau  de  ele  ca  de  noroiul  de  pe  gurgoiul  opincilor. 
Profesorul  Nicolae  Colan  s’a  aprins  cu  duhul  nu  odată  în 
contra  învinuirilor  nejustificate  ce  li  se  aduceau  şi  le-a  luat 
apărarea,  arătând  că  Academiile  Teologice  din  Ardeal  sunt 
şcolile  cele  mai  potrivite  pentru  a  forma  preoţi  după  rân- 
duiala  bisericii  şi  după  trebuinţele  poporului.  Ţinuta  demnă 
şi  spiritul  viu,  combativ  şi  totdeauna  usturător  de  obiectiv 
al  discuţiilor  şi  controverselor  ce  Ie-a  purtat,  au  impus 
cetitorului  imparţial. 

Dar  publicistul  Nicolae  Colan  nu  s'a  mulţumit  numai 
cu  hărţuelile  de  caracter  polemic.  A  mers  mai  departe  şi  a 

creat,  —  cel  puţin  Academiei  Teologice  din  Sibiu,  —  pre¬ 
stigiul  ştiinţific  de  care  trebuia  să  se  bucure  o  Academie 
Teologică  în  lumea  şcolilor  superioare.  Astfel,  într’o  vreme 
când  revistele  bisericeşti  erau  în  generalitatea  lor  lipsite  de 
duhul  puterii,  redactează  Revista  Teologică  în  condiţiuni 
de  fond  şi  formă  cari  au  cucerit  admiraţie  din  partea  ad¬ 
versarilor,  ca  şi  a  prietenilor  ei.  Vrednicia  era  întreagă  a 
Academiei  Teologice  „Andreiane",  fiind  rodul  muncii  pro- 
fesorilor  ei.  Nu  mai  puţine  elogioase  aprecieri  a  primit  pu- 
blicaţiunea  periodică  Problemele  vremii,  iniţiată  şi  condusă 
pe  cheltuiala  şi  cu  osteneala  personală  a  Prea  Sfinţiei  Sale» 
Publicaţiunea  a  tipărit  până  acum  patru  broşuri,1 * 3  cari  au 
adus  o  reală  contribuţie  literaturii  religioase,  având  în  special 
nota  bună  de  a  fi  scrise  în  aşa  fel,  ca  să  poată  fi  cetite  cu 
plăcere  şi  folos  de  orice  cărturar  neiniţiat  în  ale  teologiei» 

O  tot  aşa  de  preţioasă  contribuţiune  de  muncă  şi  suflef 
a  dat  părintele  Nicolae  Colan  la  redactarea  Seriei  Teologica 
şi  Didactice  a  publicaţiunii  ce  continuă  Biblioteca  Bunului 
Păstor  —  inaugurată  şi  patronată  de  1.  P.  S.  Sa  Mitropo¬ 
litul  Nicolae.  O  largă  colaborare  a  mai  dat  „Telegrafului 
Român“,  „Luminei  Satelor “  şi  altor  foi  şi  reviste  din  Sibiu, 
Braşov  şi  din  alte  părţi. 

Nu  mai  puţin  s’a  distins  profesorul  Nicolae  Colan  ca 
autor  al  unor  valoroase  studii  de  specialitate*  şi  director 
fundator  al  revistei  Viaţa  Ilustrată.  Aci  mai  mult  ca  ori  unde 
altundeva  se  arată  pasiunea  omului  de  a  scrie  şi  de  a-şi  servr 
biserica  pe  tărâmuri  cât  mai  întinse.  Un  câmp  misionar 
neexploatat  era  familia  intelectualilor  români.  Ii  lipsea  solia 
cuvântului  scris  care  să  ţină  aprins  pe  vatra  căminului  ei  focul 
sacru  al  curăţeniei  creştine.  De  aceea,  când  Frăţia  Ortodoxă 
Română  organiza  întruniri  impunătoare  pentru  trezirea  şr 
afirmarea  conştiinţei  religioase  a  intelectualilor  ortodocşi,. 


1  1.  N.  Colan :  Biblia  şi  intelectualii. 

2.  Mitropolitul  Nicolae :  Paoel  apostolul  lui  Ises  Hrislos. 

3.  W.  A.  V.  Hooft :  Ortodoxia  văzută  de  un  protestant. 

4.  I.  N.  Lunguiescu:  Sufletul  tn  cultura  contimporană. 

3  i.  Sf.  Panel  către  Ftltmon,  studiu  biblic. 

2.  Biblia  şi  intelectuala. 

3.  La  luptă  dreaptă.  Un  capitol  de  strategie  misionară. 

4.  Hrislos  şt  Biata  omenească,  irad.  din  Fr.  W.  Foersler,  2  voi. 

Părintele  Nicolae  Colan  se  apucă  de  lucru  metodic  să 
dea  familiei  hrană  spirituală:  educaţia  şi  cultura  de  care 
avea  lipsă.  Astfel  apare  „Viaţa  Ilustrată"  cu  menirea,  precum 
însuşi  mărturiseşte,  să  ducă  „în  casa  Românului  lumină 
pentru  suflet  şi  desfătare  pentru  ochi".  In  aceste  cuvinte 
se  oglindeşte  întreg  sufletul  Preasfinţitului  Nicolae  Colan. 

Pasiunea  pentru  frumos  şi  adevăr  o  întâlnim  în  toate 
operile  Sale  de  publicist,  căci  Prea  Sfinţitul  Părinte  Nicolae 
Colan  apreciază  nu  numai  fondul  ideologic  al  cărţilor  sau 
revistelor,  ci  şi  aspectul  lor  estetic.  Publicaţiunea  ideală, 
după  Prea  Sfinţia  Sa,  este  aceea  care  ispiteşte  şi  prin  fond 
cu  miez  şi  prin  formă  frumoasă.  O  carte  sau  o  revistă 
să-ţi  fie  dragă  să  o  priveşii,  ca  cu  atât  mai  multă  plăcere 
să  o  ceteşti.  ^ 

lată  pe  câte  căi  a  ştiut  Părintele  pseudonim  Neculce 
să  ridice  prestigiul  Academiei^  Teologice  „Andreiane*  şi  să 
slujească  în  calitate  de  publicist  biserica  şi  ţara,  şi  iată  cum 
se  explică  faptul  că  prin  ocuparea  scaunului  vlădicesc  al 
Clujului,  Prea  Sfinţia  Sa  nu  a  renunţat  la  misiunea  de  pu¬ 
blicist,  ci  o  continuă  şi  o  cinsteşte  în  aceeaş  funcţiune  de 
director  activ  al  „Vieţii  Ilustrate",  ca  şi  la  Sibiu. 

P.  S.  Sa  Părintele  Nicolae  Colan  este  chipul  publici¬ 
stului  militant ;  misionar  al  cuvântului  ce  ţine  deopotrivă  la 
obiectivitatea  scrisului  academic  şi  la  prestigiul  tipăriturii 
estetice.  Dacă  mitropolitul  Şaguna  prin  întemeierea  „Tele¬ 
grafului  Român"  a  fost  precursorul  ziaristicei  bisericeşti  din 
Ardeal  şi  dacă  I.  P.  S.  Sa  Mitropolitul  Nicolae  este  pă¬ 
rintele  şi  patronul  Revistei  Teologice  şi  a  publica  ţi  unilor  ce 
cultivă  ştiinţa  şi  viaţa  religioasă  din  mitropolie,  P.  S. 
Sa  Episcopul  Nicolae  Colan  este  directorul  şi  redactorul 
apostol,  ce  râvneşte  să  facă  din  revistă  amvon  şi  din  casa 
creştinului  biserică. 

Este  idealul  culturii  creştine  ce-1  vedem  în  zarea  gân¬ 
durilor  şi-l  dorim  cât  mai  aproape  de  realitate,  ca  slava 
sfintei  noaste  Biserici  să  nu  se  împuţineze,  ci  să  crească 
din  treaptă  în  treaptă  până  la  strălucirea  negrăită  a  Ieru¬ 
salimului  ceresc.  Pr.  ilarion  v.  felea 

De  Preot  SPIRIDON  CÂNDEA 
Profesor  la  Academia  teologică  „Andreianâ" 

PREA  SFINŢITE  PĂRINTE  NICOLAE,  EPISCOP  AL 
EPARHÎEI  VADULUI,  FELEACULUI  ŞI  CLUJULUI 

In  mersul  vieţii  şi  în  drumul  propovăduirii,  noi,  oastea 
cetitorilor  Revistei  Teologice,  ne  oprim  o  clipă  şi  îndreptăm 
toţi  sufletele  noastre  spre  omul  acela  dela  care  ne-a  venit 
lumină,  hrană  şi  întărire  sufletească  de  fiecare  zi.  E  clipa 
duioasei  despărţiri  de  aceia  care  a  fost  până  acum  directorul 
Revistei  noastre,  e  clipa  unor  adevărate  răscruci  sufleteşti 
pe  cari  noi  le  simţim  şi  Ie  trăim  mai  puternic  decât 
orîcari  alţii. 

Duioşia  noastră,  a  tuturor  celorce  ne-am  hrănit  cu  fa- 
gurui  de  miere  al  scrisului  Prea  Sfinţiei  Tale,  a  ajuns,  în 
această  clipă,  până  Ia  lacrimi.  Da,  pentrucă  suntem  con¬ 
ştienţi  că  nime  nu  va  putea  înlocui  în  paginile  Revisiei 
Teologice,  întru  toate,  condeiul  măiestrit  şi  gândul  iscusit 
al  lui  Nicolae  Colan  şi  Necuice.  Recunoaştem  că  talentul 
viguros  scriitoricesc,  cu  care  Dumnezeu  Te-a  înzestrat,  l-ai 
pus  cu  râvnă  de  apostol  în  slujba  Bisericii  şi  „torţa  de  lu¬ 
mină  ortodoxa"  ai  înălţat-o  pe  adevărate  culmi  de  strălucire 
teologică  şi  literară.  Ai  zugrăvit,  mai  bine  de  un  deceniu, 
chipul  Revistei  Teologice  cu  adevărate  icoane  nemuritoare, 
în  cari  ştiinţa  de  Dumnezeu  se  împreună  cu  arta  într’o 
măestrie  neîntrecută.  Adeseori,  în  cuvinte  puţine  ai  exprimat 
adevăruri  mari  cu  o  claritate  care  ne-a  făcut  să  Te  admirăm 
totdeauna.  Ai  îmbrăcat  ştiinţa  în  haina  poeziei,  în  vestmântul 
prozei  literare  şi  în  forma  aceasta  ai  cucerit  suflete  cari 
altfel  ar  fi  rămas  streine  şi  indiferente  Ia  glasul  tribunei 

1  Scrisoarea  prezentă  a  sosit  la  Redacţie  înainte  de  plecarea  Prea  Sfinţi¬ 
tului  Episcop  Nicolae  Colan  din  Sibiu.  Nu  s’a  putut  publica  atunci  deoarece  Re¬ 
vista  Teologică  n’a  apărui,  dar  se  publică  acum  când  apare  primul  număr  după 
plecarea  Prea  Sfinţiei  Sale.  N.  R. 

din  Sibiu.  Revista  Teologică  a  fost  un  altar  la  care  ne-ai 
servit  slujbă  de  model,  a  fost  amvon  din  care  ne-ai  predicat 
şi  catedră  din  cari  ne-ai  învăţat,  arătându-ne  toate  cărările 
pe  cari  trebue  să  mergem  noi  preoţii  ortodocşi.  Iar  în  lupta 
cu  vrăşmaşii  Bisericii  noastre  ai  fost  un  stegar  neînfricat 
şi  un  eminent  ţintaş,  care  ai  făcut  totdeauna  să  amuţească 
glasul  tunului  contrar  şi  ai  înfipt  steagul  lui  Şaguna  pe 
redutele  cucerite. 

Deci  avem  tot  dreptul  să  fim  înduioşaţi  acum  când  ne 
despărţim  de  o  asifel  de  personalitate,  când  un  asemenea 
cârmaciu  iscusii  ne  părăseşte  barca  revistei,  când  chipul  de 
totdeauna  senin  şi  figura  blândă  şi  bună  —  deşi  totdeauna 
serioasă  —  a  celui  ce-a  fost  directorul  Revistei  Teologice 
şi  rectorul  Academiei  „Andreiane"  părăseşte  cetatea  Sibiului. 
Legitima  noastră  duioşie  nu  poate  fi,  în  această  clipă  mân¬ 
gâiată  decât  cu  gândul  şi  nădejdea  spre  a-ţi  lua  o  răspun¬ 
dere  şi  mai  mare,  spre  a  porni  o  luptă  pe  un  front  şi  mai 
vast,  spre  a-ţi  pune  toate  puterile  şi  tot  talentul  în  slujba 
de  mărire  a  Bisericii  ortodoxe  şi  a  neamului  românesc. 

Cetitorii  Revistei  Teologice  îţi  zicem:  Intru  mulţi  ani 
Prea  Sfinţite  Părinte  şi  îţi  dorim  deplină  izbândă  în  slujba 
episcopatului,  încât  la  sfârşit  să  poţi  primi  din  partea  lui 
Dumnezeu  cununa  cea  nevestejită  a  celor  ce  luptă  bună 
s’au  luptat,  călătoria  au  săvârşit,  credinţa  au  păzit  şi  au 
iubit  arătarea  Lui  (comp.  II  Timotei,  IV,  7 — 8). 

Pr,  S.  CÂNDFA 

P.  S.  N1COLAE  COLAN,  ANIMATORUL 

De  Diacon  DUMITRU  CĂLUGĂR 

Cu  trecerea  anilor  se  adevereşte  mereu  mereu  că  în 
ţesutul  intim  al  fiinţei  noastre  stăruie  cu  putere,  o  moşte¬ 
nire  pe  baza  căreia  ne  îndrepîăm  paşii  spre  o  anume  di¬ 
recţie  de  activitate  fizică  ori  intelectuală.  In  temeiul  acestei 
moşteniri  se  poate  afirma  despre  cineva,  încă  din  primii 
ani  ai  copilăriei  sale,  că  va  urma  ori  că  ar  fi  cu  cale  să 
îmbrăţişeze  o  anumită  ogaşie  de  manifestare  publică.  Ele¬ 
mentul  esenţial  în  pânza  acestei  constatări  nu  rezidă  însă 
chiar  în  adeveritatea  ei.  Ci,  mai  degrabă  în  consecinţele 
pe  cari  le  naşte  ea.  La  rândul  lor,  consecinţele  acestea 
trebuiesc  apropiate  din  două  puncte  de  vedere:  unele  cari 
se  răsfrâng  asupra  omului  în  devenire,  iar  altele  cari  îl 
privesc  pe  omul  însărcinat  cu  creşterea  celor  mai  mici 
decât  dânsul.  Primul  va  fi  mulţumit  în  viaţă  numai  dacă 
se  află  pe  drumul  indicat  de  pornirile  sufletului  său,  iar  al 
doilea  îşi  poate  îndeplini  integral  chemarea  numai  dacă  e 
în  situaţia  de  a  descifra  înclinările  deosebite  ale  celor  ce-î 
sunt  încredinţaţi  spre  creştere. 

* 

•  * 

Cititorii  acestor  rânduri,  sunt  sigur,  se  vor  întreba  ce 
legătură  au  enunţările  de  mai  sus  cu  subiectul  acestui  mo¬ 
dest  articol?  Iată  o  întrebare  firească.  Dar  iată  şi  răspunsul 
ei  toi  atât  de  firesc:  demult  n’a  mai  cunoscut  Sibiul  o 
ceată  de  tineri  entuziaşti,  harnici  şi  integraţi  chemării  lor 
ca  astăzi.  Faptul  acesta  arată  că  ei  au  avut  posibilitatea 
să  păşască  pe  drumul  arătat  de  o  chemare  lăuntrică,  de 
îndemnul  adevărat  al  sufletului.  Altfel  nu  s’ar  putea  explica 
nici  însufleţirea,  nici  forţa  lor  de  muncă.  Iar  posibilitatea 
aceasta  le-a  fost  uşurată,  într’o  măsură  covârşitoare  de 
eminentul  dascăl  Nicolae  Colan  dela  Academia  teologică 
„Andreiană",  de  omul  care  străluceşte  azi  în  scaunul  vlă- 
dicesc  al  Clujului.  Prea  Sfinţia  Sa  le-a  ştiut  citi  în  suflet. 

i-a  ştiut  îndemna  şi  stimula,  ca  să-i  înveţe  a  răsbate  Ia 
lumină.  Cu  alte  cuvinte,  aici  Ia  Sibiu,  înclinările  sufleteşti 
ale  tineretului  dela  „Andreiana"  şi-au  aflat  glas  şi  ascultare 
înaintea  unui  adevărat  părinte  şi  dascăl,  în  persoana  Prea 
Sfinţitului  Nicolae  Colan  al  Clujului. 

Numărul  celor  ce  înţeleg  aceste  lucruri  încă  dela  prima 
ochire  este  mare.  Şi  va  mai  creşte  în  raport  direct  cu  tre¬ 
cerea  anilor.  Căci  aşa  se  cade  să  privească  spre  vlădica 
Nicolae  dela  Cluj  toţi  ceice  l-au  avut  dascăl  luminat,  ceice 
i-au  citit  slova  şi  ceice  i-au  ascultat  cuvântul. 

iată-1,  spre  pildă,  în  sala  de  curs.  Tălmăceşte  lecţia, 
dă  îndemnuri  luminate  şi  sfătuieşte  cu  folos.  Mai  târziu 
caută  să  afle  cum  a  încolţit  sămânţa  aruncată  în  ogor. 
Atunci,  deodată  cu  examinarea,  scormoneşte  cu  pricepere 
în  sufletul  tinerilor,  află  ce  Va  aşezat  acolo  din  cuvântul 
Domnului  şi’ncotro  e  aplecat  studentul.  Mai  apoi,  în  largul 
curţii,  în  sala  de  birou,  ori  chiar  în  locuinţa  atât  de  larg 
deschisă  tuturor,  slă  de  vorbă  cu  tinerii  studenţi.  Ie  ascultă 
părerile  şi  Ia  cari  descoperă  ceva  deosebit,  se  opreşte  mai 
cu  stăruinţă.  De  e  aplecat  cineva  spre  meditaţie  pioasă, 
dascălul  îi  indică  drum  de  adâncire  în  credinţă  şi  în  ru¬ 
găciune;  de  e  înclinat  spre  artă,  tot  acelaş  îi  stimulează 
îndemnurile;  iar  dacă  îl  află  priceput  în  ale  scrisului,  apoi 
adevăratul  îndrumător  îi  deschide  paginile  „Revistei  Teo¬ 
logice"  şi  ale  „Vieţii  Ilustrate".  Astfel,  fiind  un  adânc  pri¬ 
cepător  al  sbuciumului  din  sufletul  tinerilor.  Prea  Sfinţitul 
Nicolae  Colan  a  ştiut  să  se  facă  şi  să  fie  un  adevărat  ani¬ 
mator  al  tuturor  năzuinţelor  frumoase.  Sub  scutul  acestei 
animaţii  curate  au  crescut  mulţi  preoţi  devotaţi  şi  inimoşi, 
s’au  desvoltat  câţiva  dascăli  bine  apreciaţi  şi  au  răsărit  mai 
mulţi  slujitori  ai  condeiului. 

Fără  îndoială,  calitatea  aceasta  de  animator  nu  se 
poate  descoperi  în  activitatea  Prea  Sfinţitului  dela  Cluj 
numai  atunci  când  e  vorba  de  creşterea  şi  îndrumarea  ti¬ 
neretului  Academiei  „Andreiane".  Ci  tot  atât  de  bine  se 
evidenţiază  ea  şi  din  chipul  în  care  au  fost  conduse  cele 
două  reviste  sibiene:  „Revista  Teologică"  şi  „Viaţa  Ilustrată". 
Se  ştie  că  mulţi  colaboratori  ai  diferitelor  reviste  scriu, 
■adesea,  îndemnaţi  de  nădejdea  unui  câştig  bănesc.  Iată 

o  nădejde  care  n’a  trăit  cândva  în  sufletul  distinşilor  cola¬ 
boratori  ai  revistelor  mai  sus  amintite.  Ceice  au  ostenit  la 
ele,  au  făcut-o  aceasta  cu  conştiinţa  că  e  o  favoare  să  co¬ 
laboreze  cineva  sub  veghea  directorului  Nicolae  Colan.  Intre 
ei  a  existat  totdeauna  o  adevărată  emulaţie,  răsărită  tocmai 
pe  urma  animatorului  vlădică  dela  Cluj.  Ceeace,  cum  re¬ 
marcam  mai  sus,  nu  se  poate  întâlni  oriunde. 

Să  adăogăm  încă  şi  alte  amănunte  lângă  cele  amintite 
până  aici?  Nu  e  de  lipsă.  Ceice  au  trăit  în  freamătul  ani¬ 
maţiei  vlădicului  Nicolae  Colan  ştiu  că  trăieşte  în  ei  şi  pe 
mai  departe  un  bun  spiritual  pe  care  nimeni  nu  li-1  poate 
egala  nici  înlocui.  De  aceea,  unindu-şi  graiul,  au  bucuria 
să-I  strige  din  adâncul  sufletului  lor: 

Intru  mulţi  ani,  Stăpânei 

D.  CĂLUGĂR 


(9S) 

EPISCOPUL  CLUJULUI  SAU  ELOGIUL 

BUNĂTĂŢII 

De  VASILE  SĂMĂRT1NEAN 
Doctor  In  Drent 


Nimic  nu  vădeşte  mai  elocvent  imanenta  lui  Dumnezeu 
în  om  şi  frumuseţea  unui  suflet  plin  de  vigoare  şi  sevă 
creştină  decât  virtutea  bunătăţii.  Bunătatea  e  o  virtute 
creştină  cardinală,  crucială,  care  polarizează  în  jurul  ei  tot 
ce  poate  alcătui  apanajul  unui  suflet  mare.  E  virtutea  care 
transfigurează  în  întregime  un  sufiet  omenesc  şi-l  ridică  pe 
culmi  de  azur.  A  fi  bun  înseamnă  fără  ’ndoiaiă  a  avea  cel 
mai  august,  cel  mai  înalt  concept  de  viaţă  şi  drum  spre 
cerul  năzuinţelor  noastre.  Virtute  fundamentală,  fecundată 
din  plin  de  puterea  spiritului,  bunătatea  lasă  rotogoale  de 
lumină  în  sufletul  omului  şi-i  dă  fiorul  celui  mai  mai  mare 
potenţial  de  viaţă  creştină.  Dintr’un  suflet  bun  se  desfac, 
ca  nişte  falduri  odihnitoare,  toate  acele  comandamente 
estice  cari,  traduse  în  realitate,  dau  omului  aureolă  trans- 
cedentală.  Nimic  nu  discreditează  mai  adânc,  nimic  nu 
degradează  mai  iremediabil  demnitatea  omului  decât  senti¬ 
mentul  răutăţii.  Nimic  nu  desfigurează  mai  oribil  profilul 
moral  al  omului  decât  ura  şi  resentimentul  faţă  de  aproa¬ 
pele.  Dar  nimic  cu  exprimă  mai  magnific  şi  mai  definitiv 
măreţia  sufletului  omenesc  decât  sentimentul  bunătăţii,  re¬ 
vărsat  în  largi  efluvii  asupra  semenului  său.  O  bunătate 
masivă,  sinceră  şi  fără  reticenţe.  Nu  mistificare,  nu  ipocrizie, 
nu  simulacru,  ci  bunătate  adevărată.  O  bunătate  care 
s’aprindă  sufletul  şi  să-I  facă  să  se  reverse  în  torente  pră- 
vălitoare  de  lavă  fierbinte.  O  dinamică  a  vieţii  creştine,  un 
creştinism  integral  şi  de  cristal,  fără  umbre  subterane,  fără 
dialectică  sterilă,  fără  subtilităţi  ideologice  de  prisos,  un  cre¬ 
ştinism  care  să  nu  fie  o  puerilă  caricafurizare  şi  o  hilară 
parodie  a  idealurilor  sfinte  evanghelice,  nu  poate  fi  înfăptuit, 
niciodată  nu  poate  fi  înfăptuit,  decât  de  oamenii  cari  au 

ancorata  în  sufletele  lor  incandescente,  în  sufletele  lor  pline 
de  vâpae  nestinsă,  puternic  şi  indelibil,  virtutea  bunătăţii. 
O  adevărată  eră  da  resurecţii  spirituale,  de  primeniri  sufle¬ 
teşti,  nu  poate  fi  începută  decât  cu  oamenii  cari  au  sădit 
în  sufletele  lor  cel  mai  frumos  şi  cel  mai  curat  dar  pe  care 
li  l-a  pulul  da  Dumnezeu:  bunătatea.  O  bunătate  care  se 
lasă  descifrată  din  primul  moment,  cu  întreaga  claviatură 
a  nuanţelor  ei  infinite,  care  nu  se  afirmă  zgomotos  şi  vulgar, 
care  nu  se  etalează  din  simplă  şi  deşartă  sete  de  reclamă. 
O  bunătate  concretă,  tangibilă,  reală,  eficace.  O  bunătate 
care  te  învaţă  că  nu-i  deajuns  să  ai  valenţele  sufletului  des¬ 
chise  spre  inima  cerului,  ci  trebue  să  vii  efectiv  în  ajutorul 
deaproapelui  şi  să-i  alini  suferinţele. 

lin  adevăr  axiomatic  spune  că  fapiele  vorbesc  totdeauna 
mai  tare  decât  vorbele  cari  se  debitează  cu  uşurinţă,  sau 
se  colportează  dintr’un  loc  în  aii  loc,  sau  pur  şi  simplu  se 
aruncă  în  văzduh  fără  nici  un  rost.  De  aceea  bunătatea 
trebue  coborâtă  din  bolta  rece  a  conceptelor  abstracte,  în 
inimă,  şi  realizată  efectiv,  cu  mult  entuziasm  şi  cu  multă 
desinvoltură,  în  cazuri  concrete.  Orice  creer  omenesc,  ori 
câte  deficite  de  vitalitate  ar  prezenta  şi  oricât  ar  fi  de 
viran,  are  noţiunea  bunătăţii.  Considerată  însă  numai  din 
acest  punct  de  vedere  platonic,  bunătatea  este  o  mare  amă¬ 
gire,  este  o  ficţiune,  este  o  brutală  decepţie.  Bunătatea 
trebue  să  fie  contingenţă,  trebue  împlântată  în  solul  faptelor, 
trebue  să  fie  reală.  Numai  astfel  bunătatea  e  lumină  din 
lumina  dumnezeească.  Eu  mă  descoper  cu  evlavie  în  faţa 
omului  bun,  pe  care  l-am  întâlnit  atât  de  rar  în  viaţa  mea, 
şi  l-am  socotit  totdeauna  ca  pe  o  supremă  revelaţie.  O  lume 
care  duce  culiul  viţelului  de  aur  la  paroxism,  care  vede 
totul  prin  prisma  celui  mai  abject  materialism,  o  lume  cu 
o  atmosferă  trivială  şi  fetidă,  o  lume  care  te  înspăimântă 
la  fiecare  pas  cu  coşmarul  neantului  moral  şi  carenţa  vir¬ 
tuţilor  creştine,  o,  desigur,  această  lume,  atrofiată  de  ură 
şi  de  răutate,  nu  poate  concepe  în  chipul  acesta  bunătatea 
şi  mai  ales  nu  se  va  simţi  obligată  s’o  practice  niciodată. 
Iar  oamenii  cari  beau  din  potirul  bunătăţii  într’o  asemenea 
lume,  sunt  flori  de  seră,  sunt  oameni  în  sufletele  cărora 
mai  stărue  nostalgic  şi  evocator  viziunea  unei  lumi  mai 
bune,  care  a  dispărut  demult,  poate  ireversibil. 

Privirea  caldă  şi  lilială  a  Preasfinjifului  Colan  e  o 
poemă  de  lumină  care  rezumă  o  întreagă  concepţie  de  viaţă : 
bunătatea.  Să  fii  bun  cu  semenii  tăi.  E  o  concepţie  care 
lasă  în  umbră  pe  toate  celelalte.  Preasfinţitul  Nicolae  Colan 
al  Vadului,  Feleacului  şi  Clujului,  e  un  om  integru,  cu  temei¬ 
nică  zidire  sufletească,  e  un  caracter  de  cremene.  Dar  mai 
presus  de  toate  Preasfinţitul  Colan  e  un  om  bun,  un  om 
bun  în  accepţia  superioară  a  cuvântului.  Privirea  caldă  şi 
dulce  ca  o  reverie  de  primăvară  vădeşte  toată  imensa  bună¬ 
tate  care  se  ascunde  în  sufletul  său.  Din  această  virtute  a 
bunătăţii,  cred  eu,  şi-a  făcut  cea  mai  trainică  platformă  de 
ascensiune  spre  înalturile  cerului.  O  privire  care  e  în  stare 
să  dezarmeze,  persuasiv  şi  fără  violenţă,  pe  cel  mai  temerar 
adversar  şi  să-i  infuzeze  în  suflet  o  desăvârşită  acalmie. 
Pentru  a  contura  profilul  sufletesc  al  Preasfinţitului  Colan, 
sub  aspectul  acestei  infinite  bunătăţi,  ar  trebui  să  dau  re¬ 
zonanţă  lirică  şi  suflul  dinamic  verbului  meu.  O  efigie  de 
vlădică,  aşa  cum  e  vlădica  Clujului,  trebue  săpată  cu  dalta 
în  stâncă.  Dar  noi  cari  am  rămas  aici  la  Sibiu  am  primit 
dela  dascălul  nostru  iubit  un  consemn,  o  poruncă  dela  care 
nu  ne  putem  abate  fără  să-I  ultragiem  susceptibilitatea:  să 
nu  facem  vâlvă  în  jurul  persoanei  sale. 

Trebue  deci  să  ne  impunem  o  atitudine  cuminte  în 
ziua  aceasta  de  popas  duminecal.  Şi  toate  florile  noastre 
omagiale  să  I  le  oferim  cu  gesturi  decente  şi  fără  efuziuni 
lirice.  Câtă  vreme  Revista  Teologică  apărea  sub  egida 
Preasfinţitului  Colan,  coloanele  ei  erau  ermetic  închise  pentru 
cuvintele  de  laudă  la  adresa  Sa.  Sub  coviltirul  Revistei  Teo¬ 
logice  nu  s’a  putut  strecura  nici  cel  mai  mic  elogiu,  chiar 
voalat  şi  evasiv,  nici  măcar  o  vorbă  discretă  şi  camuflată 
de  omagiere.  Fostul  conducător  al  Revistei  Teologice  se 
complăcea  în  cel  mai  desăvârşit  anonimat.  Nu-i  plăcea  să 
fie  lansat  cu  goarne  heraldice.  Nu-i  plăceau  adjectivele  dis¬ 
ponibile  şi  amabilităţile  gratuite.  După  cum  în  egală  măsură 
detesta  spinările  curbate  şi  avea  o  profundă  oroare  faţă  de 
oamenii  lipsiţi  de  demnitate.  Trebuia  să  fi  un  încercat  strateg 
ca  să  isbuteşti  să  treci  prin  furcile  caudine  ale  circumspec- 
ţiunii  şi  vigilenţei  Preasfinţitului,  aşa  cumva  prin  fraudă, 
vre-o  vorbă  care  să-L  vizeze  în  mod  elogios,  direct  sau  in¬ 
direct.  Asemenea  vorbe  erau  suprimate  fără  nici  un  senti- 

ment  de  compasiune  şi  erau  aruncate  peste  bord,  ca  inutile. 
Poate  Preasfinţitul  ştia  că  vorbele  ne  sunt  date  uneori  ca 
să  ne  ascundem  gândurile,  să  exprimăm  tocmai  contrarul, 
adecă  ceeace  nu  există  în  sufletul  omului.  De  aceea  îşi 
impunea,  cu  impresionantă  consecvenţă  şi  tărie,  şi  ne  im¬ 
pune  şi  nouă,  linia  modestiei  şi  a  rezervelor.  Iubea  mult 
atmosfera  liniştită  de  cabinet.  Evita  tevatura  şi  zgomotul. 
Sufletul  Său  colocva  cu  infinitul  şi  cu  cărţile  de  pe  masa 
de  lucru,  cari  erau  singurii  Săi  prietini.  Portretul  defunctei 
Sale  mame  străjuia  deasupra  biroului  Său  şi-i  trimitea  din 
lumea  fără  durere  şi  întoarcere  încurajare  şi  gândul  bun  al 
perseverării  în  munca  plină  de  râvnă  şi  necurmată  în  şan¬ 
tierele  sfinte  ale  Bisericii.  Spirit  contemplativ,  subtil  şi  ele^ 
gant  în  expresii,  demn  şi*  totdeauna  rezervat  în  atitudini, 
prodigios  de  activ  fără  să  aştepte  răsplată,  era  dureros 
contrariat  ori  de  câte  ori  încerca  să-l  etaleze  cineva  meri¬ 
tele.  Avea  cultul  slovei  în  cel  mai  înalt  grad.  De  aceea 
Preasfinţitul  Colan  nu  admitea  nici  o  derogare  dela  linia 
programatică  a  revistei :  nimic  despre  dânsul. 

Acum  însă  suntem  liberi.  îndemnurile  pe  cari  ni  le- a 
dat  cu  părintească  dragoste  le  vom  păstra  în  sufletele  noastre. 
Dar  consemnul  de  a  păstra  o  desăvârşită  tăcere  în  jurul 
persoanei  Sale,  nu-1  mai  puiem  ţinea. 

Da,  un  om  care  n’a  supărat  pe  nimeni  în  viaţă  nu 
poate  să  lase  în  urma  Sa  decât  dâre  neperitoare  de  lumină. 
Bun  cu  studenţii,  bun  cu  profesorii-colegi,  bun  cu  tipografii, 
bun  cu  toată  lumea.  Primea  cu  seninătate  olimpică  orice 
atac  venit  din  partea  adversarilor.  Orice  rechizitoriu  perfid 
şi  nedrept  din  partea  puţinilor  Săi  adversari  nu  putea  să-l 
dezaxeze  şi  să-l  determine  să  reacţioneze,  să  răspundă  pe 
ton  vehement.  Polemica,  în  cazurile  când  era  inevitabilă, 
o  purta  totdeauna  în  termeni  academici.  Preasfinţitul  Colan 
n’are  temperament  de  frondă,  caracter  combativ.  De  aceea 
ori  de  câte  ori  era  forţat  să-şi  încrucişeze  spada  cu  preo¬ 
pinenţii  Săi,  o  făcea  cu  politeţe  şi  în  mod  civilizat.  Inepţiile 
cari  se  debitează  copios  în  asemenea  ocazii,  invectivele 
grosiere  cari  se  folosesc.  Ie-a  evitat,  nu  le-a  cunoscut.  Prea- 
sfinţitul  Colan  ştia  să  se  domine.  Poseda  acel  echilibru 
sufletesc  superior  la  care  puţini  oameni  pot  să  ajungă.  Iată 
de  ce  Preasfinţitul  Colan  n’a  scris  în  „Revista  Teologică" 

decât  pagini  de  înaltă  {imită  literară  şi  spirituală,  pagini 
antologice. 

Bunul  Dumnezeu  a  chemat  pe  acest  om  să  păstorească 
eparhia  Clujului.  L-a  ridicat  la  cea  mai  înaltă  treaptă  ecle- 
siastică.  Nu  se  putea  o  alegere  mai  potrivită  în  vremurile 
acestea  de  totală  şi  amară  penurie  de  oameni  buni.  Arhie¬ 
reul,  mai  mult  decât  un  simplu  muritor  de  rând,  frebue  să 
ştie  descifra  toată  durerea  din  suflete,  să  ştie  ceti  toate  su¬ 
ferinţele  cari  le  consumă,  le  macerează.  Ie  ucide.  Şi  să  le 
vindece.  Să  Ie  redea  sănătatea.  Ajută-i  Doamne,  să  poată 
ajuta  cu  inimă  caldă  pe  toţi  cei  însetaţi,  pe  toţi  cei  flămânzi, 
pe  toţi  cei  extenuaţi  de  mizerii  morale  şi  materiale. 

Ultimele  flori  din  toamna  aceasta  Ie  trimitem  Preasfin- 
ţitului,  la  Cluj.  Ultimul  buchet  de  flori  campestre.  Am  co¬ 
lindat  toate  luncile  să  I  le  adunăm  şi  I  le  trimitem  însoţite 
de  aceste  cuvinte :  Aşa  e  sufletul  Prea  Sfinţiei  Tale,  Stăpâne, 
alb  şi  bun,  ca  florile  acestea. 

Căci  ceeace  defineşte  mai  mult  decât  orice  sufletul 
Preasfinţitului  Colan,  e  bunătatea. 


V.  SĂMĂRTINEAN 


TEOLOGIA  DIALECTICĂ  CA  TEOLOGIE 

A  CRIZEI1 

De  Diacon  Dr.  NICOLAE  BÂLCĂ 

Profcso'  la  Şcoala  normală  „A.  Şaguna" 

Teologia  dialectică  în  frunte  cu  Karl  Barth  şi  cu  Go- 
garten  marchează  punctul  culminant  al  crizei  In  care  se 
află  protestantismul.  Ea  nu  este  ca  atare  o  teologie  năs¬ 
cută  la  catedră,  din  nevoia  de-a  teoretiza,  ci  în  vâltoarea  şi 
realitatea  vieţii.2  In  năprasnica  ei  insurecţie  se  revelează 
impasul  şi  desnădejdea  religioasă  în  care  se  găseşte  omul 
acestui  veac.  Ea  îşi  are  obârşia  în  confruntarea  protestan¬ 
tismului  „ortodox"  luteran  cu  atitudinea  spirituală  a  omului 
modern.  Problema  pentru  care  militează  ea  este  justificarea 
creştinismului  reformator  înăuntrul  crizei  culturale.  Şi  justi¬ 
ficarea  aceasta  este  făcută  pe  temeiul  crizei  însăşi,  a  cărei 
seriozitate  ea  nu  numai  că  o  recunoaşte  ci  chiar  caută  să 
o  intensifice  până  Ia  tragic.* 

Fiecare  epocă  a  istoriei  are  să  lupte  cu  anumite  pro¬ 
bleme,  născute  din  problematicul  vieţii  acelui  timp.  Ştiinţa* 
filosofia  şi  în  special  teologia  nu  pot  pluti  în  aer,  ci  ele  îşi 
pot  îndeplini  misiunea  lor  în  lume  numai  căutând  să  re¬ 
zolve  aceste  probleme  ale  vieţii.  Teologia  dialectică  este,  în 
această  privinţă,  o  luptă  uriaşe  cu  puterile,  cari  din  întuneric 
nizuesc  să  năruiască  fundamentul  religios  şi  spiritual  al  vieţii 
omeneşti.  Ea  s’a  născut  într’un  moment  în  care  omul  a 
simtit  că  el  se  află  pe  marginea  prăpastiei,  că  dacă  mai 
face  încă  un  pas  pe  drumul  pe  care  se  găseşte,  amăgit 
de-o  filosofie  luciferică,  se  va  prăvăli  în  abis.  De  aceea, 

1  Fragment  dinfr’o  lucrare  pe  care  autorul  cârtii  ,Die  Bedeutung  Gogartens 
und  seir.es  Kreises  fur  dte  Pădagogik  der  Gegenwarl*  şi  a  altor  studii  valoroase 
apărute  in  româneale,  o  va  tipări  in  curând.  N.  R. 

2  Veil  Borlh,  Gcsammelle  VortrBge  f.  Nai.  und  Verheissung  der  chrisillchen 
Verkundigung,  p.  iOl,  104,  154. 

'  Veii  E.  Reisnar.  Dit  demtsche  Phllosophle,  Bd.  VI  Helff  4.  1933,  p.  482. 

era  natural  ca  această  teologie  să  înceapă  lupta  pe  viaţă  şi 
moarte  împotriva  filosofiei  idealiste- umaniste.  Prin  negarea  şi 
combaterea  idealismului  însă  a  devenit  problematic  şi  prote¬ 
stantismul  liberal  modern.1 *  Abia  in  lupta  uriaşe  încinsă  în 
jurul  idealismului  se  poate  vedea  cât  de  adânc  pătrunsese 
aceasta  în  protestantism ;  altcum  n’ar  avea  nici  un  sens,  ca 
toamai  teologia  liberală  să  atace  aşa  de  pătimaş  teologia  dia¬ 
lectică  şi  în  acelaş  timp  să  apere  cu  atâta  căldură  idealismul.3 

Dar  Karl  Beth 3  n’are  dreptate  când  susţine  că  teologia 
dialectică  ar  fi  produs  criza  şi  haosul  în  care  se  găseşte  pro¬ 
testantismul.  Ea  este  din  contră  un  produs  al  acestei  crize.4 
Este  teologia  specifică  a  unui  timp  apocaliptic  care  geme 
sub  greutatea  răspunderii  pe  care  o  aplică  tragicul  răspân¬ 
tiei.  Ea  este  teologia  crizei  veşnice  în  care  se  află  lumea 
şi  omul  în  faţa  lui  Dumnezeu.  De  aceea  cine  n’are  con¬ 
ştiinţa  desnădejdii  în  care  se  sbate  acest  veac,  cine  nu  simte 
furtuna  năprasnică,  care  ameninţă  să  desrădăcineze  complect 
viaţa  omului  modern,  în  adâncurile  sufletului  său,  pentru 
acela  teologia  dialectică  va  rămânea  un  rebus.  Barili,  Gc- 
garten,  Brunner  nu  pot  fi  înţeleşi  decât  în  măsura  în  care 
cineva  înţelege  tragicul  în  care  se  află  omul  apusean  şi  în 
special  poporul  german.  Vehemenţa  răsvrătirii  şi  nihilismului 
acestor  teologi  se  explică  poate  în  mare  parte  şi  prin  si¬ 
tuaţia  desnădăjduită  în  care  se  află  poporul  german. 

1  Vezi  Dr.  K.  Belh,  Die  Krlsls  des  Prolestnnllsmus,  Berlin  p.  59. 

’  Dăm  aici  lucrările  in  cari  idealismul  esle  atacai  şi  aceieB  in  cari  el  este- 
apăral.  Dunkmann :  Idealismus  und  Christentum,  1914.  G.  Wehrung:  Reiorma- 
lorischer  Glaube  und  deutscher  Idealismus,  1917.  J.  Wendland:  Reformalion  und' 
deutscher  Idealismus,  1917.  F.  Nîebergall:  Idealismus,  Theosophie  und  Christentum 
1919.  Rari  Sell:  Die  Religion  unserer  Klassiker,  Tubingen,  1910.  H.  Hofmann : 
Die  Religion  des  Goetheschen  Zeiialters,  Tubingen  1917.  W.  Lulgert :  Die  Reli¬ 
gion  des  deutschen  Idealismus  und  ihr  Ende,  in  3  ’voL  Gutersloh  1922 — 25.  K. 
Heim :  Glaube  und  Denken,  Munchen,  1933.  Forslhoff:  Das  Ende  der  hnmanisti- 
schen  lluslon,  BeriJn  1933.  Lucrările  In  cari  idealismul  esle  apărat  sunt:  R.  Paulus  r 
Idealismus  und  Christentum,  Tubingen  1919.  Franz  Spemann :  Idealtmus  und  Chri- 
stentum.  Berlin  1924.  Em.  Hlrsch:  Die  tdealtstische  Phllosophie  und  das  Chri¬ 
stentum,  Gutersloh,  1926.  Rlchard  Krooner:  Von  Kanf  bis  Hegel,  1921.  Helmulh 
Gross :  Der  deutsche  Idealismus  und  das  Chrislenfum,  Kurt  Leese,  Der  deutsche 
Idealismus  und  das  Christentum,  Berlin  1927. 

3  Op.  cit. 

*  Vezi  W.  Koepp,  Die  gegenwărlige  Geisteslage  und  die  dlalektlsehe  Theo- 
logle,  Tfiblngen,  1930. 

Sub  „teologia  crizei"  trebue  să  înţelegem  teologia  ju¬ 
decăţii  din  urmă,  căci  aceasta  teologie  înţelege  criza  în 
sensul  cel  mai  adevărat  a!  cuvântului  ca  pe  o  judecată.1 
Pentru  ea  criza  constă  în  faptul  că  noi  ne  recunoaştem 
vinovaţi  de  tragicul  şi  nedesăvârşirea  în  care  ne  aflăm  şi 
că  „în  această  recunoaştere  noi  înţelegem  situaţia  noastră 
omenească".2  „A  se  afla  în  criză"  (In-der-Krisis-stehen) 
însemnează  că  omul,  întrucât  el  se  recunoaşte  vinovat  în 
faţa  Aceluia,  faţa  de  care  el  a  păcătuit,  îşi  ia  răspunderea 
situaţiei  sale.  Acestuia  el  îi  dă  iarăşi  numele  pe  care  i-L 
dă  aşa  de  semnificativ  religia:  Dumnezeu.3  Teologia  dialec¬ 
tică  găsise  un  om,  care  mişcat  numai  de  patosul  preamă¬ 
ririi  sate,  nu  mai  recunoştea  acest  nume  şi  nu  mai  era  liniştit 
de  această  întrebare  de  adâncuri.  „Dumnezeu  este  însă 
veşnicul  adevăr  al  vieţii  noastre,  întrucât  El  este  criza 
acestuia*'. 

Teologia  dialectică  este  în  special  o  reacţiune  împotriva 
protestantismului  liberal,  pentru  care  teologia  nu  este  decât 
o  preocupare  a  gândirii  autonome.  Protestantismul  cultural 
nu  admite  existenţa  puterilor  supranaturale.  El  nu  cunoaşte 
decât  individul  cu  raţiunea  sa.  El  postulează  libertatea  Euîui 
ca  supremul  bun  al  teologului  şi  ca  o  condiţie  esenţială 
pentru  realizarea  unei  teologii  ştiinţifice.  Teologia  este  deci 
pentru  aceasta  o  ştiinţă.  Ea  se  foloseşte  de  aceeaş  metoda, 
de  aceleaşi  măsuri  şi  de  aceleaşi  principii  cari  sunt  valabile 
şi  în  celelalte  ştiinţe.  Ceeace  caracterizează  ştiinţa  aşa  zisă 
autonomă  este  pretenţia  ei  de-a  fi  lipsită  de  orice  preju¬ 
decăţi.  Cercetările  teologiei  nu  se  deosebesc,  în  ceeace 
priveşte  metoda,  întru  nimic  de  ştiinţa  profană.  Numai  în 
ce  priveşte  obiectul  teologia  se  desparte  şi  se  deosebeşte 
de  celelalte  discipline ;  ea  se  raportă  la  viaţa  şi  la  formarea 
religiei  creştine,  adică  la  formarea  protestantismului.4  Teologia 
dialectică  combate  la  extrem  această  părere.  Pentru  ea,  im¬ 
portant  în  teologie  nu  este  nici  metoda  şi  nici  obiectul  ci 
temeiul  existenţial  al  teologului.  Teologul  nu  poate  fi  jon- 
gleur  de  noţiuni  şi  nici  savant  în  ale  religiei,  ci  el  trebue 

1  Brunn°r,  Die  Grenize  der  Humsnifăt,  p.  1?. 

2  Ifaid.  p.  15. 

3  Brunner,  op.  cit.  p.  3. 

4  Hainrich  Adolph,  KIrche,  Universiîat,  Theologie,  Tubingen,  1933. 

să  ieologisească  dintr’o  anumită  existenţă  religioasă,  ba* 
zându-se  pe  o  doctrină  bine  definită  şi  pe-o  anumită  cre¬ 
dinţă.  Teologie  înseamnă  confesiune  de  credinţă  (Bekenntnis). 
Acest  lucru  a  fost  complect  uitat  de  protestantism  şi  drept 
consecinţă  s'a  născut  teologia  liberală,  autonomă,  subiectivă 
şi  radical  anti-bisericească  —  „cu  nenumăratele  ei  sisteme, 
căci  în  Germania  fiecare  profesor  de  teologie  propovedueşte 
teologia  lui  proprie.  Este  o  mare  onoare  să  fii  cât  mai 
originar.1  Liberalismul  protestant  este  nu  numai  raţionalist, 
ci  şi  indivitualist.  In  protestantism  nu  se  poate  vorbi  de-o 
teologie  evanghelică  unitară,  ci  numai  de  direcţii  teologice",2 
de  exemplu  şcoala  dela  Erlangen,  şcoala  lui  RitschI,  şcoala 
lui  Troeltsch  etc.,  în  loc  ca  toţi  teologii  să  aibă  acelaş 
temeiu  al  credinţei  şi  să  se  fundamenteze  pe  aceiaşi  comu¬ 
nitate  religioasă.  Forma  vieţii  bisericeşti,  comunitatea  reli¬ 
gioasă,  Biserica,  trebue  să  fie  supraordonată  gândirii  siste¬ 
matice. 

Teologia  liberală  protestantă  stă  pe  punctul  de  vedere 
al  imanentismului  şi  al  culturii  raţionale,  fcl  are  deaface  nu 
cu  Dumnezeu  ci  cu  conştiinţa  despre  Dumnezeu.  Omul  n’are 
trebuinţă  de  harul  divin  „denn  das  Humanum  erschliesst  das 
Gottliche  in  sich",  „Biblia  este  pentru  el  un  document  istoric, 
lăsată  pe  mâna  criticilor  filologi  şi  istorici  cari  uitaseră  să 
vadă  înapoia  cuvintelor  Cuvântul". ’  Protestantismul  cultural 
nu  mai  ştie  nimic  despre  o  Biserică  sfântă,  care  este  o 
comunitate  a  sfinţilor,  ci  el  cunoaşte  numai  individul  şi  ra¬ 
ţiunea  acestuia.  Activitatea  Bisericii  se  restrânge  numai  la 
amvon  şi  ia  biroul  pastorului.  Ea  nu  mai  este  corpul  mistic 
al  Mântuitorului  „prin  care  creştinul  se  împărtăşeşte  din 
dumnezeiasca  viaţă  a  Trinităţii",4  ea  nu  mai  este  viaţă  în 
Spiritul  sfânt,  ci  „o  instituţie  culturală,  o  casă  poporală 
pentru  literatura  practică  şi  un  institut  de  pompe  funebre  şi 
alte  festivităţi  familiare".5  Starea  aceasta  de  lucruri  a  silit 
pe  Barth  şi  Gogarten  să  înceapă  lupta  pentru  desilusionarea 

1  Heinrich  Adolph,  op.  cil.  p.  6. 

2  Ibid.  op.  cit.  p.  5.  Am  arătat  acesi  lucru  mai  sus. 

8  E.  Erasieck.  Dle  dialectische  Theologie  als  Zeiferscheinung.  in  re?.  „Die 
Tehveit"  1932. 

4  Bulgakoff,  L’Orlodoxie,  Alean,  Paris,  1953  p.  87. 

5  Gogarten,  Die  religiose  Enischeidurtg,  Jena,  p.  87. 

Bisericii  protestante.  Ei  [încearcă  să  fundamenteze  această 
Biserică  pe  temeiurile  realismului  biblic  creştin.  Acest  rea¬ 
lism  nu  este  numai  un  realism  al  credinţii,  care  să  facă  din 
„religios"  un  principiu  formator  al  vieţii,  —  cum  crede 
Tillich  —  ci  aici  este  vorba  „ca  realitatea  care  se  revelează 
credinţii  şi  în  credinţă,  să  fie  recunoscută  în  autoritatea  ei 
radicală".1  Este  încercarea  pe  care  teologia  dialectică  o  face 
ca  să  depăşească  criza  în  care  se  află  protestantismul,  prin 
întoarcerea  la  poziţiile  originare  ale  reformatorilor.  Ea  a 
scuturat  şi  deşteptat  pe  omul  modern  din  letargia  şi  somnul 
plin  de  iluzii  în  care  îl  cufundase  filosofia  idealistă.  Teo¬ 
logia  crizei  a  creat  în  gândirea  modernă  spaţiu  pentru 
credinţa  religioasă.  Graţie  ei  Biblia  a  început  să  fie  privită 
iarăşi  ca  un  mijloc  de  mântuire,  iar  Biserica  să-şi  câştige 
aureola  pierdută. 

Că  influenţa  acestei  teologii  a  fost  şi  mai  este  foarte 
mare,  se  poate  vedea  în  aşa  zisa  filosofie  existenţială.2  Cât 
de  aproape  de  concepţia  biblică  au  început  să  sune  ideile 
antropologice  moderne!  Şi  cât  de  mult  se  aseamănă  pro¬ 
blematicul  acestei  filosofii  cu  acela  al  teologiei  dialectice! 
Probleme  ca  păcat,  mântuire,  revelaţie,  existenţă  etc.  au 
început  să  preocupe  iarăşi  gândirea  filosofică. 

Protestantismul  s’a  depărtat  cu  totul  de  isvorul  adevărat 
al  creştinismului,  contribuind  cu  aceasta  la  tragica  situaţie 
în  care  se  găseşte  omul  apusean.  Din  acest  tragic  s’a 
născut  şi  teologia  dialectică  şi  ca  atare  ea  este  acuzatoarea 
nemiloasă  a  puterilor  întunericului,  cari  au  împins  pe  om 
în  această  criză.  Ea  îşi  are  originea  —  ca  şi  filosofia  exi¬ 
stenţială  —  în  impasul  desnădăjduit  în  care  existenţa  ome¬ 
nească  este  ameninţată  să-şi  peardă  orice  sens.  „Ea  vor¬ 
beşte  unui  om  căzut  total  în  păcat  de  realitate,  de  credinţă 
şi  de  Dumnezeu".3  Tema  ei  nu  mai  este  preamărirea  omului 
şi  postularea  posibilităţilor  lui  creatoare  până  la  absolut, 
până  la  punctul  unde  nu  se  mai  poate  face  nici  o  deo¬ 
sebire  între  om  şi  Dumnezeu,  ci  criza  veşnică  în  care  se 
află  omul,  ca  o  creatură  păcătoasă,  până  în  momentul  când 

'  W.  Koepp,  op.  cit.  pag.  25. 

*  Reprezentanţii  acestei  filosofii  sunt  Heldegger.  Jaspers  ?i  mai  puR» 
Grisebach. 

3  Reisner,  Kennen,  Erkennen,  Anerkennen  p.  15. 

esie  mântuit  prin  harul  Creatorului  său.  Dumnezeu  este 
pentru  această  teologie  singura  realitate.  Realitatea  omului 
căzut  în  păcat  este  de  aceea  o  non -realitate  „eine  Nicht- 
wirchlichkeit"  şi  deci  realitatea  Iui  Dumnezeu  este  „  criza  “ 
oricărei  realităţi. 

Revelaţia  acestei  ultime  realităţi  în  spiritualitatea  acestui 
veac,  a  avut  darul  de-a  nărui  de  pe  soclu  efemerul  idol  la 
care  se  închina  omul :  Eul  său.  Teologia  radicală  a  dialec- 
ticienilor  a  pus  hotărât  alternativa:  sau  domneşte  omul  şi 
atunci  dispariţia  în  nimic  este  iminentă,  sau  domneşte  Dum¬ 
nezeu  şi  atunci  toată  trufia  şi  mărirea  omului  dispare  în 
acelaş  Nimic,  căci  existenţa  lui  Dumnezeu  este  negaţia 
oricărui  titanism  existenţial  uman.  Teologia  dialectică  a  în¬ 
chis  în  paranteză  întregul  conţinut  al  vieţii  aşa  zisă  „obiec¬ 
tivă"  şi-a  aruncat  întrebarea  dacă  n’ar  fi  cazul  să  se  pună 
înaintea  parantezei  un  minus.  Tot  ceeace  e  cuprins  în  pa¬ 
ranteză  —  toate  valorile  culturale,  toată  ştiinţa,  tot  lucrul 
social,  toată  opera  Bisericii,  toată  trăirea  religioasă,  toată 
cugetarea  despre  Dumnezeu  se  află  înlăuntrul  graniţelor 
morţii,  dincolo  de  care  abia  se  află  realitatea  realităţilor : 
Dumnezeu.  Toată  cultura  şi  toată  organizaţia  socială  cu 
care  veacul  nostru  se  mândreşte  aşa  de  mult,  apar  teolo¬ 
gilor  dialectici  ca  un  turn  al  Babilonului,  gata  să  se  nărue 
în  orice  clipă.1  De  aceia  această  teologie  este  numită  în 
Apus  „teologia  paradoxurilor",  „teologia  existenţială",  „teo¬ 
logia  Cuvântului",  însă  ea  fiind  o  expresie  a  tragicului  şi  a 
desnădejdii  în  care  se  află  omul  modern,  poale  fi  mai  ni¬ 
merit  numită  „teologia  crizei",  căci  ea  propovădueşte  un 
Dumnezeu  care  este  omului  şi  lumii  o  veşnică  criză. 

Dr.  NICOLAE  BALCĂ 


1  Veit:  K.  Barth,  Dai  Wort  Gottes  und  die  Theologla,  p.  81. 

P.  S.  NICOLAE  COLAN,  PRIETENUL 
CELOR  TINERI 

De  GRIGORÎE  T.  MARCU 
Profesor  ia  Academia  teologică  ,Andreiană“ 

Oamenii  pe  cari  îi  iubeşte  toată  lumea  sunt  destul  de 
rari.  Sunt  rari  pentrucă  preţul  cu  care-şi  răscumpără  şi  pă* 
strează  această  obştească  iubire  e  atât  de  mare  încât  nu 
oricine  e  capabil  să-l  plătească.  Iubirea  tuturor  n’o  poţi 
dobândi  decât  dacă  eşti  în  stare  să  iubeşti  tu  însuţi  pe  toată 
lumea,  pe  cei  buni  ca  şi  pe  cei  mai  puţini  buni,  pe  prieteni 
şi  vrăşmaşi,  pe  omul  cu  care  te  întâlneşti  în  fiecare  zi  şi 
pe  străinul  care  nu  ştii  cine-i  şi  de  unde  vine.  Ori,  aceasta 
e  cea  mai  înaltă  virtute  evanghelică,  cea  mai  frumoasă 
podoabă  a  unui  suflet  de  adevărat  creştin.  A  fi  iubit  şi  a 
iubi  pe  alţii  e,  pe  planul  spiritual,  caracterul  distinctiv  al 
omului  mare,  e  cheia  succesului  sigur,  deplin  şi  definitiv 
pentru  orice  om  angajat  de  preocupări  superioare  şi  îm¬ 
povărat  cu  înfricoşate  răspunderi  faţă  de  Dumnezeu  şi  de 
oameni.  In  alte  domenii  —  bunăoară  în  politică  —  a  şti 
să  te  faci  şi  a  fi  temut,  e  totul.  P.  S.  Nicolae  Colan,  a  cărui 
înălţare  pe  scaunul  vladicesc  al  Vadului,  Feleacului  şi  Clu¬ 
jului  o  lăudăm  cel  puţin  In  măsura  în  care-i  plângem  ple¬ 
carea  dintre  noi,  n’avea  nimic  din  ultimul  „fel  de-a  fi“.  Po¬ 
seda  în  schimb,  desăvârşit,  virtutea  pomenită.  Pentru  prie¬ 
tenii  înaltei  şcoale  şi  ai  revistelor  pe  cari  ie  povăţuia  ca  şi 
pentru  întreagă  obştea  dreptcredincioasă  de  dincoace  de 
munţi,  pentru  zidirea  duhovnicească  a  căreia  s’a  risipit  cu 
atâta  folos  patrusprezece  ani  de  zile,  lucrul  acesta  nu  mai 
este  de  mult  un  secret.  Omul  care  după  cele  dinlăuntru 
ale  Sale  era  de-o  delicată  nobleţe  sufletească  dublată  în 
cele  dinafară  de-o  înaltă  distincţie,  era  de  tot  firesc  să 
stârnească  în  jurul  Său  un  val  de  entuziastă  admiraţie  şi 
de  contagioasă  simpatie.  Înfăşurat  în  purpura  lor  l-a  prins 
momentul  duioasei  despărţiri  de  locurile  şi  oamenii  ce  i-au 

fost  atât  de  dragi.  Acum  trei  luni,  a  plecat  dintre  noi  îm¬ 
povărat  de  vredniciile  trecute  şi  de  cinstea  sarcinilor  şi  a 
grijilor  viitoare.  Clujul  umilinţelor  de  ieri,  cetatea  nădejdilor 
româneşti  de  mâine  ni  l*a  răpit,  înălţându-l.  Ne  mângâe 
înălţarea  şi  totuşi,  ne  întrebăm  ades,  dece  oare  ne  doare 
într 'atâta  răpirea? 

întrebarea  care  ne  sfredeleşte  nemiloasă  inima  solicită 
insistent  un  răspuns.  Care  în  ioc  să  mângâe,  căşunează 
noui  păreri  de  rău.  Fiindcă  P.  S.  Nicolae  Colan  a  fost 
pentru  atâţia  din  noi  mai  mult  decât  un  dascăl  iscusit,  mai 
mult  decât  un  publicist  încercat  şi  talentat:  P.  S.  Sa  nea 
fost,  cu  orice  prilej,  cel  mai  bun  prieten.  Prieten  în  cea 
mai  aleasă  accepţiune  a  cuvântului.  De-o  afectuoasă  con¬ 
sideraţie  faţă  de  cei  mai  bătrâni,  pentru  cei  tineri,  P.  S. 
Sa  păstra  un  imens  rezervoiiu  de  sănătoasă  dragoste,  din 
plinătatea  căruia  atâţia  din  actualii  slujitori  ai  sfintelor 
altare  au  sorbit  de-atâtea  ori,  cu  atâta  nesaţ,  întremătoarele 
bucurii  ale  unei  inimi  ce  ştia  cum  să  se  dăruiască  altora 
şi  cum  să  cucerească  inimi. 

De  unde  această  specială  preferinţă  pentru  cei  ne- 
vrâstnici ? 

Dragostea  de  tineret  era  ceva  organic  Ia  P.  S.  Sa. 
Fără  de  ea,  personalitatea  P.  S.  Episcop  Nicolae  Colan  ar 
fi  fost  văduvită  de  unul  din  atributele  Sale  de  căpetenie. 
Scria  doar  cândva :  „Poţi  fi  sigur,  că  omul,  căruia  nu-i  plac 
florile,  copiii  şi  muzica  e  văduvit  de  o  mai  înaltă  nobleţe 
sufletească"  (V.  I.  III,  5).  P.  S.  Sa  a  trăit  adânc  şi  statornic 
acest  adevăr,  cu  mult  înainte  de-al  formula  într’o  frază 
menită  publicităţii.  Cu  greu  rezist  ispitei  de  a  povesti  marei 
familii  a  revistei  noastre  bogăţia  de  amintiri  ce-a  îngrămădit 
în  sufletul  meu,  de  vreme  îndelungată,  delicata  înţelegere 
a  P.  S.  Sale  pentru  firea  capricioasă  şi  complicată  a  celor 
tineri.  Mă  ştiu  eu  însumi  abia  trecut  de  hotarele  primăverii 
vieţii.  Şi  cu  toate  acestea,  valul  aducerilor  aminte  ce  mi 
le- a  lăsat  în  suflet  P.  S.  Sa  se  cufundă  adânc  în  mica  mea 
existenţă,  recunoscându-şi  izvorul  începutului  în  anii  copi¬ 
lăriei.  Poate  acest  lucru  să  fie  o  scuză  pentru  indiscreţiile 
la  cari  mă  constrânge  emoţia  momentului? 

Deşi  pregătit  şi  destinat  învăţământului  superior,  încă 
în  primii  ani  de  profesorai  la  Academia  teologică  „Andre* 

SOL 


REVISTA  TEOLOGÎCA 


iană"  din  Sibiu,  P.  S.  Sale  i-a  fosi  dat  să  zăbovească  un 
timp  apreciabil  în  societatea  copiilor,  pentru  cari  mai  târziu 
avea  să  scrie  cuvinte  de  delicată  înţelegere  şi  povată.  Când 
mă  mutasem  dela  liceul  confesional  din  Blaj  la  cel  din 
<  Sibiu,  tatăl  meu  mă  aşezase  în  internatul  arhidiecezan, 
proaspăt  înfiinţat  de  I.  P.  S.  Mitropolit  Nicoîae  pentru 
ocrotirea  şi  creşterea  orfanilor  şi  a  fiilor  de  preoţi  din  ar- 
hidieceza  noastră.  Treburile  administrative  şi  duhovniceşti 
ale  internatului  le  purta  pe  acea  vreme  Păr.  director  Pom- 
peiu  Moruşca,  episcopul  de  astăzi  al  Românilor  din  America. 
P.  S.  Episcop  Nicolae  Colan,  pe  atunci  profesor  tânăr,  se 
însărcinase  cu  împlinirea  nevoilor  şcolăreşti  ale  celor 
aproape  o  sută  de  elevi.  Să  fii  „prefect  de  studii"  — •  cum 
obicinuiam  să  numim  noi  această  slujbă  —  e  o  diaconie 
ingrată.  O  sută  de  băeţi  de  toate  vârstele,  împrăştiaţi  pe 
la  toate  şcolile  Sibiului,  răzimau  soluţionarea  lecţiilor  lor, 
dela  religie  până  Ia  matematici  şi  dela  gramatică  până  la 
corespondenţa  „comercialiştilor"  sau  pedagogia  celor  „dela 
normale",  tn  ajutorul  totdeauna  gata  să  se  dăruiască  bucuros 
tuturor,  al  profesorului  Nicolae  Colan.  Zi  de  zi  petrecea 
ceasuri  întregi  în  sala  de  studii,  sârguindu-se  cu  îndelungă 
răbdare  să  ne  mulţumească  pe  toii.  Uneori,  poftea  contin¬ 
gente  întregi  de  elevi  mai  avansaţi,  în  locuinţa  Dsale,  să 
isprăvească  noaptea  ceeace  nu  mai  încăpuse  în  ceasurile  zilei. 
De  multe  ori  —  lucrul  e  atât  de  obicinuit  în  internate  —  avea 
de  regulat  mici  blestemăţii  de-ale  şcolarilor.  Şi  isbutea  tot¬ 
deauna.  Fiindcă  ştia  să  trateze  în  duhul  păcii  orice  ne’nţe- 
legere.  Nimeni  n’a  auzit  o  vorba  răstită  dela  P.  S.  Sa.  Ni¬ 
mănui  nu-i  vârâse’n  oase  acea  idioată  frică  pe  cari  atâţia 
pretinşi  educatori  cu  maniere  de  cazarmă  o  practică  pe-o 
scară  atât  de’ntinsă.  Firea  P.  S.  Sale  refuza  violenţa,  or¬ 
ganic.  Mai  e  nevoe  să  spun  cum  reacţionau  sufletele  capri¬ 
cioase  ale  băieţilor  faţă  de  această  atitudine  atât  de  ome- 
noasă?  Noi  aflasem  într’ânsul  un  prieten  desăvârşit.  După 
câţiva  ani,  ne  părăsi  îmbrăcând  demnitatea  de  rector  al 
Academiei  teologice  „Andreiane". 

Câţiva  ani  reci  au  întrerupt  acea  caldă  comunicaţie  ce 
se  stabilise  la  internatul  arhidiecezan  între  profesor  şi  elevul 
Său.  Unul  din  studenţii  Săi  de  pe  acea  vreme,  dacă  şi-ar 
lua  sarcina  să  umple  cu  amintirile  lui  acest  segment  de 

timp,  desigur  că  ar  scrie  cuvinte  întru  nimic  mai  puţin  en¬ 
tuziaste  decât  ale  noastre,  despre  prietenia  cu  care  şi-a 
cinstit  învăţăceii  Săi  rectorul  Nicolae  Colan  în  toată  bună 
vremea. 

Câţiva  ani  reci...  Până’ntr’o  zi.  Când  o  scrisoare  tri¬ 
misă  dela  Sibiu  veni  să  frângă  greoaia  tăcere.  Eram  atunci 
student  la  Universitatea  din  Bucureşti.  Trimisesem  P.  S.  Sale 
primul  meu  articol  pentru  Revista  Teologică,  însoţit  de-o 
scrisoare  duioasă.  Tonul  afectuos  în  care-mi  răspunse,  m’a 
mişcat  adânc.  Scrisoarea  P.  S.  Sale,  pe  care  o  păstrez  ca 
pe-un  document  de  mare  preţ,  a  fost  hotărâtoare  pentru 
colaborarea  mea  la  Revista  Teologică.  Entuziasmat  de  în¬ 
curajările  ce  mi  le  trimisese,  m’am  pus  pe  lucru.  Pasiunea 
cuvântului  tipărit  încolţi  în  inima  mea.  La  început  firavă, 
şovăelnică.  Cu  orice  nouă  scrisoare  a  P.  S.  Sale  ea  devenea 
tot  mai  lămurită.  Dacă  am  rămas  credincios  revistei  noastre 
până’n  ziua  de  azi  —  o  spun  cu  inimă  înălţată  —  P.  S.  Sale 
am  să-I  mulţumesc.  Şi  eu  sunt  numai  unul  din  cei  mulţi  cari 
'  au  făcut  aceeaşi  binecuvântată  experienţă.  P.  S.  Sa  a  fost 
maestrul  care  a  pus  multora,  pentru  prima  dată,  condeiul 
în  mână.  Iar  dacă  mâinile  cari  purtau  aceste  condee  n’au 
şovăit  să  facă  din  ele  tot  atâtea  arme  puse'n  slujba  unor 
curate  convingeri  şi  a  unui  măreţ  apostolat,  aceasta  a  fost 
cu  putinţă  numai  pentrucă  P.  S.  Sa,  odată  cu  peana,  nu 
zăbovea  să  dăruiască  noului  oaspe  al  revistei  un  lot  de 
încredere  ce  răscolea  elanul  tineresc  ambiţionându-1  la  faptă. 

Sunt  crâmpee  din  ziditoarea  înrâurire  pe  care  strălu¬ 
citul  cârmaciu  de  până  acum  al  revistei  noastre  o  exercita 
pe  cale  privată  asupra  discipolilor  Săi.  Dar  n’a  fost  numai 
atât.  Căci  alături  de  cei  câţiva  „aleşi"  pe  cari  îi  încetăţe¬ 
nise  în  neţărmurita  Sa  dragoste  şi  purtare  de  grijă,  întreg 
linereiul  acestei  ţări  necăjite  îi  era  tot  atât  de  scump. 
Cum  vom  vedea. 

In  primăvara  anului  1934,  P.  S.  Sa  făcu  să  apară  ex¬ 
celenta  revistă  de  familie  Viaţa  Ilustrată,  îşi  crease  o  nouă 
tribună,  un  nou  amvon  de  propovăduire  care,  prin  destinaţia 
ce  i-o  dăduse,  frângea  marginile  mediului  în  care  se  des- 
făşurase  până  atunci  lucrarea  educativă  a  rectorului  înaltei 
şcoale  de  teologie  românească  dela  Sibiu.  Viaţa  Ilustrată 

înmugurise  într’o  vreme  când  tineretul  României  petrecea 
una  din  cele  mai  tulburi  perioade  ale  istoriei  sale.  Desmătut 
politic  şi  destrăbălarea  publică  ameninţau  să-l  arunce'n 
braţele  stricăciunii.  Primejdia  ridicase  serioase  îngrijorări  in 
rândurile  acelora  cari  îşi  dădeau  seama  că  un  tineret  vicios 
şi  lipsit  de  idealuri  alese  înseamnă  moartea  sigură  a  Nea¬ 
mului,  a  cărui  rezervă  o  constitue  el.  P.  S.  Episcop  Nicolae 
Colan  a  fost  unul  din  cei  ceri  recunoscură  răul  în  toată 
înspăimântătoarea  lui  realitate.  A  pus  mâna  pe  peana  şi  a 
început  să  scrie.  In  vreme  ce  atâtia  cenzori  pripiţi  ai  vre- 
milor  ce  le  trăiam  bateau  apa’n  piuă  aruncând  toată  vina 
numai  asupra  tineretului,  punându-i  în  cârcă  toate  păcatele 
precarei  lui  situaţii,  P.  S.  Sa  îşi  înfipse  peana  cu  totul  alt¬ 
undeva  :  în  cauzele  răului,  în  rădăcinile  putrede  ale  mora¬ 
vurilor  scâlciate  importate  de  aiurea,  ce  sfidează  cu  o  mon¬ 
struoasă  neruşinare  firea  cumpănită  a  acestui  neam  de 
oameni  cumsecade.  S’a  pronunţat  ades  în  această  problemă 
de  viată  şi  de  moarte  pentru  viitorul  tării.  Niciodată  n’a 
recomandat  baioneta  jandarmului  sau  aerul  muced  al  Ga- 
latei  pentru  corectarea  ţinutei  unui  tineret  hărţuit  de  asprele 
lui  nevoi.  In  însuşirile  moral-bune  ale  acestui  tineret  îşi 
spovedea  cea  mai  curată  încredere,  lovind  fără  cruţare 
în  hiara  ce  Jintea  să  ne  piardă  Neamul  prin  el.  „Cine-l 
curăţă,  cir.e-I  îngrijeşte,  cine-l  propteşte  —  ca  să  crească 
drept  şi  sănătos?  — -  se’ntreba  într’o  zi  de  primăvară 
P.  S.  Sa,  urmărind  munca  unui  grădinar  harnic  la  o 
margine  de  codru.  Şi  urmează :  „Educaţia  de  astăzi  a  tine¬ 
retului  —  prin  cunoştinţe  istorice  netâlcuite  în  sensul  lor 
moral,  prin  apologia  maşinei  şi  prin  exuberanţa  sportivă  — 
poate  duce  cel  mult  la  o  generaţie  de  idololatri  ai  chiulului 
şi  de  atleţi  în  stare  să-şi  mute  reciproc  fălcile  în  lupta 
pentru  viaţă,  dar  nu  la  o  generaţie  de  apostoli  şi  picnerî 
practici  ai  jertfelniciei  creştineşti  şi  ai  solidarităţii  naţionale, 
generaţie  pe  care  ziua  de  azi  o  reclamă  cu  atâia  insistenţă, 
după  cum  o  s’o  reclame  şi  ziua  de  mâine  cere  va  fi  şi  mai 
grea  decât  cea  de  azi".  Ceva  mai  la  vale:  „Dar  de  uci¬ 
derea  leniă  a  sufletului  tineretului  nostru  este  vinovată  şr 
viaţa  noastră  publică.  Despre  aceasta  însă  altădată".  ( Ti¬ 
neretul  în  V.  I.  I,  3).  Acest  „altădată"  se  produse  chiar  în 
numărul  următor.  Banditismul  cir.egrafic  şi  opera  de  anar- 

hizare  sufletească  a  acelei  „literaturi"  pe  cari  o  varsă  zilnic 
latifundiarii  pistruiaţi  ai  hârtiei  de  tipar  şi  alte  elemente  de 
disolute  sufletească,  sunt  scărmănate  fără  nici  o  milă.  Insă 
„o  clipă  nu  ne-a  trecui  prin  minte  să  aruncăm  vina  pentru, 
anarhizarea  sufletească  a  unei  părţi  a  tineretului  nostru < 
exclusiv  asupra  şcoalei,  cinematografului  şi  presei  lucrative* 
Dimpotrivă,  socotim  că  cea  mai  mare  vinovată  este  însăşi 
viaţa  publică  şi  atmosfera  morală  pe  care  o  creiază  aceasta 
şi’n  care  e  sortit  să  trăiască,  fatal,  şi  tineretul  nostru.  Ori 
este  limpede,  că’n  domeniul  educaţiei  morale  nimic  nu  lu¬ 
crează  cu  putere  mai  irezistibilă  ca  pilda,  ca  exemplul  celor 
mari.  Moralitatea  practică  este  contagioasă  ca  şi  imorali¬ 
tatea...  Fiindcă  dacă  vorbele  elocvente  şi  sincere  mişcă,. 
exemplele  concrete  cuceresc...  Şi  pe  omul  vârstnic,  dar 
mai  ales  pe  copil".  Concluzia :  Dorita  purificare  „nu  se 
poate  face  decât  reaşezând  pe  Hristos  în  centrul  vieţii 
noastre  publice".  (Din  ciulini  smochine?  în  V.  I.  I,  4). 

Măreaţa  pildă  a  altor  popoare  europene,  cari  au  resta¬ 
bilit  tineretul  lor  pe  linia  corectă  a  vieţii,  nu  putea  să  nu 
stârnească  P.  S.  Sale  o  sfântă  mânie  faţă  de  leşinată  lân¬ 
cezeală  în  care  s’au  cufundat  atâţia  din  copiii  Neamului 
nostru.  Intr’unul  din  ultimele  Sale  articole  dinainte  de  epis¬ 
copat,  bate  din  nou  la  poarta  sufletului  tineresc,  îmbiindu-i 
unul  din  cele  mai  mişcătoare  îndemnuri  ce  Ie-a  coborât 
cândva  pe  hârtie: 

„Transformare  fără  cântec?  înălţare  fără  cântec?  Elan 
tineresc  fără  cântec  ?  E  aproape  o  imposibilitate.  Tinerii  din 
alte  ţări  o  ştiu  aceasta  şi  de  aceea  cântă...  Ce  frumos  ar 
fi  să  vedem  şi  la  noi  cete  de  tineri  în  stare  să  se  vese¬ 
lească  oricând  cu  un  cântec  frumos  intonat,  coloane  de 
flăcăi,  cari  lăsând  un  cias-două  cartea,  ar  lua-o  razna 
către  codru. . .  umplând  văzduhul  cu  răsunătorul  ritm  al 
unor  eroice  marşuri  româneştii  Şi  ce  privelişte  înălţătoare 
şi  zămislitoare  de  nădejdi  ar  îmbia  bisericile  noastre  pline 
de-un  tineret  care  prin  entuziastă  cântare  ortodoxă  ar 
aduce  cuvenita  laudă  Dumnezeului  părinţilor  noştri  1  însu¬ 
fleţirea  pentru  marile  idealuri  ale  naţiei  ar  creşte  vertiginos, 
învăluind  în  sacrele  ei  flăcări  sufletul  întregei  generaţii  care 
se  numeşte  „nouă".  înfioraţi  de  svonul  sprinten  al  cântecului 
tineresc  bătrânii  înşişi  şi-ar  descreţi  frunţile  sporindu-şi  nă- 

dejdea  în  viitorul  de  aur  pe  care-1  va  aduce  —  pe  seama 
întregului  neam  —  optimismul  unui  tineret  care  luptă  cân¬ 
tând  şi  cântă  luptând.  Haideţi,  tineri  ai  patriei  mele!  Lăsaţi 
limonada  şlagărelor  de-o  zi  s’o  soarbă  afemeiaţii,  cari  şi-aşa 
nu-s  de  nici  o  treabă...  Tineri  entuziaşti  ai  patriei  mele, 
cântaţi !  “  ( De  ce  nu  cântă  tineretul  nostru  ?  în  V.  I.  III,  5). 

Au  fost  ultimele  cuvinte  ce  le-a  rostit  dela  Sibiu,  tine¬ 
rilor  României,  înaltul  lor  prieten. 

Auzeam  spunându-se  adeseori  că  emoţia  gâtue  verbul. 
E  mult  adevăr  în  aceste  cuvinte.  O  văd  abia  acum,  când 
adun  câteva  aşchii  dintr’un  mişcător  capitol  al  vieţii  de 
până  acum  a  P.  S.  Episcop  Nicolae  Colan,  pentru  caietul 
omagial  ce  1-1  pregătim.  De-am  spus  prea  multe,  P.  S.  Sa 
mă  va  ierta.  Eu  am  impresia  că  n’am  spus  mai  nimic. 
Simţirile  adânci  şi  curate  nu  se  pot  desvălui  niciodată 
deplin.  Ele  sunt  ale  sufletului,  care-i  mult  prea  egoist  — 
dacă  pot  spune  aşa  —  ca  să-şi  deslege  graiul  comunicân- 
du-le  şi  altora.  Ele  se  trăiesc  !  „P.  S.  Nicolae  Colan,  prietenul 
celor  tineri “  e  o  imensă  bogăţie  în  averea  sufletească  a 
tuturor  celor  cari  au  avut  norocul  să-L  cunoască  în  această 
ipostază. 

Iată  pentruce  acum  când  noi  nu-L  mai  avem  aproape, 
încercăm  sentimente  vecine  cu  pizma  fată  de  norocul  ju¬ 
nimii  româneşti  din  oraşul  universitar  al  Ardealului,  care 
poate  încă  nu  ştie  ce  prieten  scump  a  dobândit  în  Celce 
povăţuieşte  astăzi  noroadele  eparhiei  Vadului,  Feleacului  şi 
Clujului  pe  calea  care  duce  prin  Biserica  strămoşască  la 
înzdrăvenirea  sufletească  a  acestei  naţii  sortite  să  trăiască 
—  cât  oeacurile. 

GRiGORIE  T.  MARCU 

OPINII 

ASUPRA  PROIECTULUI  DE  MODIFICARE  A  LEGII 
ŞI  STATUTULUI  PENTRU  ORGANIZAREA  BISERICII 
ORTODOXE  ROMÂNE 

De  Dr.  NICOLAE  POPOVIC1 
Profesor  U  Academia  teologica  din  Arad 

INTRODUCERE 

Consiliul  Central  Bisericesc  a  întocmii  un  proiect  de 
modificare  a  legii  şi  statutului  pentru  organizarea  Bisericii 
ortodoxe  române,  care  proiect  a  fost  prezentat  Congresului 
Naţional  Bisericesc  din  Octomvrie  1935.  In  expunerea  de 
motive,  care  însoţeşte  acest  proiect  de  modificare,  se  spune 
că  el  a  fost  alcătuit  din  cauză  că  experienţa  de  10  ani,  de 
când  se  aplică  legea  şi  statutul,  a  dovedit  că  sunt  unele 
dispoziţiuni,  cari  trebuiesc  modificate.  Nu  se  spune  mai 
deaproape  că  cine  şi  cum  a  făcut  această  experienţă,  din 
care  s'a  ajuns  la  concluzia  că  ar  fi  necesară  o  modificare 
urgentă  a  legii.  Dimpotrivă,  din  constatările  oficiale,  C.  C. 

B.  (Consiliul  Central  Bisericesc)  parecă  ar  fi  trebuit  să 
ajungă  la  concluzia  contrară,  căci  C.  C.  B.  în  raportul  său 
general  administrativ,  prezentat  deasemenea  Congresului 
Naţional  Bisericesc  din  Octomvrie  1935,  spune  următoarele: 
„Din  rapoartele  anuale  ale  Consiliilor  eparhiale  către  Adu¬ 
nările  eparhiale  sosite  Ia  C.  C.  B.  aflăm  că  administraţia 
autonomă  a  prins  rădăcini  trainice  în  Biserica  noastră  şi 
nădăjduim  că  colaborarea  sinceră  a  tuturor  părţilor  com¬ 
ponente  ale  acesteia  va  contribui  la  întărirea  ei,  dând  roa¬ 
dele  aşteptate.  Aceste  rapoarte  cuprind  date  foarte  însem¬ 
nate  despre  întărirea  Bisericii  şi  progresele  obţinute  mai 
ales  în  eparhiile  din  Vechiul  Regat,  cari  nu  aveau  aceiaşi 
organizare,  precum  şi  în  eparhiile  din  Ardeal  şi  Basarabia 
înfiinţate  din  nou,  unde  s’au  creat  centre  puternice  de  viaţă 
bisericească". 

Din  expunerea  de  motive  mai  aflăm  că  atunci,  când 

C.  C.  B.  a  intervenit  la  eparhii  ca  acestea  să  arate  schim- 

bările  ce  ar  fi  de  inirodus  în  lege  şi  statut,  a  răspuns  numai 
Clujul,  dar  şi  acesta  şi-a  exprimat  părerea  ca  să  nu  se 
aducă  nici  o  modificare  legii  actuale.  Propuneri  de  modi¬ 
ficare  au  venit  numai  dela  3  eparhii  (Constanta,  Holin  şi 
Bucovina)  înainte  de  intervenţia  C.  C.  B.,  precum  şi  dela 
Asociaţia  Clerului  ortodox  din  Bucureşti.  Celelalte  15  eparhii 
n’au  trimis  propuneri  de  modificare.  Apoi  când  Congresul 
Naţional  Bisericesc  a  holărît  instituirea  unei  comisiuni  pentru 
studierea  proiectului  de  modificare,  deasemenea  s’au  auzit 
glasuri  autorizate  împotriva  unei  pripite  modificări  a  legiL 
Astfel  dl  Dr.  N.  Lupu  a  arătat  „că  întrucât  nu  a  trecut  prea 
mult  timp  dela  aplicarea  legii  pentru  a  i  se  vedea  efectiv 
rezultatele,  în  principiu  nu  e  bine  ca  să  fie  modificată  cu 
prea  multă  uşurinţă". 

Iar  I.  P.  Sf.  Mitropolit  Dr.  Nicolae  Bălan  în  cuvântarea 
de  deschidere  a  Adunării  eparhiale  din  Sibiu,  sesiunea  din 
primăvara  acestui  an,  s’a  exprimat  hotărât  împotriva  modi¬ 
ficării  legii  după  un  timp  atât  de  scurt  dela  introducerea 
ei  în  viaţă,  deoarece  legea  actuală  nici  „n’a  fost  încă  apli¬ 
cată  integral  şi  peste  tot  locul",  n’au  fost  încă  „adunate 
experienţele  făcute  cu  aplicarea  ei  şi  n’am  cules  roadele 
ei".  Şi  mai  departe  I.  P.  S.  Sa  spune:  „Dar  a  întâmpinat 
cineva  vre-o  piedecă  din  partea  actualei  organizări  biseri¬ 
ceşti  în  munca  ce  o  desfăşoară  pentru  progresul  Bisericii* 
şi  al  instituţiuniior  ei  ?  Nu  ne  vine  să  credem  una  ca  aceasta. 
In  schimb  au  fost  semnalate  din  diferite  părţi  foloasele  ei», 
cari  au  izvorât  din  buna  aplicare,  acolo  unde  mai  înainte 
n’a  fost  cunoscută".  Aceste  cuvinte  ale  I.  P.  S.  Sale  rezumă 
nu  numai  părerea  generală  din  Mitropolia  Ardealului,  ci 
credem  că  şi  din  celelalte  părţi  ale  Bisericii  noastre. 

Prin  urmare  din  experienţele  de  până  acum  C.  C.  B~ 
ar  fi  trebuit  să  ajungă  mai  curând  Ia  concluziunea  că  încă 
n’a  sosit  timpul  de  modificare  a  legii  şi  statutului,  decât  ca 
viaţa  bisericească  să  fie  supusă  unei  agitaţii  împreunate  cu 
o  astfel  de  operaţie. 

Deoarece  însă  C.  C.  B.  a  alcătuit  proiectul  menţionat 
de  modificare,  avem  datoria  să-l  examinăm,  spunându-ne 
părerea  asupra  modificărilor  propuse. 

Proiectul  de  modificare  al  C.  C.  B.  împarte  modifi- 

carile  propuse  în  două  categorii,  unele  esenţiale  şi  altele 
mai  puţin  esenţiale.  Cele  esenţiale  sunt  următoarele: 

I.  Dreptul  Sf.  Sinod  de  a  disolva  corporatiunile  su¬ 
perioare,  când  ele  se  abat  dela  lege. 

II.  Reducerea  numărului  membrilor  Adunărilor  Epar¬ 
hiale  şi  Congresului  National  Bisericesc. 

III.  Alegerea  deputaţilor  eparhiali  să  se  facă  de  către 
reprezentanţii  Consiliilor  parohiale,  iar  nu  de  către  toţi  cre¬ 
dincioşii  prin  vot  universal. 

IV.  Precizarea  principiului  ierarhic,  la  toate  organele 
executive  spre  a  da  legii  caracter  canonic  indiscutabil  şi 

V.  Reducerea  instanţelor  disciplinare  la  două  în  loc 
de  trei  cum  era  până  acum  şi  recrutarea  personalului  ju¬ 
decătoresc  prin  numire  în  Ioc  de  alegere. 

Urmează  apoi  propunerile  în  privinţa  modificărilor  mai 
pujin  esenjiale  dela  singuraticii  articoli  ai  legii  şi  statutului. 

înainte  de  a- mi  face  reflecţiile  referitor  la  aceste  pro¬ 
puneri  de  modificare,  este  bine  să  arătăm  pe  scurt  şi  pă¬ 
rerile  Păr.  prof.  Dr.  Valeriu  Şesan,  care  a  publicat  în  Nr. 
1 — 12/1935  al  revistei  „Candela*  dela  Cernăuţi  un  studiu 
amănunţit  asupra  proiectului  de  modificare  a  legii  şi  statu¬ 
tului  alcătuit  de  C.  C.  B.  In  acest  studiu  P.  C.  Sa  îşi  ex¬ 
primă  părerile  sale  asupra  modificărilor  propuse  de  C.  C. 
B.,  dar  afară  de  acestea  mai  face  şi  alte  propuneri  de 
modificare. 

P.  C.  Sa  în  studiul  său  face  întâi  de  toate  constatarea 
că  are  satisfacţia  dureroasă  că  prevederile  sale,  cari  n’au 
fost  luate  în  seamă  la  alcătuirea  legii,  s’au  îndeplinit  în 
bună  parte,  chiar  după  o  destul  de  scurtă,  dar  totuşi  ne¬ 
plăcută  experienţă,  care  putea  fi  evitată.  Aceasta  mai  ales 
din  cauză  că  legea  n’a  fost  văzută  şi  alcătuită  prin  prizma 
canonică  stabilită  clar  şi  precis  în  spiritul  Bisericii  ortodoxe 
de  către  episcopul  Milaş,  din  ale  cărui  lucrări  citează  chiar 
la  început  câteva  părţi  referitoare  la  corporatiunile  biseri¬ 
ceşti,  compuse  din  clerici  şi  mireni,  cari  trebue  să  fie  numai 
organe  consultative  pe  lângă  episcop  sau  pe  lângă  Sf.  Sinod. 

Apoi  P.  C.  Sa  tratează  modificările  întâi  în  general, 
arătând  principiile  conducătoare,  cari  impun  o  modificare 
a  legii  şi  statutului  şi  după  aceea  aplică  aceste  principii  de 
modificare  Ia  articolele  singuratice. 

Principiile  conducătoare  expuse  de  P.  C.  Sa  sunt  ur¬ 
mătoarele  : 

I.  Reintegrarea  în  lege  a  principiului  ierarhic  în  toată 
deplinătatea  sa  astfel  ca: 

Sf.  Sinod  să  fie  singurul  organ  central  suprem  nu 
numai  pentru  chestiunile  spirituale  şi  canonice,  ci  şi  pentru 
toate  chestiunile  bisericeşti  de  orice  natură ,  deci  la  art.  6 
să  se  suprime  atributul  de  „central"  pentru  Congresul  Na¬ 
ţional  Bisericesc. 

Patriarhul  să  aibe  dreptul  de  aprobarea  hotărârilor 
Consiliului  Central  Bisericesc  şi  ale  Eforiei,  deasemenea 
hotărârile  Adunării  eparhiale  şi  ale  Consiliului  Eparhial  să 
fie  aprobate  de  Chiriarh. 

II.  Raportul  numeric  de  2/3  al  mirenilor  faţă  de  */*,- 
clerici  în  corporajiunile  bisericeşti  să  fie  inversat,  adecă  Llt 
mireni  faţă  de  */3  clerici. 

III.  Instanţele  disciplinare  să  fie  reduse  la  două  în  loc 
de  trei. 

IV.  Personalul  judecătoresc  să  fie  numit,  iar  nu  ales. 

V  şi  VI.  Alegerea  episcopilor  să  se  facă  astfel: 

Clerul  şi  distinse  persoane  din  mijlocul  poporului  propun 

trei  candidaţi,  iar  Sf.  Sinod  alege  unul.  La  Sf.  Sinod  se 
va  ţinea  o  listă  a  candidaţilor  la  episcopie. 

VII.  Articolul  privitor  la  averea  arhiereilor,  episcopilor, 
mitropoliilor  şi  patriarhului,  să  se  modifice  în  sensul  că 
întreaga  avere  la  moartea  lor,  dacă  a  provenit  din  veniturile 
patriarhale,  mitropolitane  şi  episcopale  să  rămână  Patriar¬ 
hiei,  Mitropoliei  sau  Episcopiei  (în  înţelesul  de  reşedinţa  şi 
biserica  patriarhală,  mitropolitană  sau  episcopală),  unde  ei 
au  funcţionat,  iar  moştenitorii  rezervatari,  ascendenţi  şi  des¬ 
cendenţi,  succed  numai  asupra  averii  provenită  din  moşteniri 
personale  şi  donaţiuni  către  persoana  lor. 

VIII.  In  Adunările  eparhiale,  mănăstirile  să  fie  repre¬ 
zentate  prin  2  stareţi  sau  alţi  călugări,  iar  în  Congresul 
Naţional  Bisericesc  cele  5  Mitropolii  să  trimită  câte  un 
stareţ. 

IX.  Facultăţile  de  teologie,  Academiile  şi  Seminariile 
teologice  să  fie  circumscripţii  electorale  separate,  având  a 

alege  din  sânul  corpului  profesoral  câte  doi  reprezentanţi 
în  Adunarea  eparhială. 

X.  Să  se  facă  în  statut  adăogările  corespunzătoare  pri¬ 
vitoare  la  pensionarea  preoţilor  în  sensul  că  preotul  rămâne 
obligat  a  sluji  la  sf.  altar  până  la  moarte  si  numai  când 
este  în  absolută  imposibilitate  de  a  săvârşi  serviciul  bise¬ 
ricesc,  se  dispensează  de  obligaţiunile  sale. 

XI.  Vârsta  membrilor  mireni  în  Adunarea  eparhială  şi 
parohială  să  fie  de  30  ani,  iar  în  Consiliul  parohial  şi 
eparhial  de  40  ani. 

XII.  Să  se  precizeze  clar  că  stabilitatea  consilierilor  re¬ 
ferenţi  este  a  se  înţelege  pe  viaţă. 

XIII.  Sub  cuvântul  „clerici-  să  se  înţeleagă  numai  per¬ 
soanele,  cari  au  un  grad  de  hirotonie  dela  episcop  până 
la  citeţ,  iar  nu  şi  cântăreţii,  cum  propune  Consiliul  Centrat 
Bisericesc. 

XIV.  Vârsta  canonică  a  episcopilor  să  se  precizeze  la 
35  ani. 

XV.  Cu  Mitropolia  Ardealului  să  se  facă  excepţîune 
în  privinţa  „drepturilor  câştigate-  ale  mirenilor,  cari  să  fie 
recunoscute  şi  pentru  viitor  şi  anume:  1.  raportul  numeric 
de  2/3  mireni  faţă  de  1/3  clerici;  2.  alegerea  parohilor  de 
către  credincioşi.  Dar  principiul  ierarhic  să  se  păstreze  şi 
în  Mitropolia  Ardealului  astfel  ca  Chiriarhul  să  aibă  dreptul 
de  aprobare  a  tuturor  deciziunilor  luate  de  corporaţiunile 
eparhiale. 

După  expunerea  acestor  principii  Păr.  Prof.  V.  Şesan 
le  aplică  la  fiecare  articol  din  lege  şi  statut,  făcând  cuve¬ 
nitele  propuneri  de  modificare. 

CONSIDERAŢIUNI  GENERALE 

Precum  se  vede  atât  din  expunerea  de  motive  a  Con¬ 
siliului  Centra]  Bisericesc  cât  şi  mai  ales  din  studiul  Păr. 
V.  Şesan,  motivul  principal,  pentru  care  se  cere  modificarea 
legii  şi  statutului  este  ca  acestea  să  fie  puse  mai  bine  în 
acord  cu  prescripţiunile  canonice  şi  în  special  cu  principiul 
ierarhic,  reducându-se  totodată  numărul  şi  drepturile  mire¬ 
nilor  din  diferitele  corporaţiuni  bisericeşti.  Păr.  Şesan  în  ar- 

gumentarea  sa  foarte  amănunţită  şi  documentată  se  referă 
la  o  mulţime  de  canoane,  precum  şi  la  părerile  mai  multor 
canonişti,  în  prima  linie  la  N.  Milaş. 

Spre  a  ne  putea  exprima  părerile  noastre  privitoare  la 
modificările  propuse,  suntem  nevoiţi  să  facem  şi  noi  o  ex¬ 
punere  asupra  principiilor  de  bază,  de  cari  trebue  să  fim 
călăuziţi  la  eventuala  modificare  a  legii  şi  statutului. 

Suntem  de  perfect  acord  cu  Păr.  V.  Şesan  când  spune 
că  la  legiferarea  organizaţiei  unei  biserici  locale,  trebue  să 
se  ţină  seama  de  toate  orânduelile  date  de  întemeietorul 
bisericii.  Mântuitorul  nostru  Isus  Hristos  şi  de  Sfinţii  Apo¬ 
stoli,  păstrate  în  Sf.  Scriptură  şi  în  Sf.  Tradiţie,  în  special 
în  sf.  canoane.  Principiul  fundamental  al  formei  de  guver¬ 
nare  a  Bisericii  este  cel  sinodal  episcopal,  după  care  au¬ 
toritatea  supremă  într’o  biserică  particulară  se  deţine  de 
sinodul  episcopilor  respectivei  Biserici,  iar  în  eparhii  deţi¬ 
nătorul  puterii  supreme  este  episcopul. 

Dar  din  spiritul  canoanelor  rezultă  şi  corolarul  că  epi¬ 
scopii  nu  exercită  puterea  bisericească  în  mod  absolutisiic, 
deoarece  ei  trebue  să  ţină  seama  de  dogmele  şi  canoanele 
Bisericii,  de  hotărîrile  sinoadelor  ecumenice  şi  ale  celor 
locale  din  Biserica  respectivă,  precum  şi  de  sfatul  şi  con¬ 
lucrarea  clerului  eparhial,  constituit  în  organele  legale. 

Şi  nici  laicii  nu  sunt  excluşi  dela  exercitarea  puterii 
bisericeşti,  deoarece  şi  ei  au  dreptul  şi  datoria  de  a  con¬ 
lucra  cu  clericii  şi  episcopii.  Accentuăm  aceasta  din  cauză 
că  prin  proiectul  de  modificare  al  Consiliului  Central  Bise¬ 
ricesc,  dar  mai  ales  prin  studiul  Păr.  V.  Şesan,  din  nou  se 
pune  în  discuţie  măsura  participării  laicilor  la  exercitarea 
puterii  bisericeşti,  propunându-se  deoparte  reducerea  numă¬ 
rului  lor  în  corporaţiunile  reprezentative  şi  executive,  iar  de 
altă  parte  reducerea  drepturilor  obţinute  prin  legea  şi  sta¬ 
tutul  din  vigoare.  Episcopii,  sunt  conducătorii,  iar  ceilalţi 
clerici  şi  laicii  coniucrătorii  lor  în  anumite  chestiuni.  Se 
ştie  că  laicii  de  fapt  au  şi  participat,  începând  cu  cele  mai 
vechi  timpuri  ale  vieţii  bisericeşti,  la  exercitarea  puterii  bi¬ 
sericeşti  şi  anume  ia  unele  chestiuni  ale  ramului  jurisdic- 
ţional  al  puterii  bisericeşti  şi  mai  puţin  la  ramul  învăţătoresc 
şi  cel  sacramental.  Au  participat  mai  ales  la  alegerea  cle¬ 
ricilor  şi  la  administrarea  averilor  bisericeşti,  fără  ca  prin 

aceasta  să  fi  fost  ştirbit  principiul  ierarhic.  Dovezi  avem 
chiar  din  primele  veacuri  ale  vieţii  bisericeşti.  Chiar  şi  la 
sinodul  apostolic,  în  care  s’au  ales  doi  candidaţi  de  apo¬ 
stoli  în  locul  lui  Iuda  Iscarioteanul  au  participat  şi  laicii, 
fiind  de  toţi  prezenţi  în  număr  de  cam  120  (Fapt.  Ap.  I, 
15 — 26).  Apoi  la  sinodul  apostolesc,  care  a  ales  pe  cei  7 
diaconi  (Fapt.  Ap.  VI,  1 — 7)  precum  şi  la  sinodul  aposto¬ 
lesc  care  sa  ţinut  pentru  rezolvarea  certei  dela  Antiohia, 
deasemenea  au  fost  prezenţi  şi  laici.  Aşadară  chiar  şi  Sf. 
Apostoli  au  admis  pe  laici  să-şi  spună  cuvântul  în  chestiuni 
de  importanţă  capitală  pentru  începuturile  vieţii  bisericeşti. 
Sf.  Ciprian  la  mijlocul  secolului  al  3-lea  spune  că  el  nu  face 
nimic  fără  consimţământul  poporului  (sine  consensu  plebis, 
ep.  V  ad.  cler.  Carth.),  iar  despre  sinodul  african  prezidat 
de  acelaş  episcop  Ciprian  dela  a.  256  se  spune  lămurit  că 
s’a  ţinut  praesente  plebe,  adecă  fiind  de  faţă  şi  poporul.  La 
primul  sinod  ecumenic  ţinut  la  a.  325  în  Niceia  deasemenea 
au  participat  şi  laici. 

Pe  lângă  aceste  dovezi  din  timpurile  primare  ale  Cre¬ 
ştinismului,  să  vedem  ce  rol  au  avut  laicii  în  Biserică  Ia 
noi,  la  Români. 

Nu  numai  Păr  Şesan,  ci  şi  alţii,  atât  în  prezent  cât  şi 
în  trecut,  au  învinovăţit  Biserica  ardeleană  de  protestanţi- 
zarea  instituţiunilor  ei  din  cauza  admiterii  laicilor  în  corpo- 
raţiunile  bisericeşti.  S’a  afirmat  şi  se  afirmă  că  laicii  numai 
sub  influenţa  calvinismului  şi  luteranismului  din  Ardeal  ar  fi 
obţinut  drepturi  atât  de  întinse  în  Biserică.  Această  afirmaţie 
este  absolut  greşită,  nedreaptă  şi  în  contradicţie  cu  istoria 
Bisericii  ardelene.  Intre  alţii  mai  ales  dl  prof.  I.  Mateiu,  în 
lucrarea  sa  valoroasă:  „Coniribuţiuni  Ia  istoria  dreptului 
bisericesc,  voi.  I,  1922“  a  arătat  prin  dovezi  istorice  precise 
că  laicii  au  participat  la  exercitarea  puterii  bisericeşti  în 
Ardeal  mult  timp  înaintea  ivirii  protestantismului  în  Ardeal 
în  jumătatea  secolului  al  XVMea.  Aducem  aici  o  singură 
dovadă  istorică  din  cele,  la  cari  se  referă  dl  I.  Mateiu. 
Patriarhul  Antoniu  al  Constantinopolului  încă  în  anul  1391 
aprobă  ca  igumenul  mănăstirii  stavropighii  Peri  din  Mara- 
murăş,  care  exercita  şi  drepturi  episcopeşti,  să  fie  instituit 
prin  alegere  atât  de  clerici,  cât  şi  de  laici,  spunând:  „şi 
dacă  s’ar  întâmpla  să  moară  igumenul,  toţi  fraţii  duhovnici 

şi  Baliţă  şi  Dragu  Meşter,  cu  toţi  oamenii  mici  şi  mari  din 
numitele  pertinenţii  ale  mănăstirii  să  se  adune  şl  aşa  adu¬ 
naţi  să  aleagă  un  igumen  cu  autoritatea  şi  binecuvântarea 
noastră"  (op.  citat  p.  28).  Prin  urmare  egumenul  dela  Peri 
încă  în  veacul  al  XlV-lea  era  ales  de  cler  şi  mireni  prin 
vot  universal.  Dar  şi  în  principatele  române  alegerea  epis- 
copilor  se  făcea  cu  colaborarea  mirenilor,  cu  toate  că  în 
principate  niciodată  n’a  putut  fi  vorba  de  o  influenţă  mai 
serioasă  a  protestantismului.  Dl  1.  Mateiu  în  lucrarea  sa 
menţionată  demonstrează  apoi  cu  dovezi  istorice  că  cola¬ 
borarea  laicilor  s’a  menţinut  din  timpurile  vechi  neîntrerupt 
până  la  legiferarea  Statutului  organic  ardelean.  Astfel  că 
Mitropolitul  Şaguna  cu  Congresul  său  din  1868  nu  a  împru¬ 
mutat  o  instituţie  străină,  ci  a  rămas  pe  linia  fundamentală 
tradiţională  a  organizaţiei  noastre  bisericeşti,  la  care  a 
adoptat,  potrivit  împrejurărilor  timpului,  elementele  vieţii 
constituţionale,  potrivindu-le  principiilor  canonice. 

Canonistul  N.  Milaş  deasemenea  este  hotărât  pentru 
participarea  laicilor  la  exercitarea  puterii  bisericeşti,  fireşte 
însă  că  nu  în  calitate  de  conducători  supremi,  ci  ca  conlu- 
crători.  N.  Milaş  spune:  „numai  lucrarea  comună,  atât  a 
ierarhiei,  cât  şi  a  laicilor  din  Biserică,  în  cercul  unor  limite 
bine  stabilite,  corespunde  spiritului  Bisericii  ortodoxe  de 
răsărit",  şi  „păzitorul  dreptei  credinţe  să  fie  trupul  Iui  Hri- 
stos,  adecă  însuşi  poporul"  (M.  Milaş:  Dreptul  bisericesc 
oriental,  trad.  rom.  pag.  182 — 183).  Acelaş  canonişi  arată 
că  în  ce  priveşte  reglementarea  raportului  dintre  cle¬ 
rici  şi  mireni  calea  din  mijloc  e  cea  mai  bună,  spunând: 
„In  timpurile  mai  noui  lumea  s’a  ocupai  în  multe  feluri  cu 
chestiunea  aceasta  şi  se  ocupă  şi  azi  mai  ales  în  Bisericile 
particulare,  unde  sau  din  partea  ierarhiei  se  arată  o  sensi¬ 
bilitate  mai  mare  faţă  de  drepturile  ei,  sau  din  partea  lai¬ 
cilor  se  accentuiază  năzuinţa  după  o  legătură  activă  mai 
strânsă  cu  Biserica.  Astfel,  după  cum  în  orice  chestiuue, 
când  se  trece  peste  marginile  stabilite,  se  ivesc  certuri,  tot 
aşa  s’a  arătat  şi  în  chestiunea  raporturilor  clerului  cu  laicii : 
îşi  impută  unii  altora  exagerări  neîndreptăţite.  Apărarea 
energică  a  drepturilor  ierarhiei  e  numită  de  partea  adversă 
Ultramontanism  sau  mai  uşor  Clericalism .  Năzuinţa  laicilor 
de  a  lua  parte  mai  activă  Ia  afacerile  bisericeşti  e  numiţi 

de  adversari  Protestantism.  Asta  produce  în  Biserică  o  fre¬ 
care  reciprocă  păgubitoare  binelui  comun.  Nu  poate  fi  vorba 
de  ulframontanism  sau  clericalism  când  ierarhia  îşi  apără 
drepturile  date  de  canoane,  după  cum  nu  e  nimic  prote¬ 
stant  în  aceea  că  laicii  tind  să  conlucre  la  binele  general 
al  Bisericii,  dacă  doresc  să  fie  membrii  activi  ai  Bisericii. 
Ca  regulă  pentru  deslegarea  chestiunii  raporturilor  dintre 
cler  şi  laici  ar  trebui  luat  ceeace  nu  e  împotriva  spiritului 
organizării  date  Bisericii  chiar  de  întemeietorul  ei  şi  anume 
ceeace  apare  ca  îndreptăţit  prin  practica  multor  veacuri, 
începând  dela  cel  dintâiu  veac".  (N.  Milaş  op.  cit.,  nota  1 
dela  pag.  179—180).  In  privinţa  comentariului  aceluiaş 
episcop  Milaş  dela  can.  64.  sin.  VI  ec.,  la  care  Păr.  Şesan 
se  referă  în  studiul  său  din  „Candela"  (pag  120),  observăm 
că  acel  comenfar  vorbeşte  numai  de  opreliştea  pentru  laici 
de  a  ţine  în  public  cuvântări  de  conţinut  dogmatic.  Milaş 
spune  în  acest  comentar  al  său  următoarele :  „Nu  li  se  in¬ 
terzice  laicilor,  nici  nu  li  se  poate  interzice  după  cum 
spune  Zonora  în  comentarul  dela  acest  canon,  să  nu  înveţe 
despre  chestiunile  de  credinţă...  Biserica  nu  numai  că 
nu  a  interzis  acest  lucru,  ci  că  înlr’un  anumit  sens  îl  şi 
demandă,  se  vede  din...  etc.“.  Aşadar  acest  comentar 
se  poate  aduce  ca  argument  mai  curând  în  favorul  decât 
împotriva  lărgirii  drepturilor  laicilor  în  ce  priveşte  exerci¬ 
tarea  puterii  bisericeşti.  Adevărat  că  nu  am  citat  acest  loc 
din  traducerea  rusească.  Ia  care  se  referă  părintele  Şesan, 
ci  din  traducerea  românească,  care  credem  însă  că  e  iot 
aşa  de  aproape  de  originalul  sârbesc,  pe  care  îl  am  în  faţa 
mea,  ca  şi  cea  rusească  (vezi:  N.  Milaş,  Canoanele  Bise¬ 
ricii  ortodoxe  însoţite  de  comentarii,  frad.  de  Dr.  N.  Po- 
povici  şi  U.  Kovincici,  Arad,  voi.  I,  partea  II,  pag.  438 — 439). 
Şi  să  nu  uităm  că  atât  în  Statutul  ardelean,  cât  şi  în  legea 
actuală,  cel  mai  important  ram  al  puterii  bisericeşti,  cel 
sacramental,  de  care  este  condiţionată  în  prima  linie  atin¬ 
gerea  scopului  Bisericii,  sfinţirea  şi  mântuirea  credincioşilor, 
precum  şi  justiţia  bisericească  au  rămas  în  deplinătatea  lor 
în  mânile  ierarhiei. 

Nici  pe  departe  nu  se  poate  face  comparaţie  în  pri¬ 
vinţa  participării  elementului  mirean  la  viaţa  bisericească 
între  protestanţi  şi  noi.  La  protestanţi  clerul  are  o  situaţie 

esenţial  deosebită,  deoarece  la  ei  clerul  nu  deţine  puterea 
sa  în  urma  darului  dumnezeesc  împărtăşit  prin  taina  hiro¬ 
toniei,  ci  numai  printr’o  simplă  delegaţie  primită  dela  co¬ 
munitatea  bisericească. 

Trebue  să  ţinem  însă  seama  de  împrejurarea  că  Bise¬ 
rica  este  un  organism  viu,  care  nu  poate  să  rămână  sta¬ 
ţionar  şi  petrificat,  precum  nici  n’a  rămas,  ci  a  evoluat 
necontenit  în  cursul  veacurilor  până  în  ziua  de  azi.  In 
această  evoluţie,  aproape  bimilenară.  Biserica,  în  ce  priveşte 
organizaţia  sa,  s’a  acomodai  deosebitelor  împrejurări  de 
timp  şi  de  loc,  precum  şi  condiţiilor  sociale,  între  cari  a 
fiinţat,  veghind  însă  ca  în  această  acomodare  să  nu  se 
calce  principiile  sale  fundamentale  de  organizare.  In  privinţa 
aceasta  Milaş  spune  următoarele:  „...Nu  se  exclude  posi¬ 
bilitatea  ca  o  biserică  particulară  să  aibă  legiie  sale  speciale 
în  urma  împrejurărilor  sale  deosebite...  Legile  referitoare  la 
viaţa  externă  bisericească  se  pot  modifica  şi  s’au  şi  modi¬ 
ficat  odată  cu  viaţa  Bisericii...  Sinodul  Trulan,  care  a  ho- 
tărît  obligativitatea  universală  a  legilor  primite  de  întreaga 
Biserică  (canoanele),  pentru  toţi  membrii  Bisericii,  îngădue 
în  canonul  39  şi  Bisericilor  particulare  ca  să-şi  aibă  dreptul 
lor  bisericesc  deosebit,  spre  a-şi  administra  viaţa  lor  externă, 
conform  împrejurărilor  locale ;  însă  acest  drept  particular 
în  fond,  trebue  să  fie  în  acord  cu  legile  fundamentale  şi 
universale  ale  Bisericii,  să  fie  pătruns  de  spiritul  acestui 
drept  universal,  şi  în  particularitatea  lui  trebue  sâ  urmă¬ 
rească  scopul  dreptului  bisericesc  universal".  (N.  Milaş: 
Canoanele  Bisericii  ortodoxe,  trad.  de  Dr.  N.  Popovici  şi 
U.  Kovincici,  voi.  I.  partea  II,  pag.  309 — 311), 

Prin  urmare  normele  privitoare  la  organizaţia  biseri¬ 
cească  se  pot  modifica  potrivit  evoluţiei  vieţii  bisericeşti  şi 
potrivit  împrejurărilor  de  timp  şi  de  Ioc.  Astfel  se  ştie  că  în 
privinţa  organizării  elementelor  sale  constitutive  Biserica  pe 
timpul  existenţii  imperiului  bizantin  s’a  acomodat  exact  îm¬ 
părţirii  teritoriale  politice,  iar  la  organizarea  demnităţilor 
clerului  dela  Patriarhatul  din  Constantinopol  s’a  luat  ca 
model  curtea  imperială  bizantină. 

Nici  astăzi  Biserica  nu  poate  fi  refractară  faţă  cu  pro¬ 
gresul,  pe  care  l-a  făcut  omenirea  în  viaţa  de  stat  în  tim¬ 
purile  mai  recente,  dimpotrivă  esie  raţional  ca  să  primească 

acele  elemente  noui  de  progres,  cari  nu  vatămă  principiile 
canonice  şi  nu  rup  legătura  cu  bazele  primordiale  ale  Bi¬ 
sericii.  (Vezi:  Dr.  V.  Şesan:  Reflexiuni  asupra  unificării 
organizaţiei  bisericeşti,  pag.  11). 

Astfel  Biserica  nu  a  putut  rămâne  străină  nici  faţă  de 
regimul  constituţional,  care  în  secolul  al  XIX-lea  a  înlocuit 
forma  de  guvernare  a  statelor  numită  monarhie  absolută. 
Constituţionalismul  este  un  produs  al  timpului  recent,  care 
s’a  adoptat  în  cele  mai  multe  state  din  Europa  în  secolul 
trecut  după  frământări  de  multe  secole  ele  vieţii  de  stat. 
Biserica  nu  se  poate  închide  ermetic  în  faţa  progresului 
organizaţiei  de  stat,  care  a  adoptat  această  nouă  formă  de 
guvernare.  Pe  timpul  sinoadelor  ecumenice,  când  s’au  dat 
canoanele,  n’a  existat  în  stat  regimul  constituţional  şi  deci 
pe  acel  timp  Biserica  nu  putea  să  ia  atitudine  faţă  de  acest 
regim,  dar  fără  îndoială  că  Biserica  nu  ar  fi  ezitat  a-şi 
spune  cuvântul  său  dacă  ar  fi  fost  pusă  în  această  situaţie. 
Astăzi  însă  Biserica  e  obtigată  să  fină  seamă  de  împreju¬ 
rările  schimbate  prin  introducerea  constituţionalismului  în 
viaja  de  stat.  De  acest  adevăr  s’a  finul  seama  şi  la  legife¬ 
rarea  organizaţiei  Bisericii  noastre  din  1925,  când  în  legea 
şi  Statului  de  organizare  a  Bisericii  noastre  s’au  primit  unele 
elemente  din  constituţionalism,  având  ca  model  Statutul 
organic  al  Bisericii  Ardelene  alcătuit  şi  votat  pe  baza  pro- 
ectului  marelui  Miiropolit  Andreiu  Şaguna. 

Şi  deoarece  încă  şi  astăzi,  după  zece  ani  de  viată  a 
Legii  din  1925  se  contestă  canonicitatea  ei,  în  cele  urmă¬ 
toare  vom  examina  dacă  elementele  constituţionalismului 
primite  în  legea  noastră  stau  sau  nu  în  concordantă  cu  prin¬ 
cipiile  fundamentale  ale  normelor  de  organizare  bisericească 
ortodoxă  şi  dacă  prin  introducerea  lor  în  legea  noastră  s’a 
păstrat  sau  nu  canonicitatea  organizaţiei  bisericeşti. 

Spre  scopul  acesta  e  necesar  să  vedem  ce  este  a  se 
înţelege  prin  „constituţionalism" ,  sau  cari  sunt  elementele 
caracteristice  ale  organizaţiei  de  stat  constituţională  şi  dacă 
aceste  elemente  se  pot  pune  sau  nu  în  acord  cu  canoni¬ 
citatea.  După  teoriile  cunoscute  aceste  elemente  sunt:  di¬ 
viziunea  sau  separaţiunea  puterilor,  principiul  reprezen¬ 
tativ,  poziţia  capului  statului  în  organismul  de  stat  şi  ga¬ 
rantarea  libertăţii  individuale. 

I.  Diviziunea  puterilor.  In  stai  se  exercită  trei  feluri 
de  puteri  sau  actîvltăfi  principale;  legislativă,  judecătorească 
şi  administrativă  sau  executivă.  Cele  trei  ramuri  ale  puterii 
de  stat  se  exercită  de  anumite  organe  adecă  persoane,  puse 
în  serviciul  statului.  Principiul  diviziunii  puterilor  normează 
că  acelaş  organ  poate  exercita  numai  acel  ram  al  puterii, 
care  i  se  atribue  în  mod  normal  şi  dela  care  şi-a  primit 
numirea. 

II.  Principiul  reprezentativ  se  realizează  la  formarea 
organelor  legislative  şi  chiar  şi  la  al  celor  administrative. 
In  evul  mediu  erau  reprezentate  numai  unele  clase  sociale 
(clerul  şi  nobilimea).  In  timpul  modern  însă,  prin  acceptarea 
principiului  democratic,  trebue  să  fie  reprezentate  pe  bază 
electivă,  şi  masele  largi  ale  poporului  întreg. 

IU.  In  privinţa  poziţiei  capului  sfatului  relevăm  că  el 
este  organul  suprem  în  stat,  totuşi  nu  poate  exercita  nici 
un  act  al  atribujiunilor  sale  fără  conlucrarea  miniştrilor. 
Capul  statului  este  iresponzabil,  fiind  miniştrii  de  rezort  răs¬ 
punzători  pentru  toate  actele  lui,  cari  devin  efective  numai 
dacă  au  şi  consimţământul  unui  ministru  prin  contrasemnare. 

După  puterea,  pe  care  o  are  capul  statului  în  direcţio¬ 
narea  politicei,  distingem  două  forme  de  guvernare:  pur 
constituţională  şi  parlamentară.  In  forma  pur  constituţională 
directiva  politică  este  exclusiv  în  mâna  regelui.  Miniştrii 
sunt  responzabili  numai  faţă  de  Suveran  şi  voinţa  parla¬ 
mentului  nu  are  influinţă  asupra  duratei  unui  minister.  La 
forma  parlamentară  Suveranul  deasemenea  numeşte  şi  revocă 
pe  miniştrii  săi,  dar  trebue  să  ţină  seama  şi  de  indicaţia 
parlamentului  şi  miniştrii  sunt  responzabili  nu  numai  faţă  de 
suveran,  ci  şi  înaintea  parlamentului.  Suveranul  trebue  să 
procedeze  de  acord  cu  parlamentul,  însă  când  crede  că  ar 
exista  disonanţă  între  opinia  majorităţii  parlamentului  şi  cea 
a  ţării,  poate  disolva  parlamentul,  apelând  din  nou  la  corpul 
electoral. 

IV.  Ultima  caracteristică  a  constituţionalismului  este 
garantarea  libertăţilor  individuale  prin  norme  potrivite,  de 
exemplu  garantarea  libertăţii  personale,  a  opiniilor,  a  con¬ 
ştiinţei,  a  cultului,  a  presei,  etc. 

Acum  să  examinăm  în  ce  formă  s’au  introdus  ele¬ 
mentele  constituţionalismului  în  organizaţia  Bisericii  ortodoxe 

române  şi  întrucât  stau  acestea  în  concordantă  cu  princi¬ 
piile  fundamentale  şi  canonice  ale  Bisericii. 

Observăm  că  ultima  caracteristică  a  constituţionalis¬ 
mului,  adecă  garantarea  libertăţilor  individuale  prin  norme 
potrivite  nu  se  poate  aplica  în  viaţa  bisericească  în  felul 
cum  se  aplică  în  viaţa  de  stat,  deoarece  în  Biserică  nu  se 
poate  pune  chestiunea  unei  libertăţi  absolute  a  opiniilor, 
conştiinţei,  cultului,  presei,  etc.  Libertatea  membrilor  Bisericii 
în  această  privinţă  este  condiţionată  de  scopul  Bisericii 
fixat  de  întemeietorul  Bisericii:  mântuirea  şi  sfinţirea  oame¬ 
nilor.  Membrii  Bisericii  dispun  de  libertatea  de  a  îndeplini 
tot  ceeace  îi  apropie  de  mântuirea  şi  sfinţirea  lor,  au  de¬ 
plină  libertate  de  a  se  folosi  de  toate  mijloacele,  ce  Ie  pune 
la  dispoziţie  Biserica.  Legea  şi  statutul  asigură  membrilor 
Bisericii  toate  drepturile  de  a  participa  la  viaţa  bisericească. 
Dar  această  chestiune  nici  nu  s’a  pus  în  discuţie,  deci  nu 
vom  insista  asupra  ei.  Aici  s'ar  putea  vorbi  şi  despre  liber¬ 
tatea  Bisericii  faţă  de  stat,  despre  principiul  de  autonomie. 
dar,  deoarece  prin  proiectul  de  modificare  al  Legii  în  pri¬ 
vinţa  aceasta  nu  s’a  propus  nici  o  schimbare,  credem  că 
pe  acesta  nu  este  locul  să-l  discutăm  acum.  Rămân  deci 
de  discutat  cele  trei  dintâiu  caracteristice  ale  constituţiona¬ 
lismului:  I.  Diviziunea  puterilor,  II.  Principiul  reprezentativ 
democratic  pe  bază  electivă  şi  III.  Poziţia  capului  statului. 

Ad.  I.  Diviziunea  puterilor  este  realizată  în  legiuirea 
noastră  prin  împrejurarea,  că  exercitarea  diferitelor  ramuri 
ale  puterii  bisericeşti  —  legislativ,  judecătoresc  şi  admini¬ 
strativ  —  este  atribuită  unor  organe  speciale. 

Principiul  diviziunii  puterilor  este  în  armonie  deplină  cu 
canonicitatea,  deoarece  în  felul  acesta  se  asigură  mai  bine 
obiectivitatea  măsurilor,  ce  se  iau  de  diferite  organe,  decât 
în  cazul,  dacă  acţiuni  de  diferite  categorii  s’ar  îndeplini  de 
către  aceleaşi  organe.  Bine  înţeles  de  competinţa  organelor, 
cari  se  compun  şi  din  laici,  sunt  excluse  toate  chestiunile 
aparţinătoare  ramului  sacramental  şi  judecătoresc  al  puterii 
bisericeşti. 

Ad.  II.  Principiul  reprezentativ  democratic  pe  bază 
electivă  este  introdus  la  constituirea  organelor  reprezenta¬ 
tive  legislative  şi  a  celor  executive,  deoarece  în  acestea 
sunt  reprezentaţi  toţi  membrii  Bisericii,  clerici  şi  mireni. 

Anume  Adunarea  parohială  se  compune  din  toii  credincioşii 
majori  de  sine  stătători,  nepătaţi,  cari  îşi  îndeplinesc  dato¬ 
riile  lor  morale  şi  materiale  fajă  de  Biserică,  iar  în  Adu¬ 
narea  protopopească  şi  eparhială  precum  şi  Congresul 
National  Bisericesc,  clericii  şi  laicii  sunt  reprezentaţi  în  pro¬ 
porţie  de  l/3  clerici  şi  2/3  laici,  aleşi  direct  (la  Adunarea 
protopopească  şi  eparhială)  sau  indirect  (la  Congresul 
National  Bisericesc).  Alegerea  directă  a  membrilor  laici  se 
face  prin  votul  tuturor  membrilor  adunărilor  parohiale,  grupaţi 
pe  circumscripţii  electorale,  iar  cea  a  membrilor  clerici  de 
către  clerici  în  colegiile  preoţeşti.  Tot  prin  alegere  de  către 
adunările  reprezentative,  se  constituesc  şi  organele  executive 
Consiliile  parohiale,  protopopeşti,  eparhiale  şi  cel  central- 

In  ceeace  priveşte  participarea  laicilor  la  exercitarea 
puterii  bisericeşti,  apoi  deoarece  laicii  au  fost  admişi  chiar 
şi  în  timpurile  cele  mai  vechi,  începând  cu  timpul  apostolic, 
la  conlucrarea  cu  clericii  în  anumite  chestiuni,  mai  ales  în 
ce  priveşte  alegerea  gradelor  ierarhice  superioare  şi  admi¬ 
nistrarea  averilor  bisericeşti,  fiind  excluşi  îndeosebi  dela 
exercitarea  ramului  sacramental,  învătătoresc  şi  judecătoresc, 
şi  deoarece  laicii  nu  se  împart,  ca  clericii,  în  grade  deo¬ 
sebite,  urmează  că  participarea  lor  atunci  va  fi  realizată 
mai  cu  dreptate,  când  fiecăruia  i  se  va  atribui  aceiaşi  mă¬ 
sură  de  influenţă.  Până  astăzi  în  privinţa  aceasta  nu  s’a 
găsit  o  altă  modalitate  de  procedură  mai  justă  şi  mai  per¬ 
fectă,  decât  aplicarea  principiului  reprezentativ  electiv.  Pro¬ 
porţia  de  ll3  clerici  şi  2/s  laici  s’a  stabilit  din  cauza  numă¬ 
rului  covârşitor  al  celor  din  urmă,  luându-se  ca  model  sta¬ 
tutul  organic  din  Transilvania.  Altcum  în  organele  centrale 
proporţia  este  modificată  în  favorul  clericilor,  fiindcă  iu 
Congresul  Naţional  Bisericesc  raportul  clericilor  faţă  de 
mireni  este  aproape  de  ll2  la  ‘/z,  iar  în  Consiliul  Central 
—  prin  dreptul  episcopilor  şi  a  mitropoliţilor  de  a  participa 
la  şedinţe  —  clericii  sunt  în  majoritate  covârşitoare,  dease- 
menea  şi  în  Consiliile  eparhiale. 

Instanţele  judecătoreşti  se  compun  exclusiv  din  clerici 
fiindcă  la  judecarea  chestiunilor  bisericeşti  mirenii  nu  au 
fost  admişi  niciodată  în  nici  o  Biserică  ortodoxă. 

Ad.  111.  Vedem  că  cele  două  caracteristice  ale  regimului 
constituţional,  separaţiunea  puterilor  şi  principiul  reprezen- 

tativ  electiv,  s’au  putut  adopta  integral  în  organizaţia  bise¬ 
ricească  fără  să  se  fi  rupt  legătura  cu  principiile  fundamentale 
şi  cu  canoanele.  Intru  câtva  astfel  stă  lucrul  cu  caracteristica 
a  Ul-a:  poziţia  capului  statului  în  organismul  de  stat .  In 
Biserică,  capului  statului  îi  corespunde  episcopul.  Dar  po¬ 
ziţia  capului  statului  în  stat  după  regimul  constituţional  diferă 
de  aceea  a  episcopului  în  Biserică  (eparhie). 

Referitor  la  caracteristica  aceasta  a  regimului  consti¬ 
tuţional  vom  avea  să  examinăm  două  chestiuni:  modalitatea 
de  instituire  a  colaboratorilor  şi  dreptul  de  dispunere  al  Su¬ 
veranului  şi  al  episcopilor. 

In  ce  priveşte  chestiunea  dintâiu  ştim  că  în  forma  re¬ 
gimului  pus  constituţional  Suveranul  are  putere  fără  limită 
la  numirea  şi  revocarea  miniştrilor,  fiind  aceştia  apoi  res¬ 
ponsabili  numai  faţă  de  el.  In  forma  parlamentară  el  nu¬ 
meşte  şi  revocă  pe  miniştrii,  dar  trebue  să  tină  seamă  şi 
de  indicaţiile  date  de  parlament,  apoi  miniştrii  sunt  respon¬ 
sabili  nu  numai  fată  de  Suveran,  ci  şi  faţă  de  parlament, 
având  însă  cel  dintâiu  dreptul  —  în  cazul  când  crede  că 
ar  exista  divergentă  de  opinii  între  majorităţile  parlamentare 
şi  tară  —  să  disolve  parlamentul  şi  să  apeleze  la  corpul 
electoral.  Prin  urmare  voinţa  Suveranului  în  regimul  pur 
constituţional  se  validitează  atât  cu  privire  la  numirea  cola¬ 
boratorilor  săi,  a  miniştrilor,  cât  şi  cu  privire  la  direcţio¬ 
narea  politicei,  pe  când  în  regimul  parlamentar  voinţa  lui 
trebue  să  fie  în  acord  cu  cea  a  corpului  electoral  şi  în 
consecinţă  şi  cu  aceea  a  parlamentului. 

Drepturile  episcopilor  relativ  la  exercitarea  puterii  bise¬ 
riceşti  şi  la  alegerea  persoanelor  din  corporatiunile  conlu- 
crătoare  cu  el  dela  centrele  eparhiale  sunt  cunoscute,  prin 
urmare  nu  le  vom  expune  aici.  Observăm  numai  că  mi¬ 
niştrii  se  pot  asemăna  cu  Consiliul  eparhial,  iar  parlamentul 
cu  Adunarea  eparhială.  Dacă  privim  acum  modul  de  con¬ 
stituire  al  Consiliilor  eparhiale,  vedem  că,  fiind  membrii 
Consiliilor  aleşi  de  cătră  Adunările  eparhiale,  s’ar  fi  trecut 
peste  limitele  impuse  de  principiul  constituţional  şi  s’ar  fi 
adoptat  un  spirit  extrem  democratic,  dacă  nu  s’ar  fi  introdus 
o  dispoziţie  corectivă  prin  care  s’a  dat  episcopului  dreptul 
de  aprobare.  Anume,  atât  după  normele  canonice  cât  şî 
după  principiul  constituţional,  dreptul  desemnării  colabora- 

lorilor  revine  direct  Suveranului,  respectiv  episcopului.  După 
normele  organizaţiei  noastre  bisericeşti  dreptul  acesta  se 
manifestă  in  dreptul  de  a  aproba  persoanele  alese  în  cor- 
porajiunile  reprezentative,  prin  care  act  episcopul  poate 
delăiura  pe  cei  neagreaji  de  el.  Aşadar  prin  acest  drept  de 
aprobare  episcopul  poate  face  o  selecţionare  şi  astfel  se 
armonizează  principiul  episcopal  şi  cel  constituţional  cu  cei 
democratic,  dar  un  acord  deplin  se  va  produce  numai  dacă 
episcopul  se  va  înţelege  înainte  de  alegere  cu  Adunarea 
eparhială  relativ  Ia  persoanele  de  ales. 

A  doua  chestiune,  care  trebue  cumpănită  aici,  este  mă¬ 
sura  puterii  de  dispunere  a  capului  statului  şi  a  episcopului. 
Capul  statului,  deşi  este  autoritatea  supremă  în  stat  şi  are 
atribuţii  din  toate  cele  trei  ramuri  ale  puterii  de  stat,  totuşi 
nu  poate  exercita  nici  un  aci  fără  contrasemnare,  deci  fără 
consimţământul  unui  ministru  şi  ca  atare  este  iresponzabil, 
adecă  nu  poate  fi  tras  la  răspundere  de  către  nici  un  organ 
al  stalului.  Episcopul  însă  —  conform  canoanelor  —  este 
responzabil  pentru  toate  actele  sale  nu  numai  înaintea  Iui 
Dumnezeu,  ci  şi  înaintea  autorităţilor  superioare  bisericeşti 
şi  prin  urmare  trebue  să  aibă  şi  dreptul  de  a  hotărî,  iar 
corporaţiunile  de  pe  lângă  el  au  numai  rolul  de  organe 
consultative.  In  acest  punct  deci,  principiul  constituţional 
diferă  de  cel  canonic.  Cu  privire  la  adunarea  eparhială 
desacordul  s’a  înlăturat  prin  introducerea  dispoziţiei  corec¬ 
tive,  după  care  episcopul  poate  trimite  hotărârile  Adunării 
Eparhiale  spre  desbatere  Ia  Congresul  Naţional  Bisericesc, 
care  va  decide  asupra  lor,  fie  aprobându-le,  fie  anuîându-le. 
Aşadar  Adunarea  eparhială  nu  poate  aduce  nici  o  hotărâre 
care  să  intre  în  vigoare  contra  voinţei  episcopului.  Referitor 
la  hotărârile  Consiliului  eparhial  îi  rămâne  episcopului  ga¬ 
ranţia  ce  i-o  dă  selecţionarea  consilierilor  prin  aprobarea 
dată  la  alegerea  lor.  Altcum  în  plenul  Consiliilor  majori¬ 
tatea  este  de  partea  clericilor,  cari  sunt  mai  dependenţi  de 
voinţa  episcopilor.  In  organele  centrale  —  în  urma  rapor¬ 
tului  numeric  schimbat  în  favorul  clericilor  faţă  de  raportul 
dela  eparhie  —  desacordul  între  cele  două  principii  este 
eliminat  chiar  şi  mai  efectiv. 

Episcopatul  ardelean  în  privinţa  aceasta,  în  congresul 
din  Martie  1925,  din  proprie  iniţiativă  şi  urmând  pilda  Mi- 

tropolitului  Şaguna  din  1868,  prin  glasul  autorizat  al  i.  P. 
S.  Sale  Mitropolitul  Dr.  Nicolae  Bălan,  spre  a  înlătura  orice 
nedumerire  a  făcut  următoarea  declaraţie:  „Cerem  supri¬ 
marea  articolelor  141  şi  142  din  statut,  articole,  prin  cari 
s  a  tăcut  atârnăioare  de  episcopi  executarea  unor  hotărâri 
ale  adunărilor  eparhiale.  Am  fericirea  să  fac  împreună  cu 
fraţii  episcopi  declaraţia  că  renunţăm  la  acest  drept.  Noi  nu 
ni  l-am  revendicat  niciodată,  fiindcă  ne-am  dat  seama  că 
orice  hotărâre  trebue  să  iasă  din  înţelegerea  desăvârşită  a 
clerului  şi  poporului  deopotrivă".  Nici  ceilalţi  membrii  ai 
episcopatului  nu  s’au  împotrivit  din  prilejul  alcătuirii  legii 
dispoziţiunilor,  prin  care  se  pare  că  s’ar  diminua  în  oare¬ 
care  măsură  principiul  ierarhic.  Nici  în  timpul  celor  10  ani 
de  aplicare  a  legii  nu  ştiu  să  avem  cazuri  când  aceste  dis- 
poziţiuni  ar  fi  produs  vre-o  perturbare  în  viaţa  biseri¬ 
cească. 

Păr.  Şesan  spune  (pag.  151  din  „Candela")  că  Mitro¬ 
politul  A.  Şaguna  numai  din  motive  de  oportunitate  politică 
şi  naţională  şi-a  călcat  pe  inimă  şi  a  sacrificai  unele  din 
drepturile  ierarhice,  ca  astfel  să  adune  întreg  poporul  în 
jurul  altarului.  Dar  noi  ne  întrebăm  cari  au  fost  conse¬ 
cinţele  renunţării  Mitropolitului  A.  Şaguna  Ia  unele  din 
drepturile  ierarhice  în  favorul  organelor  sale  de  colabo¬ 
rare  constituite  prin  Statutul  organic?  Fost-a  această  re¬ 
nunţare  în  paguba  sau  în  folosul  vieţii  bisericeşti?  Ivitu-s’au 
între  marele  Mitropolit  sau  urmaşii  lui,  sau  episcopii  din 
Ardeal  conflicte  cu  organele  de  colaborare,  cari  conflicte 
să  fi  turburat  viaţa  bisericească,  sau  dimpotrivă  trebue  să 
constatăm  o  desfăşurare  deplin  armonioasă  şi  în  plină  as¬ 
censiune  până  în  ziua  de  astăzi?  Răspunsul  clar  îl  avem 
în  istoria  prea  bine  cunoscută  a  celor  7  decenii  din  urmă. 

Pe  lângă  aceste  consideraţiuni  generale  asupra  prin¬ 
cipiilor  de  bază,  cari  eu  stat  Ia  alcătuirea  legii  noastre  mai 
observăm  că  asupra  chestiunii  între  cari  limite  trebue  să 
se  mărginească  drepturile  laicilor  la  conducerea  Bisericii, 
învăţa  Iul  profesor  Eus.  Popovici  dela  Cernăuţi,  recunoscut 
ca  cel  mai  mare  teolog  al  Bisericii  noastre,  s’a  exprimat 
că  drepturile  laicilor  la  conducerea  bisericii  şi  cu  privire 
Ia  exercitarea  puterii  jurisdicţionale  pot  merge,  până  unde 
merg  drepturile  parlamentelor  în  monarhia  constituţională. 

(Vezi :  Eus.  Popovici :  Socotinţa  mea  neînsemnată  privitoare 
la  conducerea  Bisericii  României  Mari.  Cernăuţi  1920). 

Prin  această  prismă  credem  că  trebuesc  privite  prin¬ 
cipiile,  cari  stau  la  temelia  Legii  noastre  de  organizare, 
adecă  principiul  episcopal  ierarhic,  constituţionalismul  re- 
prezentaţii >  electiv  şi  cel  de  colaborare  al  clerului  cu  mi¬ 
renii.  Prin  prisma  aceasta  vom  avea  să  examinăm  modifi¬ 
cările  propuse  la  fiecare  articol  în  parte  şi  vom  propune 
şi  noi  câteva  modificări. 

MODIFICĂRI  LA  LEGE 

Art.  1.  Să  se  primească  precizarea  ce  o  face  C.  C.  B. 
la  acest  articol,  prin  care  se  arată  rangul  Bisericii  noastre 
între  celelalte  Biserici  locale,  dar  cuvântul  „Patriarhie*  să 
se  schimbe  cu  „Patriarhat",  deoarece  după  uzul  de  vorbire 
acceptat  în  genere  la  noi  sub  „Patriarhie"  se  înţelege  mai 
curând  reşedinţa  şi  organismul  centrai  de  pe  lângă  patriarh,, 
iar  nu  Biserica  înireaga.  De  asemenea  să  se  primească 
propunerea  Păr.  Şesan  ca  la  cuvintele:  „păstrându-şi  însă, 
în  privinţa  dogmelor",  să  se  adauge:  „şi  canoanelor", 
deoarece  unitatea  cu  Biserica  ecumenică  este  asigurată  nu 
numai  prin  unitatea  dogmelor,  ci  şi  a  canoanelor.  De  ase¬ 
menea  Ia  art.  3  lit.  c.  din  statut  după  cuvintele:  „a  trata 
orice  chestiune  dogmatică"  să  se  adauge:  „şi  canonică". 

Art.  2.  Să  se  primească  propunerea  C.  C.  B.  de  a  se 
adăuga  la  acest  articol  episcopia  misionară  creiată  deja  prin 
lege.  Celelalte  două  însă  a  Maramurăşului  şi  Timişoarei, 
numai  dacă  organizarea  lor  se  va  face  până  ia  data  modi¬ 
ficării  legii,  pentru  ca  legea  să  nu  rămână  literă  moartă. 

Art.  3.  Nemodificat. 

Art.  4.  Cu  modificare  stilară. 

Art.  5.  Să  se  primească  propunerea  C.  C.  B.  şi  a 
Păr.  Şesan  dela  aliniatul  prim,  dar  cu  următoarea  stilizare : 
„In  fruntea  Patriarhatului  Român  stă  Sf.  Sinod,  cea  mat 
înaltă  autoritate  pentru  chestiunile  spirituale  şi  canonice  şi 
for  suprem  şi  ultim  pentru  chestiunile  bisericeşti  de  orice 
natură,  cari,  după  legi  şi  regulamente,  intră  în  competinţa 
lui,  precum  şi  în  toate  chestiunile  importante  şi  de  principii,, 
în  privinţa  cărora  legile  şi  regulamentele  nu  precizează 

competinfa  altor  autorităţi".  De  pildă  una  dintre  chestiunile 
din  urmă  ar  fi  modalitatea  instituirii  clerului  parohial.  $f. 
Sinod  a  şi  dat  un  regulament  în  privinţa  aceasta  pentru 
eparhiile  unde  nu  se  practică  sistemul  electoral,  dar  este 
întrebare  dacă  Sf.  Sinod  sau  Congresul  National  Bisericesc 
avea  competinţa  de  a  reglementa  această  chestiune. 

La  aliniatul  al  doilea  modificat  dela  articolul  5.  C.  C. 
B.  propune  ca  Sf.  Sinod  să  aibă  „dreptul  de-a  examina  şi 
sancţiona  eventualele  abuzuri  electorale,  cari  n’ar  fi  fost 
sancjionate  de  corporaţiunea  respectivă,  iar  în  cazuri  grave 
şi  deplin  justificate,  poate  chiar  disolva  corporatiunile  re¬ 
prezentative  ale  Bisericii". 

Cred  că  aici  poate  fi  vorba  numai  despre  eventualele 
abuzuri  electorale  comise  din  prilejul  alegerilor  pentru  Adu¬ 
nările  eparhiale,  precum  şi  despre  disolvarea  Adunărilor 
eparhiale,  în  cazurile  când  acestea  s'ar  abate  dela  lege, 
deoarece  celelalte  corporatiuni  reprezentative,  anume  Adu¬ 
nările  eparhiale  şi  protopopeşti  stau  sub  supravegherea  şi 
disciplinarea  autorităţilor  eparhiale  potrivit  art.  115  şi  128 
noui  (131  şi  144  vechi)  din  Statut.  Anume  la  lit.  e.  din  art. 
131  vechi  găsim  următoarea  atribufiune  a  Adunării  epar¬ 
hiale  :  „consultarea  şi  luarea  măsurilor  trebuincioase  pentru 
disciplinarea  organelor  bisericeşti  şi  a  credincioşilor*. 
Adevărat  că  C.  C.  B.  propune  Ia  locul  său  să  se  suprime 
această  literă,  care  propunere  de  suprimare  însă  nu  se  mo¬ 
tivează.  Apoi  la  lit.  e,  din  art.  144  vechiu  avem  următoarea 
atribufiune  a  Consiliului  eparhial,  secţia  bisericească:  „a 
stărui  ca  Adunările  parohiale  şi  protopopeşti  să-şi  îndepli¬ 
nească  datoriile  după  dispoziţiile  cuprinse  în  acest  statut", 
care  s’ar  putea  întregi  şi  cu  dreptul  de  a  se  lua  măsuri 
de  constrângere  în  cazuri  grave,  când  acele  adunări  s’ar 
abate  dela  lege,  cari  măsuri  de  constrângere  să  meargă 
până  la  suspendarea  lor  dela  funcţionare  pentru  un  timp 
anumit.  Mai  corect  ar  fi  dacă  acest  drept  de  suspendare 
s’ar  da  secţiilor  unite  ale  Consiliului  eparhial,  precum  vom 
propune  la  locul  cuvenit. 

Prin  urmare  ar  rămâne  eventualele  abuzuri  electorale 
comise  din  prilejul  alegerilor  pentru  Adunările  eparhiale, 
precum  şi  disolvarea  Adunărilor  eparhiale  în  cazuri  grave. 
Cine  poate  comite  abuzurile  electorale?  De  sigur  că  numai 

persoane  singuratice,  dintre  cari  unele  pot  avea  însărcinări 
oficiale,  iar  altele,  cari  ar  influenţa  în  mod  vinovat  pe  ale¬ 
gători  sau  ar  comite  alte  abuzuri  şi  fapte  punibile  din  pri¬ 
lejul  alegerilor.  Dar  împotriva  tuturor  acestora  trebue  să  se 
ia  măsurile  cuvenite  de  forurile  disciplinare  eparhiale  pentru 
clerici  şi  mireni:  Consistorul  spiritual  eparhial  şi  Consiliul 
eparhial  împreună  cu  episcopul,  astfel  că  nu  e  nevoe  să 
intervină  autoritatea  cea  mai  înaltă  a  Bisericii,  Sf.  Sinod. 
Iar  dacă  o  alegere  ar  fi  viciată,  rămâne  calea  de  contestaţie 
la  adunarea  eparhială,  care  în  cazuri  de  neregule  sau  abu¬ 
zuri  va  anula  alegerea,  căci  nu  se  poate  presupune  că  în¬ 
treaga  adunare  eparhială  să  fi  devenit  complice  cu  ceice  au 
comis  neregulele  şi  abuzurile.  Ar  fi  să  desperăm  pentru  vi¬ 
itorul  Bisericii  noastre,  dacă  ne-am  imagina  astfel  de  cazuri. 

In  fine  rămâne  disolvarea  Adunării  eparhiale  „în  cazuri 
grave  şi  deplin  justificate".  C.  C.  B.  nu  precizează  mai  de 
aproape  aceste  cazuri  grave  şi  deplin  justificate.  Fireşte  că 
e  şi  greu  de  precizat  cum  şi  în  ce  formă  ar  putea  cei  mai 
aleşi  fii  ai  unei  eparhii  constituiţi  în  Adunare  eparhială  să 
turbure  viaţa  bisericească  prin  hotărîrile  lor.  In  art.  118  nou 
(155  vechiu)  din  statut  se  prevede  dreptul  episcopului  de  a 
nu  executa  acele  hotarîri,  cari  ar  vătăma  interesele  Bisericii 
şi  ale  Statului,  trimiţându-Ie  spre  examinare  şi  hotărîre  Con¬ 
gresului  Naţional  Bisericesc,  sau  după  propunerea  nouă  a 
C.  C-  B.,  acestuia  din  urmă.  Dar  mai  pot  obveni  şi  cazuri, 
când  adunările  eparhiale  ar  aduce  şi  alte  hotarîri  cu  căl¬ 
carea  normelor  legale  sau  cari  ar  tiece  de  cercul  lor  de 
competinţă.  In  privinţa  acestor  cazuri  de  asemenea  s’ar 
putea  da  episcopilor  acelaş  drept.  Ba  s’ar  putea  da  acest 
drept  şi  unei  minorităţi  din  Adunarea  eparhială,  aşa  cum 
este  prevăzut  acest  lucru  în  regulamentul  intern  al  Adunării 
eparhiale  din  Arad,  şi  potrivit  căruia  10  (zece)  membrii  ai 
Adunării  eparhiale  pot  înainta  hotărîrile  de  acest  fel  Con¬ 
gresului  Mitropolitan  spre  arbitrare. 

Se  pot  deci  soluţiona  toate  cazurile  fără  să  fie  nevoe 
de  măsura  atât  de  drastică  a  disolvării,  prin  care  să  se 
anuleze  dreptul  de  autonomie  recunoscut  tuturor  părţilor 
constitutive  ale  Bisericii  prin  art.  8  din  lege.  Dar  după  di¬ 
solvarea  unei  Adunări  eparhiale  ce  ar  urma  ?  Fără  îndoială 
că  un  conflict  grav  între  cei  disolvaţi  şi  ceice  i-au  ales 

deoparte  şi  Sf.  Sinod  de  altă  parte.  Un  conflict  cu  urmări 
incalculabile. 

Prin  urmare  opinez  să  nu  se  primească  propunerea  C. 
C.  B.  în  privinţa  disolvării  corporaţiunilor  reprezentative 
eparhiale  de  către  Sf.  Sinod,  ci  la  art.  119  nou  (135  vechiu) 
din  statut  să  se  adauge  şi  cazurile  când  adunările  eparhiale  ar 
aduce  hotărîri  împotriva  normelor  legale,  sau  cari  trec  peste 
cercul  lor  de  competinţă,  aşa  cum  vom  propune  la  acel 
articol. 

Dar  chiar  dacă  s’ar  admite  modificarea  propusă  de  C. 
C.  B.  aceasta  nu  se  poate  aşeza  la  art.  5  din  lege,  care 
determină  numai  componenţa  şi  locul  Sf.  Sinod  în  orga¬ 
nismul  bisericesc,  ci  ar  trebui  să  se  pună  la  art.  3  din  statut  „ 
unde  se  fixează  atribuţiunile  Sf.  Sinod.  Apoi  cred  că  aceste 
măsuri  ar  putea  fi  mai  curând  de  competenţa  Congresului 
Naţional  Bisericesc,  care  în  calitatea  sa  de  corporaţiune 
centrală  reprezentativă  este  mai  competent  de  a  lua  măsuri 
atât  de  grave,  chiar  de  disolvare  a  corporaţiunilor  de  acelaş 
caracter,  reprezentativ. 

La  acelaş  art.  5,  C.  C.  B.  propune  ca  arhiereii  vicari 
să  participe  la  şedinţele  Sf.  Sinod  numai  cu  vot  consulialiv, 
primind  însărcinări  şi  referate  pentru  studii.  Nu  se  spune  care 
este  motivul  suprimării  acestui  drept  al  arhiereilor-vicari,  şi 
credem  că  nici  nu  s'ar  putea  motiva. 

Dacă  arhiereii-vicari  pot  fi  şi  membrii  ai  sinoadelor 
ecumenice,  nu  poate  să  existe  motiv,  care  i-ar  putea  lipsi 
de  calitatea  lor  de  membri  cu  drepturi  depline  ai  Sf.  Sinod. 
Aşadară  arhiereii  vicari  să  rămână  membri  cu  deplin  drept 
ai  Sf.  Sinod  şi  deci  alineatul  al  doilea  să  rămână  nemodi- 
ficat,  dar  cu  stilizarea  nouă,  următoare:  „Sf.  Sinod  se  com¬ 
pune  din  foţi  mitropoliţii,  episcopii  şi  arhiereii  vicari  în 
funcţiune  şi  e  prezidat  de  Patriarh".  Aliniatul  ultim  propus 
de  C.  C.  B.  la  acest  articol  să  se  suprime. 

Art.  6  şi  7  stabilesc  componenţa  şi  locul  Congresului 
Naţional  Bisericesc.  Aici  C.  C.  B.  propune  reducerea  la  ju¬ 
mătate  a  numărului  membrilor  Congresului  Naţional  Biseri¬ 
cesc  deci  câte  trei  de  fiecare  eparhie,  un  cleric  şi  doi  mi¬ 
reni,  iar  nu  doi  clerici  şi  patru  mireni,  cum  a  fost  până  acum. 
Aceasta  din  cauză  că  experienţa  ar  fi  dovedit  că  această 
corporaţiune,  ca  şi  toate  celelalte,  ar  fi  prea  mare  şi  deci 

anevoe  de  adunat  şi  costisitoare.  Păr.  V.  Şesan  este  de 
acord  cu  această  modificare  şi  mai  propune  eliminarea 
atributului  de  „central"  pentru  C.  N.  B.,  deoarece  ar  pro¬ 
duce  bănuiala,  că  se  dă  o  accentuare  prea  mare  C.  N.  B. 
fată  de  Sf.  Sinod. 

Subsemnatul  crede  ca  compoziţia  C.  N.  B.  să  rămână 
cea  actuală,  de  oarece  numărul  de  6  membrii  de  fiecare 
eparhie  nu  este  prea  mare  şi  nici  cheltuelile  nu  pot  fi  prea 
mari  mai  ales  că  C.  N.  B.  în  sesiuni  ordinare  se  întruneşte 
numai  odată  la  3  ani  şi  e  bine  ca  în  această  corporaţiune, 
care  reprezintă  Biserica  întreagă  să  putem  avea  cât  mai 
multe  din  personalităţile  de  seamă,  clerici  şi  mireni,  ai 
Bisericii. 

Nici  atributul  de  „central"  să  nu  se  suprime,  deoarece 
C.  N.  B.  ocupă  locul  central  între  celelalte  corporaţiuni 
reprezentative  şi  deoarece  prin  acest  atribut  nu  se  poate 
produce  nici  o  confuziune  şi  nu  se  dă  o  accentuare  prea 
mare  C.  N.  B,-u!ui  faţă  de  Sf.  Sinod,  fiind  locul  şi  atribu- 
ţiunile  acestor  două  autorităţi  înalte  foarte  exact  determi¬ 
nate  prin  lege  şi  statut. 

Art,  7  rămâne  nemodificat. 

Art.  8  rămâne  nemodificat  cu  o  întregire  explicativă. 
Subsemnatul  propune  ca  la  aliniatul  o  în  loc  de  cuvintele 
„obligaţiile  lor  morale"  să  se  spună:  „obligaţiile  lor  reli¬ 
gioase  morale". 

Art.  9.  Aici  C.  C.  B.  propune  o  modificare  esenţială, 
anume  ca  membrii  Adunării  eparhiale  să  nu  mai  fie  aleşi 
prin  vot  universal  de  toţi  membrii  Adunărilor  parohiale,  ci 
Consiliile  parohiale  să  delege  din  sânul  lor  prin  tragere  la 
sorţi  pe  câte  un  membru.  Aceşti  delegaţi  grupaţi  pe  circum¬ 
scripţii  electorale  să  aleagă  pe  membrii  Adunărilor  electo¬ 
rale.  In  felul  acesta  s’ar  înlătura  frământările  electorale  şi 
toate  influenţele  politice.  Păr.  V.  Şesan  deasemenea  este  de 
acord  cu  această  propunere  din  aceleaşi  motive.  Aşa  dar, 
pe  lângă  alegerea  indirectă  existentă  a  membrilor  Congre¬ 
sului  Naţional  Bisericesc,  se  propune  acum  o  nouă  restrân¬ 
gere  a  aplicării  principiului  electiv,  ca  adecă  şi  Adunările 
eparhiale  să  se  constituiască  prin  alegeri  indirecte.  Am  în¬ 
ţeles  acest  lucru  când  a  fost  vorba  de  Congresul  Naţional 

Bisericesc  şi  când  delegaţii  acestuia  din  eparhii  sunt  aleşi 
de  Adunările  eparhiale  alcătuite  din  elementele  cele  mai  de 
seamă  ale  eparhiei.  Nu  înţelegem  însă  cum  s’ar  putea  lăsa 
în  voia  hazardului,  prin  tragere  la  sorţi,  constituirea  Adu¬ 
nărilor  eparhiale.  Cu  motivarea  temei  de  frământările  elec¬ 
torale  şi  de  influenţele  politice  s’ar  putea  elimina  rând  pe 
rând  întregul  sistem  colectiv.  Alegerea  membrilor  Adună¬ 
rilor  eparhiale  se  face  numai  odată  la  6  ani,  astfel  că  prin 
aceste  alegeri  nu  se  pot  produce  tulburări  în  viaţa  biseri¬ 
cească,  iar  spre  a  ne  feri  de  influenţele  politice  avem  datoria 
să  le  împedecăm  printr’o  educaţie  serioasă  a  alegătorilor, 
ca  aceştia,  deplin  conştienţi  de  rolul  lor,  la  alegeri  să  aibă 
în  vedere  numai  interesele  bisericeşti.  Practica  de  70  ani 
din  Mitropolia  Ardealului  a  dovedit  că  acest  iucru  nu  este 
imposibil.  Dimpotrivă  alegătorii  din  Ardeal  la  toate  alegerile 
cu  foarte,  foarte  puţine  excepţiuni  au  trimis  în  Adunările 
eparhiale  elementele  cele  mai  selecte  şi  valoroase  dintre 
mireni.  Obştea  alegătorilor  din  Ardeal  nu  s’ar  putea  împăca 
niciodată  cu  această  ştirbire  a  drepturilor  sale.  Influenţele 
politice  şi  străine  de  interesele  bisericeşti  se  vor  putea  în¬ 
lătura  mai  cu  efect,  dacă  se  împiedecă  intrarea  în  Adunările 
parohiale  a  elementelor  neserioase  şi  cari  n'au  o  conştiinţă 
religioasă  morală  fermă,  ceeace  se  poate  face  prin  o  mai 
exactă  precizare  a  condiţiunilor  ce  trebue  să  le  aibă  alegă¬ 
torii  adecă  membrii  Adunărilor  parohiale.  In  acest  sens  vom 
propune  ia  Statut  adausul  cuvenit.  Aceasta  ar  constitui  o 
garanţie  mai  sigură  împotriva  influenţelor  lăturalnice  decât 
un  simplu  hazard  de  tragere  la  sorţi.  Ba  credem  că  asupra 
unui  număr  restrâns  de  electori  desemnaţi  prin  tragere  la 
sorţi  influenţele  politice  şi  lăturalnice  se  vor  putea  validita 
mult  mai  uşor  decât  asupra  maselor  largi  ale  membrilor 
din  Adunările  parohiale. 

In  acelaş  articol  9  la  aliniatul  4  se  spune  că  „Adunarea 
parohială  o  formează  totalitatea  credincioşilor  dintr’o  parohie". 
Aceasta  însă  este  o  redactare,  care  ar  putea  produce  con¬ 
fuzii,  deoarece  Adunarea  parohială  nu  este  formată  din  toţi 
credincioşii  parohiei,  între  cari  se  numără  şi  astfel  de  băr¬ 
baţi,  cari  nu  îndeplinesc  condiţiunile  legale  cerute  pentru 
membrii  Adunării  parohiale,  ba  se  numără  chiar  şi  femeile 
şi  copiii,  cari  evident  că  la  nici  un  caz  nu  pot  fi  membri 

ai  Adunării  parohiale.  Prin  urmare  să  se  complecteze  acest 
aliniat  în  felul  următor:  „Adunarea  parohială  o  formează 
totalitatea  credincioşilor  dintr’o  parohie,  cari  îndeplinesc 
condiţiunile  dela  articolul  precedent",  unde  se  spune  că 
acest  drept  îl  au  „bărbaţii  majori,  de  sine  stătători,  nepătaţi, 
cari  îşi  îndeplinesc  obligaţiile  lor  (religioase)  morale  şi 
materiale  faţă  de  Biserică  şi  aşezămintele  ei“. 

Aşa  dar  redactarea  acestui  articol  să  fie  următoarea:; 

„Fiecare  parohie  are  o  Adunare  parohială. 

Fiecare  protopopiat  poate  avea  o  Adunare  protopo- 
pească. 

Fiecare  eparhie  are  o  Adunare  eparhială. 

Adunarea  parohială  este  formată  din  totalitatea  credin¬ 
cioşilor  dintr’o  parohie  cari  îndeplinesc  condiţiunile  dela 
articolul  precedent.  Adunările  parohiale  grupate  pe  circum¬ 
scripţii  electorale  aleg  pe  membrii  mireni  ai  Adunărilor  pro- 
topopeşti  şi  ai  Adunărilor  eparhiale  pe  câte  o  perioadă  de 
6  ani. 

Membrii  clerici  ai  Adunărilor  protopopeşti  şi  eparhiale 
se  aleg  de  clericii  întruniţi  în  colegii  preoţeşti  electorale 
tot  pe  6  ani“. 

Ar!.  10.  Aici  se  vorbeşte  despre  organele  executive 
ale  Adunărilor  parohiale,  protopopeşti  şi  eparhiale,  adecă 
despre  Consiliile  parohiale,  protopopeşti  şi  eparhiale.  După 
legea  în  vigoare  toate  Consiliile  se  aleg  de  Adunările  res¬ 
pective.  C.  C.  B.  propune  însă  ca  Consiliile  protopopeşti 
să  fie  numite  de  episcop.  Nu  arată  şl  motivele,  pentru  cari 
ar  trebui  să  se  facă  această  abatere  dela  norma  generală, 
şi  fiindcă  asemenea  motive  nici  nu  există,  propun  ca  să 
rămână  în  vigoare  dispoziţia  veche,  dar  pentru  o  mai  bună 
precizare  redactarea  acestui  art.  să  fie  următoarea: 

„Fiecare  Adunare  parohială,  protopopească  şi  eparhială 
îşi  va  alege  pe  câte  6  ani  un  consiliu  parohial,  protopopesc 
şi  eparhial  ca  organ  administrativ  şi  executiv  al  hotărârilor 
sale.  Consiliile  protopopeşti  se  vor  alcătui  în  proporţie  de 
1/3  clerici  şi  2/3  mireni,  iar  membrii  Consiliilor  eparhiale  — 
împărţiţi  în  trei  secţii  administrativ-bisericească,  culturală  şi 
economică,  —  pentru  secţia  bisericească  vor  fi  toţi  clerici, 
iar  pentru  secţia  culturală  şi  economică  xlt  clerici  şi 
mireni. 

La  ari.  11  şi  12  C.  C.  B.  nu  propune  nici  o  modifi¬ 
care.  Păr.  Şesan  însă  deşi  nu  face  o  propunere,  totuşi  sub¬ 
liniază  —  ca  un  pium  desiderium  —  principiul  că  partici¬ 
parea  indirectă,  a  clerului  şi  a  mirenilor  la  alegerea  epis- 
copilor  ar  li  mai  aproape  de  firea  lucrului,  căci  la  alegerea 
de  episcop,  conform  canoanelor  votul  covârşitor  trebue  să 
fie  al  episcopilor.  Sf.  Sa  spune  că  un  sistem  de  alegere 
ideal  canonic  ar  fi,  respectându-se  şi  principiul  ierarhic  şi 
admiţându-se  şi  o  colaborare  largă  a  mirenilor,  dacă  cole¬ 
giul  electoral  alcătuit  din  clerici  şi  mireni  distinşi  ar  alege 
trei  candidafi  dintre  candidaţii  ce  se  găsesc  într’o  listă  apro¬ 
bată  şi  recomandată  de  Sf.  Sinod,  şi  apoi  dintre  cei  trei 
candidaţi  propuşi  de  colegiul  electoral  Sf.  Sinod  alege  unul. 

Chestiunea  alegerii  episcopilor  a  fost  foarte  mult  des- 
bătută  şi  totuşi  C.  C.  B.  a  ajuns  la  concluziunea  ca  în  pri¬ 
vinţa  aceasta  să  nu  se  facă  nici  o  modificare.  Păr.  V.  Şesan 
ar  dori  şi  aici,  ca  şi  la  alte  părţi  ale  legii,  să  se  mai  re¬ 
strângă  drepturile  mirenilor.  Sistemul  actual  de  alegerea 
episcopilor  s’a  adoptat  în  urma  motivării  că  prin  sistemul 
Statutului  Şagunian  s’ar  împiedeca  circularea  valorilor  din 
Biserica  întreagă,  favorizându-se  regionalismul,  deoarece  în 
eparhii  s'ar  forma  „grupări  locaie  în  vederea  susţinerii  unuia 
sau  altuia  dintre  ceice  din  vreme  îşi  pregătesc  calea  spre 
episcopie,  excluzând  adesea  dela  candidare  bărbaţi  mai  me¬ 
rituoşi  şi  mai  bine  pregătiţi,  numai  pentrucă  nu  sunt  destul 
de  bine  cunoscuţi  şi  agreaţi  în  localitate*.  Apoi  de  alegerea 
unui  episcop,  care  este  şi  al  Bisericii  întregi  şi  membru  al 
senatului,  nu  se  poate  desinteresa  nici  Biserica  în  întregimea 
ei  şi  nici  ţara.  (Vezi:  Expunerea  de  motive  la  Legea  pentru 
organizarea  Bisericii  ortodoxe  române  de  dl  Ministru  Al. 
Lapedatu,  1925). 

Fără  a  mai  aduce  pe  larg  toate  argumentele  cari  ple¬ 
dează  pentru  forma  de  alegere  din  Statutul  Şagunian,  ob¬ 
servăm  următoarele : 

Colaborarea  clerului  şi  mirenilor  din  eparhia  vacaniă 
la  alegerea  de  episcopi  în  general  este  recunoscută  de  ca¬ 
nonică,  dar  sistemul  din  Legea  noastră  nu  este  canonic, 
deoarece  canonic  este  ca  la  alegere  să  participe  numai 
clerul  şi  poporul  din  eparhia  vacanta,  precum  şi  episcopii 
Bisericii  întregi.  N.  Milaş  la  comentariul  canonului  50  car- 

taginean  spune  următoarele :  „Dreptul  poporului  de  a  alege 
persoana  pe  care  o  doreşte  să-i  fie  episcop  şi  de  a  pro¬ 
pune  pe  persoana  aceasta  sinodului  episcopesc  spre  a  fi 
supusă  examenului  canonic,  spre  confirmare  şi  hirotonire 
(can.  55  Cart.),  acest  drept  al  poporului  canonul  prezent  îl 
consideră  ca  un  lucru,  ce  nici  nu  poate  fi  altfel...".  (N. 
Milaş.  Canoanele,  trad.  rom.  voi.  II,  p.  1,  pag.  210).  Mirenii 
şi  clerul  din  alte  eparhii  sau  reprezentanţii  lor,  afară  de 
episcopi,  însă  nu  pot  participa  canoniceşte  la  alegerile  de 
episcopi.  Această  dispoziţie  canonică  e  şi  foarte  firească  şi 
logică.  Este  lucru  firesc  ca  pe  scaunul  episcopal  al  unei 
eparhii  să  fie  înălţată  o  persoană  binecunoscută  şi  agreată 
de  clerul  şi  poporul  eparhiei  vacante,  deoarece  legătura 
intimă  dintre  păstor  şi  păstoriţi,  statornicită  pe  baza  cunoa¬ 
şterii  reciproce  mai  îndelungate,  este  o  chezăşie  mult  mai 
sigură  pentru  o  păstorire  rodnică  chiar  şi  dacă  alţii  din 
alte  eparhii  ar  fi  mai  merituoşi  şi  ar  avea  o  mai  bună 
pregătire. 

Această  legătură  bazată  pe  dragostea  reciprocă  nu  poate 
fi  timbrată  de  regionalism  dăunător  intereselor  superioare 
bisericeşti.  Şi  prin  aceasta  nici  nu  sunt  excluşi  candidaţii 
din  alte  eparhii,  dar  aceştia  să  nu  caute  legătura  numai  în 
momentul  alegerii.  Apoi  dacă  se  iveşte  în  Biserică  o  va¬ 
loare  excepţională  este  de  presupus  că  această  valoare  nu 
rămâne  necunoscută  nici  în  faţa  membrilor  Adunării  epar¬ 
hiale  din  eparhia  vacantă,  întocmai  ca  şi  în  faţa  membrilor 
colegiului  electoral,  recrutaţi  toţi  din  Adunările  eparhiale  ale 
celorlalte  eparhii. 

Bisericii  din  Mitropolia  Ardealului  i  s’au  făcut  imputări 
de  regionalism  şi  sub  regimul  actual  de  alegere,  deoarece 
pe  când  celelalte  părţi  ale  Bisericii  au  primit  mai  mulţi  ie¬ 
rarhi  din  Ardeal,  reprezentanţii  Bisericii  din  Ardeal  s’ar  fi 
închis  cu  ziduri  chinezeşti  faţă  de  candidaţii  din  alte  părţi 
din  prilejul  alegerilor  recente.  Dar  nici  unul  dintre  ierarhii 
trecuţi  din  Ardeal  în  celelalte  părţi  ale  ţării  n'au  fost  aleşi 
sub  regimul  actual,  adecă  de  colegiul  electoral  al  Bisericii , 
ci  sub  regimul  vechiu,  de  un  colegiu  politic.  Deci  alţi  fac¬ 
tori,  decât  reprezentanţii  bisericeşti,  au  avut  cuvântul  hotă- 
rîtor  la  acele  alegeri.  Sub  regimul  actual  n’a  fost  ales  nici 
un  ardelean  în  alte  părţi  ale  ţării,  deci  cu  acelaş  drept  şi 

ardelenii  ar  putea  face  imputări  celorlalte  eparhii  că  s’au 
închis  cu  ziduri  chinezeşti.  Dacă  nu  avem  în  Ardeal  nici  un 
ierarh  din  alte  părţi,  totuşi  avem  alţi  clerici,  preoţi  în  pa¬ 
rohii  şi  profesori  la  Academiile  Teologice,  cari  au  fost  pri¬ 
miţi  cu  toată  dragostea  şi-şi  desvoltă  activitatea  lor  din  viaţa 
bisericească  în  cea  mai  bună  armonie  cu  ardelenii.  O  do¬ 
vadă  hotărîtoare  că  eparhiile  Ardealului  nu  ridică  bariere 
de  netrecut  Ia  hotarele  lor,  sunt  şi  alegerile  recente  de  epi- 
scopi  din  cele  patru  eparhii  ardelene.  Caransebeş,  Arad, 
Oradea  şi  Cluj.  La  nici  una  din  aceste  alegeri  n’au  fost 
aleşi  clerici  din  eparhia  respectivă  ci  din  celelalte  eparhii 
ale  Ardealului.  Aşadară  reprezentanţii  celor  patru  eparhii 
n’au  fost  conduşi  de  nici  o  consideraţie  locală  şi  tot  aşa 
de  bine  ar  fi  putut  fi  aleşi  şi  candidaţi  din  alte  eparhii  din 
restul  ţării. 

In  concluzie  dorim  ca  să  se  revină  la  forma  de  alegere 
din  Statutul  Şagunian  prin  Adunările  eparhiale  cu  rectifi¬ 
carea  ca  Ia  alegere  să  participe  şi  câţiva  înalţi  demnitari 
ai  ţării,  cari  ar  participa  Ia  alegere  nu  în  calitate  de  repre¬ 
zentanţi  ai  mirenilor  din  alte  eparhii,  ci  prin  cari  şi  ţara 
întreagă  îşi  va  spune  cuvântul.  Şi  pentru  ca  Biserica  să 
aibă  o  siguranţă  prealabilă  şi  mai  mare  că  vor  fi  alese 
numai  persoane  vrednice,  suntem  de  acord  ca  să  se  pri¬ 
mească  propunerea  păr.  Şesan  ca  la  Sf.  Sinod  să  existe 
o  lista  a  candidaţilor  de  episcop/',  care  se  va  întocmi  Ia 
Sf.  Sinod  pe  baza  propunerii  episcopilor  şi  Ia  cererea  can¬ 
didaţilor.  La  alcătuirea  acestei  liste  îşi  va  spune  cuvântul 
Biserica  întreagă  prin  Sf.  Sinod,  care  mai  are  dreptul  să  se 
pronunţe,  spunându-şi  eventual  chiar  şi  cuvântul  de  veto 
după  alegere  prin  examinarea  alegerii  şi  prin  cercetarea 
canonică.  La  alegerea  de  MitropoJiţi  ar  participa  şi  repre¬ 
zentanţii  clerului  şi  mirenilor  din  celelalte  eparhii,  cari  al- 
cătuesc  Mitropolia  vacantă.  Alegerea  de  episcopi  va  fi  pre¬ 
zidată  de  Mitropolit,  iar  alegerea  de  Mitropolit  o  va  prezida 
Patriarhul.  Credem  că  în  felul  acesta  s’ar  reveni  la  perfecta 
canonicitate  în  privinţa  alegerilor  de  episcopi. 

Art.  13  şi  14  tratează  despre  averea  rămasă  la  moartea 
episcopilor  şi  C.  C.  B.  propune  ca  la  art.  14  să  se  adauge 
dispoziţia  că  aceleaşi  dispoziţii  se  aplică  şi  pentru  episcopii 
retraşi  sau  trecuţi  la  pensie,  a  căror  avere  rămâne  episco- 

piei,  unde  au  servii  Păr.  V.  Şesan,  ţinând  seama  de  îm¬ 
prejurarea  că  ari-  15  din  lege  cuprinde  o  imprecizare  şi  o 
inexactitate,  dar  mai  ales  o  contrazicere,  nu  numai  între 
două  aliniate  ale  aceluiaş  art.  13,  ci  şi  cu  art.  15  din  lege 
şi  cu  art.  90  vechiu  din  statut,  cari  prevăd  că  averea  mo¬ 
nahilor  rămâne  întreagă  mănăstirii,  precum  şi  cu  tradiţia 
Bisericii,  propune  următoarea  formulare  a  art.  13  din  lege : 

„Prin  derogarea  dela  Codul  civil,  întreaga  avere,  lă¬ 
sată  de  Patriarh,  Mitropoliti,  Episcopi  şi  Arhierei  la  moartea 
lor,  dacă  a  provenit  din  venitele  patriarhale,  mitropolitane 
şi  episcopale,  trece  ca  succesiune  de  drept :  Patriarhiei,  Mi¬ 
tropoliei,  Episcopiei  în  toate  trei  cazurile,  în  înţeles  local, 
adecă  reşedinţa  şi  Biserica  Patriarhală,  Mitropolitană  şi 
Episcopală  unde  ei  funcţionau. 

Dacă  lasă  moştenitori  rezervatari,  ascendenţi,  descen¬ 
denţi  sau  ambele  categorii,  aceştia  toţi  la  un  loc,  succed 
numai  asupra  averii  lăsată  de  Patriarh,  Mitropoliţi,  Episcopi 
şi  Arhierei,  care  e  provenită  din  moşteniri  personale  şi  do- 
naţiuni  către  persoana  lor ;  altfel  şi  această  avere  revine  în 
întregime  Patriarhiei,  Mitropoliei,  Episcopiei  (în  înţeles  local), 
unde  ei  funcţionau.  împărţirea  moştenirei,  dacă  este,  între 
moştenitorii  rezervatari  se  face  după  normele  Codului  civil". 

Subsemnatul  ţinând  seama  de  motivarea  Păr.  Şesan 
expusă  în  studiul  său  la  VII  (pag.  137 — 141  din  „Candela"), 
este  întru  totul  de  acord  cu  această  propunere  cu  aceea 
ca  să  se  precizeze  că  averea  lăsată  se  va  adăuga  la  averea 
centrală  comună  a  Patriarhiei,  Mitropoliei  sau  Episcopiei, 
deoarece  potrivit  art.  27  din  lege  acestea  sunt  persoane 
juridice. 

De  asemenea  sunt  de  acord  şi  cu  propunerea  în  pri¬ 
vinţa  episcopilor  retraşi  la  mănăstiri,  că  adecă  să  se  facă 
distincţie  între  felurile  averilor  acestora.  Averea  economisită 
din  veniturile  episcopale  să  rămână  Episcopiei  unde  a  func¬ 
ţionat  episcopul,  dar  averea  moştenită  sau  primită  ca  dar 
personal,  dacă  o  duce  cu  sine  în  mănăstire,  trebue  să  ră¬ 
mână  proprietatea  mănăstirii,  în  care  a  trăit  până  la  sfâr¬ 
şitul  vieţii  sale. 

Art.  15  rămâne  nemodificat. 

La  Art.  16  şi  17,  cari  tratează  despre  instanţele  dis¬ 
ciplinare  şi  judecătoreşti,  C.  C.  B.  propune  reducerea  fo- 

Turilor  judecătoreşti  la  două  în  loc  de  trei  din  cauză  că 
aceste  foruri  sunt  prea  costisitoare  şi  fac  extrem  de  dificilă 
obţinerea  unei  sentinţe  definitive.  La  art.  16  C.  C.  B.  mai 
precizează  că  sub  clerici  se  înţeleg  preoţii,  diaconii  şi  cân¬ 
tăreţii.  Păr.  Şesan  este  de  acord  cu  reducerea  instanţelor 
de  judecată  la  două  dela  trei,  mofivându-şi  pe  larg  părerea 
sa  sub  III  (pag.  129 — 133  în  „Candela")  din  studiul  său, 
dar  totodată  face  propunerea  ca  instanţa  a  doua,  tribunalul 
spiritual  Mitropolitan  să  fie  compusă  nu  din  clerici  ci  din 
toţi  episcopii  sufragani  sub  preşidenţia  Mitropolitului.  Acesta 
din  cauza  că  sentinţele  forului  judecătoresc  eparhial  apro¬ 
bate  deja  de  episcop  nu  pot  fi  apelate  la  un  for  compus 
numai  din  clerici  şi  deci  instanţa  a  doua  peste  sentinţa 
episcopului  trebue  să  fie  un  sinod  episcopal.  Aşa  e  canonic. 
Subsemnatul  este  de  aceeaşi  părere.  Păr.  Şesan  mai  cere, 
cu  drept  cuvânt,  ca  cuvintele:  „şi  cântăreţi"  să  fie  înlocuite 
cu  „şi  celălalt  personal  bisericesc",  ca  în  art.  150  din  statut, 
deoarece  cântăreţii  nu  se  pot  număra  între  clerici.  Pentruca 
redactarea  acestui  articol  să  fie  cât  mai  clară,  mai  propun 
ca  în  aliniatul  al  treilea:  „mai  mărunte  Ia  protopopiat"  să 
se  întregească  astfel:  „mai  mărunte  la  judecătoria  proto¬ 
popiatului". 

Art.  18  rămâne  nemodificat. 

Art.  19,  20  şi  21  din  lege  tratează  despre  cheltuelile 
Bisericii  şi  ajutorul  statului.  S’a  stăruit  mult  pentru  modifi¬ 
carea  art.  19  şi  21  in  sensul  ca  cheltuelile  pentru  întreţi¬ 
nerea  Bisericii  şi  clerului  să  se  acopere  în  primul  rând  de 
către  stat,  iar  unde  Bisericile  au  averi  proprii,  statul  să 
acorde  ajutoare  numai  în  măsura,  în  care  aceste  averi  nu 
sunt  suficiente.  C.  C.  B.  propune  modificarea  art.  19  şi  21 
în  acest  sens,  precum  şi  suprimarea  art.  20  nu  mai  este 
actuală. 

Intre  timp  însă  s’a  şi  adus  o  lege  pentru  modificarea 
art.  19  şi  21,  publicată  în  Mon.  Oficial  Nr.  101  din  4  Maiu 
1936.  Iată  textul  ei : 

„Art.  19.  Cheltuelile  pentru  întreţinerea  cultului,  a  slu¬ 
jitorilor  şi  aşezămintelor  Bisericii  ortodoxe  se  vor  plăti  de 
către  stat,  care  va  scrie  în  bugetul  său  anual  sumele  tre¬ 
buitoare  atât  pentru  plata  salariilor  cât  şi  a  cheltuelilor 
materiale. 

Bisericile  cu  averi  proprii  fără  destinaţie  specială  la  1 
Aprilie  1936  vor  acoperi  toate  aceste  cheltueli  din  venitu¬ 
rile  lor.  In  cazul  când  aceste  venituri  acopere  numai  in 
parte  cheltuelile,  statul  va  plăti  diferenţa. 

Art.  21.  Slujitorii  Bisericii  şi  ai  aşezămintelor  sale  sunt 
funcţionari  publici.  Ei  se  vor  bucura  de  toate  drepturile  şi 
se  vor  supune  tuturor  obligaţiunilor  specificate  în  statutul 
funcţionarilor  publici  numai  în  ce  priveşte  plata  salarului. 

Normele  generale  de  plată  a  salariilor  vor  fi  fixate 
printr’o  lege  ulterioară.  Până  Ia  întocmirea  acestei  legi, 
normele  va  fi  cele  stabilite  prin  statele  de  serviciu,  cari 
însoţesc  bugetul  anual  al  statului". 

Urmează  acum  să  se  mai  facă  şi  legea  pentru  normele 
de  salarizare,  dar  mai  bine  ar  fi  dacă  normele  generale  de 
salarizare  s’ar  introduce  în  legea  pentru  organizarea  Bise¬ 
ricii,  aşa  cum  s’a  cerut  în  Congresul  National  Bisericesc 
în  sesiunea  din  1932.  Anume  pentru  personalul  bisericesc 
să  se  aplice  normele  de  salarizare  ale  corpului  didactic  de 
toate  gradele,  iar  pentru  personalul  administrativ  cele  care 
se  aplică  funcţionarilor  siatului.  Apoi  un  regulament  special 
va  stabili  normele  de  încadrare  tuturor  slujitorilor  Bisericii 
şi  ai  aşezămintelor  sale,  modalitatea  controlului  financiar  pe 
care  trcbue  să-l  exercite  statul,  precum  şi  normele  de  con¬ 
tribuţie  a  Statului  la  bugetele  parohiilor  cu  averi  proprii. 

Art.  22  rămâne  nemodificat. 

Art.  23,  24,  25  şi  26  tratează  despre  fondul  general 
Bisericesc  şi  despre  Eforia  Bisericii. 

C.  C.  B.  la  Ari.  23  propune  ca  între  izvoarele,  din 
care  se  va  alcătui  fondul  general,  să  fie  şi  cofa  de  cel 
pufin  l°/0  din  venitul  brut  al  fiecărei  parohii  şi  eparhii. 
După  redactarea  veche  Congresul  National  Bisericesc  avea 
să  stabilească,  din  caz  în  caz,  coia  pentru  fiecare  eparhie 
în  parte  asupra  veniturilor  ei.  Cred  că  mai  potrivită  este 
redactarea  veche,  deoarece  legea  are  să  cuprindă  principii 
si  norme  generale,  iar  nu  şi  amănunfe,  cari  se  pot  schimba 
la  intervale  scurte  şi  cari  sunt  de  competinţa  autorităţilor 
constituite  prin  lege.  Dacă  se  cere  stabilirea  cotei  prin  lege 
pentru  fondul  general  bisericesc,  tot  aşa  ar  putea  să  ceară 
şi  Mitropoliile,  Eparhiile  şi  chiar  Protopopiatele  ca  şi  în 

favorul  lor  să  se  fixeze  prin  lege  cotele,  cu  cari  au  să 
contribue  părţile  constitutive  ale  Bisericii,  cari  le  alcătuesc. 

La  art.  24  C.  C.  B.  ca  cei  doi  membru  ai  Eforiei  aleşi 
de  Congresul  National  Bisericesc  să  fie  aprobaţi  de  Patriarh. 
Păr.  Şesan  întrebându-se  dacă  Patriarhul  se  va  pune  eventual 
în  opoziţie  cu  Congresul,  în  cazul  când  cei  aleşi  nu  vor 
corespunde  aprecierii  lui,  şi  deoarece  aprobarea  ulterioară 
adeseori  ar  avea  numai  o  aparentă  de  superioritate,  propune 
înlocuirea  aprobării  cu  „recomandarea".  Subsemnatul  este 
de  acord  cu  propunerea  C.  C.  B.,  deoarece  crede  că  dacă 
pe  baza  principiului  ierarhic  legea  dă  episcopilor  dreptul 
de  aprobare  pentru  consilierii  eparhiali  aleşi  de  Adunarea 
eparhială,  apoi  nu  poate  fi  nici  un  motiv  pentru  care,  apli- 
cându-se  şi  aici  acelaş  principiu  ierarhic,  să  nu  se  dea  acest 
drept  şi  Patriarhului  în  privinţa  membrilor  Eforiei  şi  chiar 
şi  pentru  membrii  aleşi  ai  Consiliului  Central  Bisericesc. 

Păr.  Şesan  Ia  pag.  125  a  studiului  său  propune  ca 
consilierii  eparhiali  să  fie  chiar  numiţi  de  episcopi,  nu  numai 
aprobaţi.  Atunci  de  ce  să  nu  se  respecte  principiul  ierarhic 
şi  în  privinţa  membrilor  Eforiei  şi  a  Consiliului  Central,  căci 
aşa  ar  fi  consecvent.  Şi  care  ar  fi  situaţia  Patriarhului  dacă 
C.  N.  B.  nu  va  respecta  recomandarea  lui. 

Tot  la  art.  24  C.  C.  B.  mai  propune  modificarea  ca 
Eforia  să  aibă  dreptul  de  control  asupra  întregii  gestiuni  a 
tuturor  averilor  din  eparhii.  Aceasta  cu  motivarea  de  a 
dovedi  opiniei  publice  că  Biserica  are  grija  bunei  admini¬ 
strări  a  bunurilor  sale  şi  nu  se  sustrage  dela  control.  Exer¬ 
ciţiul  acestui  drept  de  control  însă  C.  C.  B.  propune  să  se 
stabilească  de  Consiliul  Central  Bisericesc  după  împrejurări 
şi  pentru  fiecare  caz  în  parte.  Păr.  Şesan  spune  că  este 
pentru  acest  control. 

Subsemnatul  este  de  părerea  ca  Eforia  să  rămână 
numai  cu  controlul  ce  l-a  avut  până  acum,  stabilit  Ia  pct. 
f.  şi  g.  art  24  (vechiu)  din  statut,  că  adecă  să  îngrijească 
şi  să  controleze  ca  la  eparhii  să  funcţioneze  un  serviciu  de 
cassă  şi  contabilitate  şi  să  observe  ca  eparhiile  să-î  prezinte 
socotelile  despre  întrebuinţarea  sumelor  primite  dela  sau 
prin  Eforie.  Anume  controlul  gestiunii  averilor  din  eparhii 
să  exercită  de  Adunările  eparhiale,  cari  lucrează  în  faţa 
opiniei  publice,  şi  cu  mai  mare  publicitate  decât  ar  ti  exer- 

citarea  controlului  din  partea  Eforiei.  Deci  nu  poate  fi  vorba 
de  sustragerea  dela  control.  Şi  apoi  ce  s’ar  întâmpla  în 
cazurile  de  coliziune  între  Eforie  şi  Adunarea  eparhială  în 
privinţa  exercitării  controlului,  având  ambele  foruri  dreptul 
de  a  exercita  controlul.  Dar  se  vede  că  nici  C.  C.  B.  nu 
ar  da  deplină  mână  liberă  Eforiei  pentru  controlul  la  eparhii, 
deoarece  adaugă  atenuarea  că  „exerciţiul  acestui  drept  de 
control  se  va  statornici  de  Consiliul  Central  Bisericesc  după 
împrejurări  şi  după  fiecare  caz  în  parte". 

Apoi  în  cazuri  de  daune  cauzate  în  averea  eparhiei  cei 
interesaţi  au  dreptul  de  apel  la  Consiliul  Central  Bisericesc 
potrivit  art.  26  din  Reg.  pentru  administrarea  afacerilor 
epitropeşti  din  1927.  Prin  urmare  cred  că  nu  este  cazul  să 
admită  acest  aliniat  nou  propus  de  C.  C.  B.  Ia  art.  24. 

C.  C.  B.  propune  un  nou  articol  26  şi  adecă :  „Eparhia 
care  ar  refuza  să  contribue  la  fondul  general  bisericesc  cu 
cota  stabilită  de  Congres,  perde  dreptul  susţinerii  ei  din  bugetul 
statului  potrivit  art.  19  şi  21  din  această  lege".  C.  C.  B.  spune 
că  această  dispoziţie  în  aparenţă  aspră  este  menită  să  acce¬ 
lereze  constituirea  acelui  fond  general  bisericesc,  care  ar 
pune  Biserica  ortodoxă  la  adăpost  de  orice  primejdie.  Dar 
credem  că  această  dispoziţie  nu  este  numai  în  aparenţă 
aspră  ci  mult  prea  aspră  decât  să  poată  fi  admisă.  Sanc¬ 
ţiunea  ar  avea  de  efect  denegarea  salariilor  tuturor  preoţilor 
şi  funcţionarilor  bisericeşti  precum  şi  a  ajutoarelor  pentru 
trebuinţele  materiale.  Dar  ar  fi  dureros  să  presupunem  că 
eparhiile  numai  de  frica  unei  sancţiuni  atât  de  drastice  ar 
putea  fi  convinse  a  contribui  cu  obolul  lor  la  formarea 
Fondului  general.  Şi  chiar  dacă  am  presupune  că  vre-o 
eparhie  cândva  din  motive  justificate  nu  ar  putea  să  con¬ 
tribue,  sau  şi  dacă  din  motive  nejustificate  nu  ar  contribui 
cu  cota  stabilită  de  Congres,  s'ar  putea  oare  admite  ca  din 
acest  motiv,  eparhia  respectivă  să  fie  pusă  în  imposibilitate 
de  a  mai  funcţiona  şi  să  se  anuleze  întreaga  viaţă  biseri¬ 
cească?  Căci  aceasta  ar  fi  efectul  acestei  sancţiuni.  Şi  cum 
pot  fi  pedepsiţi  toţi  preoţii  dintr’o  eparhie  pentru  un  act  al 
organelor  centrale  eparhiale?  înţelegem  dorinţa  de  a  acce¬ 
lera  constituirea  Fondului  general  dar  credem  că  nu  astfel 
de  constrângeri  este  calea,  care  duce  la  atingerea  scopului 
propus.  Altfel  nu  prin  acest  fond  va  fi  pusa  Biserica  noastră 

la  adăpost  de  orice  primejdie,  ci  prinlr’un  complex  de  multe 
alte  lucruri  de  alt  ordin,  mult  mai  importante  şi  mai  efec¬ 
tive,  decât  o  avere  materială,  cât  de  mare  ar  fi  aceasta. 

Cred  deci  să  se  suprime  acest  nou  articol. 

Art.  26  vechiu  rămâne  nemodificat. 

Urmează  art.  27 — 32  privitoare  la  averi,  beneficii,  bu¬ 
nuri,  taxe  de  cult,  etc.  La  art.  28  C.  C.  B.  adaugă  dispo¬ 
ziţia  că  „Patriarhia  are  singură  dreptul  de  a  imprima  în 
tipografia  cărţilor  bisericeşti  cărţile  de  ritual  şi  icoanele.".  Se 
creiază  deci  un  monopol  pentru  cărţile  de  ritual  şi  pentru 
icoane.  In  statut  între  atributiunile  Sf.  Sinod  avem  Ia  iit.  /.  din 
art.  3  şi  aceea  că  Sf.  Sinod  are  dreptul  de  „a  autoriza  tipărirea 
de  căr{i  bisericeşti  şi  de  icoane  religioase  pentru  trebuinţele 
cultului  ortodox",  prin  care  dispoziţie  sunt  luate  precauti- 
unile  necesare  spre  a  se  păstra  unitatea  cultului,  astfel  că 
propunerea  de  monopol  al  C.  C.  B.  poate  avea  în  vedere 
numai  interesul  material  al  tipografiei  cărţilor  bisericeşti, 
exciuzându-se  concurenta  altor  institutiuni  bisericeşti  de  ase¬ 
menea  natură.  De  ce  ar  fi  necesară  această  centralizare, 
prin  care  s  ar  tăia  dinir  odată  activitatea  unei  tipografii 
eparhiale  cu  vechi  tradiţii,  când  şi  acestea  pot  tipări  cărţi 
de  ritual  şi  icoane  aprobate  de  Sf.  Sinod? 

La  art.  29  C.  C.  B.  propune  să  se  adauge  întregirea 
canonică :  „Când  se  desfiinţează  o  Biserică  sau  i  se  schimbă 
destinaţia,  averea  ei  trece  la  episcopie,  care  o  va  întrebuinţa 
pentru  scopuri  bisericeşti".  De  asemenea  la  art.  30  adaugă: 
„Obiectele  rituale  sacre,  care  au  fost  în  uzul  Bisericii,  vor 
trece  la  muzeul  eparhial  oriunde  s’ar  afla". 

Art.  31  privitor  la  impozitele  pentru  cult  a  fost  modi¬ 
ficat,  lăsându-se  la  aprecierea  Bisericii  modatitatea  utilizării 
sumelor  rezultate  din  aceste  impoeite.  Pentru  ca  acest  ar¬ 
ticol  să  fie  şi  mai  clar  propun  următoarea  redactare: 

„Impozitele,  cari  s’ar  stabili  prin  lege  pentru  întreţi¬ 
nerea  şi  ajutorarea  Bisericii  în  genere  se  vor  vărsa  Ia 
Eforia  Bisericii,  punându-se  astfel  la  dispoziţia  Bisericii  Or¬ 
todoxe  Române  spre  a  fi  folosite  conform  destinaţiei". 

Urmează  un  nou  art.  32:  „Achizitiunile  de  bunuri  imo¬ 
bile  cu  titlu  gratuit  (donatiuni)  se  vor  comunica  Ministerului 
Cultelor". 

Art.  32  vechiu  rămâne  nemodificai. 

La  art.  33  şi  34,  cari  tratează  despre  învăţământul  re¬ 
ligios,  C.  C.  B.  nu  propune  nici  o  modificare.  Păr.  Şesan 
propune  însă  Ia  art.  33  adausul  ca  învăţământul  religios 
să  se  predea  „de  clerici  numiţi  de  organele  şcolare  în  în¬ 
ţelegere  cu  chiriarhul  local,  sub  controlul  Bisericii"  şi  numai 
în  caz  de  necesitate  să  se  poată  preda  şi  de  un  mirean 
în  mod  provizor,  tot  cu  aprobarea  chiriarhului. 

La  art.  34  despre  şcolile  pentru  formarea  clerului  şi  a 
cântăreţilor  nu  se  propune  nici  o  modificare.  Subsemnatul 
propun  un  mic  adaus:  „Programele  de  studii  şi  numirea 
profesorilor  se  vor  face  de  autorităţile  bisericeşti  potrivit 
unei  legi  speciale,  al  cărei  proiect  va  fi  întocmit  de  Sf. 
Sinod  de  acord  cu  Ministerul  Cultelor  şi  Ministerul  In¬ 
strucţiunii". 

Dar  Biserica  nu  se  poate  desinferesa  nici  de  învăţă¬ 
mântul  superior  dela  Facultăţile'  de  teologie,  din  absolvenţii 
cărora  se  recrutează  un  contingent  tot  mai  însemnat  al 
clerului  nostru.  Şi  dacă  Biserica  are  drepiul  şi  datoria  pri¬ 
mită  dela  întemeietorul  ei  divin  de  a  instrui  pe  toţi  membrii 
săi  în  învăţălurile  de  credinţă,  apoi  cu  aiât  mai  vârtos  are 
dreptul  şi  datoria  de  a-şi  avea  cuvântul  său  hotărâtor  şi  în 
privinţa  tuturor  insiiiuţiunilor  de  instrucţie  şi  educaţie  a  can¬ 
didaţilor  de  preoţi. 

Statutul  la  art.  3  pct.  j.  prevede  între  atribuţiunile  Sf. 
Sinod  şi  drepiul  de  „a-şi  da  asentimentul  Ia  numirea  pro¬ 
fesorilor  dela  Facultăţile  de  teologie  şi  a  supraveghea  în¬ 
văţământul  teologic  superior  din  punct  de  vedere  dogmatic". 
Un  caz  recent  a  dovedii  cu  dureroasă  experienţă  că  numai 
cu  aceste  dispoziţii  Biserica  nu  poate  avea  influenţa  ce  i 
se  cuvine  Ia  Facultăţile  teologice.  Prin  urmare  cred  ca  la 
acest  articol  să  se  adauge  un  aliniat  nou  în  privinţa  Fa¬ 
cultăţilor  de  teologie  de  cuprinsul  următor:  „La  Facultăţile 
de  teologie  se  pot  numi  profesori  numai  dintre  persoanele 
recomandate  de  Sf.  Sinod,  care  supraveghează  şi  învăţă¬ 
mântul  teologic  superior  din  punct  de  vedere  bisericesc, 
dogmatic  şi  canonic.  Profesorii  dela  Facultăţile  de  teologie 
sunt  supuşi  forurilor  disciplinare  judecătoreşti  bisericeşti 
pentru  cler  în  privinţa  tuturor  abaterilor  dela  legile  bîseri- 

ceşti.  Sentinţele  date  de  Biserică  împotriva  profesorilor  cari 
se  abat  dela  legile  bisericeşti,  şi  cari  sentinţe  necesită  mă¬ 
suri,  ce  nu  stau  în  compelinţa  organelor  bisericeşti  vor 
ii  executate,  la  cererea  Sf.  Sinod,  de  Ministerul  Instruc- 
ţiunu  . 

Ari.  35  şi  36  tratează  despre  preoţii  armatei,  spitalelor, 
orfelinatelor  şi  penitenciarelor.  C.  C.  B.  la  art.  36  propune 
adausul  corect  ca  preoţii  spitalelor  etc.  să  depindă  de  epis¬ 
copul  locului,  care  are  menirea  şi  dreptul  de  a-i  numi. 

La  art.  37  „despre  puterea  legală  a  statutului  şi  mo¬ 
dalităţile  eventualelor  modificări"  nu  se  propune  nici  o 
schimbare. 

Art.  38,  care  menţine  Congresul  Mitropolitan  din  Sibiu 
până  la  rezolvarea  afacerilor  comune  episcopiilor  Ardea¬ 
lului,  se  suprimă  cu  totul  de  C.  C.  B.  Motivarea  C.  C. 
B.-ului  spune  următoarele  despre  acest  articol :  „nu  mai  are 
sens  şi  ar  fi  în  contradicţie  cu  Art.  178  din  Statut.  Acest 
articol  (178)  prevede,  cum  e  şi  firesc,  că  Adunările  epar¬ 
hiale  din  Ardeal  existente  la  1925,  funcţionează  până  la 
expirarea  mandatului  lor  şi  apoi  se  constituesc  din  nou  odată 
şi  la  fel  cu  celelalte  din  întreaga  ţară,  pe  când  art.  38  pre¬ 
vede  că  Congresul  naţional  Ardelean  funcţionează  până  la 
rezolvirea  afacerilor  comune.  Cum  însă  pe  membrii  acestui 
Congres  îi  aleg  Adunările  eparhiale,  cari  constituindu-se  din 
nou,  aleg  pe  membrii  pentru  Congresul  Naţional  din  Bucureşti, 
este  evident  —  spune  motivarea  C.  C.  B.  —  că  Congresul 
din  Sibiu  nu  se  poate  constitui  din  nou  şi  deci  art.  38  nu 
are  sens“.  Şi  Păr.  Şesan  crede  că  esie  logică  această  mo¬ 
tivare. 

Subsemnatul  nu  este  de  această  părere,  deoarece  mo¬ 
tivarea  C.  C.  B.  nu  este  exactă.  Anume  art.  38  nu  este  de 
Ioc  în  contradicţie  cu  art.  178  din  Statut,  deoarece  membrii 
Congresului  din  Sibiu  nu  se  aleg  de  Adunările  eparhiale 
existente  la  anul  1925,  cum  spune  motivarea  C.  C.  B.,  ci 
membrii  acestui  Congres  se  a!eg  prin  vot  obştesc  în  Adu¬ 
nările  parohiale  de  totdeauna,  grupate  pe  circumscripţii  elec¬ 
torale,  precum  prevede  şi  acest  ari.  38  prin  dispoziţia  că 
Congresul  va  continua  să  funcţioneze  „cu  acelaş  mod  de 
constituire “  din  trecut.  Deci  expirarea  mandatului  Adună- 

rilor  eparhiale  existente  Ia  anul  1925  nu  împiedecă  şi  nici 
n’a  împiedecat  constituirea  din  nou  a  Congresului  din  Sibiu, 
care  s’a  şi  constituit  şi  după  expirarea  acelui  mandat.  Prin 
urmare  nu  există  nici  o  legătură  între  ari.  38  din  lege  şi  ari. 
178  din  Statut.  Un  motiv  de  desfiinţare  a  acestui  Congres 
Mitropolitan  şi  a  organului  său  executiv.  Consiliul  Mitro¬ 
politan,  ar  fi  numai  dacă  n’ar  mai  exista  afaceri  comune 
ale  episcopiilor  din  Mitropolia  Ardealului,  pentru  rezolvarea, 
cărora  s’au  menţinut  aceste  corporaţii  prin  art.  36,  ceeace 
nu  se  afirmă  de  C.  C.  B.  şi  nici  nu  este  cazul.  Până  când 
există  afaceri  comune  ale  episcopiilor  din  Ardeal  are  sens 
acest  articol,  care  deci  să  se  menţină  nemodificat. 

Dar  subsemnatul  vede  menţinerea  acestor  corporaţiuni 
mitropolitane  şi  prin  altă  prizmă.  Organizaţia  actuală  a  Bi¬ 
sericii  noastre  se  caracterizează  printr’un  centralism  accen¬ 
tuat  în  defavorul  organizaţiei  mitropolitane,  deşi  organizaţia 
mitropolitană  este  mult  mai  veche  decât  cea  patriarhală,  nu 
numai  la  noi,  ci  şi  în  toate  Bisericile  creştine.  Înainte  de 
constituirea  patriarhateîor  au  existat  numai  mitropoliile  ca 
organizaţii  superioare  eparhiilor,  şi  abia  mai  târziu  s’au 
format  unităţile  bisericeşti  mai  mari,  exarhatele  şi  patriar- 
hatele.  Sistemul  patriarhal  apoi  a  evoluat  în  dauna  celui 
mitropolitan,  reducându-se  atribuţiile  autorităţilor  mitropoli¬ 
tane  în  favorul  conducerii  centrale,  dar  credem  că  şi  în 
dauna  unei  mai  bune  administraţii  bisericeşti.  Căci  un  orga¬ 
nism  cu  cât  este  mai  mare,  cu  atât  reclamă  şi  organizaţie 
mai  complexă.  Apoi  mitropoliile,  din  cari  se  compune  Bi¬ 
serica  noastră,  formează  şi  unităţi  bine  distincte  deolaită  în 
urme  desvoltării  lor  istorice  îndelungate.  Nu  se  potriveşte 
pentru  toate  acelaş  şablon  de  organizaţie  şi  fiecăreia  ar 
trebui  să  i  se  dea  libertate  mai  mare  de  a  se  îngriji  de 
interesele  sale  locale  şi  speciale.  In  legea  noastră  actuală 
mitropoliile  sunt  prevăzute  numai  ca  instituţiuni  canonice  şi 
istorice.  Prin  propunerea  C.  C.  B.  de  a  se  suprima  ari.  156 
din  statut  se  desfiinţează  şi  umbra  de  sinoade  mitropolitane 
de  până  acum,  care  n’ar  trebui  suprimate,  ci  investite  cu 
mai  multe  atribuţiuni.  In  organizaţia  mitropolitană  mai  des- 
voltată  am  avea  o  punte  de  trecere  dela  eparhie  la  Patriarhat* 
şi  prin  urmare  o  reînviere  a  sistemului  mitropolitan  în 
cadrele  Patriarhatului  ar  fi  numai  în  interesul  superior 

bisericesc.  Un  începui  în  acesi  sens  pentru  Biserica  întreagă 
va  fi  forul  apelativ  dela  mitropolii  pentru  judecarea  cleri¬ 
cilor,  în  care  început  trebue  să  vedem  o  tendinţă  de  des¬ 
centralizare  binefăcătoare  şi  de  reînviere  a  organizaţiei  mi¬ 
tropolitane.  Nu  propun  ca  dela  acest  început  să  trecem  mai 
departe  şi  să  se  creeze  şi  celelalte  organe  reprezentative 
şi  executive  la  toate  mitropoliile,  atunci  când  se  propune  a 
se  suprima  şi  sinoadele  episcopeşti,  mitropolitane,  dar  cred 
că  nu  este  în  interesul  Bisericii  desfiinţarea  şi  a  celor  din 
fiinţă  în  Mitropolia  Ardealului,  cari  au  o  tradiţie  veche  şi 
un  trecut  glorios  în  viaţa  bisericească  şi  naţională,  peste 
care  nu  se  poate  trece. 

Art.  39—43  (vechi)  tratează  despre  fondul  bisericesc 
ortodox  român  al  Bucovinei.  La  Art.  44  nou  (42  vechiu) 
C.  C.  B.  propune  modificarea  ca  bugetul  anual  al  Fondului 
să  se  aprobe  de  o  comisie  compusă  din  un  delegat  al  Mi¬ 
nisterului  de  Agricultură  şi  domenii,  unul  al  celui  de  Culte 
şi  un  delegat  al  C.  C.  B.,  iar  la  art.  42  nou  (43  vechiu ) 
C.  C.  B.  propune  modificarea  ca  din  comisiunea,  care  va 
elabora  regulamentul  pentru  aplicarea  dispoziţiunilor  din  lege 
privitoare  la  Fond  să  facă  parte,  pe  lângă  reprezentanţii 
Ministerului  de  Agricultură  şi  Culte,  un  reprezentant  al 
C.  C.  B.,  iar  nu  al  Mitropoliei  Bucovinei,  cum  era  în 
vechiul  text. 

La  art.  43  n  (44  vechiu)  C.  C.  B.  a  adăugat  dispozi- 
ţiunea  că  pădurile  date  de  stat  pentru  folosinţă  episcopiilor 
să  se  exploateze  potrivit  unui  regulament  aprobat  de  C.  C. 
B.  şi  s’a  mai  prevăzut  că  şi  Patriarhia  are  dreptul  la  1000 
hectare  pădure. 

Art.  45,  ne  mai  fiind  nevoie  de  el,  s’a  suprimat. 

C.  C.  B.  propune  un  nou  art.  44,  în  care  se  prevede 
că  „Averile  Bisericii  din  Basarabia  administrate  până  acum 
de  o  Eforie  specială,  se  vor  împărţi  între  cele  trei  eparhii 
basarabene  pe  baza  propunerilor  făcute  de  o  comisiune 
compusă  din  trei  delegaţi  desemnaţi  de  episcopii  respectivi, 
lucrând  sub  preşedenţia  unui  delegat  al  C.  C.  B.  In  cazul 
când  nu  s’ar  cădea  de  acord,  sau  una  din  cele  trei  părţi 
ar  fi  nemulţumită,  va  hotărî  C.  C.  B.  ca  ultimă  instanţă". 
Acest  articol  nou  s’a  adăugat  din  cauza  conflictului,  ce 

există  între  cele  trei  eparhii  basarabene  pe  chestiunea  ave¬ 
rilor  bisericeşti  din  Basarabia.  Păr.  Şesan  propune  ca  acest 
articol  să  nu  intre  în  legea  prezentă,  care  cuprinde  dis¬ 
poziţii  generale  pentru  întreaga  Biserică,  pe  când  articolul 
respectiv  priveşte  o  chestiune  cu  totul  particulară  şi  care 
să  formeze  textul  unui  articol-lege  separat. 

Art.  46,  ultim  cu  textul:  „Toate  legile  şi  regulamentele 
contrarii  acestei  legi  şi  statutului  ei  sunt  şi  rămân  abrogate  “ 
—  rămâne  nemodificat. 

(Va  urma)  Gr.  NICOLAE  POPOVICI-ARAD 

BIRUINŢA  VREDNICIEI 

De  HORIA  TECULESCU 
Directorul  Liceului  de  băieţi  din  Sighişoara 

Sunt  aproape  30  de  ani  de  atunci . . . 

In  clasa  a  H-a  a  liceului  «Andrei  Şaguna“  din  Braşov 
apare  un  nou  coleg,  speriat  o  clipă  de  svăpăierile  neastâm¬ 
părului  nostru,  al  celor  mai  vechi  şi,  deci,  mai  îndrăsneţi. 
Tinereţea,  stăpânită  de  sinceritate,  ne-a  îmbiat  repede  la 
împrietinire.  Privirile  noastre  s’au  întâlnit  abia  de  câteva 
ori  şi  sufletul  ni  s’a  deschis.  . 

Faptul  că  învăţase  întâia  clasă  Ia  un  liceu  unguresc  şi 
răspundea  fluent  Ia  limba  maghiară,  ne-a  trezit  admiraţia. 
Apoi,  am  fost  nevoiţi  să  observăm  că  băiatul  ăsta  cumpănit 
ne  dă  de  gândit  şi  la  celelalte  studii.  Se  părea  un  adversar 
periculos,  dar  ne-a  devenit  un  bun  prieten,  căci  nimic  din 
trufia  celui  care  ştie  mai  mult  nu-I  stăpânea.  Dimpotrivă, 
săritor  la  necazuri  şi  surprinzător  de  cald  în  privire,  el  îşi 
asigură  în  grabă  prietenia  tuturor  colegilor.  Şi,  dacă  L. 
Blaga,  neputându-şi  stăpâni  ironia  la  adresa  neputinţei  pre¬ 
tenţioase,  era  temut  şi  respectat,  N.  Colan  era  iubit  de  toţi. 

Fără  să-şi  dea  seama,  el  se  făcea,  încă  de-atunci,  tu¬ 
turor  toate,  lăsând  să  se  întrevadă  misiunea  lui  de  azi. 

Aşa  l-am  observai  7  ani  de  zile.  Nu  numai  ca  elev 
harnic,  răspunzând  limpede  la  orice  lecţie  banală,  ci  ca 
tânăr  care  ştia  să  dăruiască,  la  societatea  literară,  ceva  din 
prisosinţa  sufletului.  Nu  mai  ştiu  titlul  unei  nuvele  care  pro¬ 
vocase  o  aprinsă  discuţie,  dar  o  adiere  de  parfum  de  viorele 
păstrez  în  amintire  şi  astăzi. 

Toamna  anului  1914  ne-a  întâlnit  din  nou,  la  Sibiu. 
N’aş  putea  spune  că  ioţi  aveam  pasiunea  răsfoirii  Bibliei 
lui  Şaguna.  Dar  amicul  Colan  era  un  zelos  cetitor  al  scri¬ 
sului  „cu  potcoave"  şi  poate  numai  plăcerea  lecturii  cro¬ 
nicarilor  a  fost  la  aceeaş  înălţime,  dovadă  pseudonimul  lui, 
„Neculce",  cu  care  începuse  să  iscălească  cronicile  din 
„Revista  Teologică",  de  sub  conducerea  celui  mai  apreciat 

şi  mai  iubii  profesor,  N.  Bălan.  Societatea  literară  „Andrei 
Şaguna"  trezia  închinarea  adâncă  a  celor  cu  o  vocaţie 
pentru  cuvântul  lui  Hristos,  iar  N.  Colan  era  şi  aci  mereu 
prezent. 

Furtuna  marelui  răsboi  l-a  purtat  prin  Basarabia,  con¬ 
tribuind  şi  acolo  la  răspândirea  luminii,  prin  colaborarea 
la  „România  Nouă".  Pentru  completarea  cunoştinţelor  i-au 
slujit  anii  de  temeinică  pregătire  la  universitatea  din  Bucu¬ 
reşti  şi  spre  ’ncoronare,  studiile  speciale  de  teologie  făcute 
în  Germania. 

Acum,  tânărul  teolog,  profesor  şi  rector  al  Academiei 
din  Sibiu,  observat  de  ochiul  ager  al  arhiereului  înţelept 
Nicolae  îşi  pune  plugul  în  brazdă  şi  ar§  adânc... 

După  aproape  20  de  ani  da  muncă,  iată  biruinţa  vred¬ 
niciei:  cărturarul  transfigurat  de  înalta  misiune  a  evanghe¬ 
liei  lui  Hristos  e  astăzi  episcop  al  Clujului.  Şi  iată  cum  îşi 
înţelege  el  misiunea:  „Se  spune  că  preotul  trebue  să  fie 
îngerul  satului.  Atunci  vlădica  trebue  să  fie  arhanghelul 
unui  colţ  de  ţară,  vestitorul  evangheliei  Iui  Hristos  şi  al 
mântuirii  naţiei  româneşti  cu  cuvântul,  cu  fapta  şi  cu  pilda 
vieţii  sale". 

Calităţile  noului  arhiereu  fiind  cunoscute,  iar  idealul 
lui  aşa  de  limpede  precizat,  spre  episcopia  ortodoxă  din 
Cluj  putem  privi  cu  linişte  şi  cu  încredere.  Arhanghelul  pă¬ 
zitor  e  de-acum  acolo  şi  el  crede  în  „destinul  de  mărire  a 
neamului,  sub  domnia  Regelui  Carol  Il-lea",  şi  acestui  crez 
îşi  va  închina  viaţa. 

Acum  începe  zidirea  cea  mare  la  Cluj,  în  oraşul  uni¬ 
versităţii,  care  trebue,  alături  de  biserică,  să  afirme  şi  ju¬ 
stifice  prin  fapte  de  cultură  drepturile  noastre  de  stăpânire 
asupra  acestui  pământ,  căci  nu-i  de-ajuns  să  se  îndrepteze 
turnurile  mândrei  catedrale  spre  cer,  ci  e  de  mai  mare 
preţ  înălţarea  sufletelor  spre  Dumnezeu. . .  iar  vrednicia 
cinstită  va  birui  din  nou. 

BISERICA  ORTODOXĂ  LA  SERBĂRILE  JUBILARE  ALE  „ASTREI* 

La  serbările  jubilare  ale  „Astrei*  ce-au  avut  loc  în  Blaj,  Bise¬ 
rica  noastră  ortodoxă  a  fost  dăruită  de  Dumnezeu  cu  o  zi  de  mare 
mângâiere  şi  bucurie  duhovnicească.  Iniţiatoare  a  vrednicei  „Aso- 
ciatii*  prin  marele  şi  neuitatul  ei  ierarh,  Andrei  Şsguna,  luptătoare 
neobosită  pentru  cultura,  pentru  unitatea  şi  libertatea  poporului  nostru, 
—  recunoaşterile  din  „ziua  Asfrei*  de  cari  s’a  împărtăşit  cu  îmbel- 
şugere  din  pariea  înţeleptului  Suveran  al  neamului  românesc,  au  venit 
ca  sub  impulsul  misterios  al  dreptăţii  divine  ce  nu  întârzie  niciodată 
prea  mult  sa  dea  fiecăruia  ceeace  i  se  cuvine. 

Ne-a  fost  dat  astfel  să  privim  cu  ochii  înlăcrimaţi  de  bucurie, 
revărsându-se  chiar  în  cetatea  Blajului  cea  mai  bogata  slavă,  cea 
mai  strălucitoare  apoteoza  peste  Biserica  care  a  luptat  suferind 
pentru  scumpul  ei  popor  şi-a  suferii  fără  cârtire  şi  fără  să  bală  azi 
monedă  din  meritele  ei. 

Bucuria  a  început  din  biserica  ortodoxă  care  se  ridică  falnic 
şi  fermecător  în  cel  mai  dominator  loc  al  Blajului,  străjuind  Câmpia 
libertăţii  lui  Şaguna  şi  a  lui  Avram  lancu.  E  aşa  de  scumpă  această 
biserică  din  Biaj.  Din  primul  moment  sufletul  ţi  se  contopeşte  cu 
ea,  de  nu-1  mei  poţi  despărţi.  E  un  colţ  duios  al  Blajului  şi  al  su¬ 
fletului  ortodox;  în  fiecare  moment  te  întorci  iarăş  la  ea  ca  la  o 
valră  părintească,  ca  la  o  mamă  care  te  primeşte  cu  bucurie. 

Şi  mai  duioasă  şi  mai  frumoasă  a  fost  în  dimineaţa  de  Duminecă 
20  Sept.  îmbrăcată  toata  în  covoare  şi  verdeaţă  era  ca  o  coborâre 
densă  a  românismului  celui  mai  autentic,  mai  plin  de  vraja  tradiţiei. 
Slujba  sf.  liturghii,  săvârşită  de  un  sobor  de  preoţi,  în  frunte  cu  P. 
S.  Sa  Nlcolee  al  Orăzii,  în  prezenja  întregei  ierarhii  ortodoxe  ardelene 
şi  a  celui  mai  ales  public  inieiecfual  din  tot  Ardealul,  predica,  pel- 
piiantă  de  românism,  a  P.  S.  Nicoiae,  au  fost  preludiul  marilor  bu¬ 
curii  ce  aveau  să  urmeze.  O  parte  din  corul  mixt  al  şcoalel  normale 
din  Sibiu,  sub  conducerea  maestrului  T.  Popovici,  dădea  răspunsurile. 

La  ora  10  şi  ceva  se  aud  pe  sirăzi  uralele  poporului:  sosea  M. 
S.  Regeie.  Înalţii  prelaţi,  în  frunie  cu  I.  P.  S.  Sa  mitropolitul  Nicoiae  şj 
preoţii  în  odăjdii  ies  în  uşa  bisericii  întru  întâmpinare.  Mulţimea  aşieaptă 
înfiorată.  M.  Sa  Regele  şi  Măria  Sa  Marele  Voevod  Mihai,  însoţiţi  de 
I.  P.  S.  Sa  Nicoiae,  apar  sprinienl,  zâmbitori,  înir’o  dispoziţie  feri- 
ciiă.  Inlre  Auguşiii  nou  veniţi  şi  mulţimea  din  biserică  se  stabileşte 
un  simţit  circuit  de  comuniune  sufletească.  Credincioşii  îi  pierd  din 
ochi  de  dragi.  M.  Sa  se  bucură  de  mulţumirea  şi  satisfacţia  ce  se 
citeşte  pe  feţele  tuluror.  Regele  nosiru  iubit,  Regele  nostru  ortodox 

ca  şi  noi,  se  închină  cu  noi  în  faţa  aceluiaşi  allar,  la  care  oficiază 
acum  slujba  invocării  Duhului  sfânt,  I.  P.  S.  Sa  Nicolae.  Simţim  pe 
M.  Sa  înfrăţit  cu  noi  în  acest  colj  duios  al  sufletului  românesc  care 
este  biserica  ortodoxă  ce  se  ridică.  Ortodoxia  îşi  face  intrarea  în 
Blaj,  cu  prestigiul  falnic  de  Biserică  a  neamului  şi  a  tării. 

După  încheerea  sfintei  slujbe  religioase,  iumea  ortodoxă  se  duce 
In  Palatul  cultural  unde  are  să  se  |ină  şedinţa  festivă  a  „Astrei*.  La 
11 1  /2  îşi  face  aparijia  M.  Sa  Regele  şi  Măria  Sa  Marele  Voevod  Mihai, 
întovărăşiţi  de  înalţii  prelaţi  ai  celor  două  Biserici  şi  de  membrii 
guvernului.  Salutat!  cu  urate  nesfârşite  M.  Sa  şi  Marele  Voevod 
împreună  cu  toată  suita  iau  loc  pe  scena  sălii  la  masa  prezidenţială. 

Nu  mai  amintim  de  celelalte  discursuri  frumoase  ce  s’au  ţinui. 
Ele  au  fost  publicate  în  ziare.  Ne  oprim  numai  asupra  cuvântării  M. 
Sale  Regelui,  plină  de  cea  mai  substanţială  cugetare  şi  de  cea  mai 
perfectă  înţelegere  şi  dragoste  pentru  realităţile  şi  postulatele  actuale 
ale  Românismului  şi  asupra  cuvântării  de  caldă  iubire  de  neam  a  1. 
P.  S.  nostru  mitropolit  Nicolae,  cari  au  dai  pecetea  lor  îniregei  ser¬ 
bări,  cari  au  fixat  sensul  acestei  zile.  Cu  superioară  înţelegere  a 
semnului  sub  care  a  siai  „ziua  Astrei6,  luminată  de  prezenta  Suve¬ 
ranului  animator  al  energiilor  neamului  sub  toate  raporturile,  I.  P.  S. 
Sa  Mitropolitui  nostru  a  afirmat  cu  glas  de  arhanghel  postulatul  că 
precum  în  trecui  sufletul  neamului  a  rămas  unul  şi  nedespărţit,  măcar 
că  ne  despărţeau  hotare,  iof  aşa,  ba  cu  atât  mai  mult  el  trebue  să 
rămână  de  aci  înainte  unul.  Cele  patru  puncte  deosebiioare  nu  au 
reuşit  să  pătrundă  din  conştiinţa  livrească  a  câtorva  teologi  în  adân¬ 
cimile  de  fond  ale  sufletului  românesc,  ca  să  devină  puncte  despăr¬ 
ţitoare  de  fraji,  hiatusuri  înire  două  părţi  ale  neamului.  Trupul  şi 
sufletul  naţiunii  este  unul  ca  şi  frupul  lui  Hrislos,  şi  aşa  va  rămânea 
în  veci,  căci  e  voia  lui  Dumnezeu  ca  iot  ce  e  organic  una  să  nu 
poată  fi  divizat.  Pasiunea  aceasta  pentru  păstrarea  unită{ii  şi  origi¬ 
nalităţii  sufletului  românesc  a  fost  scumpă  totdeauna  Bisericii  orto¬ 
doxe  ardelene.  Nu  o  pasiune  sectară  pentru  binele  propriu,  în  nepă¬ 
sare  de  interesele  totalitare  ale  neamului,  a  fosi  cea  care  a  stăpânii 
şi  stăpâneşte  Biserica  ortodoxă.  Ea  a  mânai  pe  Şaguna  să  întemeieze 
„Astra"  pentru  a  preîntâmpina  depărtarea  între  fra|i,  ea  a  mânat  pe 
mitropolitul  Mefianu  să  meargă  în  1911  la  jubileul  de  50  de  ani  al 
„Astrei"  la  Blaj,  nesocotind  gândul  că  această  fapfă  ar  putea  fi 
interpretată  înir'o  lumină  pujin  favorabilă  Bisericii  oriodoxe.  Ea  a 
mânai  pe  actualul  mitropolii  să  facă  acelaş  gest  de  largă  genero¬ 
zitate  şi  să  spună  memorabilele  cuvinte :  „La  1848,  mitropolitul 
Andrei  Şaguna  a  venit  la  memorabila  adunare  de  pe  Câmpia  liber¬ 
tăţii,  iar  la  1911,  cu  ocazia  aniversării  semicentenarului  „A şirei*, 
tot  octogenarul  mitropolit  Ioan  Mefianu  a  venit  Ia  Blaj  de  sigur 
cu  conştiinţa  superioară  că  erau  chemaţi  să  reprezinte  ori  unde 
şi  astfel  şi  aici  în  colaborarea  fraţilor  de  acelaş  sânge  şi  de 
aceeaş  limbă  aspiraţiile  integrale  ale  naţiunii  române 

Dar  ceeace  a  fost  unic  la  Blaj  de  asiădaiă,  a  fost  recunoaşterea 
din  partea  M.  Sale  a  acestei  superioare  detaşări  de  egoism  a  Bise- 

ricii  ortodoxe.  Cuvântul  M.  Sale  a  fost  aproape  întreg  o  regală  con¬ 
firmare  a  I.  P.  S.  S.  mitropolitului  nostru  pentru  punctul  de  vedere 
pe  care  l-a  exprimat  şi  pentru  dragostea  ce-L  animă  pentru  unitatea 
indestructibilă  a  sufletului  românesc.  Vorbind  întâi  de  meritul  covâr¬ 
şitor  al  mitropolitului  Şaguna,  a  cărui  elev  indirect  prin  dascălii 
Cionca  şi  Murgoci  s’a  mărturisit,  şi  trecând  apoi  la  cuvintele  I.  P. 
S.  Sale  mitropolitului  nostru,  pe  care  le-a  aprobat  întocmai  cu  mare 
bucurie,  ML  Sa  Regele  şi-a  dovedit  o  mare  putere  de  pătrundere 
arătând  că  vede  continuitatea  de  linie  a  Bisericii  ortodoxe  ardelene 
dela  primul  ei  mitropolit  până  la  cel  de  astăzi.  Biserica  noastră 
trebue  să-şi  sape  cu  mândrie  în  conştiinţă  cuvintele  M.  Sale  Regelui. 
Vorbind  de  dascălul  Cionca  M.  Sa  a  spus: 

„ Adăpat  la  marile  credinţe  naţionale  ale  Mitropolitului  Şaguna, 
el  a  infiltrat  în  sufletul  Suveranului  României  de  astâzi,  idealul  câ 
Românii  sunt  un  singur  neam  nedespărţit  pe  vecie“. 

Dar  nu  numai  prin  cuvin  ie  şi-a  arătat  M.  Sa  muljumirea  şi 
aprobarea  pentru  opera  şi  pentru  direcţia  sufletească  a  Bisericii 
neamului,  ci  şi  prin  alte  înalte  gesturi  regale.  După  şedinţa  festivă 
a  .Astrei*,  în  reşedinţa  mitropoliei  din  Blaj,  M.  Sa  îmbrăJişându-L 
pe  I.  P.  S.  Sa  mitropolilul  nosiru,  a  îmbrăţişat  în  persoana  1.  P. 
S.  Sale  întreaga  Biserică  ortodoxă  din  Ardeal,  marea  luptătoare  şi 
mucenică  a  neamului.  Acela ş  înţeles  îl  vedem  şi  în  înalta  decorajie 
.Meritul  Cultural  clasa  I‘  pe  care  a  acordat-o  M.  Sa,  1.  P.  S.  Sale 
la  masa  care  a  avut  loc  după  aceea. 

SIRE,  Biserica  ortodoxă  din  Ardeal  Vă  mulţumeşte  din  adâncul 
inimii  pentru  marea  satisfacţie  sufletească  pe  care  I-aJi  acordai-o 
în  20  Septemvrie,  la  Blaj.  Dr.  D.  STĂNtLOAE 


*  FRANCMASONERIA  LA  STÂLP 

Nici  prin  gând  nu  ne  trece  să  tăgăduim  cumva  că  în  socie¬ 
tatea  românească  de  astăzi  nu  s'ar  pune,  masiv  şi  răspicat,  problema 
orientării  noastre  spre  românismul  pur,  tradiţionalist,  autentic,  aşa  cum 
l-a  văzut  geniul  lui  Eminescu,  aşa  cum  i-a  predicat  sfânta  mânie 
paulesciană  împotriva  tuturor  mărfurilor  de  import  care-i  împestri¬ 
ţează  şi-i  pocesc  fiinţa,  aşa  cum  îl  încheagă  în  văpaia  dragostei  de 
neam  Nichifor  Crainic  bunăoară.  Dimpotrivă !  Suntem  în  pragul  unei 
convertiri  totale,  unei  întoarceri  ca  cea  a  fiului  pierdut  din  evanghelie, 
spre  valorile  cari  ne-au  zidii  dealungul  veacurilor  epica  noastră 
rezistentă  etnică:  Biserica  şi  Naţiunea.  Cele  aproape  două  decenii 
de  împreună  vieţuire  a  tuturor  Românilor  ajunşi  în  tarei  făgăduinjii, 
ne-au  arătat  cu  o  dramatică  violentă  că  în  trupul  României  rotunjite 
peste  cele  opt  sute  de  mii  de  cruci  de  eroi  încă  nu  s'a  sălăşluit 
acel  suflet  uniiar  care  să  ne  acordeze  cadenţa  bătăilor  inimii  cu 
graiul  gliei  strămoşeşti  şi  cu  chemările  cerului  care  ne-a  ocrotit 
totdeauna.  Un  duh  proiivnic  contopirii  noastre  sufleteşti  muşcă 
fără  odihnă  din  trupul  neamului.  Cunoaştem  câteva  din  slujile  sale 

viclene.  Ete  lucrează  pe  categorii  sociale.  Jos,  în  pătura  ţărănească, 
operează  ca’n  codru  sectele;  între  muncitori,  dă  asalt  comunismul; 
sus,  în  pătura  cultă,  conrupe  francmasoneria. 

Acesteia  din  urma  nu  i  se  poate  tăgădui  o  râvnă  specială  întru 
frângerea  solidarităţii  noastre  naţionale.  Francmasoneria  lucrează  la 
pulverizarea  temeliei  statelor  naţionale  şi  creştine.  Intru  îndeplinirea 
scopului  său,  ea  merge  pe  două  căi  paralele  şi  sigure:  distrugerea 
naţiunii  şi  distrugerea  bisericii  creştine. 

Prin  glasul  unui  singur  om  —  Nicolae  Paulescu  —  primejdia 
a  ajuns  la  urechile  tării.  Discipolii  săi,  grupaţi  în  jurul  „Buletinului 
Antiiudeomasonic*  şi  «Calendarului*  au  strigat  metodic  şi  insistent 
că  ne  înecăm  de  nu  alungăm  din  vreme  hiara  cea  cu  muile  capete 
de  pe  plaiurile  noastre.  Ştim  cum  a  plătit  acesta  din  urmă  cutezanţa 
de-a  fi  tulburat  sinistrele  liturghii  lueiferiene.  Această  tradiţie  anti- 
masonică  a  fost  reluată  anul  trecut,  cu  sfântă  violentă,  de-o  revistă 
cu  un  nume  năprasnic  ca  adevărul,  „Sfarmă-Piatră*,  care  a  isbutit 
să  strângă  alături  de  vajnicii  luptători  naţionalişti  Nichifor  Crainic  şi 
Al.  Gregorian,  un  braţ  de  condee  ascujtfe  ale  unor  tineri  cu  cugete 
curate  ca  rouă  dimineţii.  După  ce-a  isbit  săptămână  de  săptămână  „în 
toate  burjile  cu  şor{uri“,  sora  de  cruce  a  „Gândirii*  —  cum  i  se  mai 
spune  —  a  poftit  la  o  spovedanie  înaintea  {arii  întregi  un  mănun- 
chiu  dintre  cele  mai  reprezentative  personalităţi  ale  Bisericii  şi  cul¬ 
turii  româneşti,  ca  să  se  rostească  asupra  francmasoneriei.  In  acest 
scop,  „Sfarmă-Piatră"  a  formulat  următoarele  întrebări: 

1.  A{i  fost  şi  sunte{i  francmason,  sau  aţi  fost  şi  nu  mai  sunteji, 
sau  nici  n’aji  fost  şi  nici  nu  suntefi?  2.  Care  este  opinia  Domniei 
Voastre  despre  francmasonerie?  3.  Credeţi  că  esie  vre-o  deosebire 
între  Loja  Naţională  şi  Marele  Orient  ?  4.  Cine  dirijează  activitatea 
masoneriei.  5.  Credeţi  că  pot  fi  membri  ai  francmasoneriei  preoţii, 
magistraţii  şi  ofiţerii?  6.  Este  compatibilă  calitatea  de  mason  cu 
acea  de  luptător  naţionalist  ?  7.  Sunteji  pentru  desfiinţarea  masoneriei? 

Din  buchetul  puţinilor  curagioşi  —  tot  atâtea  conşliin|e  curate 
—  cari  au  zorit  să  dee  cuvânt  de  povată  tării  întregi,  noi  repro¬ 
ducem,  fără  alt  comentar,  răspunsurile  I.  P.  S.  Miiro polii  Nicolae  al 
Ardealului  şi  a  P.  S.  Episcop  Nicolae  Colan  al  Clujului. 

Iată  pe  cel  dintâi: 

1.  N’am  făcut  parte  niciodată  şi  nu  fac  nici  astăzi  din  aso¬ 
ciaţia  numită  francmasonerie . 

2,  Consider  francmasoneria  un  mare  pericol  pentru  neam  şi 
pentru  credinţa  creştină.  Concepţia  ei  despre  lume  şi  despre  om 
e  diametral  opusă  ideii  creştine  şi  naţionale,  ducând  la  o  perpetuă 
turburate  a  ordinei  sociale  şi  la  un  amoralism  iresponsabil  şi 
anarhic.  Persoana  omenească  nu  e  pentru  francmasonerie  o  rea¬ 
litate  independentă  şi  perzistentă  tn  veac,  ci  o  mască  trecătoare 
a  unei  forţe  universale ,  aceeaş  tn  toate,  care  ea  lucrează,  ră- 
mânându-ne  nouă  doar  iluzia  personalităţii,  a  responsabilităţii  şi 

<t  oarietâfli  dela  om  la  om  şi  dela  neam  la  neam;  o  iluzie  care 
incetează  prin  moarte,  când  flacăra  care  a  palpitat  o  clipă  în  noi 
recade  tn  marele  foc  cosmic  pentru  a  recent  apoi  sub  alte  măşti, 
numite  persoane. 

Francmasoneria,  cu  concepţia  ei  panteist-naturalistă  despre 
lume,  e  un  adversar  al  ideii  naţionale,  netnţelegând  sensul  şi  va¬ 
loarea  eternă  a  fiecărei  naţiuni,  unică  şi  ireductibilă  tn  originali¬ 
tatea  ei.  De  aceea  francmasoneria  e  internaţională,  iar  atitudinea 
similară  faţă  de  persoana  omenească  o  duce  spre  comunismul 
anulator  al  principiului  personal. 

Francmasoneria  nu  cunoaşte  motive  mai  serioase  peniru  o 
vieţuire  morală,  neadmiţând  nemurirea  personală.  De  altfel,  ea 
însăşi  se  declară  pur  umană,  repudiind  orice  credinţă  tn  ajutorul 
dumnezeiesc  şi  reducând  astfel  ciaja  omenească  la  un  naturalism 
limitai  între  legi  im  afabile. 

Francmasoneria  manifestă  faţă  de  creştinism  o  ostilitate  ca¬ 
tegorică.  Sunt  cunoscute  măsurile  duşmănoase  pe  cari  le-a  luat 
francmasoneria  tmpotrica  Bisericii  şi  preoţtmei  tn  statele  tn  cari 
a  ajuns  atotputernică,  iar  opiniile  ei  profund  jignitoare  la  adresa 
Bisericii  şi  a  preoţime /  au  fost  date  la  ioeafă  tn  repeţite  rânduri 
de  oameni  cari  s’au  ocupat  o  oiaţă  tntreagă  cu  demascarea  ei. 

3.  Nu  cred  că  există  ore-o  deosebire  reală  tntre  Loja  Na¬ 
ţională  şi  Marele  Orient.  Aceasta  s’a  dooedit  cu  documente  tn 
puţina,  dar  temeinica  noastră  literatură  antimasonicâ  recentă.  Cum 
ar  fi  naţională  şi  ereştinâ  Loja  Naţională  care  tşi  are  şi  ea  evreii 
ei,  e  drept  mai  puţini  decât  Marele  Orient?  Numai  legătura  strânsă 
tntre  ambele  explică  zelul  cu  care  presa  evreiască  sprijină  pe 
reprezentanţii  Lojii  Naţionale,  ca  şi  acea  numită  „filosofie*  străină 
şi  opusă  creştinismului  pe  care  fruntaşii  ei  o  afişează. 

4.  Numele  căpeteniilor  celor  mai  tnalte  ale  francmasoneriei 
sunt  ţinute  tn  secret.  Dar  e  cunoscut  că  evreii  sunt  prezenţi  în 
toate  lojile  In  mare  număr  şi  sunt  factorii  cei  mai  hotărâtori  în 
francmasonerie.  In  trecutul  apropiat  conducătorii  cei  mai  de  oază 
■ai  francmasoneriei  au  fost  evreii.  De  altfel,  francmasoneria  e  tn 
strânsă  dependenţă  de  organizaţia  B' hai  Berith,  o  francmasonerie 
pur  evreiască.  Membrii  evrei  ai  francmasoneriei  fac  parte  şi  din 
lojile  B’nai  Berith,  ah  cărei  idei  le  aduc  tn  lojile  francmasone. 
Toată  nomenclatura  din  ritul  francmason,  fiind  evreiască,  dove¬ 
deşte  iarăşi  marea  influenţă  a  evreilor  tn  francmasonerie. 

5.  Nici  preoţii.  Rid  magistraţii  şi  nici  ofiţerii  nu  pot  fi  membri 
di  francmasoneriei.  In  ce  priveşte  pe  preoţi  imposibilitatea  de  a 
aparţinea  francmasoneriei  este  evidentă,  dat  fiind  caracterul  anti¬ 
creştin  al  ei.  Magistraţilor  şi  ofiţerilor  ie  impune  să  nu  facă  parte 
* din  loji,  nu  numai  calitatea  lor  de  români  şi  de  creştini,  ci  şi  faptul 
că  ei  trebuie  să  împlinească  poruncile  autorităţii  legale,  la  ceeace 
s  au  obligat  prin  jurământ,  iar  francmasoneria  îi  obligă  tot  prin 
jurământ,  să  împlinească  .ordinele  uuor  autorităţi  ne  legale,  oculte. 

ordine  cari  cu  siguranţă  vin  adeseori  tn  conflict  cu  ordinele  auto¬ 
rităţilor  legale,  dat  fiind  că  terenul  de  frunte  pe  care  lucrează 
francmasoneria  este  cel  politic.  Un  stat  ai  cărui  slujitori  ascultă, 
tn  aceleaşi  chestiuni  de  viaţă  publică,  şi  de  o  altă  autoritate,  ocultă „ 
e  subminai  zi  de  zi.  Cum  mai  rămâne  apoi  cu  conştiinţa  acelor 
inşi,  cari  fac  privitor  la  aceleaşi  chestiuni  două  jurăminte;  pe 
unul  trebue  să-l  calce.  In  special  ofiţerilor,  apărători  ai  ţării,  li  se 
impune  să  nu  stea  tn  sluiba  vre-unei  organizaţii  care  le  poate 
porunci  să  lucreze  tmpotriva  intereselor  ţării  lor. 

6.  Din  cele  spuse  la  punctul  doi  este  evident  că  tnire  cali~ 
iatea  de  mason  şi  cea  de  luptător  naţionalist  este  o  incompatibi¬ 
litate  categorică. 

7.  Da,  sunt  pentru  desfiinţarea  masoneriei.  Sunt  sigur  că 
prin  desfiinţarea  ei  multe  rele  de  cari  suferă  viaţa  noastră  publică 
şi  de  stat,  ar  tneela  să  mai  existe.  Eu  ti  rog  pe  aceia  dintre  in¬ 
telectualii  şi  dintre  bărbaţii  noştri  politici  cari  s'au  lăsat  amăgiţi 
de  masonerie  şi  au  intrat  tn  rândurile  ei,  să  renunţe  a-şi  mai 
sorbi  înţelepciunea  din  apele  străine  şi  fade  ale  ei  şi  să  se  întoarcă 
la  izvorul  continuu  împrospătat  din  adâncuri,  care  este  spirituali¬ 
tatea  noastră  românească  şi  ortodoxă. 

$i  acum  al  doilea: 

1.  N’am  fost  niciodată  şi  nu  sunt  francmason. 

2.  Opinia  mea  despre  francmasonerie  este  aceea  pe  care  o- 
am  despre  orice  societate  secretă  sau  despre  orice  om  care  lu¬ 
crează  tn  taină.  Cine  se  ascunde  de  lume,  de  obiceiu  pune  la 
cale  lucruri  rele.  Gândul  bun  şi  fapta  bună  se  cer  înfăţişate  ta 
lumina  zilei,  se  cer  strigate  „de  pe  coperişul  caselor “ ,  ca  să  le 
vadă  şi  să  le  urmeze  cât  mai  mulţi.  Aşa  spune  Scriptura  sfântă 
şi-aşa  ne’nuaţă  mintea  sănătoasă.  O  alcătuire  secretă  are  aproape 
totdeauna  ceva  tâlhăresc  tn  fiinţa  sa.  De  aceea  am  detestat  franc¬ 
masoneria  încă  din  vremea  tn  care  nici  nu  ştiam  limpede  ce  este 
ea.  Cu  atât  mai  mult  o  detest  astăzi,  când  ştiu  că  e  o  organizaţie 
anticreştină  şi  antinaţională. 

La  întrebarea  3  şi  4  vor  da  răspunsuri  mai  competente 
ceice  fiind  captaţi  prin  mijloace  viclene  şi  prin  făgăduieli  ispiti¬ 
toare  în  vr'o  lojă,  după  un  oarecare  stagiu  au  izbutit  să  revină  la 
vechea  matcă  a  vieţii  creştineşti  şi  româneşti  şi  să  se  reintegreze 
tn  trupul  naţiei  dintru  care  au  fost  rupţi  de  „ cel  viclean 

5.  Preoţi  francmasoni?  Magistraţi  francmasoni?  Ofiţeri  franc¬ 
masoni?  fată  o  trinitate  de  monstruoase  incompatibilităţi  l  Fiindcă 
pe  nici  un  tărâm  a!  vieţii  nu  se  cere  atâta  eroism  moral  ca  pe 
tărâmul  acestor  trei  îndeletniciri  misionare. 

Ori,  francmasoneria  e  o  şcoală  a  laşităţii  şi  a  lipsei  de 
idealuri.  Ea  n’are  patrie.  Preoţii,  magistraţii  şi  ofiţerii  —  mai  mult 
decât  oricari  alţi  slujbaşi  ai  Ţării  —  intrând  tn  francmasonerie* 
se  exilează  din  patria  celei  mai  sfinte  misiuni  a  lor. 

6.  Nu,  fiindcă  numai  slujindu-fi  naţia  slujeşti  şi  umanitatea, 
din  care  naţia  face  parte.  mUmanitaristuiu  francmason  seamănă 
cu  grădinarul,  care  urând  să-şi  ude  grădina  nu  varsă  apa  la  ră¬ 
dăcina  pomilor  şi  florilor,  ci  o  împroaşcă  dincolo  de  grădină.  Apa 
se  arcuieşte  numai  deasupra  acesteia,  de  aceea  pomii  şi  florile 
se  oor  usca  de  secetă,  cu  toată  apa  risipită  entuziast  tn  ispiti¬ 
toare  curcubee,  şi-odată  cu  ele  va  pieri  şi  grădina. . . 

7.  Da,  sunt  pentru  stârpirea  integrală  a  francmasoneriei  şi 
pentru  reaşezarea  tn  jeţul  cinstei  —  a  creştineştilor  datini,  tntru 
cari  a  trăit  neamul  nostru  răzbind  prin  vâltoarea  veacurilor  de 
răstrişte  la  praznicul  unităţii  naţionale.  Gestul  l-au  făcut  de  curând' 
tocmai  ţările  a  căror  viaţă  de  stat  e  tn  mai  impresionantă  ascen¬ 
siune. 

E  curios  că  „ internaţionalii “  noştri  umanitarişti  nu  par  a 
învăţa  nimic  din  aşa  de  elocventa  viaţă  a  altor  naţii... 

Rezumând,  dl  Al.  Gregorian  se  rosteşte  astfel:  „Concluziile 
tuturor  cad  tăioase  ca  ghilotinele  în  ceafa  marelui  arhitect  al  Uni¬ 
versului:  da,  masoneria  Irebue  desfiinţată:  (Sfarmă-Piatră,  din  24 
Septemvrie  1936). 

Dar  cine  s’ar  încumeta,  astăzi,  la  noi,  să  se  facă  nemuritor  cu 
o  asemenea  faptă? 

Bunul  simt  al  acestui  neam  de  oameni  cumsecade,  dle  Gregorian. 

Pentru  aceasta,  un  lucru  trehueşte :  să  vedem  apocaliptica  fiară 
spânzurată  la  stâlpul  ruşinii,  în  văzul  tuturor. 

D-ta  o  faci,  cu  râvna  care  Ji-o  cunoaştem,  cu  o  dârzenie  pe 
care  fi-o  lăudăm. 

Dumnezeu  să-fi  ajute.  Şi  mai  ales  să-fi  rânduiască  cât  mai  mulţi 
imitatori.  Doar-doar  ne-o  milui  cerul  să  nu  închidem  ochii  până  n’om 
vedea  arcuindu-se  spre  eternitate  sufletul  celeilalte  Românii  •—  Ro¬ 
mânia  curată  din  gândurile  noastre. 

GRIGORIE  T.  MARCU 

Mitropolitul  Nicolae :  MONAHISMUL  ORTODOX;  Sensul  şf 
misiunea  lui  tn  oiitor;  (Popasuri  duhovniceşti  Nr.  8);  Sibiu,  1936, 
30  pag.  Lei  10. 

Strădaniile  I.  P.  S.  Mitropolit  Nicolae  pentru  reînfiinţarea  mona¬ 
hismului  organizat  la  noi  în  Ardeal,  nu  mai  sunt  un  secret  pentru 
,  nimeni.  Obştea  dreptcredincioasă  a  Bisericii  noastre  le-a  descifrat 
din  sârgutnţa  cu  care,  de  câţiva  ani  încoace,  se  curăţă  mesiacănii 
şi  bălăriile  crescute  pe  zidurile  bisericii  martire  dela  Sâmbăta  de 
sus,  făcând  să  se  ridice  pe  vatra  ctitoriei  brâncoveneşii,  blânde  şi 
albe  ca  gândul  bun  ce  le-a  pus  iarăşi  în  picioare,  zidurile  unei  prime 
oaze  mănăstireşti.  Abia  dupăce  gândul  înaltului  nostru  ierarh  a  fost 
pornit  pe  drumul  faptei  şi  istoricul  început  al  restaurării  cuiburilor 
de  luptă  pentru  fortificarea  credinţei  ortodoxe  pe  întinsul  câmpiilor 
sufleteşti  ale  Ardealului  umilinţelor  de  ieri  a  fost  făcut,  I.  P.  S.  Sa 
s’a  hotărât  să-şi  desvălue  şt  tâlcuiască  acest  gând  măreţ.  In  cuvân¬ 
tarea  de  deschidere  a  Adunării  eparhiale  din  18  Maiu  1930,  s’a 
ocupat  exclusiv  de  el.  Astăzi  avem  la  îndemână  această  spovedanie 
a  I.  P.  S.  Sale.  Teascurile  „Arhidiecezanei*  au  împrăştiat- o  de  curând 
în  lumea  celor  dornici  de  bunevestiri. 

Nu  stă  în  intenţia  Ierarhului  nostru  să  ridice  numai  ziduri  mă¬ 
năstireşti.  O  asemenea  presupunere  ţi-o  risipeşte  încă  în  primele 
rânduri.  1.  P.  S.  Sa  urmăreşte  să  restaureze  instituţia  căreia-t  ser¬ 
veşte  de  cadru  extern,  de  adăpost  şi  simbol  concret  aceste  ziduri: 
monahismul  însuşi.  La  temelia  acestei  iniţiative  stă  o  convingere 
puternică :  „In  ortodoxie  monahismul  trebue  sa  fie  un  element  per¬ 
manent  al  organismului  bisericii  şi  un  factor  de  continuă  înviorare  a 
vieţii  spirituale".  Cu  gândul  la  cele  peste  o  sută  de  aşezăminte 
mănăstireşti  rase  de  tunurile  lui  Buccow  cu  o  înverşunare  întru  nimic 
mai  temperată  decât  furia  distructivă  a  „roşilor"  Spaniei  zilelor 
noastre,  1.  P.  S.  Sa  desprinde  din  crâncena  poveste  a  celor  trecute 
vremi  sensul  cel  corect  al  datoriei  noastre  actuale:  „nu-i  destul  să 
lăudăm  numai  trecutul,  ci  datorie  avem  să  înviem  tradiţiile  glorioase 
şi  să  le  facem  roditoare  şl  în  prezent*  şi  „ceeace  —  din  cauza 
împrejurărilor  vitrege  —  n’au  putut  realiza  înaintaşii  noştri,  datori 
suntem  să  nu  întârziem  a  realiza  noi,  cei  ajunşi  în  ţara  făgăduinţii 

(p.  11). 

O  minunată  iâtcutre  a  sensului  monahismului  ortodox  se  re¬ 
varsă  îmbelşugat  pe  toate  feţele  acestui  esseu.  Trăim  o  vreme  ce  ne 
solicită  insistent  să  reparăm  pierderile  unui  lung  trecut  de  asuprire, 
■  o  vreme  ce  ne  înhămează  la  marea  operă  de  înoire  a  forţelor  mo* 

rale  ale  naţiunii.  Şi  această  înoire  nu  va  veni  atâla  vreme  cât  nu 
ne-am  cuminecai  cu  puterea  de  sus,  care  întăreşte  pe  oricine  se 
devotează  lui  Dumnezeu  nu  numai  cu  ceea  ce  are,  ci  şl  cu  ceeace 
este.  Trebue  să  răscolim  împărăţia  fără  hotare  a  sufletului,  să  ne¬ 
tezim  cărările  unei  ere  de  entuziasm  religios  care  să  restabilească 
legătura  noastră  cu  trecutul  şi  cu  cerul.  Tărie  de  erou  şi  suflet  plin 
de  simţiri  cereşti  se  cere  dela  fiecare  ostenitor  întru  zidirea  acestui 
ideal.  Făptura  lui  de  cremene  se  acoperă  întru  toate  cu  ascetul 
despre  care  ne  grăiesc  vechile  predanii,  cu  monahul  luminat  din 
gândurile  I.  P.  S.  Sale. 

Cititorul  care  aşteaptă  să  găsească  în  aceste  pagini  antologice 
o  apologie  înflorită  a  monahismului  ca  singura  institu{iune  care  ar 
fi  în  stare  să  păşască  întru  toate  pe  urmele  lui  Hrislos,  se  înşaiă 
amarnic.  O  asemenea  exagerare  e  tot  atât  de  străină  de  concepţiile 
1.  P.  Sf.  autor  ca  şi  de  rânduelile  ortodoxiei  noastre.  „Sfinţii  pe 
cari  îi  venerează  biserica  noastră  au  aparţinut  tuturor  stărilor  so¬ 
ciale*  —  se  rosteşte  I.  P.  S.  Sa;  „urmarea  lui  Hristos  e  posibilă  în 
orice  stare  socială,  fiindcă  ea  e  în  funcţie  de  râvna  sfântă  ce  o  ai 
pentru  împărăţia  Iui  Dumnezeu,  iar  această  râvnă  va  şti  să  găsească 
în  orice  situatiune  din  viată  şi  în  orice  problemă  a  misiunii  ce  în¬ 
deplineşti  pe  pământ  teren  pentru  punere  i  în  lucrare  a  silinţelor 
către  perfecţionarea  morală"  (p.  13).  Sunt  crâmpee  din  convingă- 
ioarea  expunere  a  I.  P.  S.  Sale,  menite  să  împrăştie  o  neînţelegere 
copios  colportată  de  mentalitatea  curentă:  nu  numai  călugărul  trebue 
să  se  nevoiască  întru  rugăciune  şi  lepădare  de  sine,  ci  fieştecare 
creştin.  Monahismul  e  avangarda  noroadelor  cari  caută  pe  Dumnezeu. 
Ei  indică  drumul  perfecţiunii  pe  care  o  căutăm ;  şi  ceva  mai  mult : 
el  merge  mai  întâi  pe  acest  drum,  pilduindu-şi  propovăduirea  cu 
propria  lui  viată. 

Pentru  justificarea  ascezei,  I.  P.  Sf.  autor  scrie  pagini  definitive. 

Iată,  în  finii  mari,  câteva  Idei  din  acest  esseu  bogat  în  îndem¬ 
nuri  şi  planuri  înalte  ca  un  năvod  al  biblicilor  pescari  din  preajma 
Ghenizareiului  aruncat  în  unda  apelor  la  porunca  lui  Isus. 

Strângefi  în  potirul  sufletelor  voastre  nectarul  acestor  îndemnuri. 
Cât  despre  planurile  cu  înzestrarea  aşezământului  mănăstiresc  dela 
Sâmbăta,  uraji-l  cu  noi,  înaltului  Ierarh,  o  grabnică  şi  deplină  izbândă. 

GR1GORI3  T.  MĂRCII 

Ştefan  Meteş:  MĂNĂSTIRILE  ROMÂNEŞTI  DIN  TRANSIL¬ 
VANIA  Şl  UNGARIA.  Tip.  Arhidiecezană,  1936,  pp.  CXXVIIl -t-363. 
Lei  250 ;  legată  Lei  300. 

Neobositul  descoperitor  de  vechi  hrisoave  şl  iscusit  tâlcuitor 
al  vremurilor  cari  au  frământai  viaja  Ardealului  românesc,  părintele 
Ştefan  Meteş  ne  expune,  în  cartea  de  fa{ă,  o  lăture  prea  puţin  cu¬ 
noscută  din  ,,cele  trecute  vremi",  menită  nu  numai  sa  ne  lămurească 
rostul  unor  vechi  aşezăminte,  ci  să  ne  deschidă  şi  zările  spre  cari 
trebue  să  se  indrepfeze  ele  azi. 

Viata  mănăstirească  a  Bisericii  ortodoxe,  foarte  bogată  în  fapte- 
măreţe  şt  cu  răsunet  dincolo  de  munţi,  a  înflorit  mal  puţin  dincoace  de 
Cerpaji.  Aceasta  nu  însemnează  că  mănăstirile  de  aici  nu  şi-au  avut 
importanta  lor.  Multe  şi  modeste,  împrăştiate  în  toate  coifurile  Tran¬ 
silvaniei,  mănăstirile  s’au  făcut  sluji  credincioase  ale  nevoilor  su¬ 
fleteşti  din  cari  au  răsărit.  Prin  stăruinţa  simplilor  călugări,  prea 
pu(in  pricepuji  în  învăţături  înalte,  însă  îndârjiţi  apărători  ai  legii 
strămoşeşti,  s’a  făurit  şi  întării  unitatea  sufletească  a  neamului;  ei 
au  copiat  şi  au  colportat  cărţile  bisericeşti  şi  poporale  din  Jinuiurile 
libere  aici  la  noi,  contribuind  ia  formarea  limbii  şi  a  unităţii  noastre 
culturale.  Şi  dace  nu  s’au  ivii  mari  cărturari  sau  neostoit!  reforma¬ 
tori,  ei  au  dat  poporului  de  aci  tăria  şi  bunăiatea  evangheliei,  cari 
l-au  făcut  îngăduitor  şi  ajulător  iuluror  celor  în  nevoi,  fără  să-i  di¬ 
strugă  fiinţa.  Conducători  ai  marei  răsvrătiri  religioase  din  veacul  al 
XVlll-lea,  au  ariial  încă  odată  neputinţa  despărţiri»  ortodoxiei  de 
sufletul  neamului  nostru.  Călugării  Visarion  Sarai,  Nicodim  şi  So- 
fronie  din  Cioara  au  fost  figurile  de  seamă  ale  veacului  al  XVUI-lea, 
în  această  luptă.  Mănăstirile  au  dispărut  aproape  total  în  urma  acestei 
mişcări,  distruse  fiind  de  către  stăpânire. 

Focarele  acestea  aie  credinfii  se  semnalează  încă  de  prin  sec. 
IX,  întemeiate  şi  ocrotite  fiind  de  înşişi  principii  maghiari.  Prin  le¬ 
găturile  cu  Principatele  Române,  numărul  lor  creşte  considerabil, 
în  special  in  Ţara  Făgăraşului,  în  Maramureş,  apoi  în  actualele  jude(& 
Mureş,  Someş,  Năsăud  şi  Alba.  Avântul  care  l-au  luat  se  datoreşte 
ctitoriilor  domnitorilor  din  Principatele  Române,  Voevozilor  şi  boerilor 
ardeleni,  neguţătorilor,  preoţilor  şi  călugărilor.  Relajiile  călugărilor 
ardeleni  cu  Principatele  Române  sunt  variate:  copiii  ardeleni  învaţă 
carte  în  mănăstirile  din  Moldova,  dintre  aceştia  ajungând  chiar 
vlădici  la  noi  în  Ardeal;  mănăstiri  de  aici  suni  închinate  ceior  de 
dincolo;  căiugări  moldoveni  propovedulesc  în  Maramureş,  cei  din 
Ţara  Românească  în  sudul  Ardealului  etc.  Călugării,  fie  veniji  de 
dincolo,  fie  din  ceice  şi-au  făcut  numai  ucenicia  acolo,  eu  contribuit 
în  mod  efectiv  şi  intens  la  şcoala  poporului  prin  literaiure,  arta  bi¬ 
sericească  şi  tipărirea  cărjilor  sfinie. 

Fie  ca  această  strădanie  a  părintelui  Meieş  să  fie  răsplătită 
cu  înfăptuirea  cât  mai  grabnică  a  gândului  ce  l-a  animat  în  scrierea 
cărţii :  reînvierea  viejii  mănăstireşti  pe  plaiurile  noasfre. 


♦ 


Prof.  Dr.  L.  BOLCGA 


Dr.  Nicodim  Milaş :  CANOANELE  BISERICII  ORTODOXE 
ÎNSOŢITE  DE  COMENTARII;  voi.  11,  partea  II  (Canoanele  Sfinţilor 
Părinfi  şi  canoanele  întregitoare);  traducere  făcută  de  Dr.  Nicolae 
Popovici,  profesor  la  Academia  teologică  din  Arad  şi  Uroş  Kovincicî, 
protoiereul  ortodox  sârbesc  al  Aradului;  Tipografia  Diecezană,  Arad, 
1936;  pagini  300;  Preţui  Lei  125. 

Avem  bucuria  de-a  anunţa  iubiţilor  noştri  cititori  că  monu¬ 
mentala  colecfie  de  canoane  a  celebrului  canonişi  sârb  Episcopul 

Or.  Nicodim  Milaş,  astăzi  o  avem  în  întregime  tradusă  în  limba 
noastră.  Cel  care  a  ostenit  cu  tălmăcirea  românească  a  acesfei 
prefioase  opere,  e  Păr.  Profesor  Dr.  Ntcolae  Popovici  dela  Aca¬ 
demia  teologică  din  Arad,  ajutat  de  Păr.  protopop  ortodox  sârb 
Uroş  Kovincici.  Harnicii  traducători  s’au  achitat  de  sarcina  luată 
într’un  mod  demn  de  toată  lauda  şi  într'un  interval  de  timp  relativ 
scurt :  în  1930  şi  1931  au  tipărit  cele  două  părţi  ale  primului  volum, 
urmate  în  1934  de  partea  întâia  a  volumului  II. 

Zilele  acestea  ne-a  sosit  la  redacţie  partea  ultimă  a  lucrării. 

Traducerea  textului  canoanelor  este  făcută  şi  în  partea  prezentă 
de  Păr.  Popovici  după  originalul  grecesc  din  Sintagma  Ateniană 
într'o  limbă  clară  şi  lipsită  de  obscurităţile  din  traducerile  mai  vechi. 
La  fiecare  canon  sunt  indicate  şi  canoanele  paralele,  cari  tratează 
despre  aceeaşi  chestiune.  Urmează  apoi  comentariile  lui  N.  Milaş, 
cari  lămuresc  conţinutul  canoanelor  din  diferite  puncte  de  vedere. 
La  sfârşitul  cărţii,  ca  şi  la  sfârşitul  volumului  prim,  avem  un  indice 
aifabetic  detailai  despre  numirile  şi  materiile  cuprinse  în  întreg  vo¬ 
lumul  al  doilea,  care  uşurează  foarte  mult  folosirea  cărţii.  Cu  acest 
indice,  chiar  şi  cei  mai  puţin  familiarizaţi  cu  canoanele  pot  găsi 
imediat  toate  canoanele  care-i  Interesează. 

Felicităm  cordial  pe  strădalnicii  tălmaci  ai  acestei  lucrări  şi 
îndemnăm  pe  toţi  cei  interesaţi  de  asemenea  chestiuni  să  nu  întârzie 
a  şi-o  procura.  In  acest  scop,  slă  la  dispoziţie  atât  Librăria  Diece¬ 
zană  din  Arad  câf  şi  „Arhidiecezana”  din  Sibiu,  contra  preţul  indicat, 
la  care  se  va  adăuga  pentru  comande  dinafară  10  Lei  —  reco¬ 
mandat  20  Lei  —  cheltueli  de  expediţie.  Dr.  IOS1F  HRADIL 

Preot  I.  Gh.  I lisei:  ODINIOARĂ  Şl  ASTĂZI.  Cernăuţi,  1936. 
Pag.  93.  Lei  15. 

în  literatura  religioasă  bună,  apărută  în  ultimul  timp,  fără  îndoială, 
cartea  părintelui  liisei,  • —  frunfaş  al  clerului  bucovinean,  —  trebue 
aşezată  la  loc  de  frunte.  O  impun  adevărul  şi  bogăţia  cuprinsului, 
frumuseţea  şi  claritatea  formei.  în  ea  autorul,  păstor  sufletesc  în  ac¬ 
cepţia  ideală  a  cuvântului,  cu  o  prodigioasă  activitate  desfăşurată 
decenii  întregi  în  mijlocul  poporului  şi  cunoscându-i  asifel  toate  bu¬ 
curiile  şi  durerile,  prinde  în  grai  românesc,  limpede  şi  neaoş,  câteva 
fapte  şi  adevăruri  din  largul  câmp  al  pastoraţiei  de  azi.  Sunt  aci 
pagini  de  adâncă  pătrundere  psihologică  a  vieţii  sufleteşti  şi  de  ră¬ 
pitoare  frumuseţe  literară..  Bucăţi  ca :  O  icoană  şi  un  portref.  Odi¬ 
nioară  şl  azi,  Povestesc  bătrânii.  Calea  spre  Dumnezeu,  Faptă  bună 
ş.  a„  contribue  din  plin  la  adevărata  zidire  religioasă  a  cititorului. 
Sau :  Biserica  şi  şcoala,  Copiii,  Noi  preoţii  ? !  Ar  trebui  citite,  mai 
ales  azi,  de  fot  românul. 

Iată  un  pasaj  din  „Noi  preoţii' :  „Că,  dacă  am  fost  robiţi,  noi 
capul  n’am  plecat.  Cu  fruntea  sus  şi  crucea  în  mâini,  noi  am  păzit 
pământul  şi  cu  îndârjire  de  martiri  în  graiul  nostru  românesc  ni-am 
spus  oricând  cuvântul.  E  adevărat,  că  totuşi  s’a  pierdut  ceva...  s’a 

pierdut  tezaurul  în  vremea  răsboiului.  Der  această  visferie  de  aur 
şi  pietre  scumpe  n'a  fost  dată  spre  păstrare  Bisericii,  ci  băncilor  ş» 
altor  instituţii,  cărora  dacă  neamul  li-ar  fi  încredinţat  spre  păstrare 
şl  comoara  inimii,  astăzi  şi  suiletul  ni-ar  fi  la  Moscova.  Der  ceea 
ce  am  avut  mai  scump,  comoara  sufletului,  fără  de  cere  un  popor 
n’are  drept  la  viată,  aceea  nu  s’a  pierdut.  Ea  a  fost  păstrată  cu  sfin¬ 
ţenie  în  sfintele  noastre  altare,  forturi  puternice  ale  unei  celăji,  care 
veacuri  dearândul  a  putut  să  reziste  atâtor  atacuri  vrăjmaşe." 

De  altfel  cartea  n'are  nevoie  de  recomandare.  Cuprinsul  el  o- 
recomandă  perfect.  Autorul  poate  fi  deplin  muljumit.  Ni-a  pus  în 
mâini  o  carte  cu  adevărat  folositoare,  O.  BUCEVSCHI 

Jean  Baruzi :  PROBLiiMES  D'HISTOIRE  DES  RELIGIONS,. 
Paris,  Librairie  Felix  Alean,  1935,  151  p„  (Nouvelle  Encyclopedie 
Philosophique,  Nr.  5). 

Sub  conducerea  lui  Henri  Delacroix,  s’a  înjghebat  o  bibliotecă 
„Nouvelle  Encyclopedie  Philosophique",  în  cere  apar  o  serie  de 
lucrări  cu  caracter  informativ,  scrise  de  autori  cunoscuţi,  cât  mal 
obiectiv  şi  fără  aderare  la  un  curent  oarecare.  Până  In  prezent  aur 
apărut  6  lucrări,  dintre  cari  penultima  e  „Problemes  d’hisioire  de» 
religions"  a  lui  jean  Baruzi,  profesor  de  istoria  religiilor  la  Colegiul 
Franţei,  autorul  celebrelor  opere  de  filosofie  mistică  „Saint  jean  do 
la  Croix  ei  le  probleme  de  l’experience  mystique"  şi  „Leibniz  ei 
Torganisation  de  la  Terre“.  etc. 

Lucrarea  de  cere  care  ne  ocupam  constă  din  trei  părţi.  Partea 
întâi  e  lectiunea  de  deschidere  a  cursului  de  istoria  religiilor  dela 
College  de  France  (6  Februarie,  1934)  în  cere  vorbeşte  despre  si- 
tuajia  actuală  a  istoriei  religiilor.  Mai  mult  de  jumătate  din  lecţia 
de  deschidere  cuprinde  lucruri  „intime",  der  „intimităţi"  cari  ne 
privesc  pe  loji,  întrucât  ne  vorbeşte  despre  foştii  profesori  de  istoria 
religiilor  dela  College  de  France  şl  aminteşte  operele  lor  mai  im¬ 
portante.  Partea  a  doua  tiaiează  despre  „Problema  formei  şi  a  exe¬ 
gezei  contemporane".  Din  acest  punct  de  vedere,  e  interesant  mal 
ales  capitolul  referitor  la  noua  metodă  exegetică  pe  care  Germanii 
o  numesc  „Formgeschichtliche  Methode".  Numirea  de  Formgeschichte 
o  întrebuinţează  mei  întâi  Wiihelm  Bousset  în  cartea  Kyrics  Christos, 
1913,  (p.  41,  nota  5).  Metoda  aceasta  „Formgeschichte"  e  utilizată  în 
Germanie,  mai  ales  de  către  protestanţi  moderaţi  (înţeleg  pe  confe¬ 
sorii  de  Augsburg).  Iată  felul  cum  caracterizează  această  metodă 
Cullmenn :  „Dela  reformă  încoace,  concepţia  noasiră  asupra  orlginei 
Evangheliilor  a  fost  greşită.  Reforma  a  tras  ultimele  concluzii  asupra 
CBnoniciieţii  Noului  Teslement,  făcând  din  inspiraţia  verbală  dogma 
ei  esenţală.  In  fimp  ce  catolicismul  n’a  uitat  niciodată  că  tradiţia 
precede  Scriptura,  teologii  reformaţi  n'au  ţinui  seamă  de  faptul  că 
înlre  epoca  în  care  a  trăit  lsus  şi  aceea  a  compunerii  Evangheliilor,  e 
o  perioadă  de  30  de  ani,  în  care  n’a  existat  „Viaţa  lui  lsus"  scrisă"- 
Prin  noua  metodă  şi  leologii  prolesianji  înclină  să  recunoască 
rolul  tradiţiei,  I!  recunosc  dinir’o  necesiiale:  de  a  putea  explica  at- 

mosfera  epocilor  evanghelice  şi  biblice.  Baruzi  vede  în  această> 
nouă  orientare  a  protestantismului  o  apropiere  de  catolicism. 

Cartea  lui  Baruzi  poate  servi  ca  un  îndreptar,  ca  un  vademecum,, 
cu  toate  că  nu  aduce  lucruri  cu  desăvârşire  noui.  Se  poate  însă 
ceti  ca  literatură  informativă  asupra  studiilor  teologice  făcute  mat 
ales  de  francezi  şi  spre  a  cunoaşte  felul  cum  se  pun  la  ei  unele 
probleme.  IOS1F  E.  NAGHIU 

Diacon  Dumitra  Călugăr:  SFINŢI  ŞI  PĂRINŢI  AI  BISERICII. 
(Popasuri  duhovniceşti  Nr.  7).  Sibiu,  1936;  82  pag.  Lei  20'—. 

La  câteva  zile  dupăce  ne-a  dat  volumul  al  doilea  din  monu¬ 
mentala  lucrare  „Hrisios  în  şcoală",  întru  tot  strădalnicul  nostru 
prieten.  Păr.  diacon  D.  Călugăr,  ne-a  cercetat  cu  o  nouă  surpriză,, 
cu  un  alt  fagure  de  miere  duhovnicească.  Căci  nu  ştiu  cum  aş  putea 
spune  mai  nimerit  mănunchiului  de  flori  pe  cari  hărnicia  de  albină 
a  Părintelui  Călugăr  le-a  strâns  în  buchetul  acestor  „Sfinţi  şi  Părinţi- 
ai  Bisericii",  de  pe  întinsul  trecutului  creştinătăfii  noastre.  11  ştiam  pe 
Păr.  Călugăr  nevoindu-se  până  acum  să  gătească  Cerului  drum  * 
către  inimile  fragedelor  mădulare  ale  şcolilor  noastre.  Cu  această 
aghiografie,  merge  ceva  mai  departe ;  o  dedică  obştei  credincioase 
de  toate  vârstele  şi  de  toate  stările  sociale.  Cel  pujin  aşa  văd  eu; 
rostui  acestei  scrieri  care,  prin  limpezimea  cu  care  a  alcatuit-o,. 
prin  dragostea  care-o  străbate  şi  prin  înţelepciunea  cu  care  şi-a  ales 
icoanele  povestirilor  sale,  se  lasă  înţeleasă  de  cel  mai  umil  creştin, 
promiţând  în  acelaş  timp  să  satisfacă  exigentele  şl  să  fure  inimile 
celor  mai  pretenţioşi  intelectuali.  Răsfoi{i-i  cu  mine  paginile  lumi¬ 
noase;  tuturor  veacurilor  creştine,  de  toate  vârstele,  le-a  împrumutata 
ce-au  avut  mai  caracteristic  din  cetele  drepţilor  cari  bine  au  plăcui 
Domnului.  Şi  nu  vă  mira|i  dacă  găsiţi  în  cele  nouă  portrete  de 
sfinţi  şi  părinţi  pe  vlădicii  români  Varlaam  al  Moldovei,  Veniamin  Co- 
stache  şi  Andreiu  Şaguna.  Căci  Păr.  Călugăr  are  perfectă  dreptate;; 
locui  acestor  ierarhi  e  în  ceata  sfinţilor,  unde  instinctul  venerator  al 
noroadelor  româneşti  i-a  aşezat  de  mult.  Mai  lipseşte  doar  confir¬ 
marea  oficială  a  sfinţeniei  lor. 

Curge  povestirea  Păr.  Călugăr  râu  de  aur,  cu  înţelepciune  de. 
unchiaş  sfătos,  cu  dogoare  de  suflet  evlavios. 

Rânduiască-i  Domnul  autorului  roade  îmbelşugate  iar  căr juliel, . 
o  primire  bună.  GRIGORIE  T.  MĂRCII 

ANUARUL  XII  AL  ACADEMIEI  TEOLOGICE  „ANDREI  ANE  “ 
ORTODOXĂ  ROMANĂ  DIN  SIBIU,  pe  anul  academic  1935—1936, 
publicat  de  Episcopul  Nicolae  Colan,  rector.  Sibiu,  1936 ;  VIII— 84 
pagini. 

Al  doisprezecelea  anuar  al  Academiei  teologice  „Andrelane* 
din  Sibiu  a  ieşit  din  teascurile  tipografiei  odată  cu  încheierea  anului 
academic  trecut.  Fără  a  fi  mai  voluminos  decât  anii  trecuţi,  el 
poartă  totuşi  în  paginile  sale  duh  de  sărbătoare  şi  solie  de  bucurie. 
Căci  anul  acesta  s’au  împlinit  o  sută  douăzeci  şi  cinci  de  ani  dela 

întemeierea  şcoalei  pregătitoare  de  preo{i  din  Sibiu,  care  astăzi  se 
numeşte  Academia  teologică  „Andreiană*. 

Evenimentul  se  cerea  sărbătorit.  Lucru  pe  care  P.  S.  Rector 
Nicolae  Colan  l-a  şi  făcut,  cu  eleganta  sobră  pe  care  i-o  cunoaştem. 

Un  frumos  cuvânt  jubilar  al  P.  S.  Rector  Nicolae  Colan  des¬ 
chide  paginile  anuarului.  înţelegem  din  el  că  înalta  şcoală  de  teo¬ 
logie  dela  Sibiu  îşi  poate  îngădui  luxul  decent  al  acestui  praznic. 
Pentrucă  în  cele  cinci  pătrare  de  veac  de  când  a  fost  înfiinţată,  ea 
şi-a  trasat  un  drum  care,  grafic  exprimat,  ar  corespunde  negreşit 
unei  linii  ascendente. 

In  anul  1783,  opintirea  episcopului  Ghedeon  Nlchitici  pentru 
întemeierea  unei  şcoale  de  bogoslovi  nu  isbuteşte.  Episcopul  Vasite 
Moga  reuşi  în  1811  să  pună  bazele  unui  curs  clerical,  în  care  marele 
dascăl  Gheorghe  Lazăr  împreună  cu  Ion  Moga  şi  Moise  Fulea  „se 
osteneau  să  lumineze  pe  ucenicii  lor,  nu  întotdeauna  destul  de  pa¬ 
sionaţi  după  carte  şi  să-i  deprindă  în  iscusitele  trebi  ale  preoţiei*. 
A  fost  un  început  modest  dar  totuşi,  un  început.  Pe  piatra  de  temelie 
a  căruia  uriaşul  succesor  a  lui  Vasile  Moga,  providenţialul  mitropolit 
Andrei  Şaguna,  clădi  cu  cunoscuta-i  râvnă  prestigiul  Institutului  „An- 
dreian*  de  mai  târziu.  In  1846,  cursul  clerical  fusese  lărgit  la  un  an ; 
în  1852,  la  doi  ani  iar  în  1861,  la  trei  ani.  După  unirea  cea  mare, 
la  pregătirea  căreia  foştii  studenţi  ai  institutului  şagunian  din  Sibiu 
au  avut  partea  leului,  prin  osârdia  I.  P.  S.  Mitropolit  Nicolae,  semi¬ 
narul  „Andreian*  e  ridicat  în  anul  1924  la  rangul  de  Academie 
teologică. 

Academia  teologică  „Andreiană*,  în  cei  o  sută  douăzeci  de  ani 
de  viaţă,  a  dăruit  Bisericii  şi  Neamului  nostru  aproape  patru  mii 
de  preoţi. 

In  pariea  ştiinţifică  a  anuarului,  pe  care  P,  S.  Rector  a  culli- 
vaf-o  cu  vechea  grijă,  Păr.  Prof.  Ilie  Beleută  tipăreşte  un  viguros 
studiu  al  celor  39  articole  de  credinţă  ale  Bisericii  anglicane,  înso¬ 
ţite  de  comentar  orlodox.  Nu  putem  sublinia  din  destul  valoarea 
considerabilă  a  studiului  Păr.  Prof.  Beleu{ă,  care,  ca  şi  cel  al  Păr. 
Prof.  Dr.  Nicolae  Neaga  despre  „Antisemiiismul  biblic*,  sunt  tocmai 
de  domeniul  actualităţii.  Simţitele  „îndemnuri  duhovniceşti*  ale  Păr. 
Prof,  Dr.  losif  Hradil  încheie  prima  parte  a  anuarului. 

Pariea  ultimă  cuprinde  obicinuitele  date  şcolare  şi  tradiţionala 
cuvântare  a  unui  student  al  Academiei  teologice  —  de  data  aceasta 
Dumitru  Popescu  din  anul  IV,  despre  Biserică  şi  renaşterea  vieţii 
sociale  —  rostită  la  prăznuirea  patronului  şcoalei. 

Câteva  clişee  alese  cu  gust  înmulţesc  înfăţişarea  sărbătorească 
a  anuarului. 

înaltei  şcoale  de  teologie  care-şi  priveşte  astăzi  trecutul  de  pe 
culmea  impunătoare  a  celor  cinci  pătrare  de  veac  de  existenţă,  îi 
urăm  să  o  vedem  înălţată  cât  mai  curând  la  rangul  de  facultate 
teologică,  aşa  cum  cer  nevoile  ortodoxe  româneşti  de  pe  aceste 
Plaiuri.  GRIGORIE  T.  MARCU 

Părintele  Nicolae:  NE  PIERE  NEAMUL...  Triste  poveşti  din 
Pelreşti.  Tip.  Naţională.  Cluj,  1936.  Pg.  70. 

Temelia  vieţii  sociale  şi  a  perpetuării  unui  popor  zace  in  fa¬ 
milie.  Istoria  tuturor  neamurilor  păsirează  acest  adevăr  în  raftul  celor 
mal  preţioase  axiome. 

Desigur,  în  înţeles  creştin  şi  din  imperativul  social,  rostul  fami¬ 
liei  este  de  a  da  şi  a  creşte  fii  buni  pentru  biserica  lui  Dumnezeu 
şi  pentru  slujirea  neamului.  C&nd  acest  rost  dispare  din  concepţia 
viefii  familiare,  atunci  se  face  imediat  dovada,  că  la  temelia  socie¬ 
tăţii  există  celule  putrede  şi  că  edificiul  naţional  se  clatină. 

Până  la  răsboiul  întregitor  de  (ură,  familia  creştină  şi  româ¬ 
nească  a  trăit  mereu  în  curăţenie  şi  în  moralitate,  plinind  cu  sfinţenie 
porunca  lui  Dumnezeu.  Românii  au  ştiut  să  trăiască  „îngrădiţi  în 
hotarele  legii”.  Se  vede  că  numai  aşa  a  şi  „bine  plăcut  lui  Dum¬ 
nezeu*  acest  neam,  căci  iată-ne  trăind  aevea  un  vis  milenar. 

După  răsbol,  familia  a  alunecat  pe  un  povârniş  impropriu  şi 
periculos.  Mai  ales  în  Banat.  Aici,  părinţii  au  limitat  la  minimum 
numărul  pruncilor,  imitând  pe  alfii,  ei  au  introdus  şi  nenorocita 
„căsătorie  de  probă*.  La  baza  acestor  iniţiative  stă  prea  înverşu¬ 
nata  alergare  după  materie  şi,  fără  îndoială,  netinerea  în  seamă  a 
poruncii  exprese  a  lut  Dumnezeu. 

Aşa  fiind,  familia  românească  din  Banat  —  dar  şi  din  alte  părţi 
ale  Jărli  —  s’a  situat  într'un  rol  diametral  opus  intereselor  vitale  ale 
naţiunii  şl  înaltelor  principii  creştine. 

Dar  acest  neajuns  trebuie  smuls  din  rădăcină.  La  acţiunea  de 
corectare  trebuie  să  colaboreze  atât  biserica,  cât  şi  celelalte  aşe¬ 
zăminte  ale  Statului. 

In  ce  chip  ?  Tocmai  acestei  întrebări  i  se  dă  răspuns  în  cartea 
Părintelui  Nicolae  (Dr.  N.  Brânzeu),  de  care  e  bine  să  facem  po¬ 
menire  tocmai  acum  şi  într’o  revistă  cetită  mai  ales  de  preoţi. 

Cartea  are  zece  capitole.  Conţinutul  lor  este  tesut  din  convor¬ 
birea  părintelui  Nicolae  cu  sătenii  din  Petreşli  şi  din  toate  reiese 
pericolul  cel  mare  care  ne  paşte  prin  sistemul  familiar  prea  mult 
lăjit  în  Banat.  Scrisă  frumos,  cu  mult  suflet,  într’o  limbă  potrivită 
pentru  popor,  cartea  aduce  mult  folos. 

E  bine  să  notăm  aici  şi  aceea  că  problema  regenerării  vieţii 
familiare  trebue  să  se  pună  azi  de  cât  mai  mulţi  şl  cu  toată  hotărârea. 

Astfel,  după  atitudinea  echivocă  adoptată  de  unii  legiuitori  în 
noua  legislaţie  a  Jăril  —  ştiţi,  problema  avortului !  -  într’adevăr  „ne 
piere  neamul*. 

SFINŢIREA  NOUILOR  EPISCOPI  DE  CLU]  ŞI  ORADEA.  La  a 
lună  de  zile  după  norocoasa  compleclare  a  vacantelor  episcopeşti 
dela  Cluj  şi  Oradea,  i-a  fost  dat  Sibiului  care  a  crescut  pe  nouii 
vlădici  să  pună  pecetea  darului  apostoliei  pe  frunţile  tinerilor  arhan¬ 
gheli  ai  sfintei  noastre  Biserici  strămoşeşti.  Lucru  care  s’a  săvârşit 
după  predaniile  cele  din  veac  şi  cu  o  măreţie  asupra  căreia  istoria 
va  trebui  să  se  întoarcă  ades,  în  zilele  Cincizecimii  anului  1936. 

Au  sârguit  la  măreţul  praznic  vlădici  de  dincolo  şi  dincoace 
de  Carpati  şi  norod  muli  gătit  de  sărbătoare  a  zorit  spre  cetate» 
nădejdilor  româneşti  a  Ardealului,  să  fie  mărturie  la  bucurii  ce  nu 
ne  e  dai  să  le  trăim  oricând. 

Sibiul  i-a  îmbrăţişat  pe  toti  cu  o  dragoste  curată  ca  petalele 
florilor  ce  împodobeau  carul  superb  în  care  albul  vlădică  al  Moldovei 
a  deschis,  pe  uliţele  oraşului,  convoiul  cinstiţilor  oaspeţi. 

Când  ne  aşternem  să  scriem  pentru  cele  viitoare  mărita  po¬ 
veste  alor  două  zile  de  Rusalii  din  anul  Domnului  1936,  amarnic  ne 
apasă  gândul  că  graiul  nostru  va  fi  atât  de  neputincios  să  le  repete 
splendoarea  în  toată  slava  lor.  Au  fost  zile  de  mari  emo|ii,  brăzdate 
de  îmbelşugată  lumină,  răscolite  de-o  indescriptibilă  însufleţire.  Ele 
vor  irece  din  gură  ’n  gură  şi  vor  irăi  cum  irăieşte  legenda.  Aceasta-1 
mângâierea  noastră.  $1  totodată,  unica  noastră  consolare. 

In  prima  zi  de  Rusalii  s'a  săvârşit  sfinţirea  întru  arhiereu  a  !» 
P.  C.  Arhimandrit  Nicolae  Colan.  La  Sf.  Liturghie,  masa  sf.  altar  a 
catedralei  mitropolitane  a  întrunit  laolaltă  o  bogată  cunună  de  preoţi 
şi  demnitari  ai  centrelor  noastre  eparhiale,  în  frunte  cu  soborul  vlă¬ 
dicilor  prezenţi:  1.  P.  S.  Mitropolii  Nicodem  al  Moldovei,  I.  P.  Sv 
Mitropolit  Nicolae  al  Ardealului,  PP.  SS.  Lor  Episcopii  Vartolomeu 
al  Râmnicului,  Ghenadie  al  Buzăului,  Andrei  al  Aradului,  Ioan  al 
Armatei  şi  P.  S.  Arhiereu  Vasile  de  Răşinari.  La  sfârşitul  sf.  Liturghii, 
I.  P.  S.  Mitropolit  Nicolae,  adresându-se  mulţimii  de  norod  care 
umplea  catedrala,  a  rostit  o  impresionantă  cuvântare.  înaltul  Ierarh,, 
tălmăcind  înţelesul  cel  mare  al  praznicului  Cincizecimii  pentru  zilele 
ce  le  trăim  ca  şi  însemnătatea  împlinirii  alor  treizeci  de  ani  dela 
sfinţirea  catedralei  noastre  mitropolitane,  s'a  îndreptat  cu  strălucite 
cuvinte  de  bun  venit  către  Înalţii  ierarhi  oaspeţi.  Adresându-se  apoi 
P.  S.  Episcop  Nicolae  Colan,  1.  P.  S.  Sa  i-a  predat  următorul  mesaj  t 

„Iar  Tu  iubite  frate  mai  tânăr,  P.  S.  Episcop  Nicolae  al  Clujului» 
care  Te-ai  învrednicii  a  primi  astăzi  darul  arhieriei,  păstrează-1  to 
cămara  sufletului  Prea  Sfinţiei  Tale  şi  fa-i  să  rodească  pentru  binele 
bisericii  şi  el  poporului  nostru.  Toată  taina  slujbei  noastre  plină  de 
grea  răspundere  zace  în  devotamentul  şi  ’n  sfinţenia  gândurilor  c» 

cari  ne  punem  puterile  întru  îndeplinirea  ei.  Când  vei  întâlni  obsta¬ 
cole  şi  greută(i  în  calea  misiunii  ce  ai  primit-o,  să  ceri  în  cucernice 
şi  fierbinţi  rugăciuni  ajutorul  Celui  de  sus,  căci  El  întăreşte  şi  însu¬ 
fleţeşte  pe  cei  care-i  slujesc  cu  credinţă  şi  cu  inimă  curaiă.  Să  fii 
tălmăcitor  vrednic  al  voiei  Lui  înaintea  poporului  care-Ji  va  răspunde 
cu  iubire  la  iubirea  ce-i  vei  arăta". 

Purtătorul  de  cuvânt  al  vlădicilor  oaspefi  a  fost  P.  S.  Varto- 
lomea  al  Râmnicului.  Căruia  îi  urmează  P.  S.  Sa  Nicolae  Colan , 
noul  episcop  a!  Clujului.  Din  prima  cuvântare  pe  care  a  rositt-o  ca 
arhiereu  P.  S.  Sa,  un  martor  al  acestei  ceremonii  mişcătoare  a 
reţinut,  printre  alte,  următoarele: 

„Rusaliile  sunt  praznicul  propoveduirii,  al  apostolatului.  Chiar  la 
acest  mare  praznic  am  avut  bucuria  de  a  primi  darul  erhieriei.  Voiu 
împrumuta  din  tâlcul  lui  toată  înţelepciunea,  spre  a  fi  cât  mai  de 
folos  Bisericii  şi  neamului. 

Punându-mi  la  inimă  toată  învăţătura  şi  îndemnurile  ce  mi-aţi 
dat,  cu  acest  sărbătoresc  prilej,  aduc  mai  întâi  mulţumiri  Părintelui 
ceresc,  că  m’a  chemat  la  această  înaltă  slujbă. 

Mulţumesc  I.  P.  S.  mitropolit  Nicodem  care  n’a  pregetat  să  se 
ostenească  până  aici  şi  care  venind  a  adus  la  sfinţirea  mea  ioată 
bogăţia  tradiţiei  religioase  şi  culturale  a  glorioasei  Moldove. 

Muljumesc  I.  P.  S.  meu  părinte  mitropolit  Nicolae,  care  mi-a 
fost  totdeauna  un  bun  părinte  sufletesc,  un  povătuitor  şi  îndrumător 
fără  odihnă.  Mă  voiu  ruga  mereu  lui  Dumnezeu  să-l  fină  întru  zile 
îndelungate. 

Mulţumesc  tuturor  împreună  slujitorilor  ierarhi,  cari  au  venit  să 
cinstească  cel  mai  mare  praznic  al  vieţii  mele". 

O  masă  comună,  întinsă  în  încăperile  ospitaliere  ale  Academiei 
teologice  „Andreiane",  urmată  spre  seară  de  slujba  privegherii  pentru 
hirotonirea  ce  avea  să  se  săvârşească  ziua  următoare,  a  încheiat 
programul  bogat  al  primei  zile  de  Rusalii. 

A  doua  zi,  cu  aceeaşi  sărbătorească  asistentă,  căreia  i  se  adău¬ 
gase  1.  P.  C.  Arhimandrit  luliu  Scriban,  a  fost  sfinţii  întru  arhiereu 
I.  P.  C.  Arhimandrit  Dr.  Nicolae  Popoviciu,  noul  episcop  al  Orăzii. 
De  asiădată,  din  soborul  înaljilor  ierarhi  a  ridicat  glas  blând  şi  hră¬ 
nitor  bunul  mitropolit  al  Moldovei,  I.  P.  S.  Nicodem. 

P.  S.  Episcop  Nicolae  al  Orăzii  a  rostii  apoi  îndătinata  cuvân¬ 
tare,  din  care  spicuim  următoarele: 

„Arhieria  este  cel  mai  mare  şi  mai  înfricoşat  dar  pe  care-1 
poate  primi  un  om  pe  pământ.  De  acest  dar  suni  legate  răspunderi 
mari  atât  înaintea  lui  Dumnezeu,  cât  şi  înaintea  oamenilor.  Şi  mă 
cutremur  când  mă  gândesc  deoparte  ia  aceste  răspunderi  şi  la  vârsta 
mea  tinără  şi  lipsită  încă  de  toată  experienţa  necesară,  iar  de  altă 
parte  la  împrejurările  excepţional  de  grele  între  cari  îmi  va  fi  dat 
să  păstoresc  la  graniţa  de  vest  a  ţării. 

Voiu  avea  să  păstoresc  în  locuri  unde  suni  atâţia  preoţi  şi 
apostoli  mincinoşi.  Voiu  avea  să  vestesc  cuvântul  lui  Dumnezeu  — 

pentru  a  vorbi  cu  graiul  Scripturii  —  în  Oalileia  neamurilor  şi  a 
tuturor  credinţelor  din  ţara  românească.  Merg  acolo  unde  la  o 
palmă  de  loc  sunt  graniţele  unor  vecini  cari  lucrează  din  îniunerec 
împotriva  Bisericii  şi  a  neamului  nostru  —  vecini  cari  ne-au  asuprit 
un  mileniu  şi  a  căror  apăsătoare  robie,  deşi  tânăr,  am  apucat  to¬ 
tuşi  să  o  cunosc  şi  eu. 

O  nădejde  îmi  arde  în  suflet.  Plec  la  graniţa  de  vest  a  ţării 
pentruca  să  zidesc  solid  şi  indestructibil  frontul  sufletesc  al  neamului, 
alături  de  acela  al  armelor,  pentruca  ambele,  când  ceasul  cel  mare 
al  istoriei  va  baie  din  nou,  să  poată  face  zid  nebiruit  şi  aşa  să  se 
repete  cuvântul:  „Pe  aici  nu  se  trece". 

Cu  acestea,  ceremoniile  sfinţirii  nouilor  episcopi  ai  Clujului  şi 
Orăzii  s'au  sfârşit.  Fără  a  se  isprăvi  însă  întregul  program  al  mări¬ 
telor  zile  de  Rusalii,  cari  ne-au  mai  dăruit  şi  alte  bucurii.  Cum  vom 
vedea  mai  la  vale. 

❖ 

ÎNVESTITURA  nouilor  episcopi  de  ARGEŞ,  CLUJ  Şl 

ORADEA.  Petrecuţi  de  o  mulţime  însufleţită,  în  seara  de  1  Iunie 
a.  c.,  PP.  SS.  Lor  Episcopii  Nicolae  Colan  şi  Dr.  Nicolae  Popoviciu 
au  plecat  la  Bucureşti  în  vederea  Învestiturii  regale,  care  s’a  să¬ 
vârşit  cu  ceremonialul  îndătinat  la  palatul  regal,  în  ziua  următoare 
şi  în  prezenţa  II.  PP.  SS,  Lor  Patriarhul  Miron,  Mitropoliţii  Nicodim 
al  Moldovei  şi  Nicolae  al  Ardealului  şi  a  d-lui  ministru  Dr.  C.  An- 
gelescu. 

La  ora  12  şi  jumătate,  M.  Sa  Regele  Carol  II  şi  suita  şi-au 
făcut  apariţia  în  sala  tronului.  Dl  ministru  Dr.  C.  Angelescu  a  citit 
decretele  de  înălţare  la  scaunul  episcopesc  a  celor  trei  ierarhi  de 
Argeş,  Cluj  şi  Oradea  iar  I.  P.  S.  Patriarh  Miron  a  încredinţat  eârjile 
eplscopeşti  Suveranului,  care  la  rândul  Său  le-a  înmânai  nouilor 
episcopi.  Cei  trei  Ierarhi,  adresându-se  M.  Sale  Regelui,  au  rostit 
îndătinatele  cuvântări.  Patriarhală  şi  blândă  ca  şi  încercatele-i  bă¬ 
trâneţe,  cuvântarea  cu  aromă  de  psaltire  veche  a  P.  S.  Grigorie  al 
Argeşului  făcea  o  minunată  tovărăşie  cu  făgăduinţele  pe  cari  noii 
vlădici  ai  Clujului  şi  Orăzii,  într’o  formă  de  înaltă  distincţie  cel  dintâi, 
cu  scăpărări  de  rară  energie  celălalt,  le-au  făcut  Chesarului  României. 
Pentru  duhul  sănătos  ce  grăieşte  din  ele,  mă  văd  nevoit  să  violentez 
spaţiul  ingrat  ce-mi  stă  la  dispoziţie,  constrângându-1  să  suporte 
barem  câteva  aşchii  din  ele. 

P.  S.  Grigorie  al  Argeşului: 

„SIRE,  M  aţi  întărit  în  păstoria  unei  eparhii,  mică  în  întindere 
şi  număr  de  credincioşi,  mare  însă  ca  însemnăfate  istorică  şi  îndeosebi 
scumpă  Majestăţii  Voastre. 

Curtea  de  Argeş  întruchipează  istoria  bisericii  şi  a  neamului 
românesc.  Aicea  se  înfiripează  prima  conducere  voivodală  şi  mitro¬ 
politană  a  Munteniei. 

Evlaviosul  ciitor  Neagoe  Basarab,  cu  înţelepţii  viteji  şi  mari 
regi  Carol  /  şi  Ferdinand  I,  ca  şi  poeta  regină  Elisabeta  înaintaşii 

şi  părinfil  Majesfătii  Voastre,  înmormântat!  la  Curtea  de  Argeş,  stră¬ 
juiesc  mănăstirea,  arătând  începuturile  şi  drumurile  neamului  ro¬ 
mânesc,  pornite  de  aici  şi  bătătorite  cu  cereştile  vlrfuji,  cu  cari,  el 
înşişi  împodobindu-se,  ne-au  lăsat  moştenirea  de  care  ne-am  învred¬ 
nicit. 

Mi-a  fost  hărăzită  şi  mie  datoria  de  a  fi  paznicul  acestei  sfinte 
comori. 

Făgăduesc  că  voi  străjui-o  cu  credin|ă  şi  voi  pomeni  în  toată 
vremea  şi  în  fot  ceasul  pe  cei  cari  au  adunat-o  cu  eroismul  creşti¬ 
nesc  de  altă  dată. 

Voi  fi  buciumaşul  şi  al  trecutului  glorios,  dar  şi  al  viitorului 
victorios"» 

P.  S.  Nicolae  al  Clujului: 

„Îmi  dau  seama,  SIRE,  că  plec  să  cârmuiesc  creştineasca  şi 
româneasca  ctitorie  reînviată  a  Voevodulul  Ştefan  cel  Mare  şi  Sfânt. 
Şi  această  conştiinţă,  într’un  glas  cu  îndemnul  Scripturilor  Sfinte, 
îmi  porunceşte  să  fin  izbăvitoarele  predanii  ale  ortodoxiei  naţionale. 
Numele  slăviiului  Voevod,  de  care  e  legat  scaunul  vlădicesc  al  Va¬ 
dului,  Feteacutui  şi  Clujului,  îmi  aşează  rostul  meu  misionar  în  alvia 
tradiţiei  sfintei  noastre  Biserici,  care  mă  va  păzi  de  primejdia  rătă¬ 
cirilor,  adeseori  atât  de  ispititoare,  ale  veacului  acestuia. 

Dar  tot  atât  de  limpede  îmi  dau  seama  ca  sunt  chemat  să 
propovăduesc  din  cetatea  Universităţii  care  poartă  numele  marelui 
Rege  Ferdinand  I,  ai  cărui  dascăli  şi  ucenici  —  ca  şi  ostenitorii 
luminafi  ai  celorlalte  aşezăminte  culturale  din  aceiaşi  cetate  — 
aşteaptă,  după  cuvântul  Domnului,  să  nu  pun  petec  vechiu  la  haină 
nouă  (Matei  9,  16),  ci  să-mi  îmbrac  apostolatul  în  haina  veacului 
nostru  şi  după  măsura  vrăşmaşului  de  azi  să- mi  primenesc  armele 
de  duhovnicească  luptă  pentru  izbânda  crezului  ortodox  şi  naţional 
în  Ţara  întregită. 

Vă  rog  să-mi  îngăduiţi,  SIRE,  mărturisirea  ca  nu  mî-e  prea 
greu  să  asculi  de  pomenitele  două  îndemnuri:  al  tradiţiei  şi  al 
actualităţii.  Fiindcă  în  conştiinţa  mea  aceste  două  îndemnuri  nu  se 
vrăşmăşesc  şi  nu  se  ciocnesc  întreolaltă,  ci  dimpotrivă,  ele  se  îmbină 
şi  se  întregesc  organic.  Căci  tradiţia  nu  e  o  sumă  de  cunoştinţe,  de 
credinţe  şi  de  datini  moştenite,  pe  cari  suntem  chemaţi  să  le  predăm 
generaţiilor  viitoare  ca  pe  nişte  rămăşiţe  ale  unei  alte  vieţi.  Tradiţia 
e  râul  de  energie  spirituală  care  curge  prin  întreaga  viată  istorică  a 
neamului  pe  care  o  sporeşte,  o  hrăneşte  şi  o  face  rodnică  de  fapte 
mari.  Astfel,  noi  cei  de  astăzi  ne  hrănim  din  merindea  sufletească 
a  înaintaşilor  noştri  şi,  în  acelaş  timp,  din  aluatul  cel  vechiu  pregătim 
pâinea  proaspătă  din  care  se  vor  ospăta  urmaşii  noştri.  Trăim  în 
atmosfera  caldă  a  trecutului,  dar  cu  ochii  vioi  fixaţi  în  viitor ;  nu 
încremeniţi  în  adorarea  statică  a  trecutului  nostru  de  aur,  ci  iscodind 
cu  încordare  cărările  spre  fot  mai  luminosul  viitor  al  neamului  nostru. 
Căci  —  după  cuvântul  Evangheliei  —  nimeni  punând  mâna  pe  plug  nu 
se  uită  înapoi  (Luca  9,  62).  In  acest  înţeles  Majestatea  Voastră,  cu 

infuijia  profetică  a  marilor  adevăruri,  a  subliniat  de  repeţite  ori  co¬ 
vârşitoarea  importanţă  şi  necesitatea  unei  Biserici  vii,  care  prin  pro- 
povăduirea  ei  entuziastă  să  mulţumească  trebuinţele  poporului  cre¬ 
dincios,  pe  care  ea  e  chemată  să-l  însufleţească  pentru  marile 
idealuri  ale  vieţii  naţionale  şi  să-l  îndrepteze  pe  drumul  marilor  biruinţe*. 

P.  S.  Nicolae  al  Orăzii: 

„Cu  sufletul  profund  mişcat  şi  stăpânit  de  sentimentul  unei  ade¬ 
vărate  veneraţiuni  religioase  primesc  această  cârjă  binecuvântată  şi 
sfinţită  prin  sângele  nevinovat  al  venerabilului  meu  antecesor  şi 
făgăduesc  sărbătoreşte,  că  o  voiu  purta  spre  vremelnica  şi  vecinica 
mântuire  a  păstoriţilor  mei,  spre  mărirea  neamului  meu  şi  spre 
aleasa  cinstire  şl  mulţumire  a  Maiestăţii  Voastre,  care  astăzi  mi-o 
încredinţaţi. 

SIRE,  In  drumul  lung  al  unei  istorii  aproape  bimilenare  neamul 
românesc  a  fosi  crescut  şi  ocrotii,  mângâiat  şi  întărit,  îndreptat  şi 
povăţuit  neîncetat  de  către  Biserica  noastră  drepfmăritoare,  care  a 
ştiut  să  se  identifice  totdeauna  cu  toafe  aspiraţiunile  lui  fireşti  şi 
drepte  şi  să  le  ducă  la  strălucită  izbândă.  Ea  a  fost  îngerul  păzitor 
al  neamului  românesc.  Ea  voieşte  să  rămână  şi  de  acum  înainte 
acelaşi  înger  păzitor  al  Iul,  pentrucă  numai  astfel  va  putea  străbate, 
cu  acelaşi  pas  hotărit  şi  ducător  spre  ţinta  din  urmă,  drumul  necu¬ 
noscut  şi  plin  de  taine  al  viitorului,  pe  care  i  l-a  eroii  providenţa 
divină. 

Rămânând  pe  linia  tradiţiilor  ei  sănătoase  şi  de  atâtea  ori  ve¬ 
rificate  în  ceasurile  mari  ale  istoriei,  Biserica  —  stăpânită  de  duhul 
iubirii,  care  niciodată  nu  cade  —  va  căuta  şi  astăzi  în  mijlocul  împre¬ 
jurărilor  noui  de  viaţă  liberă  ale  neamului,  să  facă  cât  mai  active, 
cât  mai  roditoare  aceste  tradiţii  şi  să  asigure  prin  ele  şi  penlru  mai 
departe  desvolfarea  organică  şi  trainică  a  neamului. 

Zilele  fericite  de  Libertate  pe  cari  le  trăim  astăzi  sunt  zile 
de  descătuşare  şi  de  unire  a  futuror  energiilor  neamului,  zăvorite 
veacuri  dearândul  de  vitregia  trecutului  nostru.  Ele  irebue  să  devină 
însă,  din  ce  în  ce  mai  mult,  zilele  realizărilor  mari,  zilele  acţiunilor 
puternice  şi  originale,  zilele  muncii  constructive  în  toate  domeniile. 

La  această  lucrare  de  activare  şi  grandioasă  afirmare  a  ener¬ 
giilor  neamului  Biserica  ţine  să-şi  aducă  —  ea  în  primul  rând  ■ — 
ioată  contribuţia  ei  preţioasă  şi  imposibilă  de  înlocuit.  Şi  înţelege 
să  aducă  aceasiă  contribuţie,  punând  în  funcţiune,  prin  aposto¬ 
latul  slujitorilor  ei  devotaţi,  întreg  dinamismul  propriu  Evangheliei 
Mântuitorului  Hristos,  dinamism  capabil  să  schimbe  fizionomia 
morală  a  lumii  întregi.  Dinamismul  evanghelic,  singurul  lucru  ce  ne 
trehueşte  astăzi,  însemnează  creştinism  viu  şi  activ,  creştinism  practic 
care  se  întrupează  în  mari  realizări  ce  se  pun  în  slujba  culturii  în 
genere  şl  a  carităţii  publica  în  special,  creştinism  care  singur  poate 
da  adevărata  pace  şi  mulţumire  socială.  Dinamismul  evanghelic  duce 
la  întronarea  lui  Hristos  în  viaţa  publică  şi  privată  a  fiilor  neamului 
şi  implicit  la  crearea  condiţiilor  optime  pentru  rodirea  continuă  a 

sufletului  neamului.  Dinamismul  evanghelic  aduce  cu  sine  tinereţea 
fără  bătrânefe,  trăinicia  netrecătoare  a  neamului  nostru. 

In  lumina  acestui  postulat  al  vremii  de  astăzi  înţeleg  să-mi  îm¬ 
plinesc  cu  sfinţenie  şi  devotament  nestrămutat  faţa  de  Majestatea 
Voastră,  Suveranul  nostru  iubit,  fafă  de  Biserica  şi  neamul  meu, 
misiunea  la  granifa  de  vest  a  scumpei  noastre  ţări*. 

M.  Sa  Regele  Carol  11,  a  întâmpinai  solemnele  făgăduinţi  ale 
noilor  episcopi,  de  a  fi  paznici  treji  şi  osârdioşi  ia  căpătâiul  co¬ 
morilor  de  via{ă  ale  Bisericii  şi  neamului  nostru  românesc,  cu  o  firească 
bucurie.  M.  Sa,  folosind  prilejul  acestor  investituri,  s'a  rostit  încă 
odată,  clar  şi  inimos,  despre  misiunea  Bisericii  în  viafa  neamului 
nostru : 

«Astăzi,  urmând  vechile  datini  domneşti  şi  conform  cu  legile 
României  moderne,  vă  înmânez  cârja  episcopală  şi  vă  întăresc  în 
scaunele  arhiereşti,  în  care  aji  fost  aleşi  de  voinja  lui  Dumnezeu, 
exprimată  prin  glasul  celor  bine  credincioşi. 

Sunteţi  trimişi  în  eparhiile  voastre  ca  să  îndepliniţi  o  frumoasă 
şi  rodnică  misiune :  «întărirea  sufletească  a  poporului  românesc",  şi 
prin  această  întărire  a  sufletului  să  consolidaţi  puterea  de  religiositate 
şi  să  sporiţi  calităţile  naturale  ale  neamului. 

In  tot  trecutul  nostru,  şi  cu  atât  mai  vârtos  azi,  şi  de  azi  înainte. 
Biserica  noastră  se  contundă  chiar  cu  fiinţa  neamului ;  ea  a  fost  pu¬ 
terea  supremă  împrejurul  căreia  au  roit  {oale  năzuinţele,  toate  răb¬ 
dările  şi  împlinirile  poporului  românesc. 

Am  fost  un  neam  trudit  în  trecutul  căruia,  semnul  împrejurul 
•căruia  s’au  unit  toate  puterile  lui,  a  fost  crucea  de  pe  turlele  bise¬ 
ricilor  strămoşeşti. 

Acum  când  România  este  chemată  la  altă  viaţă,  când  hotarelor 
ei  li  s'au  tras  pentru  vecie  brazda  firească,  biserica  Irebue  să  fie 
«ceea  care  în  primul  rând  să  priceapă  năzuinţele  ei  de  azi,  să  le 
întărească  şl  să  le  sporească  cu  un  complet  şi  desăvârşit  pajriotism. 

Biserica,  după  cum  am  mai  spus-o,  nu  e  cuprinsă  inlăuntrul  a 
patru  ziduri,  împodobite  cu  scumpe  icoane,  ci  este  o  putere  vie,  care 
să  iasă  la  aer  liber,  să  cunoască  prin  forţa  ei  tot  ce-i  stă  în  cale 
şi  să  se  împodobească  cu  strălucirea  sufletească  a  credincioşilor  ei. 

Puterea  sfintei  noastre  Biserici  se  razimă  ca  orice  organism 
pe  puterea  membrilor  săi,  deci  unul  din  rolurile  de  căpetenie  al  Prea 
Sfinţiilor  Voastre  este  de  a  întări  preoţi  mea  voastră,  de  a  o  supra- 
veghia,  de  a  o  îndruma,  aşa  ca  să  devie  adevărata  îndrumătoare  a 
sufletului  neamului  românesc. 

Viaţa  contemplativă  şi  discuţiile  teologice  suni  folositoare  mă¬ 
năstirii,  în  aşezăminte  de  cultură  bisericească ;  dar  pentru  acel  slu¬ 
jitor  al  altarului,  care-i  menit  să  fie  îndrumătorul  de  fiece  clipă  a 
vieţii  credincioşilor,  se  cere  o  cunoaştere  mai  apropiată  a  vieţii  de 
toate  zilele,  ca  să  poată  să-şi  împlinească,  cu  real  folos,  misiunea  lui. 

Biserica  noastră  nu  trebue  să  fie  un  organism  administrativ, 
sau  numai  îndeplinitoarea  unor  formule  rituale,  ea  trebue  să  fie  un  or- 

ganism  de  luptă  şi  de  misionarism,  care  să  cucerească,  să  întărească; 
şi  să  păstreze  sufletele,  după  marea  lege  a  Domnului  nostru  Isus 
Hristos. 

Mergând  în  eparhiile  Prea  Sfinţiilor  Voasfre,  veghiafi  deci  la 
această  întărire  a  sufletelor,  la  întărirea  sufletelor  de  Români  ale 
neamului  nostru". 

După  ceremonie.  Prea  Sfinţiţii  Episcopi  pomeniţi,  însoţiţi  de 
„ naşii"  Lor  duhovniceşti  II.  PP.  SS.  Lor  Patriarhul  Miron  şi  Mitro- 
poliţii  Nicodem  şi  Nicolae,  au  fost  conduşi  în  trăsurile  regale  înapoi 
la  sf.  Patriarhie. 

AŞEZAREA  ÎN  SCAUN  A  NOUILOR  EPISCOPI  DE  CLUJ  ŞL 
ORADEA.  După  actul  sfinţirii  arhiereşti  şt  al  învestiturii  regale,  PP. 
SS.  Lor  Episcopi  Nicolae  Colan  şi  Dr.  Nicolae  Popoviciu  au  mai 
zăbovit  câtva  timp  în  oraşul  nosiru.  Nu  mult!  Mai  puţin  de-o  lună. 
Căci  atât  Clujenii  cât  şi  Orădanii  găti|i  de  sărbătoare  zoreau  să 
vadă  cât  mai  în  grabă  pe  iubiţii  lor  Păstori  aşezaţi  în  scaunele  ce 
li  le  rânduise  bunul  Dumnezeu  şi  încrederea  poporului  dreptcredincios. 

Calendarul  arăta  26  de  zile  ale  lunei  lui  Iunie  când  P.  S.  Epi¬ 
scop  Dr.  Nicolae  Popoviciu,  însoţii  de-o  mână  de  prieteni  dela  Sibiu* 
şi-a  luat  drumul  spre  Sionul  dela  graniţa  de  vest  a  scumpei  noastre 
ţări.  încă  la  Cluj  i-au  ieşit  în  cale  solii  Orăzii.  Şi  apoi,  dupăce  a- 
trecui  hotarul  eparhiei  Sale,  manifestaţiile  de  dragoste  ale  credin¬ 
cioşilor  ieşiţi  întru  întâmpinarea  Păstorului  lor,  s’au  ţinut  lanţ.  In- 
gara  Orăzii,  toi  ce  are  mei  distins  înstrăinata  capitală  a  părţilor 
bihorene  a  ieşit  în  întâmpinarea  P.  S.  Sate,  pregăiindu-i  o  răsună¬ 
toare  primire. 

Sâmbătă  27  Iunie  a.  c.  a  sosit  din  străinătate  1.  P.  S.  Mitropolit 
Nicolae,  salutat  cordial  de  P.  S.  Episcop  Nicolae  şi  de  reprezentanţii 
autorităţilor  orădane. 

Duminecă  28  Iunie  a.  c.,  după  liturghia  arhierească  oficială  de 
1.  P.  S.  Mitropolii  Nicolae  şi  P.  S.  Episcop  Nicolae,  a  urmat  actul 
instalării.  Dl  Sfancu  Brădişieanu,  secretarul  general  al  ministerului 
cultelor,  a  dat  ciiire  decreiului  regal  îndătinat  iar  Păr.  consilier  mi¬ 
tropolitan  T.  Petrişor,  gramaiei  arhiereşti. 

1.  P.  S.  Mitropolit  Nicolae,  mânecând  dela  1  Timofei  4,  12* 
a  rostit  apoi  această  mişcătoare  cuvântare  de  despărţire  de  iubitul 
şi  preavrednicul  Său  fiu  duhovnicesc  ; 

,In  ziua  de  18  Decemvrie,  ce-a  trecut,  P.  S.  Episcop  Roman  al 
Orăzii  mi-a  trimis  prin  arhiereul-vicar  de  atunci,  astăzi  P.  Sf.  Episcop 
Andrei  al  Aradului,  o  scrisoare  în  care- mi  cerea  să-i  dau  mână  de 
ajutor  în  aflarea  unui  vrednic  urmaş. 

„Acest  ajufor  îmi  poate  da  între  împrejurările  de  astăzi  — ■ 
zicea  Prea  Sfinţitul  în  scrisoarea  sa  —  numai  părintele  Nicolae  Po¬ 
poviciu.  Te  rog  a  aduce  jertfa  de  a  ie  învoi  să  vină  ia  Orade  şi  a-f 
convinge  că  8ici  esie  locul  lângă  mine  cât  trăesc  şi  după  moarte* 
dupăce  nu  voi  mai  fi.  Datorez  aceasiă  îngrijire  de  eparhia  mea  de 

venerabil  trecut  şi  de  înalte  nădejdi  pentru  viitor.  Dă-i  binecuvân¬ 
tarea  şi-l  trimite  de  sărbători  la  noi,  ca  să  vadă  cu  ochii  că  aleii, 
este  locul  lui  a  fi". 

La  această  scrisoare  care  se  încheia  cu  urări  de  sfintele  săr¬ 
bători  ale  Crăciunului,  eu  t-am  răspuns  printr'o  telegramă,  urându-1 
din  parte-mi  sănătate  şi  bucurii  duhovniceşti  de  sfintele  sărbători. 

Cu  data  de  27  Decemvrie,  deci  a  treia  zi  de  Crăciun,  am 
primit  dela  Prea  Sfinţia  Sa  a  doua  scrisoare  din  şirele  căreia  tran¬ 
spiră  presimţirea  sfârşitului  apropiat  şi  grija  de  succesiunea  la  scaunul 
episcopesc. 

„Mulţumesc  —  îmi  scria  Prea  Sfinfitul  —  pentru  urările  de 
bucurii.  Dar,  Înalt  Prea  Sfinţia  Ta,  pentru  mine  nu  mai  există  decât 
o  singură  bucurie:  să-ml  văd  asigurată  succesiunea  onorabilă  la 
scaunul  episcopal  din  Oradea,  omul  capabil  să  zidească  Sionul  ro¬ 
mânesc  la  graniţa  de  vest  pe  temelia  pusă  de  mine.  Pe  acest  om 
vi  l’am  cerut  în  scrisoarea  trimisă  prin  Andrei  la  Bucureşti...  anume 
pe  profesorul  de  teologie  Nicolae  Popoviciu  din  Sibiu,  singurul  care 
corespunde  aşteptărilor  mele  şi  ca  curăţenie  a  vieţii  şi  ca  pregătire 
teologică...  Eu  socotesc  că  ar  fi  păcat  să  fiu  lăsat  a  mă  prăbuşi 
la  sfârşitul  vieţii,  când  toată  viaţa  mi-am  petrecut-o  în  jertfă  de  sine 
pentru  neam  şt  lege.  De  aceea  ie  rog  să  nu  laşi  să  apună  anul 
acesta  peste  durerea  mea,  ci  să-mi  vesteşti  intrarea  în  anul  nou  cu 
cuvântul  da  şi  să  trimiţi  pe  Nicolae  la  mine“. 

Cu  această  ultimă  dorinţă  de  binecuvântată  amintire  vrednicul 
Episcop  Roman,  la  puţine  zile  după  aceea  —  s’a  săvârşit  din 
această  viajă. 

El  îşi  doarme  somnul  de  veci  în  această  biserică  şi  cu  duhul 
lui  esie  de  faţă  înire  noi.  Lui  mă  adresez,  din  mijlocul  praznicului 
nostru  de  astăzi,  ca  să-i  împărlăşesc  vestea  bună:  Dorinţa  Prea 
Sfinjiei  Tale,  prea  fericite  Episcop  Roman  —  s’a  împliniţi  Am  adus 
astăzi  pe  Nicolae  la  Oradea,  unde  ai  spus  că-i  este  „locui  Iui  a  fi", 
ca  să-ti  fie  urmaş  vrednic  şi  să  primească  cu  pietate  moştenirea 
scumpă  ce  i-aî  lăsat-o. 

Ori  cât  de  grea  îmi  esie  despărţirea  de  fiul  meu  duhovnicesc 
pe  care  l-am  crescut  să-mi  fie  de  ajutor  în  centrul  mitropoliei  noa¬ 
stre  —  totuşi  „jertfa"  mea,  pe  care  mi-o  cere  P.  Sf.  Roman,  mi-a 
fosi  uşoară,  când  am  văzut  cum  întreg  clerul  şi  poporul  eparhiei 
Orăzii,  într’un  glas,  s’a  identificat  cu  dorinţa  cea  mai  de  pe  urmă  a 
venerabilului  Episcop  care  l-a  păstorit.  Hotărârea  mea  a  fost  uşoară 
şi  pentrucă  ştiam  că  în  persoana  Prea  Sfinţitului  Nicolae  eparhia. 
Orăzii  va  primi  un  păstor  destoinic  şi  înarmat  cu  calităţi  la  înălţimea 
misiunii  mari  la  care  era  chemat. 

Prea  Sfinţite  Episcop  Nicolae,  vei  avea  să  duci  mai  departe 
opera  începută  cu  o  rară  experienţă  şi  vrednicie  de  primul  ei  episcop 
după  reînfiinţarea  eparhiei  Orăzii.  Viata  întreagă  a  Prea  Sfinţitului 
Roman  a  fost  un  program,  având  ca  puncte  centrale  în  jurul  cărora 
s'a  desfăşurat  activitatea  Sa:  întărirea  ortodoxiei  şi  înălţarea  nea- 

imului  românesc.  Acest  program  Prea  Sfinţia  Ta  îl  primeşti  astăzi  ca 
pe  un  steag  purtat  cu  glorie  in  luptele  bisericii  şl  ale  neamului,  ca 
sa-1  duci,  cu  ajutorul  Domnului  şi  al  turmei  ce-{i  este  încredinţată, 
din  biruinfă  în  biruinţă.  Vei  lărgi  şi  adânci  acest  program,  cu  înţe¬ 
lepciune,  în  conformitate  cu  nevoile  actuale  ale  bisericii  şi  neamului, 
şi  cu  stăruinjă  şi  devotament  îl  vei  coborî,  zi  cu  zi,  în  realităţile 
vieţii.  Te  aşteaptă  cu  iubire  un  popor  blând  şi  bun,  care  în  focul 
unor  aprige  lupte  seculare  şi-a  dovedit  neînduplecata  sa  alipire  către 
biserica  strămoşască.  Cu  râvnă  sfântă  să-i  împărtăşeşti  luminile 
ortodoxiei  şi  binefacerile  culturii  naţionale,  ca  prin  conştiinţa  sa  şi, 
când  ar  trebui,  prin  brajele  sale,  să  fie  străjerul  neadormit  aici  la 
granija  apuseană  a  tării. 

Nu  mă  îndoiesc  că  toate  acestea  şi  mai  mult  decât  acestea  le 
vei  face,  ştiind  să  dai  credintii  Prea  Sfinţiei  Tale  probleme  mari  de 
rezolvit.  Tinereja  Iţi  va  fi  un  avantagiu  care-ţi  va  da  putinţa  să  ur¬ 
măreşti  cu  răbdare  şi  cu  sistem  solufiunile  cari  reclamă  oameni 
pregătiţi  anume  şi  împrejurări  favorabile  de  înfăptuire.  De  aceea  îţi 
repet  cuvintele  sf.  apostol  Pa  vel,  adresate  învăţăcelului  său  Timotei: 
„Nimeni  să  nu  defaime  tinerelele  tale,  ci  te  fă  pildă  credincioşilor 
cu  cuvântul,  cu  purlarea,  cu  dragostea,  cu  credinţa,  cu  curăţia". 

Domnul  şi  Mântuitorul  nostru  Isus  Hristos,  mai  Marele  Păsto¬ 
rilor,  căruia  îi  închinăm  viata  noastră,  să  te  întărească  pe  drumul 
slujbei  celei  sfinle,  pe  care  porneşti  cu  ziua  de  astăzi,  pentru  a  fi 
părinte  bun  al  clerului  şi  poporului  din  această  de  Dumnezeu  păzită 
eparhie  a  Orăzii. 

Când  prorocul  Iile,  împovărat  de  bătrâneţe,  şi-a  luat  rămas  bun 
dela  Eliseiu,  îi  zise  acestuia :  „Cere  ce  vrei  să-fi  fac  mal  înainte  de 
ce  mă  voi  lua  dela  tine?*  $i  a  zis  Eliseiu:  „Să  {ie  Duhul  care  este 
întru  fine  tndoit  întru  mine". 

Această  cerere  o  fac  eu  pentru  Prea  Sfinţia  Ta  în  clipa  aceasla: 
Să  fie  duhul  dragostei  şi  al  înţelepciunii,  care  a  călăuzit  pe  înain¬ 
taşul  Prea  Sfinţiei  Tale  Episcopul  Roman,  îndoit  întru  Prea  Sfinţia  Ta 
şl  să  te  povetuiască  spre  o  păstorire  îndelungată  şi  rodnică  spre 
binele  $fini*i  noastre  biserici  şi  al  patriei  române*. 

P.  S.  Episcop  Nicolae  al  Orăzii  răspunde : 

„In  fata  sfântului  altar  spun  că  gândul  meu  este  gând  de  jertfă. 
Îmi  vin  în  minte  cuvintele  unui  preot  militar  rostite  cu  ocazia  sfin¬ 
ţirii  unei  troife  la  şcoala  militară  din  Sibiu,  care  mi-a  spus :  Prea 
Sfinţite,  pleci  la  Oradea,  de  aici  din  Sibiu,  dela  umbra  alor  trei  cruci : 
Şelimbăr,  Răşinari  şi  cea  pe  care  am  sfinţit-o  azi.  Pleci  la  Oradea 
cu  viziunea  crucii  în  suflet.  întrebarea  pe  care  mi-o  pun  acum  e: 
cum  voi  purta  crucea  luptând  pentru  consolidarea  statului  şi  a  bi¬ 
sericii  naţionale?  Una  din  cruci  mă  învaţă  cum  să  preţuiesc  crucea 
neamului.  In  crucea  dela  Răşinari,  unde  odihneşte  mitropolitul  Şa- 
•guna,  văd  ce  trebue  să  fac  pentru  biserica  ce  mi  s’a  încredinţat. 
Voiesc  să  slujesc  două  altare :  altarul  lui  Hristos  şi  altarul  neamului*. 

Festivitatea  s’a  încheiat  cu  o  recepţie  la  reşedinfa  episcopală. 

Seara,  înalţii  Ierarhi  au  plecat  spre  Cluj,  la  înscăunarea  P.  S.  Episcop 
Nicolae  Colan. 

P.  S.  Episcop  Nicolae  Colan  şi  suita  a  părăsii  Sibiul  Duminecă 
28  Iunie  a.  c.  Dela  Copşa-mică  până  la  Cluj,  a  fost  întâmpinat  şi 
salutat  cu  însufleţire,  în  toate  gările,  de  autorităţi  şi  norod.  La  Cluj, 
entuziasmul  mulţimii  a  întrecut  orice  margini :  P.  S.  Sa  a  fost  primit 
împărăteşte. 

Luni  29  Iunie  a.  c.,  la  praznicul  Sfinţilor  Apostoli  Petru  şi  Parei, 
s’a  săvârşit  sf.  liturghie  de  I.  P.  S.  Mitropolit  Nicolae,  asistat  de 
nouii  episcopi  ai  Orăzii  şi  Clujului.  Era  de  fajă  şi  Dl  AI.  Lapedatu, 
ministrul  cuiielor.  După  citirea  înaltului  decret  regal  şi  a  gramatei 
arhiereşti,  I.  P.  S.  Mitropolit  Nicolae,  cu  sufletul  înălţat  al  Părintelui 
ce-şi  lasă  şi  aici  un  fiu  preaiubit,  mânecând  dela  Fapt.  Ap.  18,  9 — 10, 
rosteşte  următoarea  cuvântare: 

„Ieri  am  aşezat  în  scaunul  eparhiei  Orăzii  pe  Prea  Sfinţitul 
Episcop  Nicolae,  —  astăzi  are  aceeaşi  bucurie  eparhia  de  Dumnezeu 
păzită  a  Vadului,  Feleacului  şi  Clujului  care-şi  primeşte  pe  noul  ei 
păstor  în  persoana  Prea  Sfinţitului  Nicolae. 

Dumnezeu  a  voit  ca  Prea  Sfinţiile  Lor  să  primească  darul 
arhieriei  la  sărbătoarea  Pogorârii  Duhului  Sfânt  şi  să  intre  în  mi¬ 
siunea  la  care  sunt  chemaţi  la  sărbătoarea  sfinţilor  apostoli  Petru  şt 
Pavel,  pentraca  amândouă  aceste  praznice,  cu  specialele  lor  semni¬ 
ficaţii  duhovniceşti,  să-i  întoarcă  cu  gândul  la  originile  apostolatului 
creşlln  şi  să-i  oblige  a  considera  acest  apostolat,  în  a  cărui  succe¬ 
siune  neîntreruptă  s’au  învrednicit  a  se  înşira,  ca  un  factor  funda¬ 
mental  pe  care  se  sprijineşte,  prin  care  se  desvoaltă  şi  prosperează 
în  toată  vremea  Biserica  iui  Hrislos.  Mai  ales  astăzi  însă,  când 
atâtea  curente  protivnice  credinţi  se  învălmăşesc  în  viata  lumii  şi 
în  viata  poporului  nostru,  apostolatul  Bisericii  trebue  să  vestească 
cu  nou  curaj  idealurile  spirituale  ale  Evangheliei  şi  să  păstreze  viata 
poporului  român  în  alvia  marilor  şi  încercatelor  traditiuni  cari  l-au 
călăuzii  la  mântuire,  printre  grele  primejdii  şi  năpăsfuiri  în  tot  tre¬ 
cutul  său. 

I{i  repet  Prea  Sfinţite  şi  prea  iubite  episcop  Nicolae,  cuvintele 
pe  cari  ie-a  adresat  Domnul  apostolului  Pavel  pe  când  se  găsea  în 
Corint:  ,/Vu  te  teme,  ci  vorbeşte  şi  na  tăcea...  căci  am  mult 
popor  tn  oraşul  acesta".  Intr’adevăr,  ai  mult  popor  dornic  să  pri¬ 
mească  lumina  Iui  Hristos,  în  oraşul  acesta  şi  în  eparhia  ce-Ţi  este 
încredinţată  spre  păstorire.  Cu  dragoste  mare  el  Te  aşteaptă  să 
reverşi  peste  suflete  binecuvântarea  învăţăturii  evanghelice,  să-l 
chemi  la  rugăciune  lângă  altarul  slrămoşesc  unde  găseşte  astâmpă- 
rare  sufletească. 

Prima  fază  din  istoria  reînFiin(atei  episcopii  a  Vadului,  Feleacului 
şi  Clujului,  a  fost  o  fază  de  organizare  şl  de  înzestrare  cu  aşezâ- 
mintele  necesare  pentru  desvoltarea  e!  mai  departe.  Neuitată  are  să 
rămână  amintirea  primului  episcop,  Nicolae  loan,  că  a  şfiut  să  înze¬ 
streze  eparhia  cu  instituiturile  cele  mat  trebuincioase. 

Faza  a  doua,  care  trebue  să  înceapă  cu  venirea  Prea  Sfinţiei 
Tale  la  conducerea  ei,  va  fi  o  fază  de  lărgire  a  programului  de 
acliviiale,  o  fază  de  aprofundare  a  problemelor  vieţii  spirituale,  o 
epocă  de  misionarism  vioiu  pentru  a  da  vieţii  credincioşilor  un  cu¬ 
prins  mai  duhovnicesc.  Aceasta  e  cu  atât  mai  necesar  cu  cât  în  zi¬ 
lele  noastre  se  simte  nevoia  unei  urgente  refaceri  a  îniregei  viefi  pu¬ 
blice.  Iar  această  refacere  n’o  poate  realiza  decât  Biserica  noastră 
care  este  o  emanatiune  a  revelatiunii  divine,  care  nu  lucrează  cu* 
mijloace  omeneşti,  ci  esie  o  fântână  a  darului  de  sus,  a  apei  celei 
vii  ce  aşteaptă  să  se  reverse  în  toate  sufletele. 

In  scopul  acestei  refaceri  sunt  adânc  convins  că  Prea  Sfinţia^ 
Ta  cu  tinereasca  putere  ce  o  ai,  cu  cultura  superioară  ce  Ţi-ai- 
câştigat-o  şi  cu  dragostea  curată  de  care  eşti  pătruns  faţă  de  Bise¬ 
rică,  vei  porni  la  lucru  spornic  nelemându-te  de  nici  o  oboseală.. 
Vei  chema  preoţimea,  pe  cei  mai  în  vârstă  ca  mai  buni  de  sfat,  pe 
cei  mai  tineri  ca  mai  plini  de  energie,  la  munca  de  luminare  a  po¬ 
porului  nostru.  Te  vet  îngriji  de  şcoala  teologică  a  eparhiei  ca  astfel- 
preoţimea  noastră  să  fie  şi  în  viitor  la  culmea  chemării  sale,  ridi- 
cându-se  la  înălţimea  pretentîunilor  şi  problemelor  vremii  de  azi.  Vef 
face  ca  tinerii  ucenici  ai  Domnului  să  alterneze  audierea  cursurilor 
cu  rugăciunile  în  fa{a  altarului  acestei  măreţe  catedrale,  din  care 
trebue  să  izvorască  pentru  viata  întregului  oraş  şi  a  întregei  eparhifc 
cât  mai  mult  dar  şi  binecuvântare  cerească. 

Vei  chema  tineretul  universitar  şi  pe  intelectualii  din  capitala- 
Ardealului  ca  să  le  arăţi  că  credinţa  şi  ştiinţa  trebue  să  fie  strâns: 
înso{iie,  căci  numai  aşa  vom  putea  aşeza  viitorul  pe  temelii  puter¬ 
nice.  Cultura  cea  adevărată,  capabilă  să  înalţe  viata  ia  un  stil  să¬ 
nătos  şi  superior  atâi  în  ce  priveşte  pe  indivizi,  câi  şi  în  ce  priveşte 
popoarele,  cuprinde  în  sine  nedespărţite  şi  armonizate  aiâl  credinţa 
cât  şi  ştiinţa.  Cu  deosebire  viaţa  sufletească,  aiât  de  nobilă  şi  de- 
împodobită  cu  alese  virtuţi  a  poporului  nostru,  nu  s’ar  putea  men¬ 
ţine  şi  desvolta  dacă  ar  dispărea  din  cultura  noasiră  româneasca- 
feciorul  credinţiî. 

Te  vei  interesa  de  muncitorii  din  ateliere,  de  toaie  clasele  so¬ 
ciale,  căci  toţi  sunt  mădulare  scumpe  ale  neamului  şi  ale  Bisericii; 
noastre. 

Neuitând  problemele  sociale,  vei  sprijini  ideea  naţională  pe* 
toate  ierenele.  Trăim  înir’o  epocă  de  renaştere  religioasă  şi  de  întă¬ 
rire  a  ideii  naţionale  pe  baze  religioase  ortodoxe.  Acest  fenomen 
confirmă  odată  mai  mult  legătura  strânsă  dintre  ortodoxie  şi  neamul- 
nostru.  $i  astăzi  ca  şi  în  trecui,  noi  preoţii  suntem  purtătorii  de 
steag  ai  neamului  românesc.  Noi  ajutăm  neamului  să-şi  desvoalţe 
puterile  sale,  făcându-1  tare  prin  virtuţile  şi  prin  credinţa  evanghelica. 

Spun  de  aici,  ca  să  se  audă  în  toată  ţara,  că  Biserica  noastra 
este  sprijinitoarea  naţionalismului  românesc,  a  carul  vatră  calda  a 
fost  ea  în  totdeauna.  Avem  convingerea  profundă  că  precum  în  nu¬ 
mele  ideii  naţionale  a  fost  întregit  statul  român,  fot  prin  puterea 
naţionalismului  înfrăţit  cu  ortodoxia  se  va  consolida  el.  Dar  naţio- 

nalismul  pentru  Biserică  nu  este  partid,  ci  este  suflet.  Naţionalismul 
-este  sufletul  românesc  pătruns  de  conştiinţa  drepturilor  şl  a  misiunii 
sale  pe  acest  pământ,  de  conştiinţa  că  nu  irebue  să  se  lase  sufocat 
de  alte  neamuri,  ci  însuşi  Dumnezeu  ii  porunceşte,  odată  ce  l-a 
aşezat  pe  acest  pământ,  să  trăiască. 

Cu  un  cuvânt,  să  fii  Prea  Sfinţite,  părinte  al  tuturor  fiilor  duhov¬ 
niceşti  ai  Prea  Sfinţiei  Tale,  luminându-i,  mângăindu-i,  ajutându-t 
pe  toji. 

lji  aduc  sincere  mulţumiri  pentru  ajutorul  ce  mi  l-ai  dat  la 
Sibiu.  Deşi  despărţirea  nu-mi  este  uşoară,  mă  bucur  că  dela  vatra 
şaguniană  am  putut  da  capitalei  Ardealului  un  bărbat  în  adevăr 
vrednic.  Ştiu  că  vei  împlini  toate  cele  ce  sunt  spre  mărirea  lui 
Dumnezeu.  Ei  are  să-Ţi  stea  într 'ajutor,  are  să  Te  lumineze  în  toate 
lucrările  şi  are  să  Te  judece  odată. 

Eu  rog  pe  Tatăl  ceresc  să  povăjuiască  paşii  Prea  Sfinţiei  Tale 
spre  o  rodnică  şi  lungă  păstorire.  Doresc  să  te  bucuri  de  sprijinul 
şi  colaborarea  şi  de  cea  mai  deplină  încredere  a  tuturor,  cler  şt 
popor,  intelectuali  şi  oameni  de  bine. 

Intră  în  slujba  Prea  Sfinţiei  Tale,  cea  nouă,  ocupă  tronul  ce  Te 
aşteaptă  şi  pune-{i  toată  nădejdea  în  ajutorul  Iul  Dumnezeu,  pentrucă 
El  ne  spune  şl  nouă,  ca  apostolului  Pavel,  a  cărui  zi  o  păznutm 
astăzi:  „Eu  sunt  cu  tine  şi  nimeni  nu  va  cădea  asupra  ta  ca  să  te 
vateme*.  Amin. 

Dl  ministru  AL  Lapedatu,  aduce  noului  episcop  urările  guver¬ 
nului  Ţârii. 

Răspunde  P.  S.  Episcop  Nicolae  Colan: 

„Mâna  lui  Dumnezeu  a  voii  ca  hirotonirea  mea  întru  arhiereu 
să  se  întâmple  la  Rusalii,  în  ziua  constituirii  primei  comunităţi  cre¬ 
ştine  în  Ierusalim.  Am  sim{it  atunci  că  şi  eu  sunt  alesul  comunităţii, 
alesul  poporului  şi  mi-am  dat  seama  de  marea  sarcină  ce  se  aşează 
pe  umerii  mei.  Atunci  mi  s'a  luminat  gândul,  aducându-mi  aminte 
de  cuvintele  sfântului  apostol  Pavel:  „Vai  mie,  de  nu  voi  propo¬ 
vădui!"  In  adevăr,  acel  praznic  reaminteşte  slujitorilor  altarului  da¬ 
toria  predicării  cuvântului  lui  Dumnezeu  fără  şovăială  şt  cu  aposto- 
lească  râvnă.  Cu  focul  sufletului  său,  slujitorul  sfântului  altar  va 
trebui  să  aprindă  sufletele  credincioşilor.  La  această  muncă  sfântă 
îl  cheamă  biserica  şi  neamul.  M’am  gândii  la  câmpul  sufletesc  al 
neamului  nostru,  la  acest  câmp  doritor  de  sămânja  învăţăturilor 
dumnezeieşti.  Ia  acest  câmp  care  însetoşează  după  apa  cea  vie  a 
credinţei  în  Dumnezeu.  Văd  cu  ochii  că  adeseori  îndemnurile  rele, 
îndemnurile  păcătoase  îşi  au  efectele  lor:  cu  alât  mal  vârtos  vor 
putea  să  aibă  efecte  binefăcătoare  îndemnurile  cele  bune.  Omul 
legat  de  Dumnezeu,  care  lucrează  în  numele  lui  Dumnezeu,  poate 
să  facă  cel  mai  mare  bine  semenilor  săi.  Sufletele  se  aprind  la  focul 
credinţei  curate.  Neamul  nostru  cere  cu  inzistentă  această  credinţă. 
Fiecare  fiu  al  neamului  îşi  dă  seama  de  incontestabilul  adevăr  că 

numai  ccîce  crede  în  Dumnezeu  poate  fi  cu  adevărat  fericit.  Cre¬ 
dinţa  e  suportul  de  granit  al  vieţii  sociale*. 

La  recepţia  ce-a  urmat  în  încăperile  reşedinţei  episcopale,  P_ 
S.  Sa  a  primit  urările  oficialităţilor.  Prezenta  P.  S.  Episcop  unit  iuliu 
Hossu,  la  recepţie,  a  prilejuit  o  impresionantă  scenă:  cei  doi  Păstori 
ai  Clujului  românesc  s'au  îmbrăţişai  în  aplauzele  sgomotoase  ale 
distinsei  asistente.  Gestul  Ierarhului  unit  îl  vom  (inea  minte. 

* 

Aşa  au  trecut,  cu  duhul  lor  înălţător,  peste  sufletul  obşlei  ro¬ 
mâneşti  de  dincoace  de  munji,  zilele  de  slavă  ale  primăverii  anului 
acestuia. 

Chipul  plin  de  tact  şi  înţelepciune  în  care  au  fost  complectate 
vacantele  episcopeştl  deta  Cluj  şi  Oradea,  a  fost  un  triumf  inconte¬ 
stabil  al  Bisericii  noastre  strămoşeşti.  Un  triumf  a  fost  şi  pilduitoare» 
viajă  a  nouilor  Ierarhi:  tineri  încă.  Ei  urcă  treptele  jeţului  episcopesc. 
Un  triumf  a  fost  şi  drumul  Lor  spre  eparhiile  ce-1  aşteptau  cu  o 
însufleţire  rară.  Ce  mai  lipseşte?  Urarea  noastră.  Şi  ea  sună  aşar 
Un  triumf  să  le  fie  păstorirea ;  un  triumf  al  Evangheliei  lui  Hrisios, 
In  această  Ţară  ortodoxă  românească.  E  singura  mângâiere  pe  care 
o  aşteaptă  strădalnicul  Ierarh  ce  l-a  crescut  întru  Domnul.  Şi  cu  El, 
toată  Biserica  noastră. 

Suntem  siguri  că  PP.  SS.  Lor  o  vor  dărui  îmbelşugat,  atât 
unuia  cât  şi  celeilalte 

JUBILEUL  CATEDRALEI  MITROPOLITANE.  Cronica  serbărilor 
dela  Rusaliile  anului  acestuia,  Irebue  să  taie  la  răboj  încă  un  eve¬ 
niment  :  catedrala  noastră  milropoiitană  împlinea  frei  decenii  de  când 
a  fost  fârnosiiă  şi  închinată  sfintei  ei  misiuni.  Cuvântul  festiv  pentru 
acest  jubileu,  l-a  rostit  1.  P.  S.  Mitropolit  Nicolae  în  câteva  fragmente 
ale  frumoasei  cuvântări  din  prima  zi  de  Rusalii. 

CONGRESUL  „OŞTII  DOMNULUI*.  Paralel  cu  marile  serbări 
ale  sfinfirii  Prea  Sfintijilor  Episcopi  Nicolae  Colan  şi  Dr.  Nicolae 
Popoviciu,  s’a  întrunii  la  Sibiu  al  5-lea  congres  al  „Oştii  Domnului*. 

Martori  la  solemnităţile  din  prima  zi  de  Rusalii,  Ostaşii  Dom¬ 
nului  au  avut  bucuria  de  a  lua  parte,  a  doua  zi,  la  sfinţirea  întru 
arhiereu  a  P.  S.  Dr.  Nicolae  Popoviciu,  care  mult  a  ostenii  pentru 
saturarea  lor  cu  pâinea  cea  cerească  şi  a  sorbi  îndemnurile  calde 
ce  li  le-a  adresat  P.  S.  Sa  în  cuvântarea  rostită  în  catedrală,  dup» 
hirotonire.  La  ora  12  din  zi,  a  avui  loc  o  mare  adunare  în  sala 
„Thalia*,  cu  care  prilej  a  vorbit  ostaşilor  însuşi  1.  P.  S,  Mitropolit 
Nicolae. 

Cu  tot  programul  încărcat  al  acestor  zile  măreje.  Ostaşii  Dom¬ 
nului  au  epuizat  în  întregime  programul  tor  special,  ca  şi’n  al|i  am, 
spovedindu-se,  cuminecându-se,  sfâiuindu-se'n  adunările  lor  şi  ascul¬ 
tând  pove|eie  mai  marilor  şi  ai  vechilor  luptători  ai  Oasiei. 

întrema^  sufleteşte,  după  adunarea  de  despărţire  din  după  amiaza^ 
zilei  a  doua,  s'au  întors  fiecare  pe  la  casele  lor. 

ÎNCHEIEREA  ANULUI  ŞCOLAR  LA  ACADEMIA  TEOLOGICĂ 
„ANDRE1ANĂ".  N’a  fosl  o  sărbătoare  ca  oricare  alta,  căci  de  data 
aceasta,  înalta  noastră  şcoală  de  teologie  prăznuta  nu  numai  închi¬ 
derea  cursurilor  şi  deschiderea  porţilor  vacantei  de  vară  ci  şi  o 
duioasă  despărţire  de  doi  din  dascălii  ei  dragi :  Prea  Sfinţiţii  pro¬ 
fesori  Nicolae  Colan  şi  Dr.  Nicoiae  Popoviciu  se  întruneau  laolaltă 
cu  studen(ii  Lor,  sub  acoperişul  solemnei  aule,  pentru  cea  din  urmă- 
oară. 

P.  S.  Rector  Nicolae  Colan  a  rostit  o  cuvântare  despre  însem¬ 
nătatea  acestei  şcoale  în  viata  de  odinioară  şi  de-acum  a  neamului 
nostru.  In  numele  Său  şi  al  P.  S.  Episcop  Dr.  Nicolae  Popoviciu 
şi-a  luat  apoi  rămas  bun  dela  tribuna  de  pe  care  a  rostit  cuvântul. 
Domnului  patrusprezece  ani  de  zile.  Păr.  Rector  Dr.  D.  Stăniloae, 
în  numele  şcoalei,  şi  P.  C.  Părinte  consilier  arhiepiscopesc  Dr.  George- 
Proca,  în  numele  I.  P.  S.  Mitropolit  Nicolae  şi  al  P.  V.  Consiliu 
arhiepiscopesc,  au  mulţumii  cordial  P.  S.  Lor  pentru  zelul  cu  care 
au  cinstit  Academie  noastră  de  Teologie.  In  numele  studenţilor,  şi-a 
luat  rămas  bun  dela  P.  S.  Lor  dl  Gheorghe  Bica,  student  în  anul  IV- 

Tot  atunci  şi  toi  acolo  s’a  prăznuit  jubileul  împlinirii  alor  cinci 
pătrare  de  veac  de  când  fiinţează  Academia  teologică  „Andreiană". 
Despre  acest  eveniment  ne  rostim  mai  pe  larg  la  discuţia  anuarului. 
$i  încă  ceva.  Despărţământul  Sibiu  al  F.  O.  R.-ului,  pentru  bunul 
mers  al  căruia  P.  S.  Episcop  Nicolae  Colan  a  ostenit  mult  şi  cu 
folos,  a  finut  de  a  sa  datorie  să-şi  lege  adunarea  din  acest  an  de 
praznicele  pomenile  şi  să  sărbătorească  precum  se  cuvine  atât  fru¬ 
moasa  vârstă  atinsă  de  şcoala  noastră  de  teologie  câi  şi  plecarea 
din  Sibiu  a  celor  doi  dascăli  ai  ei.  Lucru  care  l-a  şi  făcut  prin 
rostul  dlui  Dr.  N.  Comşa  şi  a  dlui  prof.  Dr.  Lucian  Bologa. 


APOSTOLIA  PATRIARHULUI  NOSTRU.  In  dorlnfa  de  a  se 
informa  la  faţa  locului  asupra  stării  ortodoxiei  în  tarile  apusene  şi 
pentru  a  întoarce  vizita  ierarhilor  anglicani  cari  ne-au  cercetat  tara 
anul  irecui,  I.  P.  S.  Patriarh  Miron,  însoţit  de-o  suită  restrânsă,  a 
plecai  din  Bucureşti  spre  Paris  şi  Londra  în  ziua  de  18  Iunie  a.  c. 
Vizita  înaltului  Ierarh  în  Occident,  cade  tocmai  într’o  vreme  când 
ortodoxia  răsăriteană  are  mai  multă  „ căutare"  în  apus  ca  niciodată. 
Punctul  culminant  al  acestei  vizite,  a  fost  desigur  întâlnirea  cu  căpete¬ 
niile  bisericeşti  anglicane,  la  Londra,  cari  sărbătorindu-1  cu  entuziasmul 
de  care  am  luat  cunoştinfa  din  ziarele  vremii,  au  cinstit  în  1.  P.  S.  Sa 
însăşi  Biserica  noastră  ortodoxă  românească.  Patriarhul  României  a 
fost  salutat  pretutindenea  ca  solul  primei  Jări  ortodoxe  răsăritene  de 
astăzi.  Regele  Angliei  a  primit  pe  căpetenia  ortodoxiei  româneşti 
înir'o  audienţă  specială. 

Sf,  Sinod  al  Bisericii  noastre,  în  sesiunea  din  Ociomvrie  c., 
luând  cunoştinţa  de  rezultatele  aposioliei  I.  P.  S.  Sale,  a  exprimat 
călduroase  mulţumiri  Patriarhului  nostru. 

f  PROTOPOPUL  N1COLAE  BORZEA.  Protopopul  Făgăraşului, 
Păr.  Nicolae  Borzea,  a  adormit  în  Domnul  în  ziua  de  11  Iunie  a.  c. 

Defunctul  era  unul  din  preoţii  noştri  cei  mai  de  ispravă.  Născut 
în  fruntaşa  comună  Viştea  de  jos,  de  pe  Ţara  Făgăraşului,  şi-a  făcut 
studiile  secundare  la  liceul  ortodox  „Andreiu  Şaguna"  din  Braşov, 
unde  a  trecut  şi  examenul  de  maturitate  în  anul  1877.  De  acolo  a 
trecut  la  seminarul  „Andreian"  din  Sibiu  ca  să  se  pregătească  pentru 
sfânta  şi  aspra  slujbă  a  preojiei. 

Ca  preot  şi  protopop  al  Făgăraşului,  a  desfăşurat  o  frumoasă 
şi  îndelungată  activitate  pe  tărâm  naţional  bisericesc. 

Moartea  sa  a  stârnii  multe  păreri  de  rău.  Dl  Prof.  Nicolae  Iorga 
a  scris  cu  acest  prilej  —  în  Neamul  Românesc  din  2  Iulie  a.  c.  — 
un  simfit  cuvânt  de  recunoştinţă  pentru  preotul  de  lege  veche  şi 
bunul  român  care  a  fost  protopopul  Nicolae  Borzea. 

Rămăşiţele  pământeşti  ale  octogenarului  protopop  au  fost  aşezate 
cu  toată  cinstea  cuvenită  în  cimitirul  ortodox  din  Viştea  de  jos. 

Dumnezeu  să-l  odihnească  în  corturile  drepţilor  şi  sa-i  rân¬ 
duiască  un  urmaş  cât  mai  vrednic. 

f  PROFESORUL  Dr.  DOMIŢIAN  SPÂNU.  In  timpul  din  urmă 
ne  veneau  veşti  rele  dela  Cernăuţi,  despre  sănătatea  apreciatului 
profesor  de  teologie  Dr.  Domitian  Spânu.  Totuşi  nu  ne  venea  să 
credem  că  sfârşitul  era  atât  de  aproape.  Era  încă  tânăr.  Abia  trecuse 
pragul  anilor  patruzeci. 

In  16  Septemvrie  a.  c.,  boala  aprigă  de  care  suferea,  Fa  curmat 
firul  vieţii. 

Bucovinean  de  origină  —  se  născuse  la  51  August,  1892  în 
comuna  Gălăneşii  din  împrejurimile  Rădăuţilor,  —  după  strălucite 
studii  teologice  făcute  la  Cernăuţi,  Paris  şi  Viena,  în  anul  1926 
a  fost  numit  profesor  agregat  la  catedra  de  Teologie  Morală  a  Fa¬ 
cultăţii  de  teologie  din  Cernăuţi.  Trei  ani  mai  târziu,  a  fost  titula¬ 
rizat,  ales  decan  al  şcoalei  numite  şi  pro-rector  al  universităţi  cer- 
năujene,  demnităţi  pe  cari  le-a  îmbrăcat  până  în  anul  1933. 

Pe  lângă  catedră,  decanat  şi  funcfia  de  pro-rector,  a  mai  fost 
încredinţat  curând  cu  suplinirea  catedrei  de  Istorie  bisericească  uni¬ 
versală. 

Profund  interesat  de  atât  de  frământatele  probleme  ale  Bise¬ 
ricii  bucovinene,  profesorul  universitar  Dr.  Domitian  Spânu  a  fost 
însă  înainte  de  ţoale  un  cărturar  promi(ător  şi  mai  ales  un  dascăl 
iscusit. 

Profesorul  Spânu  n’a  scris  mult.  Era  prea  angajat  cu  cele 
două  catedre  şi  cu  pomenitele  ocupajiuni  auxiliare,  care-i  ocupau 

de  mulfeori  cele  mai  bune  ore  ale  zilei.  Mai  punem  apoi  şi  faptul 
că  abia  de  zece  ani  de  zile  fusese  chemat  la  catedră.  Insă  atâta 
cât  a  scris,  a  scris  bine.  Profesor  de  Morală,  defunctul,  până  trăia, 
trăda  o  deosebită  preferinjă  pentru  probleme  de  Sociologie  creştină. 
La  acest  capitol  numim  frumoasa  şi  binedocumeniata  sa  lucrare  Su¬ 
ferinţele  sociale  şi  Hristos  (Cernăuji,  1925).  O  seamă  de  studii 
mai  mărunte,  în  genul  acesta,  a  tipărit  în  «Candela*  şi  alte  reviste 
cernău|ene. 

Cursurile  profesorului  Dr.  Domifian  Spânu  erau  o  adevărată 
plăcere.  Cei  cari  şi-au  dat  osteneala  să  le  audieze  câtuşi  de  cât 
regulat,  sunt  sigur  că  nu  vor  putea  uita  nicicând  atmosfera  lor  re¬ 
confortantă  şi  vioae  care  învăluia  pe  profesor  şi  student  deopotrivă. 

Astăzi  profesorul  Dr.  Domifian  Spânu  nu  mai  este.  Vineri  18 
Septemvrie  a.  c„  trupul  neînsufleţit  al  regretabilul  dascăl  l-a  închis 
pământul. 

La  groapa  ce  s’a  deschis  să  primească  prea  de  vreme  pe  cel 
plâns  astăzi  de  ţoală  Bucovina  românească,  prietenii  şi  foştii  elevi 
ardeleni  ai  profesorului  Spânu  depun  prinosul  lor  de  lacrimi,  rugând 
pe  bunul  Dumnezeu  să-i  aşeze  sufletul  în  curfile  Sale. 

UN  NOU  AN  ŞCOLAR  LA  ACADEMIA  TEOLOGICĂ  „ANDRE- 
1ANĂ*  s’a  deschis  Duminecă  27  Septemvrie  a.  c.,  în  prezenta  I.  P. 
S.  Mitropolit  Nicolae  şl  a  demnitarilor  mitropolitani.  Dupăce  s’au 
stins  ultimele  acorduri  ale  rugăciunii  «Tatăl  nostru*,  noul  Rector, 
Păr.  Dr.  D.  Stăniloae,  a  luat  cuvântul.  P.  C.  Sa  a  pomenit  după 
cuviinţă  pe  cei  doi  profesori  plecafi  dela  noi  ia  scaunele  episcopale 
ale  Clujului  şi  Orăzii,  subliniind  cu  bucurie  că  mulfămită  grijei  pă¬ 
rinteşti  a  I.  P.  S.  Mitropolit  Nicolae,  corpul  profesoral  al  înaltei 
noastre  şcoale  a  fost  repede  complectat  cu  puteri  noui.  In  continuare. 
Păr.  Rector,  cu  cuvinte  simple  şi  miezoase,  a  zugrăvit  chipul  preo¬ 
tului  pe  care-1  reclamă  vremea  noastră  şi  sensul  învăţământului  teo¬ 
logic  pe  care  trebueşte  să  şi-l  însuşească  studenfii  academiei  noastre. 
«Acliviiăflle  exirapastorale  ale  preotului  nu  mai  sunt  astăzi  un  scop 
în  sine,  ci  sunt  subordonate  unuia  şi  aceluiaşi  scop  care  este  tot 
mai  marea  apropiere  a  oamenilor  de  Dumnezeu*...  «Teologia  noastră 
—  a  spus  Păr.  Rector  adresându-se  studenfilor  —  nu  va  fi  un 
morman  de  pietriş  savant  care  astupă  realitatea  esenţială,  izvorul 
cel  drag  şi  de  viafă  susţinător,  pe  Dumnezeu,  ci  va  fi  o  pâlnie  care 
îşi  îndeplineşte  cât  mal  perfect  funcţia  ei  naturală :  de-a  vă  pune  în 
comunicare  cu  Dumnezeu*.  Încă  şi  alte  multe  îndemnuri  bune  a 
strecurat  P.  C.  Sa  în  simfita-i  cuvântare. 

Plăcut  impresionat  de  cele  auzite,  I.  P.  S.  Mitropolit  Nicolae, 
dupăce  trimite  toate  mulfumirile  Sale  celor  doi  P,  S.  foşti  profesori, 
subliniază  cu  bucurie  spiritul  în  care  vrea  P.  C.  Rector  să-şi  crească 
ucenicii  ce-i  sunt  daţi  spre  bună  îndrumare  şi  împărtăşeşte  tuturor 
arhiereasca  binecuvântare  pentru  anul  de  muncă  spornică  ce-1  începem. 

GRIGORIE  T.  MARCU 

PĂRINTELE  Dr.  loan  Gher- 
tel,  vicarul  parohial  al  catedra¬ 
lei  calolice  „Sf.  Iosif“  din  Bu¬ 
cureşti,  secretarul  particular  al 
arhiepiscopului  Al,  Cizar  şi  pro¬ 
fesor  la  seminarul  romano-ca- 
tolic  din  capitală,  a  trecut  la 
ortodoxie.  Slujba  religioasă  de 
trecere  la  Biserica  noastră,  a 
fost  săvârşită  Duminecă  14  Iunie 
a.  c.,  la  Biserica  Amzei,  de  că¬ 
tre  P.  C.  Păr.  Ioan  Mihălcescu, 
decanul  Facultăţii  de  Teologie 
din  Bucureşti. 

-o 

CU  PRILEJUL  aşezării  în 
scaun  a  P.  S,  Episcop  Dr.  Ni- 
colae  Popoviciu,  toată  Oradea 
românească  a  îmbrăcat  haina  de 
sărbătoare  a  culorilor  naţionale. 
Afară  de  palatul  episcopesc  unit, 
unde  sălăşlueşfe  P.  S.  episcop 
Valeriu  Traian  Frenjiu,  Conştiinţa 
naţională  ultragiată  a  orădanilor 
s’a  rostit  prin  glasul  unui  inimos 
avocat  român  de-acolo.  Nu  cali¬ 
ficăm  faptul  în  nici  un  fel.  Căci 
el  califică  din  destul  sentimentele 
româneşti  ale  prelatului  unii  dele 
Oradea.  $i  asta  —  ajunge ! 

*o 

AL  DOILEA  VOLUM  al  ma¬ 
nualului  catehetului  ortodox  mHrl- 
stos  în  şcoală* ,  lucrat  de  har¬ 
nicul  Părinte  Diacon  Dumitru 
Călugăr,  a  apărut  şi  se  poate 
comanda  la  Librăria  arhidiece- 
zană  din  Sibiu  (costă  Lei  220), 
El  cuprinde  materia  de  învăţă¬ 
mânt  religios  pentru  clasele  su- 
praprimare.  O  dlscujie  a  lui, 


examinând  materia  şi  cinstind 
precum  se  cuvine  devotatele 
strădanii  ale  autorului,  pregăte¬ 
şte  pentru  numărul  viitor  al  re¬ 
vistei  noaste  Păr.  Prof.  Dr.  N. 
Terchilă  dela  Academia  teologică 
„  Andreiană". 

VIAŢA  ILUSTRATĂ,  mutată 
la  Cluj  deodată  cu  fondatorul 
şi  directorul  ei,  continuă  să  apară 
în  aceleaşi  excelente  condiţii  de 
fond  şi  formă.  De  curând,  ne-au 
sosit  la  redacţie  primele  numere 
apărute  în  capitala  Ardealului. 
Semnalăm  în  paginile  ei,  alături 
de  vechii  şi  credincioşii  colabo¬ 
ratori  dela  Sibiu,  câteva  condee 
proaspete:  Grigore  Popa,  Prof. 
1.  Maieiu  ele.,  cărora  li  se  vor 
adăoga,  în  curând,  altele. 

A  citi  aceasta  revistă  —  scria 
cineva  despre  Viata  Ilustrată 
—  e  o  bucurie  românească;  a 
o  abona,  este  o  datorie  ortodoxă. 

•O* 

PĂRINTELE  profesor  Timoteţ 
Popooici  dela  Şcoala  normală 
«Andrei  Şaguna*  din  Sibiu,  cu 
ziua  de  1  Septemvrie  a.  c.,  a 
plecat  dela  catedra-i  dragă  spre 
odihna  bătrânelelor  sate  albe  şi 
cinstite.  Ci  nu  cu  gândul  de-a 
cânta  exemplara  viafă  a  unul 
dascăl  ce  ne  e  drag  strecuram 
aici  această  veste.  Suntem  con¬ 
vinşi  doar  că  mult  mai  măestrit 
de  cât  vorbele  noastre  îi  cântă 
cei  41  de  ani  în  slujba  gândului 
ortodox  românesc  de  pe  aceste 
plaiuri,  melodiile  sate,  a  căror 

spumă  curată  şi  întremătoare 
au  umplut  biserici  şi-au  învăluit 
suflete  multe,  preamărind  pe  Dum¬ 
nezeu  şi  virtuţile  acestui  neam 
sortit  să  spintece  cu  destinul 
său  pânza  veacurilor.  Noi  dorim 
doar  să-i  facem  o  urare:  Am 
vrea  să  vedem  sirecurându-se 
printre  noi  chipul  său  nins  de 
truda  unei  viefi  mistuite  de  dtntele 
crud  al  artei  ce-a  slujit-o  cu  cre¬ 
dinţă,  silueta  lui  mlădioasă  ca 
un  cântec  românesc  şi  sufletul  său 
tare  ca  asprele  vremi  ce  le  trăim 
—  încă  mulţi  şl  fericiţi  ani. 

-O- 

SOBORUL  Ierarhilor  Bise¬ 
ricii  noastre  s'a  sporit  de  curând 
prin  numirea  a  doi  noui  arhierei 
vicari :  unul  pe  lângă  Patriarhie, 
iar  celălalt  la  mitropolia  Mol¬ 
dovei.  La  primul  post,  I.  P.  S. 
Patriarh  Miron  a  chemat  pe  ta¬ 
lentatul  teolog  Părintele  Dr.  Ioan 
Mihălcescu,  profesor  şi  decan 
al  Facultăţii  de  Teologie  din  Bu¬ 
cureşti.  La  cel  de-al  doilea,  a 
fost  numit  I.  P.  C.  Arhimandrit 
Valeriu  Moglan.  Sfântul  Sinod, 
în  sesiunea  din  Octomvrie  c„  a 
confirmat  în  unanimitate  aceste 
fericite  numiri. 

NOUL  Ministru  al  Cultelor, 
Dl  Victor  lamandi,  a  numit  pe 
Părintele  Petre  Partenie,  direc¬ 
torul  seminarului  «Central*  din 
Capitală  şi  preşedintele  Asocia¬ 
ţiei  generale  a  clerului  ortodox, 
în  postul  de  secretar  general  al 
ministerului  cultelor. 

ESTE  încă  vie  în  amintirea 
noastră  fapta  întru  tot  lăudatului 
ctitor  Dr.  Eugen  Nicoară,  care 
a  dăruit  spitalul  său  din  Reghin 
episcopiei  Clujului.  Generosul 


donator  putea  deci  să  guste  în 
linişte  laudele  ce  i  s'au  adus 
din  toate  părţile  Ardealului  pentru 
acest  gest  pilduitor.  Ci  iată  că 
Doctorul  Eugen  Nicoară  n'a  în¬ 
ţeles  să  facă  una  ca  asta.  D-sa 
continuă  în  taină  să-şi  înmul¬ 
ţească  talantul  ce  i  l-a  dai  Dum¬ 
nezeu,  săvârşind  neîncetat  opere 
de  binefacere  publică.  Avem 
înaintea  noastră  raportul  des¬ 
părţământului  Reghin  al  F.  O. 
R.-ului,  pe  anul  1935 — 1936. 
Constatăm  din  el  că  la  Reghin 
s’a  lucrat  şi  mai  ales  s'a  jertfit 
cu  toată  tragerea  de  inimă.  Fără 
a  putea  arăta  nici  un  venit  la 
bugetul  despărţământului  pe 
care-1  călăuzeşte.  Doctorul  Eugen 
Nicoară  a  cheltuit  totuşi  pentru 
ajutorări  şi  renovări  de  biserici, 
pentru  ridicări  de  troiţe  şi  mo¬ 
numente  de  eroi  129.100  Lei. 
De  unde  ?  Din  buzunarul  D-sale, 
care  oridecâteori  e  vorba  să 
facă  o  faptă  bună,  se  deschide 
bucuros. 

Dumnezeu  să-I  răsplătească 
însutit  şi  înmiit  acestui  mare  me- 
cenaie  al  Bisericii  şi  neamului 
nostru,  toate  darurile  făcute. 

■0* 

Sf.  SINOD  al  Bisericii  noastre, 
în  sesiunea  din  Oci.  c.  a  adus 
următoarele  hotărâri: 

Biblia  va  fi  retipărită.  Ia  act 
de  măsurile  guvernului  în  che¬ 
stiunea  stilismului  şi  dispune  ca 
monahii  cari  se  îndreaptă  să  fie 
reprimiţi  în  mănăstire.  La  ocu¬ 
parea  parohiilor,  se  va  da  întâie¬ 
tate  preoţilor  extrabugetari.  La 
Maglavit  se  va  constitui  un  co¬ 
mitet,  cu  participarea  localnicilor, 
aprobai  de  P.  S.  Episcop  Var- 
tolomeu  şi  ratificat  de  I.  P.  S. 
Patriarh.  In  9  Oct.,  membrii  Sf. 
Sinod  au  luai  parte  la  parastasul 

pentru  pomenirea  regelui  Alexan¬ 
dru  1  a!  Serbiei. 

•O 

TOATĂ  simţirea  românească 
s'a  ridicat  cu  nefă{arnică  însu¬ 
fleţire  să  sărbătorească  pe  Dl 
Stelian  Popescu,  directorul  zia¬ 
rului  „Universul",  cu  prilejui  îm¬ 
plinirii  alor  două  decenii  de  când 
acest  român  neaoş  a  apucat  con¬ 
deiul  să-şi  slujască  Neamul.  A 
fost  o  manifestaţie  spontană  de 
curată  simpatie  pentru  unul  din 
cei  mai  buni  fii  ai  României, 
care  a  strâns  în  jurul  Patriar¬ 
hului  şi  Mitropoliilor  noştri,  se¬ 
condaţi  de  Dl  Nichifor  Crainic, 
tot  ce  are  mai  distins  societatea 
românească  de  astăzi.  Ilustrul 
sărbătorit  merită  din  plin  aplau¬ 
zele  cu  care  l-au  cinstit  cei  în¬ 
truniţi  ia  Arenele  Romane  din 
Bucureşti  în  Dumineca  lui  11 
Octomvrie  c.  Căci  dacă  Dl 


Stelian  Popescu  ne-ar  fi  dăruit 
numai  acea  însufleţită  „Ligă  an- 
tirevizionistă"  şl  ar  fi  fost  dea- 
juns  ca  să-şi  facă  numele  ne¬ 
murilor.  Nu  ne  siă  în  gând  să 
catalogăm  toate  scăpărările  de 
fulger  ale  prodigioasei  apostolii 
pentru  care-1  sărbătoreşte  Jara 
întreagă.  Le-au  arătat  din  destul 
vorbitorii  dela  Arenele  Romane. 
Biserica  îi  este  în  mod  deosebit 
obligată  acestui  fecior  de  popă 
ortodox,  care  a  dăruit  proble¬ 
melor  ei,  în  paginile  ziarului 
„Universul",  totdeauna  cea  mai 
largă  ospitalitate.  Dumnezeu  să-l 
răsplătească  îmbelşugat  pentru 
iot  binele  ce  l-a  săvârşii. 

ÎN  SCAUNUL  de  mitropolit 
unit  al  Blajului  a  fost  întărit  şi 
aşezat  P.  S.  Alexandru  Nicolescu, 
al  cărui  loc,  la  Lugoj,  l-a  luat 
canonicul  Dr,  loan  Bălan. 

